
DES 


ENFANS DE MAINTENANT 


Qui sont des escoliers de Jabien, qui leur monstre à jouer 
aux cartes et aux dez et entretenir luxures, dont l'ung 
vient à Honte, et de honte à Desespoir, et de Des- 
espoir au gibet de Perdition, et l'aultre 
se convertist à bien faire, 


Et est à trèze personnages, c’est assavoir 


LE FOL DISCIPLINE 
MAINTENANT JABIEN 
MIGNOTTE LUXURE 
BON ADVIS HONTE 
INSTRUCTION DESESPOIR 


FINET, premier enfant PERDITION. 
MALDUICT, second enfant 


LE FoL commence. 
& aix là, paix là, paix là, paix, 


LA aix, 
ee Qu'il n'y ait homme qui mot 
SE [sonne 


"+ Pour tant que ne fustes jamais. 
Paix là, paix là, paix là, paix, paix, 
La femme, de ce m'entremetz: 

La paix de mon cul je vous donne ; 
Paix là, paix là, paix là, paix, paix, 
Qu'il n’y ait homme qui mot sonne. 
Venu suis le cours de Nerbonne 
Pour prendre à Paris la pie. 


MAINTENANT. 


Mignotie, ma femme et amie, 

Dieu mercy, et (la) vierge Marie, 
Nous avons cy deux beaulx enfans 
Qui croissent et ja sont moult grans, 
Que j'ay nourris en grant exitente 
Par mon labeur et de ma rente 
Jusques à icy, loué soit Dieux. 
Mais j'aoibles et deviens vieux, 
Pour quoy je ne pourray fournir 
Doresnavant à les nournir 

Ne querre ce qu'est nécessaire, 
Advisons ce qu'est bon de faire 
Pour ÿ donner provision. 


MiIiGNOTTE. 


Dire, se me semble, deussion 
Nostre hesoing à Bon Advis; 

Il est lung de nos bons amis, 
Moult saige, prudent et discret; 
Je croy qu’il nous conseilleroit 
Loyaulment, selon vérité, 

En nostre grant nécessité. 
Allons luy demander conseil. 


MAINTENANT. 


C'est bien dit; allons, je le vueil, 
Trestous ensemble de ce pas ; 
Si luy monstrerons nostre cas 

Le mieulx que pourrons par-bon sens. 
Venez avec nous, noz enfans; 
Allons parler à ce bon homme. 


Le For. 
Certes, je m’esmerveille comme 
En peu de temps je suis si saige, 
Car je suis esleu par usaige 
De la terre de Languedoc. 
Quant j'oyoye chanter le coq, 
Je faisoye resveiller Marotte. 

En chantant. 

Estes-vous à l’hoste[1}, Perrotte ? 
Faictes-vous les poyreaulx bouillir ? 
J'entreprens touf] seul d’assaillir 
Qui vouldra ces petiz patez, 
Car je suis des enfans gastez 
De ce pays ; par saint ermäin, 
Je fineroys dedans demain 
De compaignons, je croy, grant somme. 


MAINTENANT. 
Bon Advis, sainct Pierre de Romme, 
Vous doint joye, santé, honneur. 
Bon ADvIs. 


Bon jour vous doint nostre Seigneur 
Et vous met en bonne sepmaine. 


MAINTENANT. 
Vers vous venons sans nul demaine. 
Bon Apvis. 
Bon jour nous doint nostre Seigneur. 
MAINTENANT. 
Pourquoy venons. n'estes asseur. 

Bon ADVIs. 
Non. 
MAINTENANT. 
Je le diray, soyez seur, 
Mais que nous vous facions trop peine. 
-MIGNOTTE. 
Bon jour vous doint nostre Seigneur 
Et vous met en bonne sepmaine. 
MAINTENANT. 
Sçavoir ne puis chose certaine, 
Se, par la vostre courtoysie, -° 
Ne me dictes que signifie 
Règle, balance et compas. 
BON Anvis. 
Je le vueil, mais n'oubliez pas, 
Je compasse ce que je faictz 
Par mesure, nombre et poix. 
Premièrement je presuppose 
La fin, ains qué faire aultre chose, 
À la ligne, au poix et reigle. 
Sachez la cause sans desreigle : 
Est première l'intention, 
RPr s vient la perfection. 
oz maistres qui moult travaillèrent 
Pour nous enseigner nous baïllèrent 
Par leur escriptung très beau cas. 
En latin c’est : Quicquid agas 
In primo respice finem. 
Qui est à dire en françoys, 
Que, quelque chose que tu fays, 
Regardes comme tu La fays. 
Tata doitz faire sagement. 

Note dont premièrement 

Quel en pourra estre la fin. 

Ce que je 'ay dit en latin, 

Se tu voys que la fin soit bonne, 
Fais-la, car congié je t'en donne ; 
Sila fin en va mal à point, 

Laisse la et ne la fais point ; 
L'Escripture si (te) le commande. 


MAINTENANT. 


C'est trestout ce que.je demande. 
Vous estes ung grant conseilleur, 
On ne pourroit trouver meilleur. . 
Sans barat ne sans tromperie, | 
Conseillez-moi, je vous en prie, 
De nos enfans, que voyez €y, 
Qui nous donnent moult de soucy, 
Comment ilz se pourront chevir, 
Après nous, le temps advenir. 
Je ne suis pas fort herité ; 
Conseïllez-moy en verité 
Comment les apprendray à vivre. 

Bon ADvis. 
Maintenant , il le fault instruyre 
En art de quelque façon : 
Car ainsi l'enseigne Cathon : [tam . 
Instrue qui possint inopem deffendere vi- 
Cum tibi sint nati nec opes tune artibus 
Cathon dit : Se tu as enfans .… [éllos. 
Qui soyent povres et non puissans , 
Telement que ne puissent vivre 
De ce que ta rente leur livre, 
Aprens-leur mestier ou clergie 
Dont ils puissent gaigner leur vie, 

On ne les peult mieux heriter 
De meilleur œuvre pour s'ayder, 
Car il n'est trésor ne finance 
Qui vaille tant que faict science. 
Car on peult perdre par fortune 
L'heritage et ja pecune ; 
Mais on ne pert point sapience 
Qu'on a aprins en son enfance; 
Au besoïing, jamais ne les laisse ; 
Exemple en avons en Boece : 
Quant Fortime ses biens (luy) osta, 
Philosophie le conforta. 
Je t'en dis mon opinion. 
Balle-les à Instruction 
Qui loyaulment les instruyra. 
MiIGNoOTTE. 
Par sainct Nicolas, non fera, 
Je les en garderay, beau sire. 
Voulez-vous mes enfans destruyre, 
Que j’ay nourris si tendrement ? 
Il en yra bien aultrement, 
Sachez, car je n'en feray rien. 
Bon Apvrs. 


Dame, vous ne dictes pas bien ; 

Je n’entens pas qu'on les destruyse, 

Mais je vous dy qu’on les instruyse 

En science et bonnes meurs, 

Pont ilz pourront estre meilleurs, 

Et par les instrure vivront ‘ 

Et au besoing vous ayderont 

En la fin quant vous serez vieulx. 
MIGNOTTE. 


Or avant doncques, je le veulx, 

Soyent menez à Instruction , 
Pour cette seule intention ; 
Maiz j'ay peur que ils soyent battuz. 


MAINTENANT. 


Je n’y donne pas deux festus 

S’on les chastie pour leur prouffit. 
Puis que Bon Advis si l'a PR 

I] fault que tout droit y allons 

Et que Instruction prions 

De leur aprendre ung mestier, 

De quoy 1lz se puisseut aider, 
Puis qu'il est ainsi ordonné. 


LE Fo, er chantant. 


Ïl est de bonne heure né 

Qui tient s'amye en ung pré, 

Dessus la belle herbe jolye. 

Marotte fist trop grant follye 

Du sens qu'el[le] print à l'escolle ; 

El en est la moytié plus folle 

Du clergie quel a en la teste; 

Jamais elle ne sera grand heste ; 

Par sainct Mor, ce n'est qu'une vesse. 
Par trop souvent me faict ouyr messe, 
Par sainct Jehan, elle me gouverne; 
Puis me maine en la taverne 

Et, par le breton bretonnant, 

Après boire, non aultrement ; 

C'est la coustume de la ville. 


MIGNOTTE. 


Chascun de vous tost si s’abille 
Ainsi comme il appartient : 
Car, mes enfans, 11 vous convient 


14 

Estre menez chez Instruction, 
À celle fin que nous soyon 
Trestous joyeulx de vostre faict. 
Venez et alions de bon hayt 
À Instruction, que je voy. 
Pause. 
Monseigneur, entendez à moy, 
Se vous voulez gaigner argent. 


INSTRUCTION. 


Ouy certes , diligentement ; 
Je ne demande que monnoye. 


MIeNOTTE. 


Mon mary vers vous mfe] envoye 
Avec mes enfans que voicy. 

Luy et moy nous donnons soucy 
Comment 1lz aprendront science 

Et mestier par experience, 

Dont nous sommes tous conseillez, 
Et, par ma foy, si vous voulez 
Leur monstrer mestier ou gramoire, 
Nous vous donrons si bon salaire 
Que debvrez estre bien contens. . 
Nous n'avons pas rentes si grans | 
Pont après nous ilz puissent vivre ; . 
Aprenés-leur trestont ce livre 

Que vous tenez dans vostre main. 


INSTRUCTION. 
Je crois qu'il n’est pas corps humain 
Qui le pust sçavoir ne apprendre, 
Car), certes, trop fort est à comprendre, 
ar 1l contient tous les mestiers, 
Je leur aprendray voulentiers 

Partie de ce que je sçay, 
S'ilz veullent sçavoir l'a, b, €, 
Ou le psaultier ou le Donnet, 
Les enseignements Cathonnet, 
Les acteurs Boece et Thobie, 
Logique et poeterie , 
Le droit civil ou canonicque, 
Ou aultre mestier mécanicque, 
Comme masson ou charpentier , 
Couvreur, ou boursier, ou gantier, 
Orfèvre , tondeur, tavernier, 
Ou boulengier, ou savetier, 
Qui au commun a bon mestier, 
Et d’aultre part comme musique, 
Geometrie, rhetorique, 
Se mestier est, theologie, 
Medecine, astrologie, 
Qui en vouldra il choisira ; 
Prennent cell qui leur plaira ; 
Je leur apprendray loyaument. 

MIGNOTTE. 

S'ilz peuvent sçavoir clerement 
Toutes sciences et mestiers, 
Je vous payasse voulentiers 
De vostre peine bon salaire. 


INSTRUCTION. 
Las, comment se pourroit-il faire 
Comme tant estudier peussent 
Que tous les mestiers sceussent 
Tous les droictz et toutes sciences ? 
Nous voyons par experiences 
Cil qu'en plusieurs mestiers s'affiche 
À grant peine n'est-il riche. 

Qui a pluribus intentus 

Major est a singula sensus. 

Ce proverbe si est commun : 

Se chascun en sçavoit bien ung, 

I luy debvroit assez suffire. 

Quel mestier voulez vous eslire ? 

Dictes le moy pour abreger. 

MiGNOTTE. 

Nous ne voulons que plus legier 

Mestier, qui ne coustera guière, 

S'ilz povyent vivre sans rien faire, 

Je l'aymeroys encores mieulx.. 
INSTRUCTION. 

Assez en trouve l'en d'itieulx 

Qui veullent vivre sans rien faire 

Et la science contrefaire. 

Qui est escript en Genesis, 

Qui dit qu'à la sueur du vis 

Chascun si gagnera son pain. 

Telz gens debvroient mourir de fain ; 

L'escripture ainsi le met; 

Qui non laborat non manducet, 

Mourir de fain doibt endurer 

Qui pour vivre ne veult ouvrer ; 

L’escripture si le devise. 

MiGNOTTE. 

Faictes en ung prelat d'eglise, 

L'aultre juge ou advocat, 

Dont puissons avoir grand estat, 

Grant honneur et grans richesses. 
INSTRUCTION. 

Telz seigneuries et haultesses 

On n’a pas si legierement. 

Il convient et premierement 
En maïnie guyse travailler, 
Gutres dormir ne sommeiller, 
Coucher tard et lever matin, 
Et savoir bien parler latin, 
Avoir industrie et science, 
Et qui n’a bonne conscience 
Aprés ensuyt le damnement. 


MIGNOTTE. 


Nous voulissons tant seullement 
Que ilz apprissent bien à lire 
Et dedans tous livres escripre 
Et à parler grec et latin, 

Et tout dedans lundy matin, 
Et vous en aurez bon salaire. 


INSTRUCTION. 
M'amye, il ne se peult faire 
Qu'ilz fussent en si peu de temps; 
À grant peine dedans dix ans 
En comprendront ung bien à point. 


MiIGNOTTE. 


Que qu'il soit, nous ne voulons point 
Qu'ils soyent batus, car ils sont tendres. 


INSTRUCTION. 


J'en ay bien veu battre de meindres; 
L'on doibt jeunes gens chastier, 
Mais, dictes-moy £ quel mestier 

Si fut leur père en son temps, 

Dont a nourris ses beaulx enfans 

Et jusques cy gaigné sa vie. 

MIGNOTTE. 
Puis que voulez que je le die, 
Il s’est vescu de boulanger. 


INSTRUCTION. 
C’est ung bon mestier pour gaigner 
Et decent à vie humaine ; 
La science n’est pas vilaine. 
Vos enfans y povez bien mettre. 
Ils apprendront bien ceste lettre 
Ou aultre mestier pour bien vivre; 
Bon faict ses parens ensuyvre; 
Besoing n'est point d’aultre escolle, 
Puis que vous en estes si folle ; 
Certes, m'amye, vous les gastez 
De leur bailler änsi pastez; 
C'est une maulvaise viande, 
Nonobstant qu'elle soit friande. 
Vous ne voufez qu'ilz soient battus. 
Aussi ne sont-ilz pas vestus 
En manière d'estudians ; 
Îz semblent mieulx à deux frians; 
Leur habit n’est pas convenant. 
MIGnoTTEe. 
C'est la façon de maintenant; 
L'on vest ainsi lés escolliers. 
INSTRUCTION. 
De quoy servent tant de pilliers 
A leurs robes à sigrans manches, 


Tant jours ouvriers que dimenches ; 
Ces grans bonnetz et ces chapeaulx ? 


MiGnÔTTE.. 
Ts en sont jolys et plus beaulx , 

Etsi en sont plus chauldement,. 
INSTRUCTION. 


Vous l'entendez bien meschamment ; 
Ce n'est point l'habit qu'il leur fault. 
Ung jeune enfant est trop plus chault 
Que n'est une vieille personne, 

Et pour cela sagesse est bonne 

Qu'il ne les fault pas trop couvrir, 
Car on les feroit devenir 

Frilleux et melencolieux, 

Aulcuns dient qu’il vauldroit mieulx 
Qu'ilz allassent nues les testes. 

Maïs sottes gens comme vous estes 
Les gastent par telle mignotise. 


MIGNOTTE. 


Et que voulez-vous ! c’est la guyse 
Des bons enfans de Maintenant. 


INSTRUCTION. 


Le nom est assez consentant, 
Et le point avecques la note. 
Mais puisque Maintenant et Mignotte 
Habillent ainsi leurs enfans, 
Ïz sont vestuz comme gallans 
Quand ilz les mettent à l’escolle. 
M'amye, vous estes trop folle 
Et les perdez maulvaisement : 
Car on voit advenir souvent 
Qu'enfans tenus chers en jeunesse 
Ne viennent pas à grant prouesse, 
Et ceulx qui prennent vaine gloire 
À la fin sçauront le contraire ; 
Car ilz auront la froide joye. 

T, ILf. 2 

C'est raison que Dieu y pourvoye, 
Pour ce qu'ilz ont toute leur cure 
En aultre que au Creatour. 


MiIGNOTTE. 


Gouvernez-les à vostre tour ; 

Je n'en sçauroys plus arguer. 
INSTRUCTION. 

Mais, enfans, il vous fault muer 

Geste mignotise de vivre, 

Se voulez ma doctrine suyvre; 

Mais premier descouvrez vos testes 

Affin que soyez plus honnestes 

Selon les escolliers nouveaulx, 

Et laissez tous ces grands chapeaux, 

Et prenez aultres vestemens. 

Adone la femme s’en retourne et s'en va à son mary. 

MAINTENANT. 

Mignotte, dictes-moy comment 

Sont doctrinez noz deux enfans, 

MiIGNOTTE. 

Îlz seront très bien, je m'en vants, 

Au moins se dit Instruction 

Qui en a prins commission 

De les faire deux grans seigneurs. 
INSTRUCTION. 

Ha, dea, vous n’estes pas taigneux, 

Vous avez assez belles testes, 

Se voz habits fussent honnestes 

Et eussiez bonne voulenté, 

Je vous aprinse à planté 

De science et de doctrine; 

Et n'y a pièce en vosire ligne 

Qui de vous ne fust honnoray. 

Si avez beaucoup demouray, 

Mais peult estre n'en povez mais; 

Il vous vault mieulx tart que jamais. 
N'attendez pas que soyez vieulx ; 
Seroït follye , se m'aist dieux, 

Au propos de Cathon le saige 

Ce qui s’ensuyt en brief langaige : 
Multorum cum facta senes et dicta recenses 
Fac tibi succurrant juvenisque feceris ipse. 
Quant tu seras en ta vieillesse 

Et racompteras ta prouesse 

Et les beaulx faicts de plusieurs gens, 
Fais dès maintenant que les tiens 

Te puissent alors secourir, 

Et de ce te puisses servir 

Que aprins auras en ton temps. 

Pour ce je vous dis, mes enfans, 
Fauldra que soyez chastiez; 

Se bons escoliers vouliez 

Estre, venez à Discipline 
Humblement , la teste encline, 

Se voulez avoir loz et pris. 


FiNET, premier enfant de Maintenant. 
Sire, nous n'avons point appris 

D'estre en tel subjection. 

Nous n'avons point intention 

D'’estre long-temps à vos escolles. 

De quoy servent telles paroles ? 

Nous ne voulons point estre clercs. 


MALDUICT,second enfant de Maintenant. 
Vous nous parlez à motz couverts; 
Ce n’est pas ce que demandons. 

A Dien, Sire, vous commandons ; 
Nous en sçavons trop la moytié. 
INSTRUCTION. 
Mes enfans, j'ay de vous pitié : 
Une foys vons repentirez , 
L'heure et le jour mauldirez 
Qu’à moy ne voulistes entendre, 
Science ne mestier apprendre, 
Je le vous dy, et m'en deschargc, 


FINET. 


1 nous fault voller an plus large, 

Vons nous tenez trop fort en serre, 
Viens tost, allons[-nons] en prant erre 
1l est assez temps et sayson ; 

Car nous avons sens et rayson 

De nons gouverner aultrement. 

Je ne vueil plus de chastiment; 

C'est à ses petits jouvenceaulx, 


MALDUICT, 


Jaymeroys mieulx garder veaulx. 
Par le sacrement de la messe, 
Je ne feray plus ey de presse, 
Ne serviray père ne mére. 
Qu'est-il de faire ? 

FINET. 

Par sainet pére, 

Je scay bien, se tu me veulx croire 
Une chose moult bien notoire, 
Comme nous nous en chevirons : 
Devant mon père nous yrons 
Et compterons tout nostre cas. 

MALDUICT. 


Or allons, et ne faillons pas; 
J'en ay grant desir et couraige. 


Le Fox. 


Mieulx vault estre aux champs qu'en caige. 

Instruction les eust battus. 

Bien eussent esté malostrus 

D'estre subjeciz à ce bon homme. 
. Certes, je m'esmerveille comme 

Marotte a si bonne teste; 

Ii n'y a si petite beste 

Qu'elle ne saiche par nature, 

Et sentiroit une friture 

D'icy jusques aux Augustins , 

Et je suis de ses galopins; 

J'ay aprins jusques à tout oublie, 

Excepté l’art de lescherie 

Et de prendre mon advantaige, 


Fine. 

Père, Dieu vous gard. 

MAINTENANT. 

Que es saige* 

Que viens-tu querre, mon enfant? 
Mais, or me dy, où as-tu tant 
Apprins de biens comme tu monstres ? 
Deusses-tu pas, quant tu m’encontres, 
Mettre la main au chapperon ? 


Fixer. 


Par mon serment, mon père, non; 
C'est aux dames et aux seigneurs, 
Et nous sommes enfans mineurs 

Qui guères ne sçavons de bien. 


MAINTENANT. 
Ha, dea, vrayment je le croy bien; 
Cy n'y a point de discrétion. 
Esse tout quant que Instruction 
Vous a aprins le temps passé ? 


MALDUICT. 
J'en suis desja trestont lassé ; 
I] ne nous faict que rabrouer: 
Nous ne voulons plus demeurer 
N'avecques luy, n'avecques vous ; 
Pardonnez-nous, quant est à nous ; 
Nous ne vous servirons jamais. 


MAINTENANT. 
Me servirez-vous de telz metz, 
Quant je vous ay, soir et matin, 
Toujours mis la pain en la main, 
Vestuz , nourris si cherement ? 


FINET. 


Nous sommes deshonnestement, 
Mon père, en cestuy estat, 

Et pour tant, sans plus de desbat, 
Querez-nous au moins vestement, 
Et laissons ses enseignemens ; 

Nous sommes la moytié trop saiges. 


MAINTENANT. 


Vous ne voulez que faulx usaiges; 
Je l'aperçoy bien maintenant. 
N’avez-vous pas habillement 
Pour vostre estat et le mien ? 

Je ne voy si homme de bien 

Qui n’en deust estre bien content. 


MALDUICT. 
Il n'est ne bel ne competent ; 
Habillez-nous, car c'est rayson, 
Com enfans de bonne mayson. 
Ung chascun yroit murmürant, 
Se les enfants de Maintenant 
Et de Mignotte descendus 
N'estoyent jolys et bien vestus, 
A l’estat qu'il nous fault mener. 
Rien n'en fault nous en sermonner , 
Car certes nous {n’en avons cure. 


FINET. 
De tel habit ce n’est qu'ordure ; 
Car aux enfans de Maintenant 
Il convient faire le galant 
Qui veult parvenir à grant bien. 
Marpuicr. 

Par Nostre Dame , je sçay bien 
Se vous ne pensez aultrement 
De nous querir habillement 
De propre façon et nouvelle, 
Vueille dyable ou Kyrielle, 
J'en aurai, certes, dont il vienne ; 
Car c'est la constume ancienne, 
Jamais ne me vient à plaisir. 

MAINTENANT. 
Au monde on ne peult choisir 
Enfans plus pervers et iniques. 


FINET. 
Sainct sang bieu, quelz mirelificques ! 

Mais que [nous] valent tant de mines ? 

Voulez-vous que. mangeons racines 

Et que vivons aïnsi qu'hermites. 
MAïiNTENANT. 

Vous jouez à double et quittes. 

Vray dieu, qu'avéz-vous en pensées ? 

MALDUICT. 

Il nous fault robes coulourées, 

Pourpoimetz faictz parmy le corps, 

Chauses tenans par bons accors, 


Et puis chappeaulx de aignelin. 


MAINTENANT. 
Voire, mais quelle sera la fin ? 
Rentes n'avons pas pour ce faire. 
Certes, se vous vouloys complaire, 
Je deviendroys le plus povre homme 
Qui soit d'iey jusques à Romme. 
Je vous pry que vous [vous] taysez. 

FiNET 

Mon père, or tost vous appaisez. 
Querez-nous ce que demandons, 
Ou je croy que nous [nous] mettrons 
A l'aventure, pert ou gaigne, 
D'aller à Gand ou en Éspogne, 
Dont vous ne serez ja haytté. 


MazDuicr. 
Père, plus n’en soit caquetté, 
Je vous pry, pour le plus honneste, 
MAINTENANT. 


Or ça, donc, à vostre requeste 
Et affin que pis ne faciés, 

Je ne finiray, ce sachez, 

Jusques à ce que serez en point. 

Tenez cy chascun ung pourpoint 

Et mettez jus ceste despouille. 
FINET. 

J'ay le corps miculx faict qu'ung andouille. 

Que dis-tu ? suis-je bien en point ? 

Et, par mon ame, je suis joint 

Par le corps com une pucelle, 

Et trestout le corps me sautelle 

D’estre ainsi court habillé. 


MaLzpuIcr. 


Je suis tout gay et esveillé ; 
Venez dancer avec moy , frère. 
FINET. 
Il n'est pas temps ; or ça, mon père, 
Avons-nous robes et chapperons ? 
MAINTENANT. 
Ouy, dea. 
MaLDuIcrT. 
Doncques nous dancerons 
Souvent à la nouvelle guyses 
C'est tout proprement la devise 
Que portent ces gentilz galoys. 


FINET. 


Playder [il] nous fault pour la croix, 
Car les enfans de Maintenant 

Ne se pourroyent passer d'argent. 
Entens-tu bien que je vueil dire ? 
Ceste glose ne nous peult nuire 

Pour bien aller à l’avantaige. 

MALDUICT. 
Je l'entens si bien que c’est raige; 
En parlés ainsi com le saige. 
Faictes à chascun son partage, 
Père, nous en voulons aller. 


MAINTENANT, en leur baillant de 
l'argent. 
Tenez-cy. Certes, je vous jure 
Que me mettrez en povréte, 
Et demeure fort endetté | 
Pour soustenir tout vostre faict. 


FINET. 
Nous ne vous menerons plus de plaict. 
A Dieu soyez. 

MAINTENANT. 
Adieu. 
MaALDUICT. 
Adieu. 

FINET. 
De quel mestier ne de quel jeu, 
Dy-moy, nous pourrons-nous chevir? 
On ne prendroït point pour servir 
Telz escuiers comme nous sommes. 

MaALDUICT. 

Nous sommes ja presque tous hommes, 
Dyable nous feroit bien servir. 
J'aymeroys trop mieulx à mourir, 
Par mon serment, que prendre peine ; 
J'ay de l'argent pour la sepmaine, 
Voyre plus que n'en despendrons 
De cest an. Mais, se nous trouvons 


DE MAINTENANT. 


Quelque seigneur de grand renom, 
Ou ung conte, ou ung baron, 

Où eussion quelque advantaige 

Je croy que ferions que saige 

De nous tenir en son service. 


LE For. 


Es font comment fait l’escrevice, 
Qui chemine à reculons. 

Je trouvay lundi deux hérons 
Qui vindrent pour me assaillir ; 
Marotte me vint secourir; 

Bien si porta et vaillamment. 
Mais les enfans de Maintenant, 
Faictis et choisis à la main, 

Sont en ce pays, j'en suis certain, 
L'eslite y est et le chois. 

S'ilz voulent servir, ouy dea troys, 
Marotte les met à l'office. 


FiINET. 


Je suis faictis et bien propice 

Pour estre mis en lieu de bien. 

Or entens à moy, vien ça, vien, 

Je voy là une grant merveille. 
MALDUIcT. 

Allons près, je le te conseille : 

Me semble d'une sage femme. 

FINET. 
Jay trop grant peur qu'el me diffame, 
Se je m'aproche de trop près. 
MALDUICT, en frappant son frère. 
Je suis content d'aller auprès, 

FINET. 
Dieu te met en malle sepmaine, 
En mal an et en malle estraine, 
Comme rudement tu me boutes. 
MALDUICT. 
Mais toy, tu me bouttes de couttes 
Si très fort que c’est grant merveille. 
FiNET. 
Certes, vecy que je conseille; 
Demandons icy qui el est. 
MALDuIcT. 
C'est très bien dit. Puisqu'il vous plaist, 
Dame, dictes-nous vostre nom. 
DISCIPLINE. 
Discipline m'appelle-on, 
Je suis au siège de justice. 
FINET. 
Voulentiers vous ferons service : 
Se il est chose qui vous playse, 
Mais que vous nous tenez bien ayse, 
Et aussi de nous commander. 
DISCIPLINE. 


Je ne vous vueil huy demander, 
Mes amys, mal ne villennie. 
Mais enfin que brief je vous dye, 
Qui me veult servir bonnement 
Doibt tenir mon enseignement 
Et m'avoir aussi cher que l'œil. 


MALDUICT. 
Dame, cela trop bien je vueil. 

Mais dictes nous premiérement 
De quoy vous sert cet instrument 
Que vous tenez en vosire main. 


DisCiPLiNE. 


Il me sert; car tout homs humam 
Qui veult venir à mon escolle, 
Quant de mes ditz ne se recolle, 
Je les metz à correction 

Par bonne castigation, 

Dont puis après peult mieux valoir. 
Et pourtant vous devez sçavoir 
Que Discipline, à entendre, 

Et seulement pour vous apprendre 
Reception de congnoissance, 

Et, affin que ayez esperance, 

En avez difinMion ; 

Disciplina est receptio 
Castigationis in disciplinam. 
Pour ce, telle reception, 

Retenez et n'oubliez mye; 

Car qui bien ayme bien chastie, 
Comme souvent vous l’oyez dire. 


FINET. 


Par sainct Jchan , je m'en puis rire; 
C'est très maulvais esbatement. 
Quant on parle de batement, 

Par ma foy, ce n'est pas ma charge; 
Nous vous lairrons cy bien au large 
Se ne nous montrés aultre chose. 


MALDUICT. 


Nous faisons cy trop longue pose, 
Ce n’est point bien ce qui nous fault; 

De ces verges il ne nous chault; 
Bien voulons aultre chose querre. 
Comment? se faut-il seoir à terre, 
Qui veult vostre sçavoir apprendre ? 


DISCIPLINE. 


Ouy dea, et le grand et le mendre, 

Car c’est signe d'humilité. 

Or escoutez l’auctorité 

Que nous avons en l’Evangille; 

À chascun croire est facille : 

Qui se humiliat exaltabütur, 

Celui qui se humiliera 

En après exaulsé sera; 

C'est bonne retribution. 

Et puis aultre reception 

Fait Boèce, de dsciplina 

Qui vous monstre trestount cela : 

Qui non novit se subjici 

Non nocet se magistri (sic); 

C'est à dire souverainement : 

Celluy qui n'a premierement 

Esté subject, ne se doit mestre 

Jamais reputer ne congnoistre. 

Vous debvez cest enseignement 

Bien retenir entierement; 

Vous en serez trop plus sciens. 
FiINET.. 

Nous vous mercions de voz biens; 

Quant à moy, je suis clerc assez. 

Certes, nous sommes ja lassez 

De vous et de vostre doctrine. 

Or ça, madame pelerine, 

Il nous convient vuider la place. 

MALDUICT. 


Elle faict autelle grimasse 
Comme faisoit Instruction. 
Allons, que plus cy ne soyons ; 
À Dieu soyez et nous aussi. 


DISCIPLINE. 
Et vous en allez-vous ainsi 
Sans apprendre à mon escolle ? 
Vous avez la pensée folle 
Et estes très mal conseillez. 
Se ne voulez estre reiglez, 
Et corrigez tant qu’estes jeunes, 
I] vous viendra tant de fortunes 
Que neles pourrez soustenir, 
Parce que ne voulez souffrir 
Qu'on vous tienne en bonne doctrine. 
Se n'avez voulenté encline 
Maintenant de vous adviser, 
Jamais ne serez à priser: : 
C'est commun à toute gent. 

 FINET. 

Certes, il ne nous fault qu’argent, 
Et, si par voz enseignemens, 
Voz raysons et voz argumentz 
Vous nous povyez enrichir, 
Nous serions prest à vous servir 
Très voulentiers par chascun jour. 


DISCIPLINE. 
Vous apprendrez bien sans séjour. 
Point ne povez avoir puissance 
Bonnement , mais avoir prudence, 
Ainsi comme dit Aristote, 

Qui en parolles nous denote, 
En Ethique en son premier livre, 
Lequel vous debvez bien ensuyvre 
Et apprendre et retenir. 
FINET, 
Îcy ne nous fault plus tenir, 
Car je n’entens point ce latin. 
Vous estes levée trop matin 
Pour prescher la loi de Moyse. 
DISCIPLINE. 
Je ne dy que par courtoysie 
Tout cecy, sans vous parforcer ; 
Pas ne vous debvez courroucer 
Se de vous adviser m’acquitte. 
MALDUICT. 
Truc, avant; ce n’est que redicte 
De toute ceste prescherie. 
FINET. 
Allons, viens-t'en, je la regnie. 
El nous fault aller trouver mieulx. 
MALDUICT. 
Très bien, de par Dieu , je le veulx; 
Huy ne povous trouver pis. 
LE FOL. 
Le jour que les gg. et les pies 
Combatoyent en Lombardie, 
Marotte, par grant gourmandie, 
Mengea bien quinze gasteletz. 
Se vous voulez estre varletz, 
Elie) vous apprendra grant honneur ; 
Elle n’a cure q labeur; 


DE MAINTENANT. 33 


Elle vit, sans plus , de sa rente 
Ou de son pourchas, que ne menté,. 
Elle est vaillante preude femme, 
Oncques n’eust honte ne diffame, 
Se n'est du curé de la ville: 
Ung temps je la vis belle fille: 
Appartenant à gens de bien. 
Elle est cousine de Jabien ; 
N'est-elle pas de bon lignaige ? 
Finet, prens la en mariage; 
Certes, tu pourras faire pis. 
JABIEN. 
Où vont ces compaignons gentilz ? 
Iz sont bien sur le hault verdus. 
Vous estes bien enfans perdus 
D'aller ainsi à l’adventure, 
Qui estes-vous? 
FINET. 
Et je vous jure 
Que sommes enfans de Maintenant. 
JABIEN. 
Que je parle à vous plus avant : 
Voulez-vous point sçavoir de bien ? 
Mazpuicr. 
Comment vous appelle-on ? 
JABIEN. 
| Jabien, 
Le fils de Malle Adventure, 
Qui long-temps me mist en nature 
D’estre maistre de son escolle. 
Je vous jure, par sainct Nicolle, 
Que tout par tout j'ay escolliers , 
Dont m'en vient beaucoup de deniers. 
TH. . 3 

En ce royaulme de toutes pars 

Ÿ a tant de maulvais paillars ; 
J'en fourniroye bien, pour certain, 
Tant seullement dedans demain, 
Une douzaine de ma bande, 
Lesquelz je vueil que l'on me pende 
Se ne les faictz maistres passez 

À jouer à cartes et detz, 

En tous les ars de tromperie, 

De finesse et mocquerie. 

Celluy n’y a que je je saiche 
Bien jouer quant se tient en place 
À la romfle et à la chance, 

Aux cartes et au jeu public, 

Au masgaret, aussi au glic, 

En toutes manières de jeux. 

Et pourtant cy, entre vous deux. 
Mais que vous soyez diligens, 
Maistres vous fera[ y | sulfisans , 
Se vous voulez estudier 

Aussi d'en faire ung millier ; 

Par tous les lieux où vous serez 
À tous vivans vous donnerez; 
Ung coup vous mettra au dessus ; 
Gardez ce point que je concluz, 
Et ne croyez père ne mère. 


FINET. 


Nous vous tiendrons pour nostre père 
S'il vous plaist de nous bien apprendre , 
A vous sommes tous prestz d'entendre 
Et de bien suyvir voz escolles, 


JABIEN. 
N'en faictes ja tant de parolles; 

Je vous monstreray voulentiers. 


MALDUICT. 


Nous serons trestous escoliers 
S'il plaist à Dieu et nostre maistre. 


JABIEN. 


Jamais vous ne povez mieulx estre 
Que vous mettre dessoubz ma main, 
Certes, avant qu'il soit deman, 

Je vous feray tous escolliers 

En finesse et tous mestiers, 

Se vous me voulez très bien ouyr. 


MALDUIGT. 


Vous me faictes tout resjouyr. 
Mais or me dictes, je vous prie, 
Que ferons-nous de ce clargie ? 
En aurons-nous or et argent ? 


JABIEN. 


Ouy bien certes, largement, 

Et respondrez à tous quarrez, 

Et vous prometz que vous n'aurez, 

Pour voz leçons ne vos records, 

Ung seul coup dessus vostre corps. 

Mon escolle n'est pas pour batre, 

El est seullement pour esbatre 

Et pour jouer les compaignons. 
FINET. 

C'est très bien ce que demandons, 

Je m'en vois done seoir à terre 


Mais je vous vouldroys bien enquerre 
Se vous demandez grand argent. 

JABIEN. 


Je ne vous demande mient, 

Fors que me vueillez bien entendre 
Et mes enseignemens comprendre. 
Et, pour premier commencement, 
Vueil aux enfans de Maintenant 
Monstrer une aultre leçon. | 
Pour commencement de chanson, 
En toute place et tout lieu, 

Vous regnirez le corps de Dieu. 

Et tenez coinctes vos personnes, 

Et entreteuez les mignonnes. 

Soyez aux gens presomptueux 

Et vous monstrez bien gracieux 
Aux dames pour les acquerir ; 
Quant ilz ne vouldront obeyr, 

Et vous y voyez vostre bon, 
Prenez-les, veulent-1lz ou non; 
Gecy est uu cas d’observance. 
S’elles se mettent en deffense , 

Pour cela point ne les laissez, 

Car après bien en chevirez. 
Chascune nuyct faictes grant bruit ; 
A ce devez prendre (grant) deduit : 
Comme servante en bon point 
Vous sçavez, bien ne tar lez point 
Que elle ne soit enlevée ; 

C'est chose bien recommandée, 
Et en fait exprès mention 

Le livre de Perdition, 

Qui est si notable docteur ; 

Croire debvez vostre acteur. 
Faictes toujours contentz et noyses 

Regnier Dieu debvez, et sainetz, 
Pour une espingle et pour moins, 
Et qui vous vouldra corriger 

Ne vous tenez paint de frapper; 
Et qui vouldra à vous combatre 
Pour ung soufflet rendez-en quatre. 
Car, se voulez venir à bien, 
Point ne fault estre Jabien ; 

Ainsi nous le dit ung chapitre 
D'un livre dont tel est le tittre : 
Hic liber perditionis , 

Que doibt sçavoir homo omnis. 
Et pour ce, mes beaulx escoliers , 
Soyez fermes et bien entiers 

De me porter grant reverence. 
Avoir ne debvez pacience 
D'aimer le sexe femenin. 

Fuyez comme triacle venin 
Toutes gens de relligion. 

Esse vostre intention 

De tenir mon enseignement ? 


MALDUICT. 
Maistre , j'ay ja l’entendement 
Ouvert par vostre discipline. 
FINET. 
Par le sanc bieu , il n’est racine 
De finesses que je ne saiche. 
MALDUICT. 
Par la mort bieu, tu n’en as tache 
Au regard de ce que je sçay. 
FINET. 
Par le sance bieu ;'je te diray, 

Pratiquer fault nostre science. 
MALDUICT. 
C'est bien dict, le sang bieu , je pense 
Que tu ne scez rien envers moy. 
FINET. 
Ventre bieu , j'argue à toy. 
Voix-tu de ces beaulx detz peluz ? 
MALDUICT. 
Parlons moins et en faisons plus. 
Gecte là ; qu'as-tu ? 
FINET. 
Peux et ars. 
MALDUICT. 
Certes tu mens; c'est embesars, 
Et, voys-tu, voicy deux et quatre. 
JABIEN. 
Vous vous sçavez très bien esbatre, 
Vous estes cleres jusques æmen. 
Passez serez à l'examen 
Avant que vous partez d'icy. 
FINET. 
De tous clercs du monde dy fy ; 
Je respons à leurs questions 
JABIEN. 


Or ça, faulses petitions 
Dessus le genre femenin. . 


MaLDUICT. 


Par le corps bieu, c’est le latin ; 
Mettre intro et non foras; 

Hodie, semper, hery, cras, 
Olim, tune, nunc, semper, sero. 


Fine. 
Mane, modo, diluculo, 
Or me respons : da rumerë 
Ut ter, quater, da negandi 
Üt non. 
Fontde femenin les pratiques ; 
Car trestous les menus articles 
Ne peust sans le masculin : 
Car luy avec le femenin 
Conjointes avecques le commun 
Qui ne se doibt entendre qu'ung. 
Nonne dicit sacra pagina : 
Erunt duo in carne una. 
Ainsi veult estre decliné. 


JABIEN. 
C'est très haultement latiné ; 
Vous estes assez sufflisans 
Et eussiez vous esté dix ans 
Aux grans estudes à Paris. 


FINET. 

Quant à moy, je suis bien apris; 
Vous me povez bien passer maistre. 

MaALDUICT. 
Etmoy, car je le puis bien estre. 
J'ay très grant engin et memoyre ; 
Il n'y a bivre ne hystoire 
Que n’aye veu de malle doctrine; 
Jamais ne vueil de discipline ; 
Mais, se aulcun me disoit injure, 
Je regnye bieu à l’adventure 

Que pour ung mot j'en diray cent 
Et luy bailleroy, je m'en vent, 
Incontinent sur le visaige. 


JABIEN. 
C'est dit d’ung escolier bien saige, 
Et bien parlé notablement, 
Bien resolu en argument ; 
Maistre vous serez à ceste heure. 


FiNET. 

Il ne fault pas que je demeure, 
Maistre, car j'en sçay bien autant. 

JABIEN. 
Or ça done, tirez-vous avant. 
Puisqu'avez tant estudié, 
Vous porterez quotidie 
Chascun au costé ces deux dagues: 
Car ce sont bien notables bagues 
Pour congnoïstre les bons enfans 
Qui portent armes et bombans, 
Escolliers de malle doctrine. 
Chascun de vous est assez digne 
Que maistres soyez appellez. 
Gardez que prestz tousjours soyez 
De praticquer vostre sciencé 
Et en monstrez l'experience ; 
Gardez que jamais n'amendez. 
Ou nom de cartes ou de detz, 
Soyez maistres ; enfants Jabien, 
En mal prouffit allez; amen, 
Et tousjours me portez honneur. 


MALDUICT. 
Voire comme À nostre tuteur, 

Car il ne fault doubter en rien 
Que ne soye enfans Jabien, 
Com les enfans de Maintenant. 


JABIEN. 


Escoutez, enfans, il convient 
Que demourez avec ma fille, 
C’est la plus belle de la ville 

Et de ce monde, je vous jure. 


FINET. 
Je ne la congnoys. 
JABIEN. 


C’est Luxure; 
Mais je ne m'en esbahis pas. 


FinerT. 


Par mon serment, c’est nostre cas; 
On ne peult mieulx au monde dire. 
Or que nous Ja voyions, beau sire, 
Menez nous y incontinent. 

Vivre nous fault joyeusement 
Tandis que ce bon temps nous dure. 


MaLbuicrT. 


Je verroys voulentiers Luxure : 
Car c'est tout ce que je demande. 


JABIEN. 


Se voulez estre de sa bende, 

Vous ne povez au monde mieulx ; 
Car il n’est rien dessoubz les cieulx 
Que je congnoisse plus propice 
Aux Jeunes gens que le service 

De Luxure et beau regard. 

MaALDUICT. 


Je vous jure qu'il est bien tard, 

Tant ay doubte que ne la voye; 

Jabien, mettez-nous en la voye 

Et au lieu là où elle demeure. 
FABIEN. 

Très voulentiers, et tout eu l'heure 

La feray devers vous venir. 
FINET. 

Avant donc, gardez d'y faillir. 


JABtEN. 
Or ça, Luxure, vien avant, 
Car les enfans de Maintenant 
Veulent avoir ta compaignie. 

LUXURE. 
Veez me ey, coincte et jolÿe, 
Gracieuse et godinette. 

FINET. 
Je vous prometz que bien me haïtte 
Vostre maintien, ma chère dame ; 
Je ne vy meshuy, sur mon ame, 
Rien qui me fust plus aggreable. 

JAB1EN. 
Vrayement, elle est dame notable. 
Si vous convient en elle deduyre. 
Jamais nul ne vous pourra nuyre 
Tant que serez avecques elle. 


LuxuRreE. 


Ma condition est telle 
Que ne demande que soulas, 

Et me fault mener bras à bras 
Tout ainsi comme mariée. 
MALDUICT. 
Prenez que soyez l'espousée ; 
Or dançons d’img accord tous quatre. 
JABIEN. 
C'est bien dit, 1l nous fault esbatre 
Et se donner tousjours (du) bon temps. 
Avant, qui sont les mieulx chantans ? 
Qui commencera de vous troys ? 
LUXURE. 
Avant, avant ; Je plus courtoys 
Doibt commencer sa chansonrette. 
FINET. 
Je diray donc, puisqu'il vous haïtte 
Adone ilz chantent tous ensemble en dançant. 
Au joly bouquet croist la violette. 
FrNET. 
N'est-ce pas doulcement chanté 7 
MaLDouicr. 
Certes, tu es trop fort hasté; 
Tu nr says non plus q’ung dodin, 
Estrille, fauciile, bourdin. 
Ou la mignonne tricetie. 
Adone ila.chantent tous ensemble avecques le FoL: 
Le Fe, er chantant. . 
Se Robine si fust au boys, 
Je l'en eusse tost emmense. 
Vray est qu'en la ville aux dames 
H n'y demeure que deux femmes 
Qui fournissent toute la ville. 

Marotte est plus subtille 

Et de plus grande entreprise ; 

Elle faict bien une chemise 

A mettre deulx culz tous ensemble, 
I n'y a point qui la ressemble 

En ceste ville, ne au pays. 

Se voulez, sans aulcun devis, 

Elle sera maistresse. 

Saincte sang bieu, comment tu vesse ; 
Long temps a la vesse couvée. 

Le jour que Marotte fut née, 

Elle eut ung grant advantaige : 

El estoit dès lors aussi saige 

Que sont les escoliers Jabien ; 

Je luy ay aprins tout le bien 

Dont a la teste affolée. 


LUXURE. 
Vecy une belle assemblée, 


Doulce, plaisante et amoureuse. 
Moy, qui suis la fille d'Oyseuse, 
Debvez avoir et cher tenir, 
Quant me povez entretenir 

Du tout à vostre voulente ; 

Mais il fault argent à planté 
Pour mieulx soustenir mon estat. 
Par ma foy, tout iroit de plat 

Qui n'auroit argent et cliquaille ; 
Trestout ne vauldroit une maille, 
Car je suis de telle nature. 


FINET. 


Ne vous chaille, dame Luxure: 
Nous aurons or et argent assez. 

JABIEN. 


Ilz sont pieça maistrès passez 

Par moy en tous jeux ct finesses 

Et sont en fleurs de leurs jeunesses ; 
De vous se doivent tenir près. 


LuxuRE. 
Çà, il nous fault jouer aux dez, 
Ou à quelque autre hasart; 
Car c'est ma science et mon art 
Dont fault que soye soustenue ; 
Les jeux que j'aime soubz la nue, 
Ce sont les jeux d'oysiveté. 


FINET. 
Îl n'est nul en ceste cité 
Que je craigne , tant soit subtil, 
De bien jouer à mon peril, 
Et m'en laisse hardiment faire. 


MALDUICT. 
Devisez lequel vous fault plaire, 
Le glic on le franc de carreau. 


JABIEN. 


Le glic est ung jeu moult très beau 
Et à gallans trop plus honneste. 


LUXURE. 

Quant à moy, je suis toute preste. 
Ca , les cartes, mon beau seigneur ; 
La pire donne au meilleur, 

Quans grans blans pour une foys; 
Pour les roynes chascune troys, 
Et toys grans blans pour les varletz. 
Quatre grans blans y joue, mais 

Mettez-y, qui y vouldra prendre. 
FINET. 
Doncques, dame, g’y vueil entendre. 
Mettez y qui y vouldra prendre. 
LuxuRE. 
Or sus doncques, sans plus attendre, 
Tout maintenant je vueil bailler. 
Levez; qui estez le dernier ? 
Qui dit ? 
FINET. 
Moy, rien pour le premier. 
MALDUICT. 
Ne moy aussi, par sainct Eloy. 


LUXURE. 


J'ay homme donc{ques], par ma foy, 
Et romfle tout d’une venue. 


FINET. 


Sang bieu , la couleur si me mue; 
Quant est à moy, je le vous quitte. 

MALDUICT. 
Tant qu'auray vaillant une picque , 
Sachez, certes, je le tiendray, 
Et l’enuiray ou romfleray 
Quoy qu'il en doibve advenir. 

LE For. 

Il s’en pourroit bien repentir, 
Mais peult estre sera trop tard. 
Ainsi que le chat fist dulard, 
Quant il y fust trouvé pendu. 
On luy coupa auprès du cul 


DE MAINTENANT. 
La queue, vueil que le sachez. 


LuxuRrE. 
C'est bien dit, encores mettez 


Deux grans blans, de l'aultre le fais. 


MaALDUICT. 
Voyez les là, si me tais. 
Combien est-ce que en avez? 
LüuxuRrEz. 
Plus de cinquante. 
MacpuicrT. 
Or monstrez. 
LUXURE. 
Voyez en là dix et puis troys. 
MaALDuIcT. 
Ha, maulgré bieu, à ceste foys 
J'en avoyes quarante et huyt. 
LE For. 
Et vecy ung très beau deduyt 
Et les scet très bien jobiner 
Ilz n'auront garde de voller 
Avant que de ses mains il parte. 
FINET. 
Or sus avant, voyla ma carte, 
Je vous pry, laissez-la passer. 
MaLDuïcT. 
Or ça, m'y lairrez-vous passer ? 
Par ma foy, sire, je les fays. 
FINET. 
Ouy vrayement . 

LuxuRE. 
J'ai le glie des roys. 
MaLDuIcrT. 
Tout est à elle sans debatre. 
LUXURE. 


Or m'en baïllez chascune quatre 
Pour le beau glic, sans les honneurs, 
Et se vous voulez, mes seigneurs, 
Tout d’une venue bailler, 
Tout de reng les iray coucher 
Affin que ayez moins de peine. 
MALDUICT. 
C'est raison; mais de la sepmaine 
N'y sera faict gaing ne pertes. 
Je vous dy, au moins à ces cartes, 
Velà neuf grans blans que je doy. 
FINET. 
Veez en là autant pour moy, 
Et jouons au franc de carreau, 
Car c'est ung jeu qui moult est beau, 
Et nul tromper si n'y sçaura, 
Et Jabien des coups jugera. 
Vous getterez à adventure. 
LUXURE. 
Pour combien ? 
FINET. 
Pour une ceinture; 
A qui l'aura, de troys escus. 
LuxuREz. 
Argent contant, n’en parlez plus. 


DE MAINTENANT. 
Mettez au jeu, c'est le plus beau. 


MALDUICT. 
Or sus, gette. 
FINET. 
Mais toy ? 
MaLDuicT. 
Attendez 
Je croy que je l'auray, Seigneur. 
Velà, sus, gettez sans debat. 
Je regny bieu, c'est bel estat; 
Je croy que je l’auray gaigné. 
FINET. 
Va, qu’en malheur soyes-tu coigné 
Et entré en malle sepmaine. 
LuxuRE. 
Je metz deux escus à l’estraine ; 
Or sus, chascun couche d'autant. 
MaALDUICT. 
J'ay encor vingt escus vaillant; 
Avant, compaings ; argent me fault. 
FINET. 
Plus que de païllé ne m'en chault 
D'or ne d'argent; or jouons, dame. 
LUXURE. 
Vela partout, et, sur mon ame, 
Il est tout franc, la gaigne est mienne. 
Il ne peult que bien ne me vienne; 
De meshuy je ne crains personne. 
MALDUICT. 


Et, pour Dieu, homme mot ne sonne, 
CA TE 4 

Par le ventre bieu, je vous jure, 
Qui ne se met à l'advanture 
Jamais nul jour ne sera riche. 
JABIEN. 
Il est vray ; jamais homme chiche 
Et qui se tient tousjours couart 
Ne pourroit avoir ung hazart; 
Tousjours est meschant et piteux. 
LUXURE, 
Et cuydez-vous que malheureux 
Osast ung tel jeu entreprendre ? 
T1 se souffreroit plustost pendre ; 
S'appartient à gentilz galans. 
Or, sus, or, vous faictes vaillans, 
Vela vingt escus d’une cousche. 
Finer. 
Je n’en fais compte d'une mousche; 
Vé les là, certes, tous contans, 
MALDUICT. 
Et n'y seray-je pas à temps, 
Maulgré en ayt sainct Ypolite. 
FINET. 
Vela gettay. . 
MaLpuicr. 
Je vous depite. 


LUXURE. 
Maistre, si vous l’avez perdu. 
MALDUICT. 


Je soye par Le col pendu 
Se j'ay plus vaillant une maille, 

FINET. 


Or entens et [si] ne te chaille ; 
Fay affaire encore mon coup. 
MazpuicrT. 
Haro, j'ay esté icy trop. . 
Le dyable s'en peult resjouyr. 
FiNET. 
On me puisse vif enfouir 
Se n'ay perdu ce que j'avoye; 
Je n'ay plus argent ne monnoye; 
Je suis bien de malle heure né; 
Mauldict, malheureux fortune, 
D'avoir perdu tout mon argent. 


JABIEN. 
Ung compaings si bel et si gent, 
Comme tu es , ne se doibt plaindre. 
N'as-tu pas assez de quoy rendre 
Trestout l'argent au compagnon ? 


LUXURE. 
Robbe prendray et chapperon, 
Compaings, pour le prix qui vault. 
Jamais 1lz ne vous confondront. 
Vous ne faictes que commencer. 


MALDUICT. 
Jamais ne me vueil advancer 
De plus jouer jour de ma vie. 
Je voy bien que j'ay faict folye, 
Dont doibs avoir pugnition. 
Se j'eusse creu Instruction, 
Je ne fusse pas en ce point. 
Trop mallement le cueur me point; 

Je m'en repens et mauldis J'heure. 
JABIEN. 
Enfans, laisserez-vous Luxure 
Et ceste belle compaignie ? 
MALDUICT. 
J'ay deshonnoré ma lignée 
Pour elle. Que dira mon père? 
Très glorieuse Vierge mère, 
Adressez-moy à Discipline. 
JABIEN. 
Et veulx-tu laisser ma doctrine ? 
Que fais-tu? Es-tu hors du sens? 
MALDUIcrT. 


Je te reny, et m'en repens 

De tous les maulx du temps passé ; 
Car j'ay faulsement trespassé 

De Dieu le sainct commandement. 
Se Discipline m'en reprent, 

Je seray bien tenu à elle. 


FINET. 

Jouons au jeu de la merelle; 

Je suis las du franc du carreau. 
JABIEN. 

C'est bien dit; le jeu du mereau 

Est bien commun; si est la chance, 
LUXURE. 

C'est l'ung des-beaulx jeulx de France, 

À quoy il me plaist mieulx jouer. 


FINET. 
Avant donc. 

LUXURE. 
Sus, mon escuyer, 
Mettez en jeu ce chapperon. 
FinET. 
Picque, picque de l’esperon. 
Or sus, jouez sans plus de plait. 
LuxuRrE. 
Nous ne faisons rien qui ne met, 
Car c’est du jeu le premier point. 
Finer. 
Je vueil jouer jusqu'au pourpoint 
De cy, qui va pour deux escus. 
LUXURE. 


Ce chapperon. 
FINET. 


Voyre sans plus, 
Ne souffist-il pas , belle dame? 
LUXURE, 
Vela pour le dé; par mon âme, 
J'ay huyct. 
FiNET. 
Par sainct Jehan, et moy neuf. 
LUXURE. 
De ce ne donne pas ung œuf; 
Jouez; vous avez cinq et quatre. 
FINET. 
Tout justement, sans plus debatre, 
Quai valent autant comme neuf. 


LuxuUREz. 
Et de sept. 

FIiNET. 


Jecy pour empreuf 
Le chapperon deulx escus franc; 
Tousjours en jouant on apprent. 


LUXxURE. 
Croq, qu'esse que coucher voulez ? 
FINET. 
La robe. 
LUXURE. 


Avant, or couchez; 
Je metz troy escus à l'encontre. 
FINET. 
J'ay huyct, 
LuxURE. 
Et, par ta foy, rencontre. 
Qu'en dictes-vous, et j'en ay troys? 
FINET. 
Le prendray-je ? 
LUXURE. 
Non, j'ay le poix ; 
Je retiens la robe pour moy. 
FINET. 
Dame, qu'en despit de l'arroy, 
I m'est meschamment advennu ! 
Mon chapperon et ung escu 
Metz à l'encontre, pert ou gaigne. 
LuUxURE. 
C'est une très maulvaïse fraigne 
De mettre troys escus en voye. 
Or sus, avant, Dieu nous pourvoye ; 

Ma chance va de dix à quatre. 


FiNET, 
Je te pry, metz pour nous esbatre. 


LUXURE. 
Dix et puis quatre; tout est mien. 
Compagnon, y a-il plus rien ? 
Fournissez-moy devant la main. 
FINET. 
Haro , le grant Dieu souverain 
En ayt aujourd'huy male feste. 
Tout maintenant il ne me reste 
Qu'ung escu avecques ma dague. 
Mais il convient que je desbague 
Trestout pour avoir plus tost faict. 
LUXURE. 
Avant, joue, 
FINET. 
Je suis reffaict, 
S'il ne me vient à ceste heure eur. 
LuUXURE. 
Dea, compaignon, n'ayez ja peur. 
Pause. 
JABIEN, en admenant Finet avec Luxure 
devant Honte. 
Dieu gard, Honte, qui vous doint joie, 
Santé et planté de monnoye. 
Sçavez-vous que je vous vueil dire? 
Honre. 
Non; qui a-il, beau sire? . 
Sçavez-vous chose de nouveau? 

JABIEN. 
Our. 
- HONTE. 

Et quoy, dea? 
JABIEN. 


Ung jouvenceau, 
Qui demeure avec Luxure, . . 
De droict est vostre, par droicture, 
Car je l'ay si bien introduict 
Qu'il n’a garde d’estre duict 
Que jamais se puisse retraire; 
Du pis a faict qu'il a peu faire. 
Il est desja mis en tef point 
Qu'il a perdu jusques au pourpoint 
Or, argent, chapperon et cotte. 
HONTE. 
Meshuy n'ouy si bonne note. 
Par moy sera tantost sifflé. 
Fixer. 
Maintenant suis tout escoufflé, 
Je m'en puis bien apercevoir. 
HonrTeE. 
Sainct Mor, compaings, vous dictes voir. 
Pourtant je metz la main à vous, 
Venez-yous en avecqnes nous, 
Luxure, tost prenez de là. 
FINET. 
Haro, bonnes gens, qu’esse là? 
Je ne vis oncq plus layde beste, 
Plus vile ne plus deshonneste; 
Las, Luxure, confortez-moy. 

LUXURE. 


Tousjours seray avecq{ues] toy ; 
Ainsi ne te laisseray pas. 


JABIEN. 


Il vous convient venir le pas 
Au gibet de Perdition. 
Jamais n’aurez remission, 
Car ce seroit contre nature. 


HONTE. 
Ainsi dit la saincte escripture : 
Ea mensura que menst fueritas 
Remittitur vobis. 
Tu as bien cause d’estre triste, 
Car Marc si dit, l’evangeliste : 
Selon que chascün faict aura 
Par droict remuneré sera. 
Ainsi que raison si le veult, 
Chascune vieille son mal deuit. 
On peult assez cner et braîre, 
Justice est toute contraire 
Aux maulvais, com il est escript 
Ou psaultier, où David le dit : 
Non resurgant impiï in judicio 
Neque peccatores in concilio justorum. 
C'est à vous, maistre Aliborum, 
Qu'il parle, entendez-vous bien ? 
Vous estes des enfans Jabien 
Qui me pourvoit de fines gens. 


FINET. 


Las ! Luxure, je me rens, 
Vous ne tenez plus de moy compte. 

LUXURE. 
Vous estes ja livré à Honte, 
Qui ne peult de vous departir. 
FiNET. 
D'elle ne me sçauroys partir, 
Car je suis elle subjecte. 
HONTE. 
Ça , il convient que je te mette, 
Compaings, À garder ma maison. 
Lyé seras , car c’est raison, 
Jusques à tant que me plaira. 
Euxure avécq toy sera, 
Qui me rendra de toy bon compte. 
FINET. 
Hélas! laissez-moy aller, Honte ; 
Je suis diffamé à jamais. 
HonTE. 
Tu n'as pas du tout rendu compte. 
FiNET. 
Hélas ! laissez-moy aller, Honte. 


HonNTE. 
Tu ne me dis chose quimonte; 
C'est par toy, car je n'en puis mais. 

FINET. 
Hélas! laissez-moy aller, Honte ; 
Je suis diffamé à jamais. 

HONTE. 
N'est-il pas vray, comme tu sçays, 
Qu'il fault exercer mon office ? 

Comment as-tu esté si nice 
D’avoir ainsi perdu le temps ? 

Et à aulires je ne m'atens 

Qu'à gens oyseux et hasardeux , 

À bourdeurs, frians et mocqueurs, 
A larrons, sorciers et sorcières, 

Et à gens de toutes manières, 

Qui mainent faulx gouvernement; , 
Les ungs pugnis appertement, 

Les aultres en seps et en gehayne, 
Aulcunes foys les autrés trayne 
Publicquement aval la ville, 

Et si ay bien ung autre stille 
Pour ces grans vieilles macquerelles : 
Je les tourne par mes ruelles 

Tout au plus hault du pillory, 

Et là dansent le guillery ; 

Aultres faictz mettre en l'eschelle, 
Aux aultres froisse la cervelle 

Ou maine pendre au gibet. 
Tousjours Honte la main y met, 
Quelque chose qu’il en advienne. 


FINET. 
Puis qu'il fault qu'à ceci je vienne, 
Je mauldiciz l’heure et le jour 
Que me trouvay onCques entour 
Luxure ; Jabien, c’est par toy. 

JABIEN 
Tu mentz. 

FINET. 


Mais toy. 

LUXxURE. 


Quant est demoy, . 
Je dictz que ton faict te condarmpne; 
Je te prie, point ne me tanne, 
Car tu es à moy mariay. 
FINET. 
Honte, que je soye desliay 
e 


Et osté de devant le monde. 
_ HonTe. 
Tu as trop long temps folliay. 
" FINET. 
Honte, que je soye desliay. 
| LuxuRE. 
À mal faire t'es alliay ; 
I faut que raison te confonde. 
FINET. 


Honte, que je soye deslia 
Et osté de devant le monde. 
HONTE. 
Je prie à Dieu que l’on me tonde, 
Se par moy homme se deslie, 
Premier fault que je vous chastie 
Par faulx et honteux batement. 
Sa, deux courgées apertement ; 
Faire je vueil execution, 
Et, pour plus grant desrision, 
Que me despouillez le pourpoint. 
Avancez-vous, ne tardez point, 
Et qu'il soit mis tout en chemise ; 
Batez delà par bonne guise 


DE MAINTENANT. Gi 
Et moy deça jusques au sang. 
LuxuRE. 
Son sang s'en va, comme eau courant, 
Si très bien qui luy doit suffire. | 
FINET. 


Las! ne me vueillez desconfire , 
Car je suis maintenant à Honte. 


LUXURE. 
Il me semble qu'il luy empire. 
FINET. 
Las! ne me vueillez desconfire. 
LUXURE. 


Ne luy faisons point de martyre, 
Toute misère le surmonte. 


FINET. 


Las! ne me vueillez desconfire , 
Car je suis maintenant à Honte. 


HonTE. 


Qui bien en sait trouver le compte, 
Honte est en double manière, 

Car communement la première 
Jeappelle Honte naturelle, 

Car volontiers une pucelle 

L'a quant on la faict marier, 

Et puis quant on la faict coucher 
Avec son mary, est honteuse ; 
Tant soit-elle bien gracieuse, 
Encor faict-elle maintes clamours. 
De ceste-cy avons recours 

Au philosophe, au quart d'Ethiques, 

Et croy que, si bien y pratiques, 

Je te donray enseignement, 

Qu'elle se nomme proprement, 

Je croy, Verecundia. 

Mais une aultre Honte y a, 

Qu'on appelle effrenée. 

La première très bien m'agrée 

Et à Dieu aussi est plaisante; 

Mais ceste luy est desplaisante, 

Et te rend en subjection. 
FIiNET. 

Trop me donnez d’afliction; 

Honte, tu as sur moy envye. 

HONTE, en frappant. 

Empoigne-moi ce horion. 
FINET. 

Trop me donnes d’affiction. 

HONTE, en frappant. 

Tu auras persecution 

Tousjours durant ma compaignie. 
FINET. 

Trop me donnes d'affliction ; 

Honte , tu as sur moy envye. 
HonrTe. 

Je te feray perdre la vie, 

Avant que jamais je te laisse. 
LuxuRE. 


Or le menons, sans nul delaisse, 
Trestout premier à Desespoir, 
Lequel le jugera pour voir 

Au gibet de Perdicion 


Adone Jabien, Luxure et Honte admènent Finet 4 
Desespoir, 
HonTE. 
Raïige , douleur, affliction 
Vous envoist Le roy celeste. 
.DESESPOrR. 
En enfer puissez-vous tous estre 
À jamais sans remission. 
Dictes-moy tost, sans fiction, 
Qui vous admaiïne en cest estre. 
HONTE. 
Nous sçavons que vous este maistre 
Mener gens à Perdition. 
Ce jeune flz y voulsist estre 
Et voulentiers luy menission. 
Recordez-luy bien sa leçon, 
Et ne vous chaille pour mentir, 
Affin que mener le puisson 
Enrager sans soy repentir. 
DESESPOIR. 
Je le feray mourir martyr, 
Mais que je saiche tout son cas. 
Je suis celluy par qui Judas 
Se pendit en l'arbre du seux. 
À Perdition maine ceux 
Qui veullent à moy consentir. 
Premier fault sçavoir et sentir 
De quelz vices est entachez; 
Racomptez-cy tous ses pechez. 
HONTE. 
Je les auray tantost preschez 
Et ramenez à brief memoyre. 

Escoutez et ne m'empeschez, 
Car tout ces maulx vueil cy retraire. 
Pour commencement de l'hystoire, 
Il est enfant de Maintenant, 
Et Mignotte vin luy fit boyre, 
Manger pastez, et fut friant, 
Nourry souef, et, quant fut grant, 
qu ne voulut aller à l’escolle, 

a mère en estoit tant folle, 
Et puis Mignotte luy fut molle ; 
Maintenant n'osa contredire, 
Luy bailla argent ; il s'en volle, 
Et vient à Jabien , le bon sire, 
Qui luy aprint tout de grant ire 
Regnier Dieu et le despiter, 
Malle doctrine et nantais ars, 
Fuyr le bien de toutes pars, 
Et user son temps en Luxure, 
Qui l’a despouillé de ses draps 
Tant que povreté lui court sure; 
Adonc je suis trestoute seure 
Qu'il estoit cheu entre mes mains. 
Nous l'avons prins à la ferure, 
Nous troys, et baïllé de coups mains. 
Je vous ay dit ne plus ne moins 
Sa douleur et sa maladie. 
I fault qu'il passe par tes mains ; 
D est ennuyé de sa vie. 


DEsesPorr. 


Honte, vous estes bien m'amye. 

Il est bien temps qu'il luy meschée. 
Mais où estiez- vous cachée 

Quant il faisoït sa grant folye? 

HONTE. 
Alors je ne me monsiroye mye. 
Le dyable m'avoit attachée, 


Et maintenant en se haschée 

À son tourment suis restablie. 
DESESPOIR. 

Tu voys bien que l’on te publie 

En général trestous tes fais. 

Plus ne te fault estre confès; 

N'en fais jà plus de mention; 

Que te vauldra confession, 

Puisque tes faitz sont revellez ? 

Et As estoient ores celez, 

L'on te donroit grant penitence. 

Et puis, qui rendroït la chevance 

Et l'argent par toy despendu 

Et le temps que tu as perdu ? 

Qui feroit satisfaction ? 

Ce seroït tribulation 

De retourner jamais à Dieu; 

Tu l'as regnié en maïnt lieu; 

Jamais ne te pardonneroït 

Et tousjours Honte te tiendroit; 

Car jamais ne te cessera, 

Près ou loing ne te laissera, 

Jusques à ce que tu soys mort. 

Site conseille que soyes d’acord 

De mourir chez Perdition, 

Affin qu'il ne soit mention 

Jamais de toy en cestuy monde. 

Je te maulditz , Dieu te confonde 

Ou puis d'enfer sans repentance. 

Jamais ne feras penitence 

T. I, 


ce 

Ne requerras misericorde. 
Pends-toy avant à ceste corde, 
Sans espoir de remission. 


FINET. 
Jamais n’auray contrition 
Ne esperance de saulvement. 
Si me submetz entierement 
À tout ce que vouldrez juger. 
Je vueil ma vie abbreger; 
Je ne requier que abbregement. 


DESESPOIR. 
Or ça donc, jar mou jugement. 
Je t'envoye à Perdition 
Pour toute retribution. 
Le chemin y est grant et large. 
Honte, je vous laisse la charge, 
Et vous, Jabien, et vous, Luxure, 
Puisque d'esperance n’a cure, 
Je vous le baïlle tout condemné ; 
Gardez qu'il soit bien tost menc 
Au gibet de Perdition. 


JABIEN. 
J'entreprens la commission, 
Car j'ay faict Je commencement. 
Il a aprins avancement 
Et ec qu'il sçait à mon escolle. 


LUXURE. 
Cuydez-vous que je soye si folle 
Que je n'entende bien mon compte ? 
À damnement meine, et Honte, 
Toute telle manière de gent; 
Incontinent que leur argent 

Est despendu, je Les fais pendre. 


HONTE. 


Prenez de là, sans plus attendre; 
Que de luy ne soy plus memoyre. 


JABIEN. 


Sans faire jà bien longue histoire, 
Luxure, trainez au gibet. 


LUxURE. 
Puisque Désespoir le permet, 
G'y mettray les mains voulentiers ; 
Je serviray très bien d'ung tiers, 
Passez tost en malle sepmaine. 


JABIEN. 


Perdition, en malle estraine, 
Reveillez-vous, que maulgré bieulx ! 


PERDITION. 


Qu'on vous puisse crever les yeulx 
Et escarteler la cervelle, 
Avez-vous viande nouvelle ? 

Où dyable a-vous tant esté? 


JABIEN. 


Nous avons passé cest esté 
Âvec enfans de Maintenant. 
Nous vous admenons ce gallant 
Que vecy (cy) lyé et bille. 
Par moy est ainsi habillé, 

Et Luxure l'ayda à prendre, 


HONTE. 


Onc(ques) ne voulut mestier aprendre , 
Clergie, science ne ars, 

Fors jeux de sors et de hazars, 
Où a despendn tout le sien, 
Et l’aultruy, avec Jabien. 
Son père mist à povreté. 
LUXURE. 
11 s’est environ moy frotté. 
Quant Le feu se fut alume, 
J'ay le gallant si bien plamé 
Qu'il n'a plus garde de voller. 
PERDITION. 
Venez ça tous troys m'acoller, 
Jabien, Honte, et vous Luxure. 
Par les vertus bieu, je vous jure 
Que vous en serez payez 
En la fin, ne vous esmayez, 
Car vous avez bien besongné. 
JABIEN. 
Puis q'une foys j'ay empongné 
Ung compaignon à mon escolle, 
IL est très bien, s'il ne s’envolle. 
Sachez que vous en rendrez compte, 
Car dame Luxure et Honte 
Sont à ce faire bien propices. 
PERDITION. 
Vous avez bien faict voz offices. 
Si en aurez très bon salaire, 
Si ne s’en veult jamans retraire. 
Mais a-il point intention 
De faire satisfaction 
Et venir à Misericorde ? 
_ HonTe. 
Il ne demande que la corde. 

Il à passé par Desespoir 
Qui le condamna des arsoir. 
Faictes en vostre voulenté. 


PERDITION. 


Vien ça, garçon: tu as hanté 
Luxure et folle compaignie 
Dont tu es trestout eshonté , 
Toy et tous ceulx de ta lignie 
Ta doibz bien mauldire la vie 
Et le jour qu[e]onques fuz né, 
Quant tu escheuz en ma baillie. 
Par Desespoir es condamné , 
Pour ce que tu as contemné 
Esperance, misericorde. 

Par Honte es ey admené, 

Qui devant tous tes faitz recorde, 


FINET. 


Je n'ay mal faict qui ne me morde 

Tout le frain de ma conscience. 

Si ne puis aveir patence, 

Car tout vifje suss enraigé 
PERDITION. 


Chascun sera de toy vengé, 
Car, avant le jour de demain, 
Je t'estrangleray de ma main 

A ceste grant chaine de fer, 

Et te mettray au puys d'enfer. 
de garde l'entrée du goufre, 
Où tu seras bouilly en souffre, 
En vif argent, en psalpaistre; 
Avecques dyables sera ton estre, 
Acompaigné des principaulx, 

Avec couleuvres et crapaulx. 
Entre ceans en la malheure. 
FiNET. 

Las! je n'en puis mais se je pleure; 

Mourir me fault en Desespoir. 

On peult par moy appercevoir 

Que, par mon faulx gouvernement, 

Des enfans suis de Maintenant. 

Enraigé suis et hors du sens, 

Car j'ay trestout perdu le sens, 

Pourtant que n’ay voulu entendre 

Le bien que me voulut apprendre 

Discipline par soi conseil. 

J'aperçoy maintenant à l'œil 

Ma faulte, las! maïs c’est trop tard. 
PERDITION. 


Tu seras hachié comme lard 
Par menus morceaux à larder. 
Rien n’est qui t'en puisse garder, 
Puis que tu es entre mes mains; 
Or tien, tu n’en auras pas moins. 
Adone le pend au gibet, puis dit Perdition à Finet 


Au dyable soyez sacrifié. 
LE Fox. 


H s'estoit trop en eulx fé, 

Quant il[z] luy promettoyent du bien. 
Estes-vous telz, enfans Jabien, 
Desespoir, Luxure et Honte? 

Jamais de vous ne tiendray compte. 
Au dyable soyent telz officiers. 

Quant 1ilz ont gaigné ses deniers, 

1] l'ont mené au gibet pendre. 

Vous n'avez garde de me prendre. 
J’entens bien vostre pipomelle, 
Et Luxure , qui est si belle 

Et qui faict tant du damoyseau, 
Fi gi fi ga au pastoureau, 

Par son semblant elle ne seroit 
Dieux la, qui ne la congnoistroit. 
Mais regardés quelle espicière : 
El a escoux sa gibeciere 

Et puis luy a tourné le dos, 

Et luy a de Nescio vos 

Et à la fin l’a renoncé. 


MALDUICT. 


Jesus, qui fut crucifié 

Et sonflrit mort et passion 

En croix pour nostre redemption 
Et saulvement d'umain lignaige 
Que tu as faict à ton ymaige, 
Ne te vueilles de moy venger, 
Mais oste-moy de ce danger 

Où je suis cheu par ma follye 
Pour hanter folle compaignie. 

IL vous plaise moy conforter. 


Bon Apvis. 


Ne te vueilles desconforter ; 
Ayez patience, doulx amys. 


MALDUICT. 
Maïs qui estes-vous ? 
Bon Apvis. 


Bon Advis, 
Le commencement de tout bien. 

MALDUICT. 


Vous me semblez homme de bien 

À vous veoir, comme il m'est advis. 
Bon Apvis. 

Dit ay mon nom; dy-moy le tien, 

Et nous serons très bons amys. 
MaLDuicr. 

Malduict ay nom, maulvais enfant. 

Des enfants suis de Maintenant. 

Nourry ay esté en tendresse, 

Et tout le temps de ma jeunesse 

Ây suyvy folle compaignie. 

Amender voulsisse ma vie 

Se je sceusse quel part tourner. 


Bon Apvis. 

Amys, il te fault retourner 
Et soubmettre à Discipline ; 
S'il te faict souffrir, ploye l’eschine 
Affin que tu soyes corrigé ; 
Car jamais homme n'est jugé 
Qui de soy mesmes se chastie. 
Se as grant folie bastie, 
Ne te vueilles desesperer ; 
Tu es jeune pour recouvrer 
Certes, se veulx, ton saulvement,. 
Tu n'yras point à damnement 
Puisque tu as contrition, 
Et ne prens point ycelle voye, 

Qui fourvoye 
Et meine à perdition ; 
Tourne-toy à la monition 

Dont la voye 


DE MAINTENANT. 


Bien dure et ne fourvoye. 
Faictz que soye 
Cause de ta salvation. 
MaLDuIcrT. 
Grans mercys de l'induction, 
Bon Advis, que vous m'avez faict. 
Je m'en voys vers Instruction 
Qui m'adressera, s'il luy plaist. 
Instruction, il me desplaist 
Que l’aultre foys vous refusay, 
Et vostre doctrine prins n'ay. 
Donnez-la moy, je vous en prie ; 
Je me repens de ma follie 
Qu'ay faicte de hanter Jabien ; 
Enseignez-moy par quel moyen 
Je parviendray à saulvement. 
INSTRUCTION. 
Tu es conseillé loyaulment 
D'’estre revenu ceste voye; 
Car au ciel on faict plus de joye 
De nng pecheur qui se retourne 
Et à penitence s’atourne, 
Qui se retourne tout de neuf, 


Que de quatre-vingtz-dix-neuf, 


Tu scez et vois, sans nul reprouche, 


Que Dieu l’a dit de sa bouche, 

Et nous en baille maint exemple 

En la Bible, grant et bien ample. 

Et, puisque Dieu est très content 

D'ung pecheur quant il se repent, 

Repens-toy et faictz penitence. 
MaALDburcT. 

Dieu mercy, j'en ay repentance 

Eten feray confession, 

Et, se puis, satisfaction 

Telle que vouldrez ordonner. 

Mais, pour Dieu, vueillez moy donner 
Enseignement pour moy bien vivre. 


INSTRUCTION. 


Se veulx bonne vye ensuivre, 
Apprens au premier ta creance 
Avecl ques] toy, et esperance. 
Estudie ung petit livret 

Que fist autrefois Cathonnet, 

Qui est tout plain de bonnes meurs, 
Et n'est pas long et si est seurs. 

Si au premier estudié l’eusses 

Et bien retenu , pas tu n'eusses 
Frequenté folle compaignie, 

Car Cathon[net} ne le veult mye, 
Qui commande , qui bien veu l'a, 
Et dit : Cum bonis ambula, 

Hante les bons, tu seras bon. 

Maint aultre le dit que Cathon. 
Aussi avons-nous de sainct Pierre, 
Qui fut ferme com une pierre; 
Pour estre en malle compaignie, 
Regnia Dieu, dont en sa vie 

Des yeulx luy tomba maïnte larme, 
Et puis fut en la croix moult ferme. 
Moult d’aultres en pourroit-on dire, 
Mais le jour n'y pourroit suflire. 

Si te baille briefve leçon , 

Sans long prescher ne grant tenson, 
Pour la substance retenir 

Et affin de tes maulx pugnir, 

Je te renvoye à Discipline, 

Qui t'aprendra mainte doctrine , 
Et tes maulx faïtz corrigera, 

Et sur toy plusieurs coups ruera ; 
Mais ce ne sera que rousée 

Qui bientost te sera passée. 

Quant du bien (ne) te souviendra 
Qui pour ce après te viendra, 

Le mal auras tost oublyé. 


MALDUICT. 


À vous je suis fort obligé 
De la peine que vous prenez 
Et du Lien que vous m'aprenez ; 
Je ne le sçauroye desservir. 
Si m'en soubmetz à vous servir, 
Et à vostre commandement. 
Jamais ne feray aulirement. 
Si vous mercy, teste encline. 
Je m'en voys droict à Discipline 
Qui m'enseignera auleun art. 
Je n’en puis mais se c’est trop tard. 
Adone s’en va à Discipline, et dit: 
Dieu vous gard, madame. 
Du cueur vous réclame, 
Vous pry et supplye 
Que soyez la femme, 
Qui, sans nul diffame 
Adressez ma vie. 
A toute follye 
AYÿ mon estudie 
Mis et ma pensée. 
Ne m'oubliez mye, 
Humblement vous prie, 

Maistresse amée, 


DisciPLiNeE. 
Dy moy ta pensée, 
Enfant, s'il Faggrée : 
Veulx-tu Discipline ? 
MALDUICT. 


Dame redoubtée, 
D'amour moult louée, 
Grace si m'encline. 


DISCIPLINE. 

Veulx tu ma doctrine 

Tenir enterine, 

Sçavoir et garder ? 

Ton mal te termine, 

Et jamais ne fine, 

Sans point retarder. 

MALDUICT. 

Las! dame, je n’ay que tarder. 
S'il vous plaisoit moy regarder 
De vostre grace très benigne, 
De vous je me vueil bien bender, 
Et desormais bien garder, 
Que honte point ne me domine. 

Mais pardonnez-moy 

Se reMusé j'ay 

À vous me soubmettre ; 

D'orgueil le convoy 

Soubzmis fut en moy. 

Si m'en vueil desmettre. 


DISCIPLINE. 
Pense donc de toy retraire 

De toy mal faire 

Se tu veulx ma grace avoir ; 

Aultrement ne me peulx plaire 
N'aussy complaire ; 

Tu le peulx assez bien sçavoir. 

On ne te peult pas decepvoir, 
Tout pour voir, 

Se veulx mon enseignement 

Bien retenir et sçavoir, 
Recepvoir, 

Peulx avoir avancement. 


Mazpuicr. 

S’eusse eu premierement 
Sentement 

De vous croire ma maistresse, 

Point n’eusse si faulcement 
Ne follement 

Demenée ma jeunesse 

Mais Oyseuse qui me blesse, 
Et Paresse 

M'a ordonné à ce faire ; 

Luxure m'a mené presse, 
Qui ne cesse, 

De chaseun à luy rétraire. 


DISCIPLINE. 
Dieu, qui as sur tous puissance, 
Sans nuissance, 
Vueilles à cestuy pardonner, 
Se veulx avoir congnoissance, 
Repentance . 
Te pourra grace donner. 
C'est celle qui peult saulver 
Et mener 

A la voye de saulvement, 

Et bien te peult ordonner 
Et saulver, 

Se la requiers humblement. 


MALDUICT. 


A vous, excellente dame, 
Corps et ame 
Dès maintenant habandonne 
Trestout, mon cueur, corps et ame, 
Sans nul blasme, 
Plus qu’à nul aultre personne. 
Je n'en s'ay nulle si bonne, 
Qui s’idonne 
Mieulx à conduire mon faict; 
Puisque raison se consomme 
Et l’ordonne 
J'en suis grandement reffaict. 
DISCIPLINE. 
Dy moy sans long exploiet [plait?], 
Meschant malotru, 
Où t'en allas-tu, 
Quant tu me laissas ? 
Ton bien trespassas, 
Folle créature. 


MALDUICT. 


Je trouvay Luxure 
Qui m'a amusay ; 

Si m'en suis rusay, 
Car ce n'est qu'ordure. 
Vostre amour procure 
À tou mon povoir. 
Ceries , je vous jure, 

Tousjours , sans injure , 
Faire mon debvoir. 


DISCIPLINE. 


Il te fault sçavoir 

Ton gouvernement. 

Tout premierement 

Discipline avoir. 
Tute melras. à deux genoulx 
Et en auras deux ou trois coups 
De mes verges dessus la teste. 

Adonc il le bat, 

Tu as vescu com une beste 
Et servy folle compaignie ; 
En mal as mis ton estudie. 
Entens que l'escripture dit : 
Beatus vir qui non abitt 
In concilio iëmpiorum. . 
Cela nous dit le sainct psaultier, 
Qui n'est escript d'huy ne d'hyer; 
Cecy te vault autant à dire : 
Benoist soit ail qui veult desdire 
Des maulvais le conseil et voye. 


MaALDUICT. 


Honneur, salut, santé et joye 
Vous doint Dieu, dame Discipline. 
Bien voy vostre amour s’encline 
En moy, dont je vous remercie. 
Vostre escolle, quoy qu'on dye, 
Jamais je ne veulx plus changer. 
De vous ne me doibz estranger ; 
Secouru m'avez au besoing. 

Je suis de mon propos bien loing , 

Qui cuydoys estre si très saige. 
DISCIPLINE. 


Saige estes pour faulx usaige, 
Le hilosophe, au contraire, 

Bien au long , qui n'est pas à faire, 
Et dit... gd nemo juvenes eligat in 
Judiciïs 

En son escript le bon Hierosme 
Ceste conclusion luy mesme 

Aussi preuve, comme je l'ay veu. 

De ce doibt-il bien estre creu : 

Quia non constat esse prudentes 

Et pourtant bien te decepvoyes. 

C'est à dire que jeunes gens, 

Pour ce qu'ils sont jeunes de sens, 
Ne sont esleuz pour estre juges. 
Jamais aultrement ne conjuges; 

Ce seroit fol oppinion. 


Mazpuicr. 


Argent fut grant occasion 

De moy donner si grant couraige. 
Mon pere me fist grant dommaige 
De me mettre argent ès mains; 
Car pour luy j'ay juré les sainctz 
Et regnyé Dieu follement. 


DISCIPLINE. 


Argent fut trouvé seullement 
Pour chose qui est necessaire 

À l'homme, et non pas à faire 
Plaisance ne deduict mondain ; 
De cecy doibz estre certain; 

Ou cinquiesme d'Ethiques vise, 


-DE MAINTENANT. 81 


Où Aristote le devise. 

On en doibt justement user, 
Sans follement en abuser ; 
Pour ceste cause fut trouvé. 
Bien en doiht estre reprouvé 
Cil qui le despend en ordure, 
Au jeu de detz et de luxure. 
Mal as recordé ta leçon 
Dedans le livre de Cathon, 

En ce lieu là, sans dire ho, 
Qui dit : Lururiam fugito. 

El dict qu’on doibt fuyr luxure 
Pour ce qu'on faict à Dien injure, 
Et est peché moult desplaisant. 
Pense donc ques] doresnavant 
De estudier à bien vivre. 

Se veulx ma doctrine ensuyvre, 
Tu ne peulx jamais periller. 


MaALDUICT. 


Bien m'avez voulu conseiller. 
Quant à vous, Madame, m'accorde 
Et vueil tirer à vostre corde, 

En faisant vostre voulenté. 


DISCIPLINE. 


Toutes gens que tu as hanté 
Te fault laisser, et telz manières 
Qui sont très honteuses et fières. 
Aultre chose que bien se notte, 
Laisser te fault chappean et cotte. 
Affin qu'entendes bien le cas, 
Le temps qui vient, il ne fault pas 
Que y retournes de rechief, 

Car ce seroit trop grant meschief, 
Plus la moytié que ce n’est d’une 
Maulvaise et malle fortune 
A _ corriger finablement 
Que ce n’est au commencement; 
Car tu sçays qu'une maladie 
Est trop plus aysement guerie 
La moytié quant elle commence 
Que n'est en sa perseverance ; 
Aussi la rayson y est bonne. 
Car top longue domine (sie) donne 
Empeschement à medecine, 
Par quoy le mal trop plus s’encline 
Et qu'il est quasi incurable. 
Ovide, poète notable, 
Traicte Fen cest enseignement ; 
On ce doibt au commencement 
Arrester et se tenir quoy , 
Et vecy la raison pourquoy. 
Le philosophe, en aultre terme, 
Comme il semble, le conferme, 
Et Iuy mesme le contredit; 
Au premier De Celo il dit : 
À virtute certa principium secuñdum, 
Parvus enim donec in principio magnus in 
Il dit que, quant onpertlavoye,  [fine. 
Plus de mille foys se forvoye 
Que perdre au commencement. 
Pour tant mieulx vault amendement 
De pechié puis peu commencié 
Que d'atenre trop longuement, 
Car, tant plus dure, c’est pitié. 

: Adonc il le vest en escolier. 
Simplement et honnestement 

Prens ceste robe que te baille; 
Tu n'en payeras denier ne maille 
Et seras bien honnestement. 


MALDUICT. 


Je vous mercye humblement, 
Dame, c'est ung plaisant habit. 


DISCIPLINE. 
Or te gouverne sagement. 
MALDUICT. 


Je vous mercye humblement; 

Je suis vestu mignonnement 

De vostre grace, sans l'habit; 

Je vous mercye humblement, 
Dame, c’est ung plaisant habit. 
En voz ritz ne metz contredit 

Et vous prometz que, se je puis, 
Jamais je ne m'y rencherray. 
Vostre servileur tousjours suis 

En tous les lieux où je seray. 

Mais dictes moy comment pourray 
Fuvyr le faulx hs de Luxure; 
Nul bon remède je n’y sçay; 

De jour en jour mon mal procure. 


DISCIPLINE. 


Je te dy bien, quant est à moy, 
Ne meilleur conseil je ne sçay, 
Au moins ainsi comme je croy 
Que lire ce que dit Ovide : 
Otia st tollas, ete. 

On doibt fuyr oysiveté 

Qui veult fouyr la fanceté 

De Luxure et sa compaignie , 

Et, se tu veulx que je le dye, 
Comment oysiveté lairras., 

En bien vivant tu la fuyras 

Par frequente occupation 

Ou pour bonne operation ; 

C’est le remède qui y est. 

Garde que tousjours tu soys prest 
D'estre moult fort humiliant 
Autant au petit comme au grant, 
Et ne change point ton habit ; 

Il est de trop plus grant proufit 
Et à toutes gens plus honneste 
Que la robbe, sans plus d’enqueste, 
Que it portes. C’est vérité ; 

Ce n'est que toute vanité. 


MALDUICT. 


Retourner par humilité 

Fault à mon père et à ma mère: 
Pardonnez-moy en charité; 

J'ay en mon cueur douleur amère, 


MAINTENANT. 


Tu viens de très bonne manière ; 
Raison le veult et equité : 

Je te reçoys À bonne chère. 
Dieu pardoint ton iniquité. 


MIGNOTTE. 


Au nom de saincte Trinité, 
Pardonnez-nous, seigneurs et dames. 


DE MAINTENANT. 
Pour donner à aultruy diffame, 
On n'en sera ja mieulx prisé. 
MALDUICT. 


Se le jeu n'est moralisé, 

Il y a cause excusant, 

Dont ne doibt estre desprisé, 
Car ce n'est que jeu d'enfant. 


MAINTENANT. 


L'auteur est encore apprenant 
Qui a cest œuvre composée ;» 
Et est enfant de Maintenant 
Dont mieulx doibt estre excusée. 


HONTE. 


Une chose est bien formée 
Où l'on ne treuve que redire ; 


Chascun a très souvent ouy dire: 


Commencement n'est pas fusée. 
MAINTENANT. 


A Dien toute ceste assemblée, 


Qui la vueille à bon [port] conduire. 


LUXURE. 


Il sera d'enfans bonne année : 
Adieu toute ceste assemblée. 


DISCIPLINE. 


Seigneurs, c'estoit nostre pensée 
D'enfans seulement introduyre. 

MaALDUICT. 


A Dieu toute cest assemblée, 
Qui la vueille à bon port conduire. 


Finis. 


MORALITÉ NOUVELLE 


CONTENANT 


Comment Envie, au temps de Maintenant, 
Fait que les frères que Bon Amour assemble 
Sent ennemys et ont discord ensemble, 
Dont les parens souffrent maint desplaisir, 
Au lieu d’avoir de leurs enfans plaisir. 

Mais à la fin Remort de Conscience, 
Vueillant user de son art et science, 

Les fait renger en paix et union, 

Et tout leur temps vivre en communion. 


uf personnaiges, c'est assavoir 
À re iges, 


LE PRECU LE TIERS FILZ 

LE PÈRE AMOUR FRATERNEL 
LA MÈRE ENVIE 

LE PREMIER FILZ ET REMORT DE CON- 
LE SECOND FILZ SCIENCE 


LE PRECO commence. 


Æ&e ourgeois, marchans, dames et damoy- 
& Je vous salue en generalité,  [selles, 

Vous suppliant que prestez vos oreilles 

Affin d’ouyr nostre Moralité, 

Que faicte avons, non par mondanité, 

Maïs pour le vray declarer seulement 

Au nom de Dieu, pour quoy la verité 

Vous congnoistrez icy presentement. 

LE PÈRE. 


Loué soit Dieu, mon père et redempteur, 

A tousjours maïs, puisque vray directeur 

Il s’est montré envers mioy en ce monde. 
De plusieurs biens je suis maistre et recteur ; 
La grace Dieu, je ne suis point debteur ; 

Je le puis dire sans estre jaetabunde. 


La MÈRE. 


Louons le maistre de la machine ronde, 
Par qui avons receu joye profonde 

De noz enfans, tant aymez en tout lieu. 
Mon cher mary, le point où je me fonde 
Est que nul d’eulx je ne voys vacabunde ; 
Ce sont enfans enclins à servir Dicu. 


LE PÈRE. 


Loué en soit le hault roy supernel. 

Et ce qu'ilz ont bon Amour Fraternel 
En toute place avec eulx me plaist bien, 
Eten ma vye n'auray faulte É rien, 
Tant que verray ilz s'aymeront ainsi. 


La MÈRE. 


J'ay bon espoir que vivrons sans soucÿ 
Sur noz vieulx ans ,-et que leur bon support 
Nous conduira finalement au port 
De toute joye, car leur commencement 
Est bien entier. 
LE PÈRE. 


Femme certainement, 
Je me reputetrop plus qu'heureux d’avoir . 
Eu telz enfans, mais il convient sçavoir 
Où c'est qu'ilz sont pour les faire venir. 

La MÈRE. 
En verité, je ne me puis tenir 
Qu’à toutes heures ne soient auprès de moy ; 
Et j'apperçoys qu'ils chassent tout esmoy 
En toutes pars où on les peult trouver. 
LE PÈRE. 
Il est certain ; toutesfois esprouver. 
Je vouldrois bien si leur amour est stable, 
Car en jeunesse le monde est variable, 
Dont je crains fort qu'en la fin ne se change[nt]. 
La MÈRE. 
Il n'est possible; considère qu'ilz mangent 
Journellement ensemble. 
LE PÈRE, 
Vrayement, 
Sans long propos, appeler les convient. 
La MÈRE, 
Je voidz l’un d’eulx, lequel contre nous vient, 
Je suis joyeuse : les voicy tous ensemble, 
Et avec eulx ont tousjours, ce me semble, 
Leur Fraternel Amour. 
Le PÈRE. 
. Mes chers enfans, 
À tous de vous maintenant je deffens 
Que ne soyez à jamais despourveus 
De vostre amour, dont vous estes pourveuz. 
Car c’est la chose laquelle plus mé plaist. 
JEHAN LE FREMIER FILZ. 
Mon très cher père, sachez, sans plus de plaist, 
Qu'à tousjours mais il sera de ma part 
Ainsi qu'il est. 

PIERRE LE SECOND FILZ. 


Sans chercher autre port, 

De mon costé mviolablement 
Le garderay. 

ANATHOILE LE TIERS FILZ. 

Je n’y veulx nullement 

Contrarier, et pour ce que j'entens 
Vous pourriez estre contre moy mal contens 
Pour ce que j'ay grant argent despendu. 
Affin qu'au double le tout vous soit rendu, 
Je veulx de vous estre le serviteur. 


LE PÈRE. 


Mon cher enfant, Jésus ton directeur 

Et de chascun , te face, par sa grace, 

Venir à luy : car j'ay en toute place 

Ma confidence que celuy tu seras 

Qui plus de bien au monde me feras. 

Et j'ay en toy si avant mon cueur mis 

Qu'impossible est qu'il soit par moy demis. 

Jet'ay aymé sur (tous) mes autres enfans , 

Et m'as tousjours obéy sans contraincte; 

Si tu sçavois, sans que je parle en fainte, 

Le grand amour lequel mon cueur te porte, 

Ton bon vouloir, que tousjours me conforte, 

S'augmenteroit envers moy seurement. 
ANATHOILE LE TIERS FIL2. 

Redoubté père, je suis entierement 

Tenu à vous par la loy de nature 

Et par tout droit, dont ne fault qu'ayez cure 

Que vous soyez à jamais delaissé 

Par moy, et si, d’adventure, au passé, 

Je vous avoys quelquement, par jeunesse, 

Rien offencé, j'en demande en humblesse 
Pardon et grace , vous merciant, cher père, 
Puisqu'il vous plaist de cest hoñneur me faire 
Que 4e me dire le bon vouloir qu'avez 
À moy sur tous. De ma part vous sçavez 
Que je vous dy, esperant qu'en bref tempz 
Vous cognoistrez, ainsi que je pretends, 
Que vous n'aurez celuy à l'advenir 
Pour vous traicter et vous entretenir : 
Meilleur que moy ; aussi je y suis tenu. 
LE PÈRE. 

Tu sçais comment je t'ay entretenu 
À grans despens, en estrange province, 
Pour poursuyvir tes estudes , et prins ce 
Qu'ay despendu pour toy jusques icy, 
Et que tes frères, lesquelz sont presens cy, 
Sont demourez tousjours en la maison 
Avecques moy Ÿ à c'est bien raison 
Qu'envers eulx deux en face recompense. 

ANATHOILE LE TIERS FILZ. 
Redoubté père, ainsi comme je pense, 
Je feray tant, avec l'ayde de Dieu, 
Que tous contens les rendray en tout lieu; 
Tant que pourray pour euix en quelque chose 
Moy employer, je le feray. | 

Le PÈRE. 
Ma rose, 

Mon cher enfant, de t'ouyr suis tant ayse 
Que je ne sgay si suis sain ou malayse; 
Je suis ravy d'esprit entierement. 


ANATHOILE LE TIERS FILZ, 
Le mien parler ne sçauroit. bonnement 

Vous exprimer ma bonne volunté. 
LE PÈRE. 
Or, mes enfans, je vous vueil cy compter 
Ce que je pense qu’il seroit bon de faire : 
Qu'est que vous, Jehan, vous perforcez deffaire 
Cestuy faisseau de boys que je vous donne. 
JEHAN PREMIER FILZ. 
Puis qu'il vous plaist, il fault que. je m'adonne 
Pour esprouver si rompre le pourroys. 
Ha, mon bon père, trop plus tost je mourroys 
Que le desrompre; je ne suis assez fort. 
| LE PÈRE. 
Pierre, prendz-le et y faitz ton effort, 
Pour esprouver si ta force est bien grande. 
PIERRE LE SECOND FILZ. 
Puis que mon père ores me le commande, 
Je le feray, sans longuement tarder, 
Mon père, helas, il convient regarder, 
Qu'impossible est que quelquement le face. 
LE PÈRE. 
Si convient-il que quelqu'un le defface. 
Prendz-le, Anathoïlle; montres-y ta vértu. 
Liève le tost. Comment! où pense-tu ? 
Veulx-tu pas faire le mien commandement ? 
ANATHOILE LE TIERS FILZ. 
Plustost mourir que de faire autrement 
Qu'il ne vous plaist; mais je sens ma puissance 
Tant inhabile, que je sçay que nuisance 
Ne pourrois faire à ce faisseau de bois. 
Puisqu'il vous plaist, neanmointz je m'y vois 
Tost employer pour veoir que c'en sera. 
En bonne foy , mon père, ce sera 

Autre que moy ; je n'y fais recevoir. 
LE PÈRE. 

Or, mes enfans, ainsi que je puis veoir, 
Vous ne pourriez le rompre en cette sorte, 
Prenons donicq pièce après pièce: aporte 
Qu'on le deslye sans tarder davantage ; 
Chascun de vous y face son ouvrage; 
Despeschez-vous. 

JEHAN LE PREMIER FILZ, 

Par monsieur sainct Nythier, 

J'aymeroyes mieulx rompre de la moytier 
En ceste sorte deux faisseaulx qu'autrement. 

PIERRE LE SECOND FILZ. 
Par mon serment, et moy semblablement. 
C'est une chose que n'est point difficille. 


ANATHOILE LE TIERS FILZ. 


En mon vivant n'euz chose si facile 
A acomplir qu'à rompre ces buchettes, 
LE PÈRE. 
Bien, mes enfans , je cuyde que vous faictes 
Facilement ce que vous ay enjoinct 
Depuis qu'on a le gros faisseau desjoinct. 
Estil pas vray ? 
JEHAN LE PREMIER FILZ, 
Vous voyez patiemment 
Comment l'avons despesché vistement, 
Mais, à la fois, il estoit impossible. 
Le PÈRE. 
Mes chers enfans, il ne sera possible 
À quelque hamain de vous porter dommage , 
Pourveu qu'ayez tous trois mesme courage , 

Sans vous desjoindre , comme l'experience 

Vous ay monstré. Et tenez pour science 

Que vostre force n’estoit pas suffisante 

Pour à ce bois estre en riens nuysante 

Estant conjoinct, Maïs, estant separé, 

Alors avez par pièces esgaré 

Tout le faisseau. Dont prenez souvenance 

Que ne prendrez en vous outrecuydance [proffit. 
Pour vostre [vous?]disjoindre, pour vostre grant 


PIERRE LE SECOND FILZ. 
Nostre bon père, pour ceste heure il suffit. 
Jay bon espoir de mener telle vie 
Avec mes fères , qu'il n'y aura envie 
Entre nous trois, ains Amour Fraternel 
Avecques nous demourra eternel. 


AMOUR FRATERNEL. 
Mon desir est de faire demourance 
Avecques vous; quoy faisant, l'abondance 
De biens viendra à vous , sans y faillir. 
Où je demeure, sans nulle decadance 
Tous biens abundent, et n’y a deffaillance ; 
M'entretenant on ne peut deffaillir. 


ANATHOILE TIERS FILZ. 

Amour, helas, autre cas ne desire 
Entre mes frères et moy , sinon vous seul. 
Dont je vous prie ne me point esconduire, 
Mais me suyvir jusques au dernier linceul. 

JEHAN PREMIER FILZ. 
Mon esperance est que si nous t'avons 
Avecques nous, Amour tant desirablé, 
Nous ne sçaurions nullement , ny povons 
Perdre le loz de gloire pardurable. 

Loyal Amour Fraternel, si ta grace 
S’est adonnée à nous jusques icy , 
Encor te prie venir en toute place 
Avecques nous, par ta sainte mercy. 


AMOUR FRATERNEL. 


Mon naturel ne requiert autre cas 

Que tout honneur , tout bien, joye et lyesse ; 

De mon costé, sans plus grands altercas , 

Je suis contend suyvir vostre noblesse, 

Mais gardez bien qu'Envie ne vous blesse, 

Car elle prent trop cauteleusement 

Ceulx qu'elle veult fouller par quelque oppresse. 
Gardez tumber en son tresbuchement. 


JEHAN PREMIER FILZ. 


Il n’est possible qu'Envie me sceust abattre, 
Tant elie soit pleine d’adversité. 


AMOUR FRATERNEL. 


Fay grant paour qu'il n’en faille rabattre 
Si elle veult quelquefois irriter. 


Pause , et vont les premier et second filz sur la verdure, 
où ilz se couchent. 


LE PÈRE. 


Jay en mon cueur tant de joye conceu 
Qu'impossible est d’en avoir davantage. 

Par cyÿ devant j'ay veu et apperceu | 

Le grant amour des fil: de mon menage. 
Tous biens me viennent en voyant tel ouvrage 
Et semble au vray que jeune je deviens. 
Jamais ne fut que n'en eusse presage. 

Certes, je suis joyeulx quant m'en souviens, 

Le seul plaisir que prenons en largesse 
De noz enfans vault trop mieulx que richesse, 
Or ny argent, n'antre bien de ce monde, 


EN vie. 


Vrayement, je veulx que l'on me tonde 
Si je ne fais de moy parler. 

Où est-ce que pourray aller 

Pour ÿ donner quelque escarmouche ? 
Hola, hola, chasseur de mouche, 

Je sçay ce que voulois sçavoir. 

Or, messieurs, si l’on veult avoir 
Notice de moy et ma vie, | 
Par mon nom je me nomme Envie, 
Née en enfer, cela s’entent, 

Et, si quelque personne tend 
S'ayder de moy, il est à croire 

Qu'il n’yra point en purgatoire, 
Mais delà d'où je suis sortie. 

Ma puissance estoit amortie 

Le temps passé; mais maintenant 
Chascun est sa partie tenant 

Et suis en bruict et renommée; 

Et cela que suis surnommée 
Mauldite, ce n'est sans raison; 

Car bien mauldite est la maison 

En laquelle l'on m’entretient. 

Mais qui est-ce qui ne me tient 
Maintenant pour dame et maistresse ? 
Si convient que soys de la presse; 
Je feray bouillir le potage; 

C’est trop parlé de tripotage; 

Il fault penser d'autre matière. 

Il me convient trouver manière 
pretraper à moy quelque beste, 
Et, si l’on ne voit belle feste, 
Je veulx bien tost que l’on me pende. 
Peu s’en fault que je ne debande 
Mon arc contre ces deux dormans; 
Peult estre ce sont gros gourmans 
Qu'ont plain le sac jusqu'à la bouche. 
Sus donc, il fault que je descrouche 
Après, de par le dyable, après. 
Je vous ordonne par exprès 
Que soyez tous deux envieulx. 

Elle se tire; puis les deux frères s'esveillent, et dit 

JEHAN LE PREMIER FILZ. 


Je ne sçay qu'ont trouvé mes yeulx ; 

Je ne cesse de me dormir. 
PIERRE SECOND FILZ. 

Jehan, mon cher frère, mon amy; 

Sçay-tu de quoy je m'esmerveille ? 
JEHAN PREMIER FILZ. 

Ouy; de ce qu'ainsi je sommeille. 

N'est-ce pas cela, respondz moy ? 

PIERRE LE SECOND FiLzZ. 

Frère, tu me metz en esmoy 

De me respondre en ceste sorte. 
JERAN PREMIER FILZ. 

Si sçavois le mal que je porte 

Tu ne me tourmenterois tant. 
PIERRE SECOND FILZ. 

Et comment, es-tu mal content 

De quelque chose, dys, mon frère? 

JERAN LE PREMIER FILZ. 


Quant je pense à nosire affaire, 

Nous sommes bien folz, sur mon ame. 
PIERRE LE SECOND FILZ. 

Mon frère, je n’entends ta gamme ; 

Il te fault parler clerement. 

JEHAN PREMIER FILZ. 

Quant je pense au gouvernement 

D'’entre nous deux et nostre frère, 

Par Dieu, ce m'est grant vitupére, 

Quant en avons tant endurer. 

Et quoy, je voys tout empirer ; 

Tout y. va à rebours de bien. 

Je cuyde que tu m’entens bien. 

Nostre père nous fait grant tort; 

IL à fait la buée et or. 

Jem'esbahis de son affaire; 

Je ne voys point qu'il cuyde faire, 

Sinon nous rendre pauvres gens, 

Et, si ne sommes diligens 

À nostre cas, j'ay grande craincte 

Que nostre part ne soit estaincte 

Quant à son bien, car, tout comprins, 

Si ce que nostre frère a prins 

Et despendu estoit ensemble, 

Nous aurions deux fois, ce me semble, 

Plus de bien que nous n'avons pas. 

Et puis il marche par compas, 

Ïl le fera son successeur ; 

1 sera son heritier seul, 

À ce qu'en puis conjecturer. 

Mais il nous fault aäventurer 

À ÿ mettre empeschement. 

C'est la chose certainement 

Que j'avoys desir de te dire, 

Et mon Dieu me puisse mauldire 
Si ne suis marry & mon père, 
Qui nous procure l'impropère 
Que de nous faire ses bastardz. 
Je ne prise point deux patardz 
Mon frère Anathoille et sa vie. 
Je Iny veulx porter une envie 
Qui ne luy prouffitera rien, 

Et, sang bieu, il n'est terrien 
Qu’endurast chose tant frivole. 
Par Dieu, j'ay esté à l’escolle, 
Où j'ay aprins jouer des tours, 
Et en brefz jours, sans longs atours, 
Monstreray l'erreur de mon père. 
Il dit qu'il ayme nostre frère 
Plus que nous, sans comparaison, 
Qu'avons maintenu la maison 
Où il despendoïit nostre bien. 

Il congnoistra tantost combien 
J’ay desir vendre mes espices. 


JEHAN LE PREMIER FILZ. 


C'est ce que vouloys que tu fisses; 
Il le fault faire sans demeure. 


PIERRE SECOND FILZ, 


Si Dieu plaist que bieniost ne meure, 
Tu voirras le tout mis à fin. 


JEHAN PREMIER FILZ, 


Vois-tu pas bien, mon frère ? Afin 
Que nostre père puisse entendre 

Ce dont nous le voulons reprendre, 
Il fault plainement luy monstrer 
Que l'amour qu'il a demonstré 

À nostre frère nous desplaist. 


PIERRE SECOND FILZ. 
Desclairez-le donc, s'il vous plaist, 
Vous-mesmes, afin de mieulx dire. 


JEHAN PREMIER FILZ. 
Cela que nostre fait s’empire 
Me fait enrager de despit. 
PIERRE SECOND FILZ. 
Or, mon frère, allons sans respit 
Par devers nostre domicille : 
Allons-y tenir le concille 
Pour faire une conclusion. 
REMORT DE CONSCIENCE. 
Enfans , la grant abusion 
Que vous suyvez vous damnera, 
Pensez quel gref dueil ce sera 
À vostre père debonnaire, 
Quand il verra qu'à vostre frère 
Portez une mauldicte envye. 
El vous fault changer vostre vie 
Et prendre avec vous Bon Amour. 
Enfans, entendez ma clamour : 
Dclaissez suyvir telle chose, 
Ou par mon arrest je propose 
Que serez cause qu'a jamais 
Vestre père sera marry; mais 
Pensez un peu à vostre cas, 
Et vous verrez, sans altercas, 
Qu'avez grand tort d’ainsi parler. 

JEHRAN PREMIER FILZ. 
Pierre , je ne veulx plus aller 
Vers nostre père declarer 
Ce que avions deliberé, 

Car ce nous estoit grand folye; 

Mon envie est toute abole. 

Je cognois par experience 

Que par Remort de conscience 

Nous nous devons tost desister. 
PIERRE SECOND FILZ. 


Te ne vous vouldrois assister 

Si y voulez aller aussi, 

Car, ayant vu de près cecy, 

Nous avons le tort, sur mon ame, 

Et nous seroit, certes, grant blasme. 

Si nostre frère autre estoit 

Qu'il n'est, et si beaucoup coustoit 

Du temps qu'il estoit à l'estude, 

IL n'usera d'ingratimnde 

Cy après , comme on peult entendre, 

Puis, si mon père veult estendre 

Et mettre son amour entier 

En luy, il ne nous est mestier 

Nous en doulor; ce qu'il veult faire 

Nous devroit en tous moyens plaire. 
JEHAN PREMIER FILZ. 

Ne parlons plus de ces matières ; 

Noz voluntez nettes et entières 

Nous fault rendre, et, pour conclure, 

I nous fault prendre voye seure 

Vers nostre pére maintenant. 
PIERRE SECOND FILZ. 

Je vous suis ici de tenant. 

Allons, sans plus nous abuser; 
Si d’adventure il veult user 
Entre nous d'admonestement, 
Obeissons luy droictement. 
JEHAN PREMIER FILZ. 
IL fault qu’au chemin nous boutons ; 
Car je crains fort que nos moutons 
Ne tardent trop partir pour paistre. 
Honoré père, nostre maistre, 
Dieu vous preserve en tout honneur. 
PIERRE SECOND FILZ. 
Père, Dieu vous garde en bon heur. 
Retournez sommes pour sçavoir 
Si vous voulez faire pourveoir 
À ce que les moutons on mène 
Païstre en quelque prochaine plaine. 
Le PÈRE. 
Mes enfans, il [en] est saison ; 
Partez vous tost de la maison, 
Et les menez en quelque lieu 
Paistre, sous la grace de Dieu. 
JEHAN PREMIER FILS. 
Ainsi soit fait que l'avez dit. 
Je m'y voys, sans nul contredit, 
Les garder avec] ques] mon frère, 
Pourquoi adieu vous dy, mon père 
Jusqu'au retour. 
PIERRE SECOND FILZ. 
Et moy aussi. 
Le PÈRE. 
Nostre seigueur, par sa mercy, 
Vous vueille garder de dommaige. 


NOUVELLE, 


Je sens tant joyeulx mon courage 
Que mon cueur tressaillit de joye. 
Or je prie à Dieu qu'il convoye 
Tes frères, mon filz bien aym[é]. 
En moy je ne sens rien d'amer, 
Quand je vois qu'estes adonnez 
À vous aymer, et vous donnez 
Totallement à vous servir 

L'un l’auire. 


ANATHOILE LE TIERS FILZ. 
Si j'ai desservy 
D'estre aymé par eulx en tout lieu, 
J'en donne grace au puissant Dieu, 
Et, si vous plaist que me transporte 
Vers eulx aux champs, je le feray. 


LE PÈRE. 
Mon filz, en tout tu me conforte; 
Tant que vivray je t'aymeray. 
Si tu les veulx aller veoir, 
Ce ne sera que pour mouvoir 
Leurs cueurs à t'aymer davantage. 


ANATHOILE LE TIERS FILZ. 


Sçachez, père, qu'en tout passage 
De leur complaire ay appetit. 

LE PÈRE. 
Or, mon filz, attens un petit; 
Il n'est pas encor temps d'aller. 
Je veulx à toy un peu parier 
Car ce m'est joye quand je te voys. 
Je n’ay corps, visage ny voix 
Qu'ä ceste heure ne s’esjouyssent, 
Pour ce que de te veoir jouyssent 

Presentement en grand plaisir. 

ANATHOILE LE TIERS FILZ. 
Père, si c'est vostre desir 
Que de me compter ou enjoindre 
Quelque chose, je n'ay pas moindre 
La volunté que du passe. 

LE PÈRE. 

Mon filz, je suis un peu lassé. 
Mettons-nous tous deux à recoy, 
Et puis je te diray pourquoy 
Je t'ay dit que je desirois 
Parler avec toy. 

ÂANATHOILE LE TIERS FILZ. 


Je serois 
Très aise qui fussions desja. 
Celuy qui les maulditz rengea , 
Nous donne tousjours, par sa grace, 
Bonne amytié en toute place. 


Îl1z 5e retirent, puis le premier et second filz se couchem 
sur la verdure ; et pause. 


ENVIE. 
Comment! Où est-ce que je pense ? 
Nul ne me donne recompense, 
Et si suis preste au besoigner. 
De toutes pars fault cheminer 
Pour frapper quelqu'un de ma flesche. 
Je rendray la personne sèche 
Qui recevra mon premier coup. 
Sus , Envye, à coup, à coup ! 
Il est temps que faces ta monstre, 
Et convient que tu te demonstre 
Telle que tu es renommée. 
Sans faire plus grande chommée, 


+ 


NOUVELLE. 10ù 
Cherche quelqu'un pour assaillir, 
Ça, ça, il ne me fault faillir 
Pour donner la part à ces deux. 


Elle tire à Jehan le premier filz et ne treuve point de 
flesches en son carquois pour tirer à l'autre, disant : 


O dyable, gramment je me deulz : 
Je n'ay point de flesches icy 
Pour donner encor à cestuy cy 
Cela qu'il luy fault recevoir. 

Elle se retire, et 

JEHAN PREMIER FILZ dif : 
Ainsi que puis appercevoir, 
Mon frère, nous sommes bien bestes; 
On nous devroit couper les testes ; 
Nous nous monstrons par trop caignardz ; 
Ne faisons non plus des canardz; 
Ne marchons lus dedans la boue. 
J'ay desir donner sur la joue 
A nostre frère tant mauldit. 
Nous sommes bien en fait, en dit, 
Mocquez par nostre pervers père; 
Ce nous sera grant vitupère 
Si nous ne luy portons dommage. 


PIERRE SECOND FILZ. 


Helas ! mon frère, quel courage, 
T'a ainsi esmeu chauldement ? 


JEHAN PREMIER FILZ. 
Aïlons, despechons vistement. 
Allons luy payer sa desserte. 
Mort bieu, l'on y recevra perte 
Puis qu'ay eschauffé le cerveau ; 
Et, mon frère, tu es bien veau, 
Si tu ne voys la grant laydure 

Qu'on nous fait. 
PIERRE SECOND FILZ. 
. Sur la verdure 
11 nous fault un peu recoucher. 
1lz se couchent, puis 
ENYYE dit en tirant contre Pierre 
Or, sus, sus, voyla depesché 
Ce dont j'avoys plus grant desir. 
PIERRE, en se levant. 


O! mon frère, quel desplaisir 

Quant j'ay pensé et repensé. 

11 nous fault aller commencer 

La feste par nostre maison. 

Departons ; il en est saison. 

Je prometz à Dieu de venger 

L'injure dont je suis renge ; 

C’est trop enduré, somme toute, 
JEHAN PREMIER FILZ. 

Or, mon frère Pierre, escoute ; 

J'ai regardé un bon moyen, 

Par lequel nous chevirons bien 

Quant à mettre à mort nostre frère 

A l'insceu de nostre père. 

Tont beau, ne bougeons, je te prie. 
PIERRE SECOND FILZ,. 

Voys-tu bien , j'ay tant grande envie 

Que nostre frère soit deffait, 

Pour le deshonneur qu'il nous faict, 

Que ne puis moderer mon yre. 

Mais non pourtant, si tu veulx dire 

Le moyen que tu dis savoir, 

Je veulx bien patience avoyr 

De l’ouyr. 

JEHAN PREMIER FILZ. 


Je ne veulx tarder 
De le dire. J'ai regardé 
Tous moyens que j'ay sceu songer. 
Mais je ne vouldrois point changer 
Celuy que te veulx racompter. 
C'est que nous irons en l'hostel 
De nostre père, puis après 
Nous luy Erons par motz exprès 
Nostre vouloir et que, s'il veult 
Tousjours poursuyvir le sien veu 
Quant à aymer plus nostre frère 
Que nous, l'injure et impropère 
Nous repoulserions en bheftemps. 
Sang bieu, nous sommes ses enfans 
Aussi bien que luy, vertu bieu ; 
11 fault qu'on en parle en tout lieu. 
Pour le fait tost expedier, 
Il nous conviendra hardier 
Et mettre nostre frère à mort, 
À quelque coing, sans nul remort, 
Et que ce soit secrettement, 
A linsceu entierement 
De nostre père et de ma inére. 


PIERRE LE SECOND FILZ, 
Ce leur sera douleur amère 
Si une foys le pevent sçavoir. 
Mais, quelque dueil qu'ilz puissent avoir, 
Il le fault mettre à fin et chefz. 
C'est à faire au couper le chef 
De nostre frère tant pervers, 
Puis, s'il venoit quelqu'un devers 
Nostre père, luy declairer 

Il nous fauldroit luy separer 

La teste d’avecques le corps, 

Et après vivre en bons accordz, 
Mettans en l’estat nostre père 
Qu'il mérite, aimant nostre frère, 
D'abondant autant fauldra faire 
Si nostre mère nous vient braire; 
Nous en avons trop enduré ; 

De ma part je ne puis durer 

Que n’en fais expedition. 

Et puis, au pis aller, si on 

Nous en mesprisoit quelquement, 
Il nous Ruldroit prendre hardiement 
Vengeance sur nos ennemys. 


JEHAN PREMIER FILZ. 


Ceulx ne seront pas mes amys 
Qui me viendront rompre la teste, 
Et, pour te repondre à la reste, 
Je veulx qu'il soit sans contredit 
Fait tout ainsi que tul’as dit. 
Pause, et 
LE PÈRE dt: 
Mon filz bien aymé, ton desir 
Soit fait, si veulx prendre plaisir 
D'aller veoir tes frères aux champs. 
ANATHOILE LE TIERS FILZ, 
Helas, mon père, voz doulx chantz 
Me font fremur le cueur de joye. 
Tantost je m'en voys mettre en voye 
Pour les trouver à la bonne heure. 
LE PÈRE. 


Or, mon cher filz, va sans demeure, 

Jesus te garde par sa grace. 


Ji depart et va contre ses frères lentement. Puis dit 

JERAN PREMIER FILZ. 

Je voys quelqu'un suivir la trace 

Du chemin, par vers nous venir. 

{1 le nous fauldra convenir 

Pour sçavoir quel homme il peult estre. 
PIERRE SECOND FILZ. 

O, nostre Dieu, nostre bon maïstre, 

Loué sois-tu très grandement. 

C’est nostre frère, vrayement. 

T1 le nous fault faire mourir. 

Nul ne le pourra secourir 

Qu'à ce jour ses jours il ne fine. 
JEHAN PREMIER FILZ. 

Il nous fault tenir bonne myne, 

Et le laissons fort aprocher. 
PIERRE SECOND FILZ. 

On le nous pourroit reproucher, 

Si l’on trouvoit son corps sur terre, 

Pourquoy fault garder que l’on ne erre; 

Mettons-le en quelque caverne. 
JEHAN PREMIER FIL. 

Mon frère, ceste grant cyterne 

Est le lieu où le convient mettre. 

Nous luy donrons tantost sa lettre ; 

Il sera tost maistre passé. 
PIERRE SECOND FILZ. 

Mais de le faire trespasser 

N fauldra regarder comment. 
JEHAN PREMIER FILZ. 

Je pense à son trespassement ; 

Mais il me sémbie on le deust prendre 
Et au font du creux le descendre, 
Où quelque temps il languira, 
Et puis tost après il mourra, 
Si tous les dyables ne l’emportent. 
PIERRE SECOND FILZ. 
Je vYoys que vers nous se transporte ; 
Ne disons plus mot, je te prie, 
Mais rendons la chose acomplie. 
ANATHOILE LE TIERS FILZ. 
Mes frères, et puis? 
JEHAN PREMIER FILZ. 
Et fontaines. 
Iz le lyent de cordes. 
ANATHOILE LE TIERS FILZ. 
Qu'est-ce cy? 
PIERRE SECOND FILZ. 
Tes fiebvres quartaines, 
Tu l’entendras tantost, beau père. 
ANATHOILE TIERS FILZ. 
Qu'est-ce que vous me voulez faire ? 
Dictes-le moy, je vous supplie. 
JEHAN PREMIER FILZ. 
Nous te ferons perdre la vie 
Avant que partir de noz mains. 
ANATHOILE @ genoulx. 
O doulx createur des humains, 
Helas, prends tost de moy mercy. 
PIERRE /e reliève rudement. 
De cecy nous n'avons soucy, 
Meschant pendu; cette eyterne 

Te servira d’une taverne 
Pour, si tu veulx, faire grand chère 
ANATHOILE TIERS FILZ. 
Helas ! helas ! cruelle chère! 
Vous ay-je point fait desplaisir ? 
JERAN PREMIER FILZ. 
Si maintenant avions loysir, - 
Nous te le dirions ; aussy bien 
De Ia cause (tu) n'ynore rien; 
Tu la peulx bien conjecturer. 
ANATHOILE TIERS FILZ. 


Helas , me fault-il endurer 
La mort par vostre faulce envie? 


PIERRE SECOND FILZ. 


Despeche, c'est fait de ta vie. 
Entre en ceste cyterne cy. 


ANATHOILE TIERS FILZ. 


Helas, dont procède cecy ? 
Je meurs par vostre faulse envie. 


JEHAN PREMIER FILZ. 
Despesche, c'est fait de ta vie; 
Je croy tu n'es peint nosire frère. 
ANATHOILE TIERS FILZ. 
Helas! et que dira mon père ? 
Qui me commandera à luy ? 


PIERRE SECOND FILZ. 
Du moins tu ne seras celuy. 


Hz le jectent en la cyterne, et 


JEHAN LE PREMIER FILZ dt: 
En voyla l'expedition. 
Mie, sanr faire conclusion, 

Ïl nous fault tromper nostre père. 


PIERRE SECOND FILZ. 
Sçaistu bien qu'il nous fauldra faire ? 
Il nous fault tuer ung mouton, 
Et puis dans Je sang nous mettron 
Quelque habitz, dont nous ferons monstre 
À nostre père, qui à l'encontre 
Ne pensera point qu'une beste 
N'ayt porté à son filz moleste 
Et devoré, pour faire court. 


JEHAN PREMIER FILZ. 


Tu es un vray galant de court: 
Soit faict ainsi que tu le dis. 
Hz tuent un mouton et mettent un habit dans le sang, et 
Le PÈRE, remort d'eulx, dit en parlant à sa 
femme : 
Loué soit Dieu de paradis, 
De mes enfans qui sont bien nez. 
Jamais les mieulx morigenez 
Ne se trouvèrent sur la terre. 
L'un contre l’autre ne prent guerre, 
Mais ont un Amour fraternel 
Qu'il me fera comme eternel. 
La MÈRE. 


Mon amy, ce sont les enfans 

Peult estre les plus triomphans 

Qui soient point en ce quartier. 
LE PÈRE. 


Ma grace leur est impartie, 

Et les ayme profondement : 

Car jamais ung bon cueur ne ment. 
Mais j'ayme le moindre d’entre eulx 

Beaucoup plus que les aultrés deux, 
Tant pour ce qu'en nostre vieillesse 
Le Sauveur, par sa grand largesse, 
Le nous a donné, comme aussi 
Qu'il obehist, sans qua ne si, 
Tousjours à mon commandement. 


La MÈRE. 
De mon costé, semblablement, 
TH me plaist fort sur tous ses frères. 


LE PÈRE. 
O combien sont heureux les pères 
Qui ont enfans de bonne sorte. 
De ma part mon fait me conforte, 
Car, la mercy Dieu et nature, 
Jay très bonne progeniture, 
Et telle que la desiroys. 
Pause et 
JEHAN PREMIER FILZ salue son père 
en disant : 
Cher père, le hault roy des roys 
Vous Font vostre noble desir. 
LE PÈRE. 
Dictes moy, car c'est mon plaisir, 
Vostre frère ne vient-il pas ? 
PIERRE SECOND FILZ. 
Je sommes venus pas à pas, 
Sans nostre frère avoir veu. 
Le PÈRE. 
Helas, or suis-je desponrveu 
De tout plaisir et tout soulas. 
Helas, helas, helas, helas, 


Entierement me desconforte. 
T. 8 

Je voidz ses habitz que tu porte, 
Tous plains de sang et tout noircy, 


JEHAN PREMIER FILZ. 
Ceïtes, quant à ces habits cy, 
Nous les avons au boys trouvez, 
Et, par propos non controuvez, 
Vous dis que nous ne sçavions mye 
Nostre frère eust fait departie 
D'avec vous. 

Le PÈRE. 
O quelle nonvelle ! 
Mort, dure mort, o mort cruelle, 
Viens moy jecter à la renverse. 
© la fortune trop diverse ! 
Or faultil maintenant plourer. 
Quelque beste aura devoré 
Mon cher enfant. O quel effort ! 
Où est-ce que prendray confort ? 
Ïl me fault mourir sans relais, 
Helas, helas, helas, helas! 
O beste Inbricque, 
Si fort tu me picque 
Qu'il fault que m'applicque 
À chanter helas. 
Ton faict mique 
Me donne coli e 
Fort dure et oblicque, 
Dont je pers soulas. 
La MÈRE. 


Helas, mon amy, patience ; 
J'ay mon entière confience 
Qu'on le trouvera à boune heure. 
I! fault que allions sans demeure 

Pour le chercher diligemment. 
N'y pensez point tant vistement. 
LE PÈRE. 
Helas, pauvre père, 
Et toy, chère mère, 
Pour ce dur affaire 
Vous convient mourir, 
Que pouriez-vous faire 
© Fors crier et braire, 
En lieu solitaire 
Dans les boys courir ? 
Mon Dieu me vueille secourir, 
À luy veuix tousjours recourir ; 
Mon enfant je luy recommande. 
La MÈRE. 
Amy, s'il vous plaist que je mande 
Noz enfans par boys et par terre 
Pour de leur frère sôy enquerre, 
Je le feray très voluntiers. 
LE PÈRE, 
Où sont les chemins ny sentiers 
Où je le pourroys une foys 
Veoir de mes deux yeulx ? Toutesfoys 
Que noz enfans l'aillent chercher. 
LA MÈRE, 
Enfans, 1l vous fault enchercher 
Où vostre frère pourrait estre: 
Pourquoy vous fault au chemin mettre 
Pour Île chercher sans demourer. 
JEHAN PREMIER FILZ. 


Une beste l’a devorer. 

L’aller chercher serait follie. 
LA MÈRE. 


Helas, mes enfans; je vous prie 

Me vouloir faire ce plaisir. 
PIERRE SECOND FILZ. 

Frère, vous faictes desplaisir 

À ma mère et à moy aussi. 

Pourquoy prenons ce chemin cy 

Pour aller chercher nostre frère. 

Vrayement , voicy un bel affaire; 

Nous avons ce qu'il fault avoir. 

Nostre père aille sçavoir 

Si son mignon a point de pain. 
JEHAN PREMIER FILZ. 

I devroit avoir grande fain ; 

ILa long temps qu'il n’a mangé. 

REMORT DE CONSCIENCE. 

Et, enfans, avez-vous changé 

Vostre vouloir tant meschamment ? 

Regardez un petit comment 

Vous rendez marry vostre père, 

Parce qu'avez mis vostre frère 

À mort cruelle de voz mains. 

O enfans pires des humains, 

Qu'avez tel meurtre perpetré, 

Comment pourrez-vous impetrer 

Remission d'un tel peché. 

Vostre frère avez depesché 

Sont quatre jours; tué l'avez, 

Dont je ne sçay si bien lavez 

Vous serez d'un tel meschant acte. 

Amour Fraternel vous detracte : 

Vous l'avez laissé pauvrement. 
Pourquoi pensez finallement 
Qu'en serez grefvement pugnis. 
Vous estiez de tous maulx honniz 
Quant ne pensiés, à l’adventure, 
Meurtrir vostre progeniture. 
O cas sur tous abhominable 
Acompagné d'un meschant diable 
Pour conducteur, o dure chose! 
En parler plus avant je n'ose. 
De mon costé j'en ay pitié. 
O immoderée imimitle, 
Qui par meschante envie as faict 
Le plus-estrange et grefz forfait 
Qu'en pouroit dire ny penser ! 
JEHAN PREMIER FILZ,. 
Pierre, nous avons offensé 
Nostre père trop grandement; 
Je le congnois certainement ; 
Nous avons tué nostre frère 
Pourquoy le voulusmes-nous faire ? 
Ce fut à nous fait meschamment. 
Et pour ce je veulx brefvement 
M'aller pendre par desplaisance. 
O le faict de grande importance ! 
C'est un peché irremissible. 


PIERRE LE SECOND FILZ. 
O envye trop.invincible! 
Jamais je ne l'eusse cuydé. 
O cueur par trop outrecuydé, 
D'avoir ainsi meurtri ton frère. 
Helas , frère, le g'and affaire! 
Je ne me puis plus soubztenir. 

JEHAN PREMIER FILZ. 


Il te fault avec moy venir 
Et nous yrons noyer ou pendre. 


PIERRE LE SECOND FILZ. 
Allons, helas , sans plus attendre, 


Que jamais on ne nous revoye. . 
Or marchons; que Dieu nous convoye. 


REMORT DE CONSCIENCE. 
Enfans , qu'est-ce que voulez faire? 
Allez-vous rendre À vostre père, 
Luy demandant remission 
De ceste faulse occision 
Qu'’avez fait de vostre bon frère. 


JEHAN PREMIER FILZ. 
Cotnment aller devers mon père? 
Jamais! j'ayme trop mieulx mourir, 
À qui pourrions-nous recourir ? 

Ou sera-ce , n’en quelle place 

Que de ce fait recevrons grace ? 

Nous avons par trop offensé 

Nostre père. 

REMORT DE CONSCIENCE. 

I] te fault penser 

Que, si ainsi te desconforte 

Et que tu meure en telle sorte, 

À jamais tu seras daimné. 


JEHAN PREMIER FILZ. 


Aussi bien suis-je condamné; 
À cela mon faict m'y condamne. 


REMORT DE CONSCIENCE. 
En faisant ainsi tu te damne. 

Croyez mon conseil'et mes dicts, 
Si voulez avoir paradis. : 
Allez en devant vostre père, 
Et luy dictes que vostre frère 
Vous avez meurtri, en effect, 
Et que vous repentez du fait, 
Luy criant mercy humblement. 
PIERRE LE SECOND FILZ. 
Mon frère, allons-y vistement, 
N'atendons icy davantaige : 
JEHAN PREMIER FILZ. 
Tu perdz temps, car j'ay un couraige 
Qu'il ne le permettra jamais. : 
Pour quoy je ne veulx desormais 
Me trouver devant sa personne. 
REMORT DE CONSCIENCE. 
Miserable, tu t’'abandonne 
À tous les grans dyables d'enfer. 
Doncques pense batre le fer 
Pendant qu'il est chault. 
JEHAN PREMIER FILZ. 
Ha, Remort 
De conscience, la griefve mort 
De mon frère ne le permet. 
REMORT DE CONSCIENCE 
parlant à Pierre. 
Je ne sçay où ton frère met 
Son esprit; prendz-le par la main; 
Vostre père sera humain, 
Prenant de vous misericorde. 
PIERRE SECOND FILZ. 


Remort, helas! je m'y accorde; 
jemy 

Mon frère, prenez bon courage. 
Allons tout Éoit sur ce passage 
Crier mercy à nostre père. 

JEHAN PREMIER FILZ. 
Helas! las! que (tu) me fais-tu faire ? 
Je ne sçay certes où je suis. 


LE PÈRE. 
Ma femme, tousjours je poursuis 
Ma complaincte de nostre filz. 

La MÈRE. 
Ses frères, en douleurs confitz , 
Viennent des champs tous deux ensemble. 

| LE PÈRE. 

Helas! femme, comme il me semble, 
Jamais nous ne le reverrons. 

La MÈRE. 
Vers noz enfans nous enquerrons 
S'ilz en ont point eu de nouvelle: 
Je sens tristesse nompareille 
De ce qu’ilz ne laménent point. 
Attendons les cy sur ce point. 


Pause, et se doivent jeéter. à genoulx lé premier et second 
flz devant leur père. 


JEHAN PREMIER FILZ. 
Helas, mon père, je ne sçay 
Si perferay le coup d'essay 
Qu'ay proposé en ceste place 
Declarer devant vostre face. 
Car le cueur, helas, tant m’estraint 
Que de mé taire suis contraint, 
Et ne-pourrdit hors de ma bouche 
Sortir le mal que tant mie touche. 


Pausé. 


NouvELLeE. 


LE PÈRE. 
Mon filz, la nouvelle est piteuse. 
As-tu trouvé la beste hydeuse 
Qu'a devoré mon filz , ton frère ? 
JEHAN PREMIER FILZ. 
Impossible est, helas! mon père, 
Que vous dise la verité : 
Car mon cueur est tant irrité 
Que ne sçay si suis vif ou mort. 
LE PÈRE. 
Helas , helas , et quel remort 
Te garde de le declairer ? 


JEHAN PREMIER FiLz. 
Nous deussions bien estre esgarez, 
Sans à vous nous venir monstrer: 
Le vouloir qu’avons demonstré 
A nostre frère faulcement 
Bannist perpetuellement 
Nous deux de devant vostre face. 


Le PÈRE. 
Enfans , respondez en la place : 
Est-ce vous par qui il est mort ? 
PIERRE LE SECOND FILZ. 
Est-ce vous par qui il est mort ? 
Ouy, mon père, et non pas autre. 
LE PÈRE. 


Jectons pleurs d'un costé et d'autre. 
Nostre filz est mort seurement. 
Comptez icy presentement 

Comme vous l'avez depesche. 

JEHAN PREMIER FILZ. 


La granidité de mon peché 
Ne me le permettra jamais 
Declarer à personne ; mais 
Mon frère le vous pourra dire, 


. Le PÈRE. 

Helas, Pierre, sans contredire, 
Je te prie, dis le moy doncques. 

PIERRE SECOND FILZ. 
Je n'y obmetray riens quelconques. 
Or, afin que je vous commence 
Reciter le fait de la danse, 
Mon frère et moy, presumptueulx , 
Voyans les despens sumptueux. 
Que faisiez après nostre frère, 
Fusmes envieulx de tel affaire, 
Tellement qu'à diverses foys 
Voulions l’occire. Toutesfois, 
Tousjours nous l'avons differé, 
Et, puis qu'il le fault proferer, 
Par nostre envie tant meschante, 
Nous avions parolle frequente 
De luy jouer un mauvais tour, 
Ce que feismes, sans grant atour, 
Sont quatre jours entiers passez. 
Car nous avons ses os cassez 
En lé jectant en lieu infect . 
Qu'est en la cyterne, en effect, 
Que d'icy n’est pas trop loingtaine.. 

LE PÈRE. 

Mes yeulx, faictes une fontaine 
De force dé jecter des larmes. 

O mes enfants, voz durs allarmes 
Me rendent [de] mort la presence. 
JEAN PREMIER FILZ. 
Mon père, vela nostre offence, 
Faïctes-en la punition 
Sans nous donner remission; 
N'attendez plus, je vous supplie, 
LE PÈRE, 
O mauldicte envye, 
Tu feras ma vye 
En melancolie 
Tout mon temps durer. 
Las, mort, je te prie, 
Fais chose accomplye : 
L'’amé soit rayye 
Sans plus endurer. 
Pauvre viellard , ton soulas est perdu. 
Las, mes enfants, je suis tout esperdu. 
Menez-moy tost où vous l'avez jetté. 
La MÈRE. 


Il ne vous fault tant lamenter ; 

Dieu veult que tout ainsi se face, 
Le PÈRE. 

Je veulx mourir en mesme place 

Où mon bon filz a prins sa mort. 

Las, mes enfants, las, quel remort! 

Menez m'y tost sans plus attendre. 

JEHAN PREMIER FILZ. 

Mon père, il vous fault entendre 

Qu'il est mort sont plus de trois jours. 
Le PÈRE. 


Mes enfans , voulez-vous tousjours 

M'entretenir par voz parolles ? 
Ne m'usez meshuy de frivole; 
Ains faictes mon commandement. 
PIERRE SECOND FILZ, 
Allons y donc appertément ; 
Et je vous meneray au lieu. 
Où il est. . 
LE PÈRE, 
Or sus, de par Dieu. 
PIERRE SECOND FILZ. 
Mon père, par la mesme place 
Que nous sommes nous l'avons mis. 
LE PÈRE. 
Je prie à Dieu que par sa grace 
Ce grand peché vous soit remis. 
Or ça, mes enfants, mes amys, 
L'avez-vous cy dedans meurtry ? 
JEHAN PREMIER FILZ. 
Point ne prouffite le mentir ; 
C'est là dedans, sans nulle faulte. 
Le PÈRE, à genoux à joinctes mains. 
Souverain Dieu, par ta majesté haulte, 
Mercy te rendz icy presentement 
De ce que suis sur le lieu. proprement 
Où mon enfant tant cher, par grande envye 
À prins sa mort. Le reste ke Iua vVye . 
J'espère user à pleurer son trespas. 
Quand tu vouldras que je passe le pas, 
Je m'y submietz, afin de vivre aux cieulx 
Avec mon filz, que ses frères envieulx 
Ont mis à mort en fort piteux arroy. 
Las, mon enfant, prie sans desarroy 

Nostre Sauveur qu'avec toy il me prenne, 
Sans que jamais au monde je m’esprenne. 
ANATHOILE TIERS FILZ. 
Redoubté père, je suis encore en vie 
En la cyterne, et croyez que l’envie 
De mes frères ne mé nuist nullement, 
LE PÈRE. 
Mon filz, helas, je te prie, douicement 
Viens au pertuis , que dehors jetetire, 
Helas, helas, je ne sçay quete dire, 
Tant j'ay de joye en ta convalescence. 
Les premier et second filz se mettent à genoux. 


JEHAN PREMIER FILZ, parlant à son frére. 
Las, mon seigneur, que nostre outrecuydance 
Encontre vous par vous soit tost punie, 

ANATHOILE LE TIERS FILZ. 
Frères, amys, laissez tost vostre envie ; 
Je ne demande que cela seulement, 
Et à la reste levez-vous vistement, 
Que de mes bras tous deux je vous embrasse. 
JEHAN PREMIER FILZ. 
De grant vergoigne je meurs en ceste place. 
PIERRE SECOND FILZ. 
Monsieur.et frère, à joinctes mains[icy], 
De mon forfaict je vous requiers mercy. 
| ANATHOILE TIERS FILZ. 
Levez-vous, frère ; de bon cueur vous pardonne. 
Le PÈRE. 


Or sur ce point il fault que je m'adonne 
À m'esjouyr , car jeune je deviens. 

Vous, mes enfans, gardez-vous qu'aux lyens 
D'Envie mauldicte ne tumhez cy après; 
Car je vous dy, par mon dicton exprès, 
Qu’ayant Envie avec vous, vous serez 
Tous pauvres gens en tout vous penserez. 

Je suis fort joyeulx 

Veoir devant mes yeulx 

Les faulx enviéulx 

Vaincus en la place. 

Eufans precieulx , 

Soyez curieux 

D'avoir en tous lieux 

Du Sauveur la grace. 


. LE PRECO fénat. 
Seigneurs et dames, vous avez veu l'exemple 
Comment Envye ses gens a convoyé. 

Il n'est celuy qui bien le tout contemple 
Lequel contienne ses yeulx de larmoyer. 

Si nostre stile a esté desvoyé, 

Et qu'ayons dit nostre cas rudement, 
Pardonnez-nous, et de tout le loyer 

Vous donnera le roy du firmament. 


Fin de la moralité des Frères de Maintenant. Nou- 
vellement imprimée à Paris par Nicholas 
. Chrestien, demourant en la rue 
Neufve Nostre Dame , à : 

de France. 


MORALITÉ NOUVELLE 
D’UNG EMPEREUR 


Qui tua son nepven qui avoit prins une fille à force, . 
Et comment, ledict empereur estant au lict 
de la mort, la saincte hostie luy fut 
apportée miraculeuse- 
ment. 


Etest à dix personnaiges, c'est assavoir 


L'EMPEREUR BERTAUT et GUIL- 

LE CHAPPELAIN LOT, serviteurs du nep= 

LE DUC veu 

LE CONTE LA FILLE violée 

LE NEPVEU de l'Em- LA MÈRE de la fille 
pereur AvecLA SAINTE HOS- 

L'ESCUYER TIE qui se presenta à 

l'Empereur 
L'AcTEUR. 


Veisneurs , dames et damoiselles, 
Plaise vous ouir les nouvelles. 
Que racompter nous vous voulons 
Wesés D'ungempereursaigeet preudhoms 
Qui tout temps veult justice faire , 

Et nous bailla bel exemplaire 

D'ung nepveu qui seul hoir avoit, 

Lequel de si bon cueur amoit 

Que l'empire lui resigna 

Et du tout il le couronna. 

Après ce qu'il fut couronné, 

El fut moult fort enamouré 

D'une gracieuse pucelle, 

Jeune êlle plaisant et belle, 

Et tant amour son cueur força 
Que la jeune fille efforça 

Maulgre elle, par grant ardeur. 
Lors vint la plainte à l'empereur, 
Et telle justice en fist 

Que de sa propre main l'occist, 
Pour chascun droit et raison rendre, 
Sans aux aucuns en rien attendre. 
Et après vous verrez comment 

11 receut le sainct sacrement 

Par miracle que Dieu monstre, 
Comme appercevoir on pourra 
En peu d'heure, s'il plaist à Dieu. 


L'EMPEREUR commence. 


En grant douleur suis en ce lieu. 
Chappelain , entendez à moy. 

Je suis ancien, ét cognoy 

De Dieu la suppellative grace. 

Pour ce, tamdis que j’ay espace, 

De l'empire vueil disposer, 

Et au service: Dieu poser 

Trestout mon age et tout mon temps ; 
Car de la mort nul n’est doubtant, 
Ne sçavons combien l'heure est briefve, 
Maladie sens qui me griefve 

Mon corps, et tient en grant traveil, 
Si vouldroye bien avoir conseil 

Que j'ay de mon empire à faire, 

Car il me semble necessaire 


D'UNG EMPEREUR. 


Que d'autre que moy soil pourveu; 
Or n'ai-je aultre que mon nepveu 
Que l'empire peust gouverner. 

Si voulsisse determiner, 

Se bon conseil l’osast à dire, 

Que je resinasse l'empire 

À mon nepveu, et qu'il en fist 

Son utilité et proufist. 

Vueillez vostre opinion dire. 


LE CHAPPELAIN. 


Or me pardonner, très cher sire. 

Poux Dieu, ne vous vueille desplaire ; . 
Determiner de telle affaire 

Ne suis pas expert ne propice. 

Le gouvernement et poilice 

Doit aux nobles appartenir. 

Pour vouloir tel conseil tenir 

Fault parler à ung plus discret. 


L'EMPEREUR. 


Chappelain , trestout mon secret 
Vous savez, n’autre que vous seul. 
Pour ce dictez-moy, je le vueil, 
Vostre opinion de ce fait. 

LE CHAPPELAIN. 
Certes , sire , puis qu'il vous plaist, 
Je le vous diray : il me semble 
Qui sera très bon qu'on assemble 
Les ducs, les barons et les contes, 
Et qu'on leur expose les comptes 
Du Hict, ui leur semblera bon, 
Et, selon leur opinion, 
On pourra pourvoir à la terre. 

T. I, 9 

L'EMPEREUR. 
C'est bien dit; envoyez-les querre ; 
Faictes les moy si tost venir. 
Le CHAPPELAIN. 


Voulentiers, à vostre plaisir. 
Escuyer d'honneur, venez sa. 

L'ESCUYER. 
Que vous plaist ? 

LE CHAPPELAIN. 
On le vous dira : 

Allez tantost dire aux seigneurs, 
Ducs, contes, petits et greigneurs , 
Qu'ilz viennent prendre leurs sentiers 
Devers ia court. 

L'Escuyer. 

Très voulentiers. 
J'en feray brief la diligence ; 
Tantost les verrez en presence. 
Duc de Guerdelain, plain d'honneur, 
Vueillez venir vers l'Empereur, 
Car expressement le vous mande 
Pour une necessité grande. 
Vous aussi, comte de Namur ; 
Il a ung faict pesant et dur 
Dont à vous se veult conseiller. 
Le Duc. 

Nous le ferons sans varier. 
C’est raison , puisqu'il commande. 
Où est-il ? 

L'ESCUYER. 

En pensée grande 

En sa chambre, car moult desire 
Vostre conseil. 

LE CONTE. 

A vous, beau sire. 
J'ay desir de veoir l'Empereur. 

LE Duc. 
Sire, Jesus, nostre seigneur, 
En valleur, haulteur et proucsse 
Vueille garder vostre noblesse. 
Que vous plaist, prince, pour veus ? 
L'EMPEREUR. 


Vous soyez les très bien venus. 
Duc, soyez-vous en celle part. 


LE Conre. 

Noble Empereur, Jesus vous gard. 
Mandé m'avez, c'est verité; 
Vers vostre royal majesté 
Je suis venu. 

L'EMPEREUR. 
Jay ung pesant faict qui aussi 
Est digne de moult grant conseil. 
Messcigneurs, à vous me conseil 
D'une chose que moult desire. 
Grief accident mouli fort m'entire ; 
Mon corps plus n'est à demy vis. 
Se seroit bon, se m'est advis, 
Tant qu'à moy nature domine, 
Que l'empire brief je resigne 
À personne qui soit habille. 
Mon nepveu est en eage agille 
Pour gouverner telle noblesse. 
Ma virilité ct vieillesse 

Est amortie; le corps tremble. 
Et pour ce, seigneurs, que vous semble 
De ceste resignation ? 


Le Duc. 


Cher sire, mon opinion 

Assez à la vostre consonne, 
Veu que n'avez aultre personne 
Ydone à la succession 

Que vostre nepveu, qui renom 
À d’estre bien moriginé. 

Se vous estes determine, 

La chose me semble licite. 


L'EMPEREUR. 
Et vous ? 
Le CONTE. 


La chose (si) est bien eslite, 
Pourveu que vous n'avez aultre hoir. 
Je dis avec vostre vouloir: 

La chose n’en peult qu'amender. 


L'EMPEREUR. 


Chappelain , faictes luy mander 
Qu'i viengne tost par devers nous. 


LE CHAPPELAIN. 

Escuyer ! , 

L'ESCUYER. 
Que voulez-vous? ‘ 
LE CHAPPELAIN. 
Allez, comme bon serviteur, 
Vers le nepveu de l’empereur; 
Qu'il s’en viengne diligemment 
Pour son bien et avancement. 

A coup son oncle l'a mandé. 
L'Escuyer. 


Puisque le m'avez commandé, 
Mon message luy yray dire. 


Le NEPVEU. 


L'ardeur qui me tire 
Me vient tire à tire, 
Par quoy je m'entire 
En angoesse dure. 
Sy ne sçay que dire 
D'une que desire ; 
Car son escondire, 
Si fault que l’endure , 
Me seroit poincture 
Et aspre morsure 
Plus dure que rage, 
Car, pour sa traicture 
Et plaisant figure, 
Trop fort me figure 
Et corps et courage. 
Amours, quel hommaige 
Pour son pucellaige 
Et quel vasselaige 
Vous pourrai-je faire ? 
Mon haultain lignage 
Et noble bernage 
Ne faict avantage 
Qui me puisse plaire. 
L'ESCUYER. 


Sire, ne vous vueille desplaire , 
L'empereur à conseil vous atant, 
Qui à vous pourveoir fort contant. 

Venez devers luy, s’il vous plaist. 
LE NEPvVEU. 


Allons, car trop fort me desplaist 
D'estre en si dure penence. 
Oncle de très noble puissance, 
À vostre hault commandement 
Je suis venu hastivement. 


L'EMPEREUR. 


Or entendés à moi, nepveu: 

J'ay une assemblée eslevée 

Pour ce que nature a grevée 

Mon eage en mon corps declinent ; 
Car je ne puis dorennayant 
Bonnement entendre à police. 

Or ay-je en touten mon temps justice 
Excercée gramment à droict, 

En rendant à chascun son droict ; 
Or ne peult nature souffrir 

Que je le puisse plus regir, 

Par vieillesse, quitrop domine. 

Si sera bon qu’on determine 

De vous remettre en nostre empire, 
Affin qu'après moi il n'empire 

Par faulte de (bon) gouvernement. 


LE NErvEu. 


Mon cher oncle etmon seigneur, 
À vostre vueil me couronner, 

Ce nonobstant qu'en moy n’a sens, 
Science nemstruction, 

Mais, soubz vostre correction, 

Je suis prest à vous obéir. 

L'EMPEREUR. 


Jeune cueur ne doibt point hayr 
D’entreprendre belle entreprinse , 
Car, puis qu'elles sont entreprinses 
Par engin vif et très parfaict, 

On apprent bien en excersant. 
Monstrer debvez et mettre en œuvre 
Le bién que l'on vous’a donné, 
Car qui en ce monde bien œuvre 
Parais lui est ordonné. 

Due de Guerlant, vostre advis 
Veuillés dire sur cette chose ; 

Estre ne povons toujours vifz , 

El fault penser à la parclose. 


LE Duc. 
Chier sire , en mon entendement, 
Vous avez bien parlé tout oultre ; 
Mais, pour ouvrer plus seurement, 
Jeune a bien besoing qu'on lui monstre. 
Par lachaleur d’ardant jeunesse 
On est aucunesfoys surpris, 
Et, quant on rentre en viellesse, 
Il se repent qu'il n’a apris. 
Au gouvernement et police 
Appartient d'aymer loyaulté, 
Et fouyr les tours de malice 
Par qui maint homme est enchanté. 
Estre en parole veritable 
Appartient à puissant seigneur, 
Car, s'on le trouve en bourde ou fable, 
Il acquiert ung gränd deshonneur ; 
À grans langaigeurs et flatteurs 
H doit tousjours fermer la porte. 

De parolles sont rapporte 
Souvent , qui pou de prouffit porte. 
S’aucun vient faire sa complainte, 
N'en avoir trop compassion , 

Tant [que] la cause soit atainte 

Par certaine information. 

Ung prince se doibt emploier, 
Quant pour son bien on luy conseille, 
Sans pour argent en riens poser: 
A beau parler clorre l'oreille. 
Noblement avez gouverné, 

Mais desoremais estes vieulx ; 

Si fault qui soit determiné | 
En procédant de mieulx en mieulx. 


L'EMPEREUR. 
Je vous ay bien entendu. 
Q'en dictes-vous, au residu ? 
Pensez de vous deliberer. 


LE CONTE. 

Certes, à tout considerer, 

La matière est fort difficile : 

Car il y fault prompt et habille 

Qui avecques Faute science , 

Soit militant, fort en science , 

Entreprenent et courageux , 

Aux ennemis avantureux , 

En force , valeur et prouesse. 
Or ne peut vieillesse 
Prendre hardiesse, 

Car nature laisse 

Au plus fort victoire, 
Et veult que jeunesse 
Soit sur tous maistresse , 

Car sa grant soplesse 
La met en memoire, 
D'autre part, considere 
Et parler 
Que jeune cueur n’a science 
Pour le peuple gouverner 
Et mener 
En amoureuse scillence 
Dont le saige prothance 
Et dessance 
Faict en tous ces dis et fais, 
Disant que jeune cueur en ce 
En science. 

Nonobstant esse prudence, 
Mais très bien luy remonstrez. 
Il est assez fort et hardy, 

Et pour ce, cher sire, je dy 
Que par luy sera pourveu. 


L'EMPEREUR. 


Or entendez à moy, repveu: 
Nature , saige et grant maistresse, 
Vous a mis en fleur de jeunesse, 
Et à moi advient le contraire, 
Car je decline en ma vieillesse. 
Si est temps de laisser prouesse, 
Et laisser au jeune parfaire. 

Pour ce je puis conseil traire 

De vous si endroit, pour mieulx faire, 
En siège royal couronner, 

Car empereur je vous vueil faire. 
Si prie à Jesus debonnaire 

Que bien le puisse gouverner. 
Ceste espée vous fault porter, 


138 MORALITÉ 


Si ne vous vueillez deporter 
Qu’à chascun vous faciez justice ; 
De ce vous vueil bien exhorter. 
Le povre et riche supporter 

Ne devez, selon vostre office, 
Mais à chascun sstre propice, 
Selon ce que le cas requiert. 

De les pugnir ne soyez nice, 
Selon Ên meffaict et leur vice, 
Comme à juste prince il affert. 
Saichez, mon nepveu, de certain, 
Se ne le faictes, de ma main 
Vous pugniray, n’en doubtez myÿe. 
J'ay faict justice soir et main, 
Et au gentil et au villa, 

Tant comme j'ay peu en ma vie; 
Pour ce je vous requiers et prie 
Qu'en ce me vueillez ensuyvir. 
Ne jugez pas par felonnie, 

Par vengeante ne par envie, 

Et bien vous en pourra venir. 


Le NEPYEU. 


Je pence si bien maintenir 
Chascun, de degré en degré, 

Que Dieu et vous m'en sçaura gré. 
Humblement je vous remercie 
Quand m'avez pourveu; en ma vie 
Ja par moy n’en aurez reproche, 
Ne chose qui vostre honneur touche, 
Ne blasme en nulle qualité. 

Par moy sera faict equité, 

Se je puis, en trestous estas, 

Et pugniray selon le cas, 


D'UNG EMPEREUR. 
Très cher oncle, si plaist à Dieu. 


L'EMPEREUR. 


Ainsi vous pourra en tout lieu 
Bien venir, et à vez subjects. 
Vostre peuple point ne rongés: 
Onques ne le fis en ma vie; 
Et, combien qu’ayez la baillie 
Du noble empire excercer, 


Pour aucun [à chascun] son droit donner, 


S'en retiens-]e la segneurie 
Tant que j'auray au corps la vie; 
Mais, en tant qu'au gouvernement, 
En tes mains les metz pleinement. 
Si vous prie, bien le demenez. 
Vostre terre gouvernez, 
Et tenez 
Voz juges paisiblement, 
La justice maintenerz, 
Et donnez 
À chascun vray jugement; 
Faulx juges ne soustenez 
Ne souffrez . 
Sans les pugnir aigrement ; 
Les esglises visitez ; 
Si pourrez 
Gaigner vostre sauvement. 
Aux povres ancelles, 
Veufves et pucelles, 
Et trestotes celles 
Qui feront clamours 
Ne soyez rebelles ; 
Ayez pitié d'elles ; 
Leurs bonnes querelles 

Soustenez tousjours. 
* Les pouvres pas n'oubliez ; 
Employez 
Vostre temps en charité. 
Dons n'estre employez 
Supployez, 
Et soyez 
Vostre temps en chasteté. 
Devez verité 
Et virginité 
À sa purité. 
Gardez en tous cas 
Droit [et] equité. 
Pure loyaulté, 
Yver et esté 
Tenez en pourchas. 


Le NEPVEU. 
Très cher oncle, he doubtés pas 
Jay bien entendu et noté 
Tout ce que m'avez recité. 
J'acomplrai de point en point 
Tout ce que m'avez cy enjoint 
À mon povoir, je vous promeiz. 
Je ne trespasserai jamais 
Voz bons enseignemens notables, 
Car je les congnois proufitables ; 
Et fairé, au plaisir de Dieu, 
Si bien justice en' tout lieu, 
Se je puis, qu'en sera memoire. 

LE Duc, 


Dieu vous en doint aucun victoire; 
Vous estes nostre droict selgneur ; 
Si vous promèstous sans faveur 

Vous faire service et hommage. 
LE CONTE. 
Et moy de cueur et de couraige 
Me tiendray vostre serviteur, 
Et, comme souverain seigneur, 
Vous serez de moy honnore.! 
LE NEPvEu. 
Or çà doncques, Dieu soit loué, 
Puis que suis dessus ma besongne, 
J'acompliray, qui que en grongne, 
Mon plaisir, vouloir et pensée. 
J'ay une fille fort aymée 
Et de qui jouyr je ne puis. 
Mais, puisque me sens où je suis, 
Mon plaisir en acompliray. 
Je suis empereur; bien sçay de vray 
Qu'on ne m'osera contredire. 
Sa, Bertault. 
BERTAULT. 
-Que vous plaist 11], sire? 
Le NePvyeu. 
Où est Guillot ? Venez ävant. 
BERTHAULT. 
Ïl estoit icy maintenant. 
Où es-tu, dy, filz de putain ? 
GUILLOT. 
Mon frère, baille $à ta main. 
Or sà, qui a-il de nouveau? 
Nostre faict seroit bon et beau, 
Se puissons gaigner nostre escot. 
BERTAULT. 
Avance-toy, et ne dis mot; 

Je croy que nostre faict est bon. 
Chier empereur de grant renom, 
Vecy Guillot, qui est tout prest, 
Et moy aussi, pour faire faict, 
Si vous plaist le moy commander. 
LE NEPVEU. 
Gallans, je vous ay faict mander 
Pource que vous congnois habiles : 
Car par vos moyens et setilles 
Mon desir sera retrouvé. 
Vray est que suis enamouré 
D'une gent(ill)e fille pucelle, 
Et en tel point pour l'amour d'elle 
Suis qu'onc(ques) ne soufris telle peine. 
Pour ce je vueil, ribon ribaine, 
Que la faciez icy venir 
Tost. 
GUILLOT. 
Je puisse Dieu devenir 
Se ne la veez avant une heure. 
BERTAULT. 
Dictes-moy où elle demeure. 
Par le sang que Dieu degouta, 
Se je puis, jà ne m'eschapera. 
Vostre plaisir acomplirez. 
LE NEPVEU. 
Elle demeure icy emprès. 
Pieça luy ay m'amour donnée. 
Faictes que cy soit amenée 
Droit ou tort; vous aurez bon vin. 
GUILLOT. 
À tous il ÿ aura hutain, 

Se je puis, avant qu'il soit nuyt. 
BERTAULT. 
Aussi esse tout mon deduyt 
De frapper l’un et bouter l'aultre, 
GUILLOT. 
Se ne fust mon chapeau de fautre, 
J'estoye arsoir en mauvais point. 
BERTAULT. 
Et comment? 
GUILLOT. 
Te souvient-il point 
D'un qui tira sa grant espée? 
Charbieu! la teste m'eust coupée, 
Se je ne m'en feusse aperçu. 
BERTAULT. 
Trout! j'ay aucunnesfois receu 
Des horions très bien assis, 
Pour ung [bien] plus de xxv]}, 
Mais il ne m'en challoit en rien. 
GUILLOT. 
Vien ça, il fault trouver moyen 
De faire par aucun fin tour 
Se qu'on nous a dit. Si entour 
Demeure la belle mignotte. 
BERTAULT. 
Je n'ay pas paour que on la me oste, 
Se je mès une fois la grape. 
GUILLOT. 


Voire mès, se on nous attrappe, 
Par le ventre bieu, nous perdrons 

Le molle de noz chapperons. 
Véla nostre procès jugé. 
BERTAULT. 
Trout, avant, trout, c'est bien songé: 
Es-tu pour si pen esbahy ? 
Crains-tu la mort? 
7 GuiLrot. 


Sambieu, ouy. 
Je n’ay que [ma] vie en ce monde. 
BERTAULT. 
Je vueil que l’on me tonde, 
Se devant peult estre trouvée, 
Si tout à coup n'est eslevée 
Par quelque tour d’abileté. 
La FILLE. 

Royne de bonté, 

Dame de beauté, 

Fontaine bemgne, 

En ma chasteté 

Et virginité 

Vueillez estre encline. 

O vertu divine 

Qui tout enlumine 

Et sur tout domine, 

Vueillez-moy garder, 

Par ta grace digne, 

Que mon temps se fine 

En pureté fine, 

Sans moy violler. 


BERTAULT. 
Guillot, jel'ay ouye parler, 

Despechons-nous avant à elle. 


GUILLOT. 
Dea, gardons qu'il n'en soit nouvelle ; 
Chascun de nous seroit destruit ; 
Car celle crie ou maine bruit, 
Tant que le monde il y acoure, 
Il fauldra partir de bonne heure 
Et montrer les tallons aux gens. 
BERTAULT. 
Nous n'avons garde que sergens 
N'autre mettent sur nous la main, 
Nous luy joufe Jrons d’ung tour fin. 
GuIiLLOT. 
Voire, mais comment ? 


BERTAULT. 
Se m'aist dieux, 
Llluy fauldra bander les yeulx 
D'une cornette gentement. 
GUILLOT. 
Or y va donc premierement, 
Et je serai de costé toy. 
BERTAULT. 
A cop, à cop! . 
La FizLe. 
Ha! laïssez-moy, 
Messeigneurs ; vous avez grant tort. 
GUILLOT. 
Or vous taisez, fille. 
La FILLE. 


A la mort! 
T. LE, 10 

Vray Dieu, vueillés-moy secourir. 
BERTAULT. 
Dy, Guillot, pensons de courir 
Devant que quelc’un nous esmouche. 
GUILLOT. 
Je luy estouperay la bouche, 
Affin qu'elle ne crye plus. 
BERTAULT. 
Nous la mettrons en tel reclus, 
Car il y a bien secret lieu. 
Le NePpveu. 
Comment va ? 
GUILLOT. 
Par le sanc bieu, 
Nous avons fait nostre debvoir. 
Le NEPvEU. 
Où est-elle ? 
BERTAULT. 
Alez la voir; 
Elle est en ceste chambre là. 
Le NepvEu. 
C'est très bien faict. Prenés cela 
Pour aler boire du meilleur. 
GuILLOT. 
Sainct Mor, grant mercy, monseigneur. 
Nous alons faire honne chière. 
Le NePrvEu. 


Vous m'avez esté rude et fière; 
Toutefois je vous tiens icy. 

LA FiLre. 


À, monseigneur, pour Dieu, mercy! 
Ne me monstrés si grant rudesse ; 

En l'honneur de la gentillesse, 

Je vous prie, laissez-moy aller. 


Le NEPVEU. 
Par bieu, vous avés beau parler, 
Car je feray ce qui m'agrée. 
LA FILLE. 


Je suis fille deshonnorée. 
Nostre Dame, secourez-moy. 


La MÈRE DE LA FILLE. 
Vierge Marie, je ne voy 
Ma fille dedans ne dehors. 
Mon pauvre cueur me tremble au corps 
Aussitost que j'en pers la veue, 
Et grant pièce a que ne l'ay vue. 
Dieu , qu'elle soit bien adressée ! 
LE NEPyeu. 
Or ay-je acomply ma pencte, 
Tout mon faict qu'onque desiroye ; 
Autre chose je ne queroye. 
J'en suis au dessus, Dieu mercy. 
LA FILLE, 
À , très doulce mère, vecy 
Triste , doulant et esplourée. 
Las! l’empereur m’a deshonnourée 
Maulgré mov; je le dy à vous. 
La MÈRE. 
Ha, ma fille, que dictes-vous? 

Douleur me doit bien par droicture 
De ceste piteuse adventure, 
Car tu esbanie des pucelles. 
Vecy les plus dures nouvelles 
Que jamais femme peult ouyr 
De sa fille; bien cbahir 
M'en doy, car douleur plus amère 
En sent necesoités (à) sa mère. 
O efforceur faulx et mauldict, 
Que luy as-tu faict? 
LE NEPvVEU. 
C'est mal dit 
De dire que l’ay efforcée. 
Se plus le dis, vicille damnee, 
Tu pourras bien avoir la torche. 
La FILLE. 


Je dis que vous m'avez afforce 
Viollée, homme deshonneste. 


LE NEPvEU, 


Taisez-vous! que vous estes beste! 
Ne vous chault: qui est fait est fait, 


La MÈRE. 


O cueur villain, triste et deffait, 
Comment as-tu eu la pensée 

D'avoir une fleur violée 

Où chasteté se reposoit ? 

Quel dure rage forcenée, 

Quel plaisance desordonnée ! 

Helas! qui le repareroit ? 

Si justice faisoit son droit, 

Ton fauix corps plus hault on pendroit 
Que le gibet n’en pourroit estre. 


D'UNG EMPEREUR. 
Las! qui tel horreur penseroit! 
Jamais on ne le cuyderoit, 
Noble cueur à tel fait commettre ! 

La FILre,. 

Helas! or suis-je indigne d’estre 
Avec les pucelles comptée, 
Ma mère, qui m'avez portée, 
Vous debvez estre bien marrie, 
Quant de mon honneur suis banie. 
Qu'ay-je affaire jamais de vivre? 
À, mort, viens à moy, me livre 
Assault mortel, perce mon cueur; 
Puisque j'ay perdu mon honneur 


Et le bien qu'on ne me peult rendre; 


J'ayme mieulx mourir sans attendre 
Que vivre et estre reprouchée. 
La MÈRE. 
Taisez-vous, mon enfant, m'amye. 
Vous avez perdu vostre rose, 
Mais on ne peult faire aultre chose. 
I] a la domination; 
Du tout jà n'en aurons raison. 
De vouloir cecy poursuyvir 
Jamais n'en pourrion chevir, 
Pour ce le vault trop mieulx celer. 
LA FILLE. 
Me doit-il pourtant violler 
S'il est le seigneur du pays? 
Pour tout l'avoir qu'il a conquis, 
Ne qu'il en peult jamais attendre, 
I n'est pas en luy de me rendre 
Mon honneur qu'il m'a huy tollu. 
Demourra donc mon corps perdu 

Par force, sans amende avoir? 


La MÈRE. 
Se corps deusse perdre, et avoir, 
Ma fille, si serez-vous vengée 
De la grant honte et villannie 
Qu'avez eu du faulx efforceur. 
Allons devers l’ancien empereur, 
Qui nous fera droict et raison. 
Cher empereur de grant renom, 
Je vous prie, faictes-moy justice 
D'ung meurtrier et piteulx malice 
Que vostre nepveu efforceur 
À faict, par cruelle ardeur, 
Sur ma fille malleurée. 
I [1 a par force defflourée. 
Je vous prie, vueillez pugnir, 
Et nous vueillez justice ouvrir ; 
Je vous en requiers à genoulx, 


La FILLE, 
Ha! monseigneur, je viens à vous 
Par grant courroux, 
Priant que justice (me) faciez. 
L'EMPEREUR. 
Mes damoiselles, approuchez, 
Et dictes vostre pensée. 


LA FILLE. 
La plus desolée 
Suis de la contrée, 
Et toute esplorée; 
Vous orrez pourquoy : 
Jay esté emblée, 
En chambre enfermée, 


D'UNG ÉMPEREUR. 


Et puis viollée 
Comme maulgré moy. 


De force me plains 

En souspirs et plains, 
Dont mon cueur est plains. 
Faictes-moy justice, 
Empereur hautains. 

J'ay les bras tous tains. 
Ne soyez lointains 

Au pauvre n’au riche. 


J'ay perdu honneur, 
Bonte et valleur. 
Helas! empereur, 
Que j'aye raison 
D'un faulx efforceur, 
Qui, en sa challeur, 
M'a de tout son cueur 
Monstré trahyson. 


J'estoye pucelle, 
Las ! or suis-je garce. 
Celuy qu’on appelle 
Chef de ceste marche 
M'a huy deceue, 
L'empereur nouvel 
M'a par force eue. 
Mal de son revel! 


Se je n'ay vengeance 
Du mal qu'il m'a faict 
Par vostre ordonnance, 
Dieu prie de faict 

Qu'il m'oitroye son ire, 
Tant que tout deffait 

Soit la vostre empire. 


S'il est vo parent 
N'y regardez pas; 
Jugez justement, 
Regardez au cas, 
Car j'ay fait pourchas 
Pour justice avoir, 
Mon procès du cas, 
Et amande avoir, 
Faictes, puisqu'il a mesprifn}s, 
Qu'il soit prins 
Et pugny pour ceste force 
tongue je n'avoye apris 
ais surpris. 
11 me semble que on m'escorche. 
L'EMPEREUR. 
Tout ouy, je vueïl qu’oa s'efforce 
Pour mander mon nepveu icy. 
La MÈRE. 
Sire, je vous requier mercy, 
Et vous suplie qu'on nous esgarde. 
L'EMPEREUR. 
Dames, je vous oy et regarde. 
Qu'esse que vostre cueur desire? 
La MÈRE. 
Je vous requier justicé , site, 
Pour la jeune fille diffamée 
A force et à tort. 
La FILLE. 
Seulle et esgarée, 
Très desconfortée , 
Des dames privée, 


D'UNG EMPEREUR. 


Tant suis villanée. 
Donnez-moy confort. 
L'EMPEREUR. 
Que querez-vous ? 
La File. 
Mort, 
Ou vous avez tort. 
Regardez, empereur, 
Folle erreur, 
Fellonneur, 
Sans clameur, 
Mon honneur 
Faict par trahison 
Mon seigneur. 


L'EMPEREUR. 
Quelle clameur ! 


La MÈRE. 
Justice crion ; 
Point ne varion 
Ne ne mentiron 
De ce que dirons 
En aucun propos. 
Force et ses supos 
Soit par vous pugnie, 
Sans querir repos . 
Ne mettre en depos 
Heure ne demye. 

LA FILLE, 
Raison, je vous prie, 
Car voicy partie 
Qui offre à prouver 

Sur ma vie 

Qu'il n'est mie 
Fort de vous preuve trouver. 
L'EMPEREUR. 
Puisque de mon nepyeu reprouver 
Huy de tel force avoir commise, 
La chose m'en sera submise, 
J'en seray juge, quoy qu'il tarde. 
LA MÈRE. 
Je vous supplie qu'on y regarde, 
Affin qu'aux aultres ne soit pis. 
L'EMPEREUR. 
Jugement sera accomply 
Sur luy, comme le cas requiert. 
Mandez-le moy. 
Le Duc. 
Ï y affert. 
Presentement l'iray querir. 
Sa, sire, plaise vous venir; 
L'empereur vous attant icy. 
LE NEPVEU. 
À, mon amy, pour Dieu, mercy ! 
Plaise vous ma paix pourssuyvir. 
Bien sçay qu'il me fera mourir, 
Car j'ay, de mauvaise pensée, 
Huy une fille violée, 
Las! or voy bien que je suis mort. 
Le Duc. 


Ne vous chaille, prenez confort ; 
Se je puis la paix je fairay. 

Ha, cher sire , je sçay de vray 
Que du faict il est très doullent, 
Et n'ose venir nullement 

Pour vostre ire, comme je croy. 

L'EMPEREUR. 
Faictes du moins qu'il vienne à moy, 
Pour sçavoir s'ils’excusera. 

LA MÈRE. 
Or on verra que ce sera. 
Monseigneur, adieu vous dy. 
La FILLE. 

Celle qui estoit à mid 
Pucelle ores ne l’est plus ; 
De la force c'est mise jus 
Vostre ordonnance ; or y pensez. 

L'EMPEREUR. 
Je feray tant, ne vous doubtez, 
Que cause aurez d’estre contente, 
Et pour venir à mon attente, 
Puis que nul ne me peult veoir, 
Querir m'en vois sur mon dressouer 
Les tranchans de mon escuyer. 
Les voilà soubz mon oreillier 
Boutez, que nul rien n’en sçaura ; 
Car, se je puis, mon corps fera 
Justice pour à Dieu complaire, 
Et pour donner vray exemplaire 
À plusieurs, se j'en viens à chef. 

LE Duc. 

À, sire, je viens de rechef : 
Humblement vous requiert mercy. 
Pardonnés luy, sire, et aussi 
Tantost venra à vostre mand. 

L'EMPEREUR. 
De sault allant à sault venant 

N'aura point mès faicte qu'il viengne. 
Qu'esse à dire ? Fault-il qu’il craigne 
Ne s'oze monstrer devant moy? 
S'il ne vient, par la foy que doy 
À Dieu, je l'envoyray querir. 

LE ConTe. 
Ha, sire, il vous convient venir; 
Ne vous vueillez de rien doubter, 
Car l'empereur vous veult escouter 
Parler, et, comme je suppose, 
C'est pour verifier la chose. 
Ï]l vous sera misericors. 


Le NEPvEU. 

Justice fera de mon corps. 
Seigneurs, soyez en mon ayde. 
Certes, autrement ne le cuyde, 
Se coup icy , je vous emprie. 
Oncle, Dieu vous doint bonne vie; 
Vous m'avez mandé ; que vous plaist? 

L'EMPEREUR. 
Tu scès assez bien pour quoy c'est: 
Une fille palle et destainte 
Par courroux c'est de force plainte 
De toy , et a dit en la place 
Que de ton corps justice face, 
Ainsi qu’à tel cas appartient. 

Le NEPvEU. 

Cher oncle, puisqu'il le convient, 
Je vous diray la vérité. | 
Vray est qu'avec elle ay esté; 
Mais, certes, que j'aye commis 
L'efforcement qui m'est submis, 


D'UNG EMPEREUR. 157 
Oncques ne commis le meffait. 
L'EMPEREUR. 


Elle à cause, et mis en faict 
Qu'on prouvera l’efforce assez , 

Et aussi vous le confessez. 

Si fault que justice soit faite, 

Car la mère ne la fillette 

Ne veullent (ne) richesse neavoir, 
Fors seullement justice avoir. 
J'en suis chargé par elle deux. 


Le Duc. 


A , sire, vous povez bien mieulx. 
Considérez que la jeunesse 
N'est pas pareille à la vieillesse , 
Et supposez que ceste fois 
Il ayt Et fanlte ; toutes foys 
N'est-il si sage ou bien apris 
Qu’aucune foyz ne soit surpris 
En cas pareïl , et puis qu’ainsi 
Humblement vous requiert mercy, 
Vostre grace vers luy s'estende 
En pardon. 

L'EMPEREUR. 


Affin qu'on l’entende, 
Qui bien vouroit pugnir le faict, 
On le pendroit à un gibet 
Ou on luy trancheroit la teste. 
LE NEPVEU. 
Pour Dieu, mercy, mon oncle! 
L'EMPEREUR. 
Tès-toy ! 

Je ne puis ouyr ta personne. 
Donne l'avoye la couronne 
Be l'empire , et fis serment 
De regir bien et justement. 
Garder devoys eglises belles, 
Venves, orphelins et pucelles, 
Et, qui veult ton fait regarder, 
Celles que tu deusses garder, 
Tu l'as toy mesme violée ; 
Et par force tant ravallée 
Qu'elle vient à moy à refuge. 
Et tu es digne d’estre juge ? 
Certe, nenny, jour de ta vie! 
Quel deshonneur m'as-tu bastie 
Pouravoir commis tel horreur! 
J'ay esté trente ans empereur, 
Qu'onc{ques), tel deshonneur ne me vint. 
Mais en ay pugny plus de vingt 
Cruellement par tel peché. 
N'oncques je ne fus reprouché 
D'avoir espargné en justice 
Nul homme , tant fust grant ne riche, 
Et maintenant, se je t'espargne, 
La noble empire d'Almaigne 
Est deshonnoré à tousjours. 
Le Duc. 

Ha, sire, honté et amours 
Peuvent bien faire la concorde. 
Vostre doulce miséricorde 
Plus grant proufit lui portera. 

LE ConrTe. 
Au nom de Dieu, qui tout créa, 
Plaise vous, par doulce ordonnance. 


D'UNG EMPEREUR. 


Luy octroyer sa pardonnance. 
Sire , ne soyez escondit, 


L’'ENPEREUR. 


Chascun de vous a assez dit, 

Mais [je] n'y voy homme discret. 
Parler vueil à luy en secret; 

Vous aultres, vuydés hors de l'huys. 
Je sçauray son vouloir, et puis 

Sur sa response auray advis. 


LE CHAPPELAIN. 


Il est en très grant blasme mis; 

Je ne sçay s’il a droit ou tort, 

Se par droit en doit prendre mort, 
Nuf ne le scet, si ce n’est Dieu. 


L'EMPEREUR. 


Or sa, vien près de moy, pour mieulx 
Entendre ce que vouldras dire. 
Le NervEu. 
Par mon ame, mon très cher sire, 
J'ay copulation charnelle 
Par grant delict eu avec elle, 
Etn'ay faict aultre mesprison. 
L'EMPEREUR. 
Orsa, de toy, qui avoys nom 
D'empereur au propre lieu de moy, 
Ne m'as-tu pas fait grant esmoy, 
Quant on peult nommer efforeeur 
Le lieutenant de l'empereur ? 
Quel reproche , quel desplaisir! 
N'es-tu pas digne de mourir? 
Respons, et me dy verité. 

LE NEPVEU. 
Hélas, sire , se j'ay esté 
Surprins de trop folle challeur, 
Ne me monstrés si grant rigueur, 
Car je vous congnoys tout seul vice. 
L'EMPEREUR. 
Par ma foy , je feray justice; 
De ce cousteau seras occis. 
J'ay fait justice jusques icy , 
Au plaisir de mon Dieu : saint George ! 
Îl en a tout parmy la gorge; 
Jamais femme n'efforcera. 
Venez sa, seigneurs, venez sa, 
Portez au feu ce corps defaict. 
LE Duc. 
Ha, cher sire, qu'avez-vous faict ? 
Nostre Dame! amy, amy! 
L'EMPEREUR. 
J'ay faict justice, mon amy, 
Et vous ne {l’Jeussiez osé faire. 
LE CONTE. 
Il a detrenché tout parmy. 
L'EMPEREUR. 
J'ay faict justice, mon amy. 
LE CHAPPELAIN. 
En moy [je]n'ay sens ne demy, 
Quant me trouve en tel affaire. 
L'EMPEREUR. 
J'ay faict justice, mon amy, 
Et vous ne l'eussiez osé faire. 
Bien sçay que luy vueillez complaire 

Et que vous l'aymez et craignez ; 
Se je vous [en] eusse chargez, 

On eust mis la chose à demain; 

Et pour tant ay-je de ma main 
Faict justice, doubtant mon blasme. 


LE Duc. 
Dieu vueille avoir mercy de Fame. 
C’est justice moult exemplaire 
A chascnn pour justice faire. 
Or est pour meschante challeur 
Occis le souverain seigneur ; 
Se nous est belle demonstrance. 


| LE ConrTE. 
Forfaiture faicte à oultrance 
Jamais ne demeure impugnie 
Par justice vraye unie | 
Dieu veult pugnir l’euvre cruelle. 
BERTAULT. 
Où est-tu, masson sans truelle ? 
Dicumet en mal an ton aumusse ! 
Mais que faict-tu la ? 
GUILLOT. 
Je me musse 
Que je ne soye regardez. 
J'en joué au soir tout aux dez, 
Mais, avant nostre departie, 
Je happé une grand partie 
De l’argent qui estoit au jeu, 
Et puis , tout aussi tost que j'eu 
Faict mon faict , je fus resjouy. 
BERTAULT. 
Et que fis-tu? - 
T.lLl 41 

GuiLLor. 
Je m'en fuy. 
Fusse pas faict en fin marchant ? 
Tu ne sçais: on nous va sarchant 
Tous deux pour bouter en prison. 


BERTAULT. 

Et pour quoy ? 

GuiLzLorT. 

Pour la mesprison 
De la fille qu'avons emblée. 
J'ay veu, en passant, l'assemblée 
D'officiers et de bons sergens ; 
Mais je me boutay par les gens, 
Tellement qu'ilz ne m'ont point veu. 


BERTAULT. 
Il fault que chascun soit pourveu 
De bonnes pierres en sa manche, 
Et tenir dagues par le manche ; 
Ïls n'auront garde de nous prendre. 


GUILLOT. 
Char bien, se seroit pour nous pendre 
S'une foys estions attrappez. 
BERTAULT. 
Nous eu avons bien eschappez 
De plus terrible; ne te chaille. 
Je ne donneray pas une maille 
Mais que les puisse veoir à l'œil. 
Allons hardiment. 
GUILLOT. 


Je le vueil. 
Mais s'ilz sont dix ou douze? 

BERTAULT. 
La fievre L'espouse! 
Tu ne vaulx pas deux porions. 
Mais que crains-tu ? 
GUILLOT. 
Les horions 
Et le danger qu'après s’en suyt. 
Celuy est saige qui s’enfuyt 
Pour mieulx le danger eviter. 
BERTAULT. 
Me vouldroy-tu doncques planter 
Quant se venroit à ung besoing ? 
GUILLOT. 
Etnenny dya; mès ayez soing 
Que nul ne te fera villenmie, 
Si je puis, en ma compaignie ; 
On me congnoit par trop rebelle. 
La MÈRE. 
J'ay ouy très grande nouvelle. 
Fille, vous estes bien vengée 
De la grant honte et villanie, 
Qu'avez eu de l’empereur à tort, 
Car son oncle l'a mis à mort 
En sa chambre hastivement. 
La Fire. 
Ma mère, dictes-moy comment 
Ïl est mort; esse par sentence ? 
La MÈRE. 
Il a jugé en conscience; 
Pour eviter toute faveur, 
Buy qui est haultaim empereur 
Huy la gorge lui a couppée. 

LA FILLE. 
Pour veu qu'il m'avoit diffamée 
Par force , il ne luy a faict tort. 
Or Dieu luy pardonne ; il est mort. 
Je luy pardonne de ma part. 
Sirequiers Jesus qui gart 
Toutes bonnes filles en cueur 
D'estre separée d'honneur 
Par force , ainsi que j'ay esté. 
La MÈRE. 
Je prie la haulte Trinité 
Qu'elle vueille avoir de luy mercy 
Etle mettre en repos; ainsi 
Soit de tous loyaulx trespassez. 
L'EMPEREUR. 
Je suis de mort fort opressez, 
Car le sang au corps m'est esmeu 
À la cause de mon nepveu, 
Sur qui j'ay justice acomplie. 
Mon chappelain, je vous suplie 
Que tost me puisse confesser, 
Et si me vueillez apporter 
Mon sauveur, car j'entens la mort. 
LE CHAPPELAIN. 
Ha, cher sire, prenez confort; 
Vous n'avez garde, se Dieu plaist. 
Lt nonobstant qu'à Dieu en est, 
C'est bien fait de se confesser 
Pour sa conscience adresser 
Et recepvoir son createur. 
L'EMPEREUR. 


Hélas , je vous prie, sans faveur, 


D'UNG EMPEREUR. 165 


‘Confession, par charité. 
LE CHAPPELAIN. 
Or dictes benedicité ; 
Mais vous n'avez garde pourtant. 
‘ L'EMPEREUR. 
Absolutioni maintenant 
Requier humblement, mon amy; 
Et puis le corpus domini 
Devotement recepveraÿ : 
Apportez-le moy. 
LE CHAPPELAIN. 
Non feray, 
Certes, sire; je n'oseroye, 
Et aussi trop je mefferoye 
En la foy. 
L'EMPEREUR. 
Pour quoy mefferiés- vous ? 
LE CRAPPELAIN. 
Hélas! vous sçavez, sire doulx, 
Le grant peché qu'avez commis. 
L'EMPEREUR. 
En faict de conscience, amy, 
Certes, je me suis confessé 
De tout ce que j'ay offensé. 
Je n'ai rien failly; que je saiche. 
LE CHAPPELAIN. 
Ha, cher sire, sauf vosire grace, 
Vous sçavez bien, sans nul destry , 
Vostre nepveu avez meurtry, 
Qui est ung très orrible vice. 
L'EMPEREUR. 
J'ay faict et accomply justice. 

Je ne m'en puis à mains passer. 

Que je m'en deusse confesser, 
Certes, ce n'est pas mon entente ; 
Rien n’ay mespris. Donc sans attente 
Vous requiers d'avoir mon sauveur. 


LE CHAPPELAIN. 
Certes, non feray, mon seigneur, 
Au moins en l’estat où vous estes, 
Se aultre amendement ne faictes 
Etse vous n'estes confessez. 


L'EMPEREUR. 
Vous en pourrez parler assez; 
Mais se confesse-on de bien faire ? 
Se j'ay faict, pour à Dieu complaire, 
Justice, ay-je pourtant peché? 
Ja ne me sera reproché 
Que face peché de vertu; 
Ï] me seroit fort mescheu 
Se me monstroye repentans 
D'avoir faici justice en mon temps. 
Jamais nem’en confesseray. 


LE CHAPPELAIN. 


Certes donc je vous laisseray 
Pourtant que soyez en ce point 

L'EMPEREUR. 
Comment! Me don[ne rez-vous point 
Le sacrement ? 

LE CHAPPELAIN. 

Je n'oseroye. 

L'EMPEREUR. 
Souffrés au moins que je le voye 
De loing , avant que mort me prende. 

Luy priray que de mal deffende 
M'ame, si vray qu'il est entiers. 


LE CHAPPELAIN. 


Certes, je l'oy moult voulentiers; 
IL est en grant devotion. 


L'EMPEREUR. 
Jesus (Christ), qui souffris passion , 
Ayez buy compassion 
De ma povre humanité : 
Eu ma desolation, 
Ouy ma supplication 
Par très grant benignité. 
Je croy estre au sacrement , 
En sanc et chair proprement, 
Le corps de nostre sauvement. 
Cil qui le croit fermement 
Et le reçoit dignement, 
Il prend divine saveur 
Et infinie doulceur, 
Car du ciel vient la liqueur 
Descendre divinement 
Quant le prestre dit de cueur 
Des parolles la teneur 
A l'autel seeretement, 
Je te ery merey, 
Mon Dieu, mon amy; 
Car de l'ennemy 
Ay esté lié; 
J'ay moult defailly. 
Las! (et) commis parmy 
Des vii. ors pechés, 
Orgueil , ire, envie, 
Paresse, gloutonnie, 

Usure et Iuxure; 
Hélas, je n'ay mye 
Mené saincte vie 
Qui est bonne et sure; 
Point n'ay faict les œuvres, 
De misericorde 
Dont les cueurs aviennent 
Qui à toy s'accordent. 
Et, se j'ay en foy 
Erré nullement, 
Pardonne le moy 
Ains ton jugement. 
Autre benefice 
Que faire justice 
J'ay faict jusques sy 
Et, sily a vice, 
Fais que de moy ysse. 
Je te cry mercy. 
Monstre-moy, doulx Dieux, 
Se t'ay mis justice 
o et en tous lieux. 
a joye appetice 
Quant ton corps propice 
En bon point suffice , 
Jete peusse avoir. 
LE CHAPPELAIN. 
Glorieux Dieu du hault manoir, 
Chascun te doit cy graces rendre 
Quant il t'a pleu vers luy descendre 
Par divine operation. 
LE Duc. 
Vray Dieu, qui domination 
À partout, en siècle et en terre, 

Humblement te remercion 

Et venons mercy te requerre. 

Celluy est trop mauvais qui erre 

Contre la divine puissance. 

Chascun doibt bien ta grace acquerre 

Et avoir de toy congnoïssance. - 
Le CONTE. 


À toy, vray createur du monde, 

Rendons grace , et en tous lieux. 

Ta grant misericorde habonde, 

EU dessus jeunes et dessus vieulx. 
eau miracle et euvre divine! 

Octroye nous, beau sire Dieux, 

Le règne qui jamais ne fine. 


L'EMPEREUR. 

T'ay receu par ta doulce grace ; 
Yssir as voulu de ta place 
Pour jusques en ma bouche venir; 
Et ainsi Ainsi ne?]povez maintenir 
Que justice tenir et fére 
N'est pas chose quià Dieu plaise; 
Qu'il soit vray est cy monstré. 
LE CHAPPELAIN. 

Dieu de majesté, 

Haulte trimté 

En vertu ume, 

De ce qu'as monstré 

Par ta déité 

Je te remercie. 

Humblement te prie, 

Requiers et supplye 


Que tu me pardonne 

Si j'ay par folye 

Reffusé la vye 

À ceste personne, 
Sire, priés Dieu qu'il vous donne 
Confort et qu'il vous soit propice 
Aussy vrayement comme justice 
À esté tousjours par vous faicte. 

L'EMPEREUR. 
Je requiers Dieu que m’ame mette 
En son paradis, s'il luy plaist. 
De recepvoir Ja mort suis prest 
Quant plaira à mon createur. 
LE Duc. 


Ainsi conclus que tout seigneur, 
Qui a grant règne et grant pollice, 
Doit, sans avoir à nul faveur, 
Exercer et faire justice. 
Car equité est artifice 
Que béatitude congnoist, 
Et chascun en son benefice 
Jugera celuy qui tout voit. 

LE CONTE. 
Comme voyés par experience, 
Ung chascun selon son degré, 
Si vous prye que nostre sentence 
Vueillés tous recepvoir en gré. 


FIN1s. 


Beati qui factunt justiciam in omnitempore. 


Imprimé nouvellement à Lyon, en lamayson 
e feu Barnabé Chaussard, près Nostre- 
Dame de Confort. m.b.xliti. . 

où 


HISTOIRE ROMMAINE 


D'une femme qui avoit voulu trabir la cité de Romme 
Et comment la fille la nourrist six sepmaines 
de son lait en prison 


À cinq personnaigés, c'est assavoir 


ORACIUS LA MÈRE 
VALERIUS ET LA FILLE 
LE SERGENT 


ORACIUS commence. 


eigneurs Rommains , de geste vertueuse, 
Qui regentez la monarche du monde, 
Par sens, advis, peine laborieuse, 
Avons acquis renommée doubteuse , 
Sans que en nous soit aulcune tache immonde, 
Je vous prie que cy on me responde 

S'il est aulcun qui ayt convalessence, 

Qui transgresser vueille nostre deffence. 

Vous sçavez bien qu’on a fait traslater 

De Salomon le saige les loix belles ; 

Que tout chascun a voulu accorder 

Le contenu d'icelles et garder, 

Et promettant de pugnir les rebelles. 

Nous ne faisons pas besongnes nouvélles, 
Gaïdons nos loix et les entretenons, 
‘Car à tousjours en avons bon renom. 


VALERIUS. 
Oracius consul le venerable, 
Les bonnes [loix]se doibvent maintenir, 
Car les Rommains, par estre vertuable 
Et par leurs dietz trés bien entretenir, 
Ont faict plusieurs à l'empire obeyr, 
Et ont acquis le nom de loyaulté 
Que par armes ont voulu soubtenir, 
En approuvant la pure verité. 


ORACIUS. 

Par les Rommains nous sommes establis 
Grans justiciers en icelle cité. 
Le cas nous a grandement embellis, 
Comme sçavez, à dire (la) verité ; 
Et pourtant dont il est necessité 
Sçavoir s’anleun a commis quelque mal, 
Pour luy livrer, selon juste equité, 
Sa deserte, selon le cas égal. 

VALERIUS. 
Vous en parlez comme juste et loyal; 
Carnous debvons estre la main tenant 


À corriger tous vices en normal; 
Car aultrement ne sommes pas sçachans. 


ORaAcIus. 
C'est vray; pourtant, s'on est sachant 
Personne qui ayt offencé , 
Qu'on nous le dye cy maintenant, 
S'il est quelque vice brassé. 
Je ne me suis pas appencé 


Ou HISTOIRE ROMMAINE. 
Qu'il y ayt quelque nouveau vice; 
Mais ,.s'il y a rien despensé, 
Sachons le; pour faire justice. 

LE SERGENT. 
Sire, c'est droict qu'on accomplisse 
Vostre vouloir tuute saison, 
Et, affin que à effect sortisse 
Le cours de justice et raison, 
Il ÿ a en ceste prison 
Une femme , que l’on renomme 
D’avoir faict quelque trahison 
Encontre la cité de Romme. 


Oracius. 
Certes, vous estes bon corps d'homme. 
Que on la face legierement 
Venir, à la fin que on luy somme 
Sa fin et cruel jugement. 


LE SERGENT. 
Sire, vostre commandement 
Sera faict sans dilation. 
Sus , sus, sortez legierement 
Pour recepvoir pugnition. 
La MÈRE. 
0 griefve desolation ! 
O suis-je mise en basse lame! 
O dure Jamentation! 
Mourir me fauldra à grant blasme. 
Que feras-tu, povre et infame femme ? 
Tu souffriras huy grant laidure dure; 
Plus ne seras nommée d’ame dame. 
Mort tient sur moy trop sa morsure sure, 
Ton corps yra à corrompure pure ; 

À ce jour d'huy toute lyesse lesse, 
Nul n’est vivant qui me procure cure ; 
Car aujourd'huy trop ma noblesse blesse. 


LE SERGENT. 
Sire, voicy la pecheresse 
Que vous m'avez baillé en garde; 
Devant vostre noble haultesse 
Je la metz sans aultre avant-garde. 


OrRaAcIUs. 

Ha, femme, quand je te regarde, 
J'ay pitié de toy, vrayement, 
Considérant la mort paillarde 
Qu'endurer te convient briefment. 
Sus, que on voyse legierement, 
Noncer que on soit cy en presence 
Pour cy ouyr publicquement 
Prononcer sur elle sentence. 

LE SERGENT. 
On en fera la diligence ; 
Plus ne se fault ramentevoir ; 
Puisque tel est la consequence A 
Laissez m'en faire le debvoir. 
Oyez: on vous faict assavoir 
Que on s’en va juger une femme, 
Laquelle a voulu concevoir 
En elle trahison infame 
Contre l'empire, dont en blasme 
On la va ce jour corriger 
A son deshonneur et diffame. 
La vienne veoir qui veult juger. 


LA FILLE. 
O createur et père droicturier 

Que deviendra ceste pauvre esgarée ? 
Las qu'ay-je ouy en ce lien [publier] ? 
Mon cueur se doibt humilier , 
Larmes gecter des yeulx par randonnée. 
Cessez vos chantz, oyseaulx volans ès cieulx , 
Et vueillez huy avec moy lamenter. 
Ne pourray-je mon esmoy differer 
Et m'en aller ouyr juger ma mère ? 
Je m'y en vois. Cognue ne suis d'ame, 
Nul ne sçaura dont celle m'apartient. 
Mais que dis-tu , très malheureuse femme ? 
Veulx-tu ouyr juger à mort infame 
Ta mère? Helas, follye bien te tient ; 
C’est dommaige que terre te soustient 
Quant tu accord d’estre huy en la presence 
Du juge qui va donner la sentence, 
LE SERGENT. 
Sire, j'ay fait la diligence 
De ce que la charge avoye. 
ORACIUS. 
Vous estes homme d'intelligence ; 
Vostre habileté me resjoye. 
LA FILLE. 
Helas , helas , mon vray Dieu qui m'esmoye, 
Voyant ma mère en [un] si piteulx ploy; 
Confortez-moy, de tous (les) biens la montjoye, 
Car je ne sçay que je dis, sur ma foy. 
ORACIUS. 
Or sa, m'amye, entends à moy : 
Tu as par tes faictz inhumains, 
Au moins si n'eust tenu à toy, 
Chercher la perte des Rommains. 

Tes faictz sont pervers et villains ; 
De toy me prent à esbahir. 

Ceulx où [tu] es à tout le moins, 
Tu as contendu de trahir. 


La MÈRE. 


Helas, vueillez-moy secourir, 
Noble seigneur. 


ORACIUS. 


Certes, m'amye, 
Tu as beau pardon requerir, 
Car, pour vray, tu ne l’auras mye. 
Par ta convoitise et envie 
Tu as perpetray trahyson. 
Je te juge à perdre la vie, 
Pour faire justice et raison. 


La MÈRE. 


O mon “rer Dieu, que tant prison, 
Me fault[-1l} en tel vitupère 

Finer mes jours ceste saison, 

Et endurer tel peine amère? 


LA FILLE. 


Ayez pitié de ma doulente mère, 

Juste juge; pardonnez ce meffaict. 

Ayez pitié de ma dolente mère, 

Sans la juger ce jour de mort amère, 

Mettez pitié à l'encontre du faict. 

Las! elle meurt en peine et en misère. 

Jugez aussi, sans que nul y diffère, 

Que je meure; car certes bien me plaist ; 
Puisqu'ainsi est que sa vie vous desplaist , 
Jamais ne quiers que mort, car dueil m’avère, 


OU HISTOIRE ROMMAINE. 177 


Helas, vrayment, mon solas est deffaict, 
Se sentence de mort on y profère. 
Juste juge, pardonnez ce meffaict. 


VALERIUS. 
Ceste fille pitié me faict, 
Mais il fault justice accomplir. 


La MÈRE. 


O souverain Dieu, qui tout deffaict, 

Veuillez moy (à) ce jour secourir. 
ORACGIUS. 

Or sus, à coup! pour maintenir 

Chascun en droict, il [ fault} que bref 

(Que) à ceste femme, sans faillir, 

On voyse tost trencher le chef. 


LA FILLE. 
O noble seigneur, quel meschef! 
Trencher le chef, vierge dame! 
Si la besongne vient à chef, 
Que feray-je, moy, pouvre femme ? 
Scigneurs, vous n’auriez point de blasme 
À ce que vouldray reciter ; 
Je vous prie de corps et d'ame 
Qui vous plaise de m’escouter. 
VALERIUS. 
Or sus, vueillez le faict compter ; 
Si orrons que vous vouldrez dire. 
La File 
Puisque voulez descapiter 
Ma mère, je requier, chier sire, 
Affin la besongne assoufire, 


C'est que la sentence sera muée, 

Et que j'aye part au martyre 
En quoy ma mère est condampnée ; 
Qu'elle ayt une jambe couppée, 
Et moy une, je le veulx bien, 
Puis sa langue Iny soit ostée, 
Et la mienne par tel moyen. 
Pour la delivrer du lyen 
De la mort, trenchez-moy les bras, 
Car, c’elle meurt, je congnoy bien 
Que jamais je n'auray soulas. 


ORACIUS. 


Ma fille, par ma foy, tu as 

En toy vraye amour maternelle ; 

J'ay bien veu des filles ung tas, 

Maïs oncques n’en vis une telle; 

Et, pour ta requeste tant belle, 

Ta mère, pouvre malheureuse, 

Ne mourra, je le te revelle, 

Par moy au moins, de mort honteuse. 


VALERIUS. 


Vous alleguez chose doubteuse ; 
Juge ne se doibt rappeler. 


ORACIUS. 


Valerius , chose piteuse, 

Si peult en pitié moderer ; 
N’avez-vous pas ouy compter 
Que Trajan jugea son enfant 

À mort, puis le voul(u)t repeter. 
C’estoit empereur triomphant ; 
Ha, ce fut ung cas suffisant 

Et qui estoit de noble arroy ; 

Il en acquist regnon bruyant 

Et si tint justice en son ploy. 
Zeleucus, pour tenir la loy 

Que luy-mesme ordonné avoyt, 
Jugea son fils, pour ung desroy, 
Que les yeulx en Iny creveroit? 
Toutesfoys luy , qui roy estoit, 
Revocqua le dit en comun, 
Disant que luy-mesme auroit 
Üng œil crevé et son filz ung; 
Cela fut faict devant chascun, 
Et cela fist-1l pour le mieux 
Pour eviter plus grant envie; 
Je croy qu'il en eust gloire ès cieux. 


VALERIUS. 
Dieu monstra là reallement 
Comment justice est necessaire ; 
Si plaist à Dieu moult grandement 
Celui qui veult justice faire. 
Si ne sçay que voulez retraire 
Icy pour saulver ceste femme ; 
Pensez donc bien sur cest affaire 
Affin que [nous] n’y ayons blasme. 

ORacius. 

Le cas ne sera pas imfame, 
Doubter ne se fault de cecy; 
Si ne perdrez bruyt ne fame 
Sur l'affaire, ne moy aussi. 
Nous disons par sentence infame 
Que icelle sera en prison 
À tousjours mais, pour ce cas (1)ey 
Abolr, et sa trahison. 
S'ordonnons qu'on fermera la porte 
Et que ame nul n'y entrera 

Jusques à ce qu'on nous raporte 
Pour certain que morte sera; 

Je consède bien sur cela 

Que l'allez veoir et que parlez, 

Par la treille qui est yla, 

Trestout le mieulx que vous pourrez. 


LA FILEE. 


Grant mercy, sire, vous m'avez 
Remply le cueur de toute joye. 


ORACIUS. 


Or sus, à coup, or l’emmenez, 
Comme il est dit. 


LE SERGENT. 
Je n'attendoye 
Aultre chose, Sus, sus, en voye. 
Venez-vous-en en la prison ; 
Plus [vous] n’empecherez la voye; 
Voicy voz dernière maison. 


La MÈRE. 
Obeyr doy, c’est bien raison, 
Encorf e] me faict-on grant grace. 
Que mauldite soit trahison! 
Celuy est fol qui la pourchasse. 
La FILLE. 
je vous lerray en ceste plasse : 
Üng peu voy jusques à Fhostel, 
Ma mère. 
La MÈRE. 
Las! en briefve espasse, 


Retournez (ma fille), pour mon dueil mortel 
Appaisefr]. O Dieu immortel , 

Que voicy piteulx accidans, 
Quant pour mon meffäict convient 
Mourir me fauldra cy dedans 


LE SERGENT. 
M'amye , aussi comme j'entenis, 
Jamais ne partirez d'icy ; 
Folye est si à vuyder pretens ; 
Crier vous fault à Dieu mercy. 


La MÈRE 


Mon cher amy, il est ainsi. 

Mon Dieu, donnez moy patience 
Contre mon esmoy et soulcy , 

Et pardonnez-moy mon offence. 


La FILLE. 


fi est grant temps, comme je pense, 
Que en prison soye retournant, 
Où ma mère [est |, par sentence, 


(Est) sans estre beuvant ne mengeant. 


Je viens d'habiller mon enfant ; 
Il est couché, dont je m'en voys, 
Affin d'estre reconfortant 

Ma mère en son cruel esmoy. 


LA MÈRE. 


Mon Dieu et souverain roy, 

Fort suis atainte de famyne. 

Mourir me fault, ainsi le croy, 

Car la grant fain mon cueur amayne. 
O vierge, des samctz cieuix royne, 
Confortez-moy en ce danger, 

Car de brief fauldra que je fine, 
Puis que n'auray riens que menger. 

La FILLE. 
Mère, Dieu vous vueille alleger 
Par sa très benigne puissance. 
Comme en va? 

La MÈRE. 


Certes, au vray juger, 
Fille, je me meurs, sans doubtance. 
La FILLE. | 


De Jesus ayez souvenance 

Et prenez tout en patiance. 

Ne tournez en desesperance 
Le mal, pas ne seroit science. 


La MÈRE. 


O mon enfant, j'ay si grant indigence 
Que n'est homme vivant qui Le sceust dire. 


La FILLE. 


Je congnoys bien et sçay l'intelligence 
Que famyne fort vostre corps empire. 
Mais toutes foys mercyez nostre sire 
Qui a souffert que de ce cas villain 
[Vous] n'avez pas enduré le martyre, 


Tel que le cas 


e requeroit à plain. 
LA MÈRE. 
Helas, ma fille, je meurs de fai ! 
La FILLE. 
Helas, ce poyse moy, ma mère. 
La MÈRE. 


Que voicy pouvre et piteulx train : 
Helas, ma fille, je meurs de fain! 

La FILLE, 
Je n'ay vin, chair, pasté ne pain 
Pour vous ayder en vo misère. 


La MÈRE. 

Helas, ma fille , je meurs de fain. 
La FILLE. 

Hélas, ce poise moy, ma mère. 
La MÈRE. 


O mon enfant, je souffre peine amère : 
Las! vueille moy donner allegement. 
Prent pitié de me voyr tant austère ; 
Pour toy nourrir tant ay eu de tourment. 


La FILLE. 
Helas, à peu que le cueur ne me fend 
En escoutant vostre douleur cruelle ; 
Dont, si vous plaist, sans user de rigueur 
Rendre vous veux huy amour maternelle ; 
Venez yey allaicter ma mamelle 
Et en prenez vostre refection. 
En ma jeunesse me fessiez chose telle 
Dont j'en avoye ma substantation, 
LE SERGENT. 

J'ay en moy admiration 

Comme ceste femme vit tant 

Sans avoir quelque portion 

De vivre, dont soit substantant. 


La MÈRE. 
O, me voylà bien, mon enfant; 
Je suis bien refectionnée , 
Grace au vray père tout puissant, 

Quant de cecy t'est advisée. 
La FILLE. 
G'y viendray chascune journée, 
Ma mère , pour vous conforter. 
LA MÈRE. 
Ma fille , la vierge honorée 
Te vueille tousjours convoyer. 
ORaAcIUSs. 
Je m’esbahis, au vray narrer, 
Que personne ne nous rapporte 
Si la femme que ay faict serrer 
En prison est en vie ou morte. 
Oyez un peu que je diray : 
Allez en a) prison où la femme 
Est, et nous dictes sans delay 
Si de son corps est party l'ame. 
LE SERGENT. 
Nenny, sire; par mon baptesme , 
Elle n’est encore en decours. 
La FILLE. 
Mère, Dieu vous vueille (entre)tenir 
En santé, ma mère et amye. 
La MÈRE. 
En gloire uissez PArVENIT, 
Ma fille , dont je tiens ma vie. 
LA FILLE. 
Sa, estes vous appareillée 
De venir allaicter ma mamelle? 
La MÈRE. 
Ouy dea, ma fille poise (are). 

Cela ma force renouvelle. 
OrRacIuUs. 
Jamais je ne vis chose telle; 
Par mon serment, ceste femme a 


En s0y vraye amour maternelle. 

Pour Dieu, regardez que c’est à. 
VALERIUS. 

À elle parler conviendra 

Pour congnoistre ung peu sa mère ; 

Je croy, quant elle nous verra, 

Qu'elle fera bien maste chère. 


Oracius. 
Ha, femme , pour ta manière, 
Ta mère ie on te redonne, 
Mais qu’elle n’offence jamais. 
La MÈRE. 


Jesus Christ, amateur de paix, 
Soit loué de ce cas icy, 

Quant aujourd'hui de mes meffaictz 
J'ay obtenu grace et mercy. 


ORacIUs. 


Certainement il est ainsi : 
Ta fille ce bien nous procure ; 
Oste-toy hors de tout soley. 


La FILLE, 


0 souverain Dieu de nature, 
Que voicy joyeuse adventure ! 
Je vous remercie humblement 
Que à ma mère son injure 
Luy pardonnez si doulcement. 

V:£ERIUS. 


C’est par le bon gouvernement 
Et le bien qu’en vous veu avons, 
Or la ramenez prestement, 

Car ses meffaictz luy pardonnons. 


LA FILLE. 


Allons, ma mère , et Dieu louons 
De ce cas, puisque ainsi va. 

La MÈRE. 
Las! je voy qu’en nulle saison 


Oncques mère ne trouva 
Telle fille. 
La FILLE. 
Laissons cela ; 
Je suis à vous bien plus tenue, 
Car je congnoys tant qu'à cela 
Que par vous suis au monde venue. 


Finis. 


Cy fine l'Histoire rommaine. Imprimé nouvelle- 
ment à Lyon, en la maison de feu Barnabé 
Chaussart, près Nostre- 
Dame-de-Confort, 
u.p.xlviü, 


FARCE NOUVELLE 


FORT JOYEUSE ET MORALE 


À quatre personnaïges, c'est assavoir 


BIEN MONDAIN 
HONNEUR SPIRITUEL 
POUVOIR TEMPOREL 
ET LA FEMME 


BIEN MONDAIN commence. 


Puis mulles, chevaulx , destriers, 
Harnoys, lances , espées, bougliers, 
Maisons, chasteaulx et grosses villes , 
Et choses qui ne sont pas villes. 
Jay tout en ma subjection 
Sans en faire exception , 
Et pour ce ne craignez jamais, 
Quant vous me aurez eu desormais 

Entre vos mains, 

Qu'’autres] humains 

Vous puissent nuyre; 

Mais Ent prevoir 

Moyen avoir 
Pour me ayder [conduire ?], 
Ou tantost me departiroys, 
Et guères long-temps ne seroys 
Avec vous, pour brief vous le dire. 
Prenez y donc garde, en effect. 
HONNEUR SPIRITUEL. 
De Bien Mondain je suis plain et refect. 
Des benefices j’en ay tant que, en effect, 
Plus ne m'en fault; mais avant que je fine 
Je presuppose et en mon cueur machine... 
Pouvoir TEMPOREL. 
Quoi? 
HONNEUR SPIRITUEL. 
Une office très digne. 


Pouvoir TEMPOREL. 
Quelle ? - 
[HONNEUR SPIRITUEL. 
Divine. 
[Pouvoir TEMPOREL.]| 
Est-ce chose que l’on voye ? 
HONNEUR SPIRITUEL. 
Non, non. J'ay Bien Mondain par voye, 
Qui chascun jour en voyage je envoye 
Pour obtenir. 
Pouvoir TEMPOREL. 
Quoy ? 
HONNEUR SPIRITUEL. 
Ce que je presuppose. 
Pouvoir TEMPOREL. 
Ce que tu presuppose! 

Par supposer ung homme pert science , 

Par supposer toute magnificence 

Peult advenir, et semble à la personne 
Qu'en supposant on doit charger, en somme, 
D'or ung mulet qui soit de grande essence. 


HONNEUR SPIRITUEL. 


En supposant je prens toute plaisance; 

En supposant je mais ma confidence 

Et mon espoir, donc ne dors ung seul somme 
Par supposer. 


Pouvoir TEMPOREL. 


Tous supposeurs enfin ont desplaisance 
Sans estre en eux ung seul plaisir, en somme ; 
Pour quoy je dis que malheureux est l’homme 
Qui tant suppose et y pert sa chevance 
Par supposer. 
: Idem. 

Jamais ceulx qui ont de l'avoir 

Ne doibvent riens presupposer, 

Mais se doyvent tenir contens. 


HonxNEUR SPIRITUEL. 


Sans avoir guerre ne contens, 

Vous et moy marcherons d'ung train , 

Puisque gouvernon Bien Mondain, 

Où fleurirons par ung accort. 
Pouvoir TEMPOREL. 


Garder nous convient de discort. 


HONNEUR SPIRITUEL. 


Rien, rien, de moy n'a eu maulvais record, 
Bien sçay qu'il n'en descordera, 

Et celuy qui (son) discord aura, 
Tous deux je les rendray d’acord. 


Pouvoir TEMPOREL. 


Ce que nous pourrons deviser 
Faisons-lay sans plus deviser; 

Nous aurons sayson 

Et biens à foyson 

Plus que n’en avon, 

Et tost, sans songer. 
Sur le Temporel j’ay pouvoir; 
Le Spirituel faict debvoir 

De te obeir. 


HONNEUR SPIRITUEL. 


Et sans y faillir, 
Venger fault par la region; 
Pas ne voullons religion, 


Mais tout Honneur et Bien Mondain. 


Pouvoir TEMPOREL. 


Ne faisons point cas de demain; 
H convient nous aller jouer. 


Honneur SPIRITUEL. 


fouer allons, 
Mais en nostre estat regardons. 


Pouvoir TEMPOREL. 


Pourquoy ? 


HONNEUR SPIRITUEL. 


Je tiens, par fas et par nefas, 


Des benefices ung grant tas, 
Prebendes, pensions , chapelles ; 

Quant on me condampne, j'appelle. 
Je fournis en tout et partout. 

J'ay Bien Mondain qui va partout : 
Si j'ay maulvais droit, il m'apointe ; 
Aultoment il va par la pointe 

De son espée et son bouclier ; 

Par ainsi me faict appoincter. 


Pouvoir TEMPOREL. 


Je suis le vostre tout entier, 
Mon hault Honneur Spirituel , 
Vostre serviteur sans doubter, 
Moy qui suis Pouvoir Temporel. 
Jamais ung frère [vous] n'anrés 
Ne feist ce que je vouldroye faire. 
Je suis celuy que, se je veulx parfaire 
Une sephère, 
Je le puis faire, 
Car nully contredire n'’oze. 
De lung suppose, 
L'autre propose, 
Et de mon pouvoir naturel 
Entre les Ailtres je dispose. 


BIEN Monpain. 

Ce que (je) dis est tenu pour faict, 

Car, en effect, 

Je faictz deffaict 
Ce que ung aultre ne peut parfaire , 

Et l'imparfaict 

Je faictz parfaict 

Sans nul contraire. 
Pourquoy n'epargnez ne doubtez 
Bien Mondain, que cy vous voyez, 
Lequel partout vous veult complaire. 

HONNEUR SPIRITUEL, 


Pour à vostre honneur ne desplaire 
Graces et mercy vous rendons. 
Nostre cas très bien concordons 

À vostre amour bien ilie. 


La femme nommée VERTU entre ayantung cor- 
billon à oublieur sur ses espaulles, en cryant : 


Oublie , oublie, oublie. 


HONNEUR SPIRITUEL. 
Qui a ceste folle deslyée ? 
Qui la mect de present aux champs ? 


Pouvoir TEMPOREL. 
Elle est folle on incencée. 
HONNEUR SPIRITUEL. 
Elle chante merveilleux chant. 
Pouvoir TEMPOREL. 
Qui a ceste folle deslyée? 
La FEMME. 
Oublie, oublie, oublie. 
HONNEUR SPIRITUEL. 


Aprochez-vous! 
Qu'esse que vous allez cherchant? 


Pouvoir TEMPOREL. 


Desployez nous icy contant 
Les dez dessus le corbillon. 


LA FEUME. 
Sans nulle faulte, compaignon, 

Voulentiers je vous louvriray. 
Iey Honneur wat les mains dedans le corbilon et tire. 
en disant 


HONNEUR SPIRITUEL. 
Comment! qu'esse ey? 


Pouvoir TEMPOREL. 
Je ne sçay. 


La FEMME. 


C'est de plaisante mercerye ; 
Voulez vous pas que je vous die 
Que c'est ? 


HONNEUR SPIRITUEL. 
Etouy, s'il vous plaist. 
La FEMME. 


Ce sont ceulx qui par leurs beaux faicts 
Ont acquis tiltre & parfaiciz, 

Comme Hector, filz de Priamus, 

Avec le vaillant Troylus, 

Nombrez au conte des neuf preux. 


Pouvoir TEMPOREL. 


Et là derrière j'en voys deux. 
Qui sont-ilz ? 


LA FEMME. 


(Geluy-ey) le grant Alexandre 
Que feist des Sarrasins espandre 
Par dure mort. 
Et puis voicy Sanson le fort; 
Hercules, qui mourut par sort, 
Et le puissant roy Charlemaine. 

HONNEUR SPIRITUEL. 


Et ce n'est pas ce qui nous maine. 
Laissous là tous ses anciens : 
Ce n'est point de present le temps 
Que de vertu on vucille nser; 
Due nous y fault amuser. 


La FEMME. 


Que voulez-vons que je vous face ? 
Voiey ce bon homme de Horace, 
Caton, Ver ville avec Ombre. 

Y oicy Logique avec Grammaire 
De tous les savans personnages. 


Pouyorr TEMPOREL. 


Nousradoterons en noz ages, 
Si nous suyvons ses vieilles gens. 


HOxXNEUR SPIRITUEL. 


Venez çà; n'a-vous point ccans 
Ce que on [nous?] vous demanderon ? 


La FEMME. 
Et quoy ? 
HONNEUR SPIRITUEL. 


La fason 
D'acquerir du bien sans main mettre. 


LA FEMME. 


{Sans main mettre!) 
in cela je ne suis point maistre. 


HONNEUR SPIRITUEL. 
Avez-vous donc pas le moyen 

De me faire ung moulin bien gent 
Pour engrener heures et matines? 


La FEMME. 


Aülleurs chercherez voz mesquines ; 
Car icy n’en trouverez pas. 


Pouvoir TEMPOREr. 
En voicy encore(s)ung grant tas; 
N'y al riens qui me soit bon ? 
LA FEMME. 


Voicy le bonhomme Platon, 
Hannibal et Metamorphose, 


Pouvoir TEMPOREL. 


Ce n’est pas cela; mais je n'ose 
Demander ce que je voulsisse. 


LA FEMME. 


Je n'ay chose pour vous propice , 
Si vous ne voulez des vertus. 


Pouvoir TEMPOREL. 
Pour ces femmes qui ont gros culx, 
Il me fault la riche couleur; 
Si j'en ay, je suis à honncur, 
Je fcray très bien mon prouffil. 

La FEMNE. 

Il n'y en a point à cest estuit; 
Vous ne cherchez que choses nices. 

POuvOoIR TEMPOREL. 


Je vouldroys bien avoir offices, 

Mais ung chascun jour on les vent 

A ceulx qui portent de l’argent, 

Et bien peu je voys que on en donne. 
La FEMME. 


Ce n’est pas ceste vertu bonne; 
Garde n’avez de la trouver 
En mon corbillon. 


Pouvoir TEMPOREL, 


Je ne sçay : quelque or ne billon, 
Tu n'as rien de ce que on demande. 


LA FEMME. 


Voulez-vous avoir Alexandre? 
Il a faict des vertus tout plain, 


Pouvoir TEMPOREL. 


Laïssez-luy jusques à demain ; 
Ce n'est pas ce que nous cherchon. 


HonNNEUR SPIRITUEL. 


As-tu point , sans aulcnn blason, 
Tromperies avec baratz, 
Inventions , meschans baratz, 
Flateries et meschantes langues, 
Deceptions, mille harengues 

Qui nous sceussent mettre en train 
D'avoir, sans rien faire , du pain ? 
Je le vouldroys bien acheter, 
Quelque chose qu’il deust couster. 


LA FEMME. 


Et, je vous ay dit, sans doubter, 
Cela ne trouverez chez moy. 
Vous y trouverez bonne foy, 

Bon renon, bonne gouvernance, 
Pouvoir TEMPOREL. 
C’est un pennier qui n'a point d'ance ; 
Ce n'est pas pour le Temps qui court. 
Garde ta mereerie meslée. 
La FEMME. 
Crier & puis assez licitement 
ue, voirement, 
Bien je suis oubliée; 
Car vous voyez icy apartement 
Quoy soit comment 
De tous suis dechasée; 
Je suis aussi si très palle et passée 
Rompue , cassée 
Et si je ne me oze plaindre 
Que je ne puis avoir pour ma passée 
orseau de pain 
Si mon bien ne vois vendre. 
Voyez Honneur Spirituel 
Et puis le Pouvoir Temporel, 
Qui tiennent tout entre leurs mains. 
L'ont-il eu par droict naturel ? 
Non, non, mais par faictz inhumains, 
Elz ont donné des escus mains 
Pour avoir leurs grans dignitez, 
Au derrière Vertus remains (1), 
Et ne s'en rompent les costez. 
Par quoy conclurons briefment 
Sy des Liens voulez largement 
Faire vous fault du Temps qui court 
En contrefaisant le billourt, 
Et que Vertu soit mise au vent, 


(4) Texte : Rommains. 

Car vous voyez au temps present 
Que ung chascun faict comme Cacus 
Qui faisoit de vices vertus. 


Cy fine la farce de Bien Mondain. Imprimée 
nouvellement à Lyon, en la mayson 
de feu Barnabé Chaussard , 
près Nostre-Dame-de- 
Confort. 

À troys personnaiges, c'est assavoir 


TOUT 
RIEN 
ET CHASCUN 


TouT commence. 


x Lest bien heureux qui a Tout, 

à Carilale vent äson gré. [bout, 
Le En comptant par un chascun 
ÉES Îl est bien heureux qui a Tout; 

Prisé il est en Tout, par Tout; 
C'est un serviteur [bien] de het; 
Ïl est bien heureux qui a Tout, 
Car il a le vent à son het. 

Tout je suis, nulluy ne me het; 
Chascun se veult de moy fournir; 
Car je puis le pauvre garnir, 
Lyesse tenir, 

Tous biens maintenir 
En prosperité; 

Argent retenir, 

Les gens contenir 
Enfelicité, 

Sans estre odieux. 

Les gens frequente.en grande quantité. 
Qui a Tout se trouve joyeulx. 
Point ne suis melencolieux 
Maint entretenir par mon bien. 
RIEN, en chantant. 
Il est bien ayse qui n'a guiere, 
Encore plus aise qui n’a rien. 
Qui u'a rien ne se soulcie ; 
Il n'a point peur de perdre Rien. 
‘ Mais qu’il soit joyeulx 
En temps et en lieu[ x], 
Il est trop heureux. 
Tour. 
Quoy parlez-vous? Quoy, vertu bieu, 
Jasez-vous en ce pas? 
RIEN. 
Ha! je ne vous avisois pas. 
Nadies , nadies, dominus Totus. 
Avez-vous mestier d'un potus? 
Voicy la bouteille pour boire. 
Tour. 
Qu'esse cy ? Vous perdez memoyre 
Qu'icy de moy vous parlez. 
Par bieu , si de rien vous gabez, 
Je vous mestray en grant esmoy.. 
RIEN.-. 
Dyable! quoy, vous parlez de moy? 
Vous m'avez nommé dessus tous. 
Tour. 


Or me dictes, qui estes-vous, 
Qui respondez si fierement? 

RIEN. 


Je suis moy mesme, seurement. 

Voire dea, me cognoissez-vous ? 
Tour. 

Or bien, comment vous nommez-yous ? 

Dictes vostre nom sans celer, 

Affin que vous puisse appeller, 

Sans chercher de çà ni EE là. 


RIEN. 
Or, regardez qu'il y a là. 

Tour. 
Par mon ame, il n’y a rien. 

RIEN. 


Dea, vous me cognoissez bien: 
Par mon ame, je suis joyeulx. 


Tour. 


Le diable te creve les yeulx, 
Rien mauldit, mon fauix adversaire ! 
Mais, dis-moy , que viens-tu cy faire 
En ce lieu, veu que tu scès 
Que je suis Tout , qui par uxes (séc) ? 
RIEN. 
Vous estes Tout et je suis Rien 
Qui cy me suis venu deduyre. 
Partant, si je ne puis vousnuyre, 
Toutesfois veulx-je profiter. 
Tour. 
Mais qu'esse qui puisse inciter 
Le cueur des gens à te vouloir? 

RIEN. 

Si ay vrayement; j'ay du povoir; 

Car par cy, par là, fais ma cource, 

Et tel regarde dans sa bource 

Qui Rien ne treuve bien souvent. 
Tour. 

Tu n[e] es forgé que de vent, 

Tout ton fait n'a aulcune loy. 
RIEN. 

Si viendront tous les gens à moy 

Et par moy seront depourveuz; 

Plusieurs au monde sont venus 

Qui vouldroient que fusse à faire. 
Tour. 

Toy! Jesus, (et) que sçaurois-tu faire ? 

Mon ame, tu es trop infame. 
RIEN. 

Souvent je fais battre les femmes 

Jusques À s'arracher les yeux, 

Prendre l’un l’aultre (par) les cheveulx, 

Crier, hurler, ne sçay combien. 

Toutesfois on dit : Qu’esse? — Rien. 

Voila [ce] qu’ay en ma puissance. 
Tour. 

C'est moy qui ay la jouyssance 

De tous biens et beaulx presens. 
RIEN. 

Et moy j[e] ay la cognoissance 

Sur le guernier des pauvres gens. 
Tour. 

Point ne cherche les indigens, 

Mais les maisons des gros seigneurs, 

Et chercher bons enseignemens. 

À tromper j'ay bonne espace. 
RIEN. 

Vertu bieu , tu tiens trop de place, 

Autant derrière que devant, 

Et si ne viens pas trop souvent 

De paour de perdre ton alaine. 
Tour. 

Souvent je fais la bource plaine, 

Resjouyssans les langoureux. 
RIEN. 

Voire, mais tu rens trop paoureux 

Et qui t'a comme negligent ; 

Car tu portes or et argent 

Par les lieux où passeras, 

Et moy, pauvre, tu me craindras. 

Car s'il ne vient qu'un seul recours 

Tantost se dira estre mort, 

Tremblans comme plume en balance ; 

Toutesfoys qu'esse ? Rien , qui passe, 

Duquel on fait si peu de compte. 
Tour. 

J'eniretiens prince , duc, conte, 

Leur baillant chemin et adresse. 
RIEN. 

Et puis après, se tu les laisse, 

À moy, seigneur, gentement, 

Plus que du pas vistement ; 

Sont bien ayse trouver ma porte, 
Tour. 

Les despourveuz je reconforte, 

Après qu’ilz ont bien travaillé. 
RIEN. 
Combien de fois suis-je baillé 
Aux pauvres pour l'honneur de Dieu; 
Et puis si l’on a perdu au jeu, 
Je suis le dernier reconfort. 
Tour. 
Bran, bran ! ton parler est trop fort. 
Tout faict-on par Tout au commun. 
Adieu, je m'en vois veoir Chascun, 
Lequel m'a mandé pour service. 
Je ne luy fauldray que je puisse, 
Mais l'entretiendray en son estre. 
RIEN. 
Chascun, Jesus! et c’est mon maistre; 
Plus souvent m'a qu'il ne t'a pas. 
Comment dea, te mocques-tu pas ? 
Luy seras-tu en chascun endroit? 
Je ne sçay pas s'il me vouldroit 
Mescognoistre pour le présent ; 
Mais sus luy suis-je bien souvent 
Quasi plus que tous les jours. 


Tour. 
Tu me comptes terribles tours 
Qui me font grand(e)ment esbahir. 
Si m'a-il envoyé querir 
Et me souhaite. 
RIEN. 
Las! je le croys. 
Tour. 
Par mon ame, je m'y en voys, 

Affin que son vouloir soit faict, 
Car sans moy yroit mal son faict ; 
Maintes foys je l'ay apperceu. 

RIEN. 
Tu seras bien plus tost receu 
Que moy, car ta robbe [est] meilleur ; 
On ne prendra nul colibet. 

Tour. 
On fera ton senglant gibet 
Qui te puisse romprele col. 

-R1EN. 
Par vobies, je ne suis pas fol; 
J'entens vostre benediction. 

Tour. 
Je m'en voys sans dilation 
Veoir Chascun ; je n’y fauldray pas. 

RIEN. 
Et je te suivray pas à pas, 
Pour veoir s'il me recognoistra. 

CHASCUN commence. 

Quand esse que le temps naistra 
Que Tout me viendra entre mains ? 
J'espère que mon faict naistera 
Tel que j'auray de bons moyens. 
Tout me fault, maïs, comme j’entens, 
Je le chercheray là eticy ; 
Qui a Tout de Rien n’a soucy. 

Tour. 
Et, par mon ame, me voicy, 
Lequel avez tant desiré. 

CHASCUN. 


Vous soyez le bien arrivé, 

Tout mon amy et le tout vosire, 

Car très grant joye m'est venus; 

Long temps a que (je) vous desiroys. 

Tour. 

Vous avez Tout à vostre choix ; 

Puisque ainsi vous estes heurculx, 

Doresnavant soyez joyeulx; 

De luy ne sçauriez avoir faute. 
CHASCUN. 


De grant joye le cueur me saulte ; 
Bien heureux suis-je par ce bout. 
Mais que me faut-il quand j'ay Tout, 
Lequel m'estoit fort necessaire ? 


ÀTEN. 
Monsieur, si vous avez affaire 
De Rien, le voicy en presence, 
Qui fait bien tenir contenance, 
Quant il voit qu[e] on le reclame. 


CHASCUN. 
Qui estes-vous ? 
REEN. 
Rien, sur mon ame. 
CHASCUN. 
Et de quoy (me) servirez-vous bien ? 
RIEN. 


Monsieur, je serviray de Rien. 
Advisez-vous ; me voulez-vous ? 

ChHaseun. 
Mais, dictes(-moy), à quoy valez-vous? 
RIEN. 
À Rien. 
CHASCUN. 


A Rien! quel bon varlet! 
Vous estes un peu sotellet. 
Allez ailleurs chercher un maistre. 
RrEx. 
Advisez; me voulez-vous mettre 
En quelque lieu de la maison? 
CHASCUN. 
Allez ailleurs querir raison ; 
Puisque j'ay Tout entre mes IMains , 
De Rien n'ay cure; Tout est mienz; 
Bicn de vous me sçaurois passer. 
Tour. 
Ha, maistre Rien, allez chercher 
Ailleurs party ; on le vous dit ; 
Car vous perdez vostre crédil, 
Où Tout est. Vuidez de ce pas. 
RIEN. 
Et donc ne me voulez-vous pas? 
CHASCGUN. 
Nenny, nenny, vuidez la place; 
Où Tout est vous perdez espace 
Y frequenter ; à coup vuydez. 
RIEN. 
Par bicu, vous me appellerez 
Que du faict n'y penserez point. 

Tour. 


Ho, qu'il a bien failly son point. 
Mon ame, 1l s'est bien absenté, 
Que luy avez-vous présenté? 


CHASCUN. 
Mon ame, Rien. 
R1EN. 


Et, par ma foy, je sçavois bien 
Que de moy il vous souviendroit. 
Pourquoy me huchez orendroit ? 
Que vous fault-il ? 
CHASCUN. 
Quoy , un badin. 
Nous serions icy jusques à demain. 
Sortez tost, avancez le pas. 
RIEN. 
Je vous en feray repentir. 
Par bieu, je feray tout taire. 
CHASCUN. 
Vieulx loudier, que sçaurois-tu faire? 
Tout ton fait ne gist qu'en malheur. 
RIEN. 
Quelque jour vous feray frayeur. 
Ainsi sera ; notez-le bien. 
Tour. 
Bien fol est qui a paour de Rien, 
Car trop peu est malicieulx. 
CHASCUN, 
Helas, suis-je pas bien heureux 
D'avoir Tout devant ma puissance ? 

Plus grosse n'est resjouyssance;. 
Soucy n’ay de:choie du monde. 
Tour. 
Bien heureux est-il en. ce monde 
Qui a Tout; nul bien ne luy fault. 
CHASCUN. 
Celuy suis-je. 
Rex. 
Bou, bou, bou. 
CHASGUN. 
À, Nostre Dame, qu'esse là? 
Jesus, c’est quelque deffortune. 
Tour. 
Onelques] ne fut telle fortune 
Trouhl 
[RIEN.] 
Or tenez, suis-je pas bon maistre 
De les avoir espoventez 
Pour faire bou? Or vous ventez 
De dire que re me craignez pas. 
Avez-vous veu ? 
| CHASCUN. 
*Je ne sçay pas 
Que ce villain vieulx assoty 
Si souvent cherche [par] icy, 
Tousjours portant quelque rasée. 
Tour. 
Allez en malle destinée, . . 
Villam, prince des estourdis. 
RIEN. 
Ha, vilain! or. bref je vous dis, 
T- I, 


é. Jesus, que peult-ce estre? 

Puis que avez autre que moy, 
Qu'en la fin vous viendrez à moy 
Aussi droit que compas de lune; 
Car un jour La malle fortune 
Tombera sur Tout et Ghascun ; 
Puis s’en viendront tout à descun 
À moy ; ainsi est ordonné. 
CHASCGUN. 
Va C'en ; tu as trop sermonné ; 
Va t'en tost, tu feras que sage. 
Est-il au monde tel passage 
Qu'avoir Tout en gouvernement? 
Tour. 
Chascun est en avancement 
Quand il a Tout entre les mains. 
CHASCUN. 
Mais que dira-on par lieux mains? 
Chascun a Tout comme je sume; 
Mais qu'il n'ait la mallefortune, 
Tout il tient, 1] est remonte. 
Tour. 
Vostre honneur en sera remonté 
Autant que l’on en sçauroit dire ; 
Mais que la roue ne vous vire, 
Jamais n’eustes si grant honneur. 
RIEN Jecte le sort de fortune. 
Nostre Dame, voiey malheur. 
Jesus! adieu, Tout, nostre maistre. 
Tour. 


Dea, monsieur, je vous demande : 
Dictes-moy que ce peult estre. 

CHASCUN. 
Mort d’une! 
Ma foy, c'est la malle fortune; 
Voici grosse subtilité. 


Tour. 


Je me sens tout debilité 
De mon sens, je le cognois bien. 
CHASCUN. 
Helas, aller me fault à Rien. 
Voicy grosse desconvenance , 
Malle fortune à grand meschance 
Dessus moy tient son maintien. 
Tour. 
Tout et Chascun s’en vont à Rien, 
La fin le dit sans faulte aucune. 
Car sommes subjetz à Fortune 
Qui nous rend despourveuz de sens. 
CHascunx. 
Ha , par mon ame, je me sens 
Mal ordonné. Or sus, allons. 
Tour. 
Je vois premier (et) nous avançons; 
Allons à Rien pour Mieulx trouver. 
CHASCUN. 
Monseigneur, nous vous venons louer, 
Faire hommage et reverence. 
| RIEN. 
Vertu bieu, la grand contenance! 
Esse pas vous, messieurs les braves ? 
Je vous tiendray comme esclaves, 

Et vous me voulez dejecter. 
Dea, vous me venez visiter. 
Vrayement, je vous l'avoys bien dit. 


Tour. 


Nous y venons, sans contredit, 
Vous saluer à voix commune. 


CHASCUN. 


Puis que Sort et malle Fortune 
Le veulent, nous vous servirons. 


RIEN. 


Par le sang bieu, nous le voulons. 
Je vous retiens de ma cuysine, 
Mais que teniés bonne mine. 

Or ça, messieurs, voyez-vous bien 
Que Tout et Chascun vont à Rien 
En la fin; ainsi est ordonné, 

Que tel cuide au monde estre né 
Pour abonder où est Tout et Bien, . 
Et en la fintout vient à Rien. 
Voylà que c’est de nostre vie. 
Prenez en gré, je vous supplie. 


FIN. 

MIEULX QUE DEVANT 


À quatre personnaiges, c'est assavoir 


MIEULX QUE DEVANT 
PLAT PAYS 

PEUPLE PENSIF 
ET.LA BERGIÈRE 


PLAT PAYS commence. 


NE essus ces heaulx champs 
La Sont faillis les chans 
ES À 


d À PEUPLE PENSIF, 
Guerre par les champs 
Nous a fait meschans: 
Mort est leur renom. 
PLAT Pays. 
Bon Temps, que prison, 
Est-il en prison ? ? 
Rien je n’ÿ entens. 
PEÜPLE. 
Fault-il en tous sens 
Laisser terre et sens 

Pour ces gendarmeaulx ? 


PLAT Pays. 
Par leurs fins aveaulx 
Îlz tuent moutons, veaulx, 
Et à noz despens. 
PEUPLE. 
Cessons ces travanix ; 
Par mons et par vaulx 
Demourons suspens. 
PLarT Pays. 
Peuple Pensif. 
PEUPLE. 
Quoy ? 
PLAT Pays. 
Où est Bon Temps? 
PEUPLE. 
Je ne sçay. 
PLAT Pays. 
Ne moy. 
Il n'y a plus avril ne may. 
Long temps y a que je l’attens. 
PEUPLE. 
Comment sont aulcuns diligens 
De folle noise maintenir ? 
PLAT Pays. 
C'est aux depens des povres gens, 
Se Dieu n'y veult la main tenir. 
PEUPLE. 
Où sont bergiers ? 

PLarT Pays. 
En desplaisir, 
.__. PEUPLE. 
Qui les y met? 
PLAT Pays. 
Maulvaises nouvelles, 
PEUPLE PENSIF. 
Bany de quoy ? 
PLAT Pays. 
De tout plaisir. 
, PEUPLE. 
Où sont bergiers ? 
PLAT Pays. 
En desplaisir. 
PEUPLE. 


Comment ? 
Pzar Pays. 


Noise les vient saisir. 
PeuPLE. 
Ce sont males nouvelles, 
PLAT Pays. 
Où sont bergiers? 
PEUPLE. 
En desplaisir. 
PLar Pays. 
Qui les y met? 
PEUPLE. 
Noise nouvelle. 

PLarT Pays. 
C'est ung jamais. 
PEUPLE. 
C'est ung libelle. 
Puar Pays. 
Qui P'achtte ? 
PRUPLE. 
Noz brebiètes. 
PLAT Pays. 
Je perdy, par guerre rebelle, 
Mon pourpoint à grosse pompette. 
PEUPLE. 
Quant je os la trompette 
Sonner la retraicte, 
Je suis en souey. 
PLar Païs. 
Se je vois en feste, 
Salade en teste, 
J'ay le cueur transy. 
PEUPLE. 
Allons sur les champs. 
PLAT Pays. 
Si-hardy! 
9 - PEUPLE. 
Pourquoy ? ‘ ‘ 
Lu PLAT Pays. 
De peur des gensdarmes. 
- PEUPLE. 
Sont-ilz revenus ? 

Prat Pays. 
Dès mardy,. 
PEUPLE. 
Où dyable vont-iiz? 
PLAT Pays. 
Le mien querre. 
PEUPLE. 
C'est ung maulvais vent. 
PLAT Pays. 
D'Angleterre. 
PyuPre PENSIr. 
Doubter le fault. 
PLAT PAYS. 
Je crains leurs grippes. 
PEUPLE PENSIr. 
Ils ont cassé mon pot de terre 
Qui servoit à cuire mes tripes. 
PLAT Pays. 
Guerre bien nous picque; . 
Ilz ont beu deux pipes 
De vin d'une tire. 
PEUPLE. 
Foy que doy sainct Philippe, 
De peur me defrippe, | 
Tant crains ce martyre. 
Par Pays, 
C'est ung jamais. 

PEUPLE. 
C'est une lyre. 
PLAT Pays. 
Où est le temps? 
PEUPLE. 
Il est en arme. 
PLAT Pays. 
Rien n'y cognois, 
PEUPLE. 
Kien n'y sçay lire, 
PLAT Pays. 
Qui règne sur les champs? 
PEUPLE. 
Gendarmes. 
PLAT Pays. 
De leurs maintiens ? 
PEUPLE. 
Rigoreux termes. 
PLar Pays, 
Où vont-1lz? 
PEUPLE. 
Le diable le sache. 
Ïz ont fait sur moy tel vacarme 
Qu'ilz ont mangé et veau et vache. 
P£taT Pays. 
Ce temps cy me fache; 
Dy, hay! prenons tache 
À faire ung edit. 

PEUPLE PENSIF. 
Se mon chien je lache, 
Et bien il ne chasse, 
Je soye mauldit. 
PLAT Pays. 
Vont-il en guerre ? 
PEUPLE. 
On le dit. 
PLar Pays. 
Que vont-ilz faire ? 
PEUPLE. 
Leur esbatre. 
PLar Pays. 
A noz despens ? 
PEUPLE. 
Sans contredit. 
PLAT Pays. 
Et puis quoy? : 
PEUPLE, 
Le bonhommeau batre. 
PEaAT Pays. 
Et en chemin ? 
PEUPLE. 
Poules abatre. 
PLAT Pays. 
Vela leur train, 
PEUPLE. 


C'est leur destinée. 

Emporté ont mon fléau à batre 
Et le lard de ma cheminée. 
PLAT Pays. 
Guerre fortunée , 
De malheure née 
Par toy je me dueil. 
PEUPLE. 
L'horrible assemblée 
Print hier d'emblée 
De mes moutons deux. 
PLAT Pays. 
Il m'ont mengé.…. 
PEUPLE, 
Quoy ? 
PEAT Pays. 
D Deux cens d'eux. 
PEUPLE. 
Sont-ilz deslogez ? 
PLAT Pays. 
. Ouy, des veaulx! 
PEUPLE. 
Qu'emportent-ilz ? 
PLAT Pays. 
Mes souliez neufr. 
: PEUPLE. 
Boyvent-ilz bien ? 
PLAT Pays. 
Comme pourceaulx. 

PEUPLE. 
À quel mesure? 
PLar Pays. 
À plains seaulx, 
PEUPLE. 
Vela leur train. 
PLAT Pays. 
Vela leur dance. 
PEUPLE. 
Emporté ont mes vielz houseauix 
Et mon beau chauderon sans ance. 
PLAT Pays. 
Bergerète franche, 
Qui vit sans souffrance, 
Vien toy cy esbatre. 
PEUPLE. 
Se quelc’an te lance ; 
Donne un coup de lance 
Pour la guerre abattre. 
PLAT Pays. 
T'ont-1lz batu? 
PEUPLE. 
Comme beau plastre. 
PLAT Pays. 
I pert-il fort? 
PEUPLE. 
Ouy, sus ma teste, 
PLAT Pays. 
Qu'i as-tu mis? 

PEUPLE. 
Ung emplastre. 
PLarT Pays. 
Nous sommes martyrs. 
PEUPLE. 
Et je l'exete. 
PLAT Pays, 
Je pers mon temps. 
PeuprLe. 
Riens je n'acqueste. 
PLar Pays. 
Je suis sans pain. 
P&UPLE. 
Etmoy sans placques. 
PLAT Pays. 
Îlz m'ont derobhé ma jaquette 
Et mon chappeau jausne de Pasques. 
PEUPLE. 
Fauroy, par sainct Jacques, 
Capeline et jacques 
Pour leur faire assault. 
PLAT Pays. 
Faisons hucquemaques, 
À hacques et à macques, 
Sur eulx de plain sault. 


PEUPLE. 
Llz deslogent. 
PLAT PAYS. 
. Une m'en chault. 

PEUPLE. 
En viendra-il d'autres ? 
PLAT Pays. 
Assez. 


PEUPLE. 
Tout en passe, 


PLAT Pays. 
Souffle, Michault, 
PEUPLE. 
C'est le pis que la queue. 
PLAT PAYS. 
Pensez. 
PEUPLES 
Sont-ilz d'ordonnance. 
PLaT Pays. 
Quassez. 
PEUPLE. 
Parlons à baston. 
PLAT Pays. 
Ilz m'ont irestous les rains quassez, 
Par Nostre Dame, d'un baston. 
PEUPLE. 


Point n’entens le son. 
Il fault que façon 
Ung coup à la chaulde. 


PLAT Pays. 


Mon genul garson, 
Note fa leçon :: 

Trop hasté s’eschaulde. 
PEUPLE. 
Du remède ? | 
PLAT Pays. 
Une botte fauve. 
PEUPLE. 


Pascience. 
PLar Pays. 


Par trop m'i dure. 
PEUPLE. 
Je n’y sçay tôur. 
PLAT Parxs. 
Je n'y sçay fauve. 
UPLE. 
Que disent-ilz ? 
PLaT Pays. 
Villain endure. 
PEUPLE. 
Bon temps viendra. 
PLaT Pays. 
Par adventure. 
PEUPLE. 
Je suis tout mast. 
PLAT PAYS. 
Te fault l’alayne? 
PEUPLE. 


Iz m'ont desrobé ma ceinture 
Qui estoit, sur ma foy, de layne. 

PLAT Pays. 
Par la Magdelaine, 
Et moutons et layne 
Îlz ont, bref et court. 
PEUPLE. 
Guerre trop soubdaine, 
Prent ble et ayeine 
Et nous tient de court. 
PLAT Pays. 
C'est le train. | 
PEUPLE PENSIF, 
C'est la loy qui court. 
PLar Pays. 
Lz ont tué mon coq. 
PEUPLE. 
(Hz) ont mes oyes. 
PLAT Pays. 
Les plument-ilz? 
PEUPLE. 
En nostre court. 
PLAT Pays. 
De quoy font-ilz feu ? 
PEUPLE, 
De nos hayes. 
PLar Pays. 
Quelz gens sont-ce ? 
PEUPLE. 


Ce sont laquayes. 
3 


T. ir. 5 

PLAT Pays. 
Mot tout coys. 
PEUPLE. 
Gardons(-nous) de reprise. 
Il n'est pas mes vielles brayes, 
Que tu saches, qu'ilz n'ayent prises. 
Autant m'est la paix que la tréve. 
BERGIÈRE, en chantant. 
Saillez hors, hors de no fève, 
Saillez hors, hors de no pois. 
PLAT Pays. 
Bergière, tu resve. 
BERGIÈRE. 


Saillez hors, hors de no fève, 
Saillez hors, hors de no pois. 
Bon jour. 
PLAT Pays. 


Bon vespre. 
PEUPLE, 
Hault le bois. 
BERGIÈRE. 
Quel est le cry? 
PLAT Pays. 
Tout ung, tont ung. 
PEUPLE. 
J'enrage qu'avec vous ne voys. 


BERGIÈRE. 
Bon jour. 

PLAT Pays. 
Bon vespre. 


PEUPLE. 
Hault le boys. 


BERGIÈRE. 
Vous re tenez en voz aboys; 
De moy n'avez mercy aucun. 
Bonjour. 
PLaT Pays. 
Bon vespre. 


PEUPLE. 


Quel est le cry 9 {Hault le boys.] 


PLar Pays. 
Tout ung, tout ung. 
PEUPLE. 


J'ay icy autant comme à jung. 
En vous je prens mon alliance 
Et vostre nom. 


BERGIÈRE. 


Bonne esperance ; 

Bergière plaine de science, 
Je me loue, soit blanc, soit bis, 

En gardant brebis 

Sur ces vers herbis, 

Au soleil Iuysant, 

Et là me bubis: 

Rien ne m'est nuysant. 

Par deduit plaisant, 

Âu chant du faisant, 
Fois ma panetière 
Où paix a demène. 


PLarT Pays, 


Bergière souveraine, 
Honneur. 


BERGIÈRE,. 


Et à vous aussi, 
Que faictes{-vous cy ]? 
Songez-vous malheur ? 


PEUPLE. 


Dame sans soussi, 
J'ay le cueur transi, 
Esperant bon heur. 


BERGIÈRE. 


Est-ce par ardeur, 
Ou par grans chaleurs, 
Qu'estes ainsi nus? 


PLAT Pays. 


D'abit de pasteur, 
Par mon créateur, 
H n’en est plus nulz, 


BERGIÈRE. 


Et sans jouster, à culz nus, 
Essayons-nous dessus ceste herbe, 
IL n'est [ne] doussaine ne harpe 
Ne son de manycordion 

Qui sceust faire tel gaudion 

Que nous ferons à ceste fois. 

MiEULX QUE DEVANT, en chantant. 
Je tiens de Phebus, de Pheton, 
De Phebé, des dieux , des deesses, 
Et d'Orpheus vent de doulx ton. 
Je vois chez princes et princesses, 
Lesquelz j'entretiens en lyesses. 
En court suis le premier devant. 
Garny suis de toute sagesses 
Et fus né vers souleil levant. 
PEUPLE. 
Qui estes- vous? 
Mreurx. 
Mieulx que devant. 

BERGIÈRE. 

Qu'aportez-vous ? 
MiEuLx. 
Bonnes nouvelles. 

PLaT Pays. 
Suyvir vous veulx doresnavant. 
Qui estes-vous ? 

MIrEULx. 
Mieulx que devant; 


Roger Bon-Temps Ÿ vois suyvant, 
Faisant chapeaulx de fleurs nouvelles. 


BERGIÈRE. 
Qui estes- vous ? 


MIEULX. 
Mieulx que devant. 


230 BERGERIE 


PEUPLE. 
Voz motz ne [nous] sont pas rebelles, 
Et sont fournis de doulces tailles. 
PLAT Pays. 
Par vous rabesseront les tailles. 
BERGIÈRE. 
Mieulx que devant, c'est un beau nom. 
MIEuLx. 
Je veus estre vostre guydon; 
Oster vous puis de malletoste. 
PEUPLE. 
Si vous plaist, vous serez nostre hoste, 
Pour nous preserver des gensdarmes. 
MiIEuULx. 
Il fault que vous soyiez tous fermes , 
Et ne soiez point esbahys. 
Quel est vostre nom? 
PLAT Pays. 
Plat Pays. 
Mieux. 
Et vous, comment ? 
PEUPLE, 
Peuple Pensif, 
MIEuLx. 
Affin qu'il n'y ait point d’estrif, 
Je marqueré vostre logis, 
Et, n'en serez point esbahys, 


Aux gendarmes direz comptant 
Que vous avez Mieulx que devant. 

PLAT PAYS. 

Grates. 

PEUPLE. 
Tout est à vo commant. 
Mais je vous prie, Mieulx que devant, 
Ainsi comme bon eschanson, 
Que chantons, au departement, 
Icy ung motet de chanson. 


Cy fine la Farce joyeuse de Mieulx 
que devant, à quatre 
personnaiges. 


FARCE NOUVELLE 


MORALISÉE 
DES 


GENS NOUVEAULX 


Qui mangent le monde et le logent de mal en pire 


À quatre personnaiges, c'est assavoir 
pi 


LE PREMIER NOUVEAU 
LE SECOND NOUVEAU 
LE TIERS NOUVEAU 
ET LE MONDE 


LE PREMIER NOUVEAU commence. 


@) 


ui de nous se veult enquerir 

Pas ne fault que trop se demente; 
Nostre renom peulton querir, 
Com verrez à l'heure presente. 
Des anciens ne vient la sente, 

Combien qu'ilz fussent fort loyaulx. 
Chascun à part soy se regente; 

Somme , nous sommes gens nouveaulx. 


LE sEconD Nouveau. 
À gens nouveaulx nouvel coustume ; 
Chascun veult veoir nouvelleté. 
Bien sçavons que tel l'oyson plume 
Qu'au menger n’est pas invite. 

Et, pour vous dire verité, 
Nous avons monsmignons et beaulx, 
Pour procéder en équité ; : 
Somme , nous sommes gens nouveaulx. 
LE TIERS NOUYEAU. 


Du temps passé n'avons que faire 
Ne du faict des gens anciens. 
L'on l’a paint ou mys par histoire , 
Mais, de vray, nous n’en sçavons riens. 
sais, GE VTAY, ROUS savons 
S'ilz ont bien faict, 1l ont leurs biens ; 
,. me . 
S'ilz ont mal faict , aussi les maulx. 
. % 
Nous allons par aultres moyens; 
? 
Somme, nous sommes gens nouveaulx. 


LE PREMIER. 


Gouverner, tenir termes haulx, 
Regenter à nostre appetit, . 
Par quelques moyens bons ou faulx ; 
Nous avons du temps ung petit. 
LE SECOND. 
Les vieulx ont regné , il souffit; 
Chascun doit re[g iner à son tour. 
Chascun pense de son profit, 
Car après la nuyt vient le jour. 
LE TiERS. 
Or ne faisons plus de sejour, 
Mais avisons qu'il estde faire, 

LE PREMIER. 
Compaignons , ilest necessaire 
D'aller ung petit à l’esbat. 

À nouveaulx gens nouvel estat, 
Puisque les gens nouveauix nous sommes, 

Acquerir de bruit si grans sommes 
Que par tout il en soit nouvelles. 
LE SECOND. 
Faisons oyseaulx voler sans elles , 


Faisons gens d'armes sans chevaulx, 
Ainsi serons-nous gens nouveaulx. 


LE TIERS. 
Faisons advocatz aumosniers, 
Et qu'ilz ne prennent nulz deniers, 
Et, sur la peine d’estre faulx, 
Ainsi sérons-nous gens nouveaulx. 


LE PREMIER. 
Faisons que tous couars gens d'armes 
Se tiennent les premiers aux armes 
Quant on va crier aux assaulx ; 
Ainsi serons-nous gens nouveaux. 


. Le sEeconr. 
Faisons qu'il n'y ait nulz sergeans 
Par la vie ne par les champs, 
S'ilz ne sont justes et loyaulx ; 
Ainsi serons-nous gens nouveaulx. 


LE TIrERS. 

Faisons que tous ces chicaneurs, 
Ces prometteurs, ces procureurs, 
Ne seignentplus memoriaulx , 
Ainsi serons-nous gens nouveaulx. 

LE PREMIER. 
Faisons que curez et vicaires 
Se tiennent en leurs presbytaires 
Sansavoir garces ne chevaux ; 
Aïnsi serons-nous gens nouveaulx. 

LE SECOND. 


Or faisons tant que ces gras moines, 

Ces gros prieurs et ces Hanoines , 

Ne mangeussent plus gras morceaulx ; 

Ainsi serons-nous gens nouveaux. 
LÉ TIERS. 

Faisons que tous les medecins 

Parviennent tousjours en leurs fins 

Et qu'ilz guerissent de tous maulx ; 

Ainsi serons-nous gens nouveaulx. 


LE PREMIER NOUVEAU. 
Cheminous par mons et par vaulx 
En pourchassant nostre aventure. 
C'est droict, c'est le cours de nature; 
Nostre cours dure maintenant; 
Les anciens ont faict devant 
Leurs jours, il faut les nostres faire. 
Gens nouveaulx ne se doivent taire; 
Car nous avons des anciens 
Par succession tousleurs biens 
Quelque part qu'ilz soient vertiz. 

LE SECOND. 
Pourquoy ne sont-iiz bien partis ? 
T1z en avoient tant, mère dieux ! 

LE TIERS. 

Ilz sont cachez en trop de lieux, 
Voyre qu'on ne sçait où ilz sont. 

LE PREMIER. 
Massons qui vielles maisons font 
En trouvent souvent à pleins potz; 
Mais , quant à nous, nescio vos. 

LE SECOND. 


C'est ung point trop mal assorté, 
Les gens vieulx ont tout emporté; 
lz ont fondé tant de chanoines, 
Tant d'abayes , tant de moynes, 
Que les gens nouveaulx en ont moins. 
LE TIERS. 
Que servent un tas de nonnains, 
Que mon père jadis fonda ? 
Et cinq cens livres leur donna, 
Dont je suis povre maintenant. 
LE PREMIER, 
J'en peulx bien dire peu ou tant. 
Que peult estre tout devenu 
Que nous n’avons le résidu ? 
Il nous devroit appartenir. 
LE SECOND. 
C'est faulte de sa part tenir. 
LE TIERS. 
Or sus, ilz sont mors de par Dieu, 
Et si ne sçavons en quel lieu 
Estoyent leurs tresors souverains. 
LE PREMIER. 
Voulentiers , à ses jours derrains, 
Ung riche cèle sa richesse. 
LE SECOND. 
Unde locus , mais pourquoy esse ? 
Pourquoy n'en ont-ils souvenir? 
LE PREMIER. 
Hz cuident tousjours revenir; 

Mais esperance les deçoit , 
Et par ainsi on apparçoit 
Que pluiseurs ont esté deceuz. 


LE SECOND. 


Or prenons ung chemin, sus , sus; 


Chascun en son propos se fonde. 


LE TIERS. 


Ïl nous fault gouverner le Monde, 
Velà notre faici tout conclus; 

Aux anciens n'appartient plus; 
C'est nous qui devons gouverner. 


LE PREMIER. 


Rien ne nous vault le sejourner ; 
Allons veoir que le Monde faict. 


LE MONDE. 


Et que sera-ce de mon faict ? 
Pourquoy m'a laissé Zephirus ? 

Je suis tout destruict et deffaict. 
Tous mes biens sont à Neptunus. 
Jamais asseuré je ne fus, 

Pource que j'avoye esperance; 
Mais maintenant je n’en puis plus, 
Le Monde vit en grant balance. 


LE PREMIER. 

Ho, j'ay ouy le Monde, qu'on s’avance; 


H faut tirer par devers luy. 


LE SECOND. 


Gardons-nous de luy faire ennuy; 
Traicter le convient doulcement. 

LE PREMIER. 


Et puis, Monde, comment, comment, 
Comment se porte la santé ? 


LE MONDE. 


Honneur et des biens à planté 
Vous doint Dieu, mes bons gentilzhommes. 


LE PREMIER. 
Vous ne sçavez pas qui nous sommes ? 
Le Monpe. 
Ma foy, je ne vous cognoys rien. 
LE PREMIER. 


Par ma foy, je vous en croy bien. 
Monde, nous sommes Gens nouveaulx. 


LE Monpxt. 


Dieu vous guarisse de tous maulx ; 
Gens nouveaulx , que venez-vous faire ? 


LE SECOND. 
C'est pour penser de ton affaire 
Et de ton estat discerner. 

LE TLERS. 
Nous venons pour te gouverner 
Pour ung temps à nostre appetit. 

LE Monpe. 


Vous y congnoissez bien petit. 
Dieu ! tant de gens m'ont gouverné 
Depuis l'heure que je fus né! 

En moy ne vis point d'asseurance ; 


DES GENS NOUVEAULX, 


J'ay esté toujours en balance. 
Encores suis-je pour ceste heure. 
Le peuple tranaille et labeure, 
Et est de tous costez pillé ; 
Quant labeur est bien tranquillé, 
Il vient ung tas de truandailles 
Qui prennent moutons et poulailles. 
Marchandise ne les marchans 
N'osent plus aller sur les champs, 
Et chascun dessus moy se fonde, 
En disant : Mauldit soit le Monde! 
J'en ay pour retribution 
Du peuple malediction ; 
C'est le salut que j Ten} emporte. 

LE PREMIER. 


Vous gouverne-on de tel sorte? 
Qui faict cela? 


Le MonDE. 


Gens envieux, 
Qui sont de guerre curieux 
Et vivent tousjours en murmure, 
Et jamais de paix n'eurent cure. 
Ceulx-là ont mon gouvernement 
Sans savoir pourquoy ne comment, 
Ne à quelle fin ilz pretendent ; 
Je ne sçay que c'est qu'ilz attendent, 
Et ne sçay qu'ilz deviendront. 
Je cuide qu'ilz me mengeront, 
Se Dieu de brief n’y remedie. 


LE seconp. 


Taisés-vous, Monde, non feront : 
Gens nouveaulx vous en garderont, 

Quelque chose que l’on vous die. 
Le Moxpe. 


fl vous court une pillerie 

Voyre sans cause ne raison. 

Labeur n'a riens en sa maison 
Qu'ilz n'emportent; velà les termes. 
Et si ne sont mie gens d'armes 

Qui soyent mis à l'ordonnance 
Servans au royaulme de France. 

Ce ne sont q'ung tas de paillars, 
Meschans, coquins , larrons, pillars. 
Je prie à Dieu qui les confonde. 


LE TIERS. 


Paix nous vous garderons, le Monde, 
Et vous deffendrons contre tous, 


LE MonvE. 
Je seroye bien tenus à vous 
Et le verroye voulentiers 
LE PREMIER. 


Monde, il nous fault des deniers, 
Et puis après aviserons 

Que c'est que de vous nous ferons ; 
Il n’y a point de broullerie. 


LE MonNpe, 


Vous venez donc par pillerie? 
Je ne l’enteus pas aultrement. 


LE SECOND. 


Nous venons, ne vous chault comment ; 
Tantost vous le congnoistrés bien. 


DES GENS NOUVEAULX. 241 


LE MONDE. 
Ne me doit-il demourer rien ? 
LE PREMIER. 
Vivre fauit par quelque moyen. 
Voyey pour moy. 
LE TIERS. 
Cecy est mien. 
Monde, il fault avoir sa vie. 
LE Monpe. 
Je prie à Dieu qu'il vous mauldie. 
Esse cy le commencement 
De vostre beau gouvernement? 
Gens nouveaulx sont-ilz de tel sorte ? 
LE PREMIER. 
Monde, plains-tu ce que j'emporte? 
Quaquettes-tu? Que veulx-tu dire ? 
LE Monpe. 
Nenny, je ne m'en fais que rire. 
Jay assez plus que tant perdu. 
LE SECOND. 
Nous ne l'avons pas despendu; 
Ceulx qui le diront seront folz. 
Le MonveE. 
Sont esté tels gens comme vous. 


post je suis de tous assaulx, 
Pillé des vieulx et des nouveaulx ; 


Je ne sçay quel part je me boute. 
LE TIERS. 


Ce n'est pas tout. 
Ti, 18 


242 FARCE 


LE Monpe. 
J'en fays bien doubte. 


LE PREMIER. 
Aussi t'y doibz-tu bien attendre. 


Le MonpE. 
Au moins, quant n'y aura que prendre, 
Vous ne sçaurez que émander. 
Lafs], je pensoye qu'amender 
11 me deust de vostre venue. 
Il n'est rien pire soubz la nue 
Que Gens nouveaulx de maintenant. 


LE SECOND. 
Nous vous gouverneronus content. 
Monde, cheminez quant et nous. 
LE MONDE. 


Voyre, mais où me menrez-vous ? 

Je le vouldroye bien sçavoir. 

Or ça donc{ ques], il fault sçavoir 
Quelz gouverneurs [ey]on nous baille. 


LE SECOND. 


De vous [nous] aurons grain et paille, 
Par ma toy, je n'en doubte pas. 


LE PREMIER. 


Cheminez encore deux pas , 
Et puis nous vous abregerons. 
Le Monne. 


Où esse que nous logerons? 
Pen suis grandement en soucy. 

LE SECOND. 
Ne vous chaille; c'est près d'icy. 
Sans cheminer jà plus aval, 
Logez-vous icy. 


LE MONDE, 


Je suis mal, 
Et à mal m'avez amené. 
O povre Monde infortuné ! 
Fortune, tu m'es bien contraire, 
Contraire dès que je fuz né, 
Ne fuz qu’en peine et en mistre. 
Misérable, que doy-je faire ? 
Faire ne puis pas bonne chère : 
Cher me sont trop les Gens nouveaux. 
Nouvellement sourdent assaulx. 
Vivre ne peult le povre Monde. 
Monde souloye estre jadis ; 
Jadis portoye face faconde; 
Faconde estoye en plaisans dis, 
Dis je disoye , et je larmis 
Larmes et pleurs de desplaisance. 
Plaisir me fault; douleur s’avance. 


LE PREMIER. 
Vous estes logé à plaisance, 
Monde, c'est le point principal. 
LE MONDE. 
Gens nouvéaulx , soubz vostre asseurance, 
Vous m'avez amené à mal. 
‘LE SECOND. 


Venez çà; n'estes-vous pas mieulx 
Que vous n'estiez anciennement ? 

LE MOnpez. 


Je regrette le temps des vieulx, 
Se vous me tenez longuement. 


LE TIERS. 
Vous desplaisent les Gens nouveaulx ? 
De quoy menez-vous si grant bruit? 
LE MONDE. 


Au premier, vous me sembliez beaulx, 
Mais en vous n’y a point de fruit. 


LE PREMIER. 
Vous plaignez-vous pour si petit? 
Sommes-nous gens si enragez ? 
LE MoNpe. 


Gens nouveaulx, petit à petit, 
J'ay grant peur que ne me mangez. 


LE SECOND. 
El fault que vous vous reclamez, 
À vous le dire franc et court. 
LE MONDE. 


Vous estes si très affamez 
Que ne povez entrer en court. 


LE TIERS, 


Vous parlez en parolles maigres; 
Dictes vostre desconvenue, 


LE Monpe. 


Vous mordez de morsures aigres, 
Gens nouveaulx, à la bienvenue, 

LE PREMIER. 


Les Gens nouveaulx auront leur tour, 
Puis que une foys sont esveillez. 


Le Move. 


En me monsirant signe d'amour, 
De nuyt et jour vous me pillez. 


LE SECOND. 


Il faut que vous appareillez 


À nous bailler ung peu d'argent, 
Monde. 
LE Moxnpe. 


Si souvent! si souvent! 
LE TIERS. 
Voire si souvent, plus encor. 
Ça, de l'argent. 
LE PREMIER. 
Ça, ça, de l'or, 
Monde , nous vous garderons bien. 
Le Monpe. 
Or ça, quant je n’auray plus rien, 
Sur moy ne trouverez que prendre. 
LE SECOND. 


Nous sommes encore à prendre; 
Monde, endurez cette saison. 


LE TIERS. 
Je cuide que ceste maison 
Lui ennuye. Changeons de place, 
Affin que soyons en sa grace, 

Monde, voulez-vous desloger ? 
Nous vous ferons ailleurs loger 
Honnestement, mais qu’il vous plaise. 


LE MONDE. 


Je ne suis pas fort ä mon aise; 
Je suis en mal; c'est grand soucy. 


LE PREMIER. 
Sas, sus, vous partirez d'icy.. 
Venez-vous en. 
LE MONDE. 
Dieu me conduye. 
LE TIERS. 


Pour guerir yostre cueur transy, 
Sas, sus, vous partirez d'icy. 


Le Monpe. 
Gens nouveaux, faictes-vous ainsi ? 
LE PREMIER. 


El est conclus, n’en doubtez mye. 
Vecy plaisante hotellerie. 
Monde, logez-vous y, beau sire. 


Le MONDE. 


Ha, Dieu, je vois de mal en pire! 

Que me faictes-vous, Gens nouveaulx# 
Vous m'estes faulx et desloyaulx ; 

Vous me logez de mal en pire. 


LE PREMIER. 


Autant vous vault plourer que rire, 
Monde, prenez bon reconfort. 

Le Monpe. 


Que ne descend taniost la mort, 
Mordant par diverse poincture ! 
Privé me sens de tout confort; 
Fort est grant le mal que j'endure. 
Dure durete et passion dure, 
Dures pleurs me convient getter, 
Sans nul espoir, fors regreter, 
Regretz piteulx , et lamenter 
Lamentz mortelz qu’on ne peult dire; 
D'ire me fault tout tourmenter, 
Tourmenté en [très] grant martire, 
Tiré suis en logis mauldit. 
Gens nouveaulx en font leur edit. 
Ha! Monde, où est le bon temps 
Que tu plaisoys à toutes gens? 
Et ores tu es desplaisant. 
Peuple, d’avoir bien ne te attens 
Quant Gens nouveaulx sont sur les rens, 
Toujours viendra pis que devant. 

LE SECOND. 
Vous estes en logis plaisant. 
De quoy vous allez-vous plaignant ? 
Vous plaignez-vous des Gens uouveaulx ? 

LE TIERS. 


Se plus vous allez complaignant 

Encore aurez pis que devant; 

Ce ne sont que premiers assaulx, 
LE MONDE. 

Or voy-je bien qu'il m'est mestier 

De le porter patiemment. 

Chascun tire de son cartier 

Pour m'avoir, ne luy chault comment. 
Vous povez bien voir clerement 

Que Gens nouveaulx , sans plus rien dire, 
Ont bien tost et soubdainement 

Mys le Monde de mal en pire. 


Finis. 


Farce nouvelle moralysée des Gens nou- 
veaulx qui mengent le Monde 
et le logent de mal 
en pire. 


FARCE NOUVELLE 


À cing personnaiges, c’est assavoir 
J 


MARCHANDISE ET MESTIER 
POU D'ACQUEST 

LE TEMPS QUI COURT 

ET GROSSE DESPENSE 


MARCHANDISE commence. 


LS e quel estat me puis-je outiller 
S Pour parvenir à ce que je pretens ? 
£ De jour en jour ne fais que travailler ; 
me) Parquoy je dis, par biew, sans me railler, 
Qu’à grant peine püis avôir mes despens. 
J'ay bien mengé deulx ou trois bons arpens 
De mes meubles, sans gaigner une maille. 
Ettoy, Mestier? 
MESTIER. : 

Je (re)pays de habiller; 
De jour et nuict on me vient reveiller. 
Au grant dyable en soit la quoquinaille. 

MARCHANDISE. 
Se aulcun Lombart me vient livrer bataille, 
Prendre noz biens par execution, 
Je le payray, par bieu, quoy qu'il en aille ; 

Soit d'ung respit ou d’une cession. 
MESTIER. 
‘Jay grant horreur voir la confusion. 
MARCHANDISE. 
Tout est bien cher; c'est piteulx contrepoint. 


MESTIER. 
Le Temps qui court nous tient en jussion. 
Mais jay grant peur que par succession 
Il ne me faille menger mon vieil porpoint. 


MARCHANDISE. 
Le grant dieu Mars se lasse[r]a-il point 
De nous battre tant d’estoc et de taille? 


MESTIER. 


Les gros larrons, les pendera l'en point ? 
Nous tiendront-il tousjours en-leur fermaille ? 


MARCHANDISE. 
Tel a brague, qui n’a denier ne maille. 
MESTIER. 
Tel mendye, qui a esté bien gourt. 
MARCHANDISE. : 


Tel est vanteur qui couche sur la paille; 
Voilà le train; par bieu, du Temps qui court. 


MESTIER. 


Marchandise, pour vous [le] faire court, 
Passer le fault, sans plus crier ne braire. 


MARCHANDISE. 


Passer le Temps ? Ma foy , il est trop lourt; 
Les plus huppez y ont bien fort à faire. 

MESTIER. 


Kahu kaha, il nous le convient faire, 
Qui me croira. 


MARCHANDISE. 
De ce à moy ne tienne. 
MESTIER. 
En attendant que le bon Temps viendra, 
Le maulvais fault passer, qui me croira. . 
MARCHANDISE. 
J'y prendrai peine si bien qu'il y perra 
À quelque pris, par bieu, qu'il en advienne. 
MESTIER. 
Passer le fault, par bieu, qui me croira, 
Gentil mignon: 
MARCHANDISE. 


De ce à moy ne tienne, 


ley Mestier et Marchandise prennent l’estamine pour passer 
le Temps. 


Pou D'ACQUEST. 


Matin, matin, les aultres ne reviennent 

Passer le Temps; il n’y a que ce dangier. 

Hé, cessez-vous, que bon gré saint Estienne, 

Je ne croy pas que auleun mal.ne vous vienne. . 
Les gens icy, estes- vous enragez ? 


MESTIER. | 
Nous ne sommes pas encore avOoyez. 
MARCHANDISE. 
Je ne voy rien passer par l’estamine.- 

Pou D’ACQUEST. 


11 me semble que soyez ennuyez. 
Avez-vous tons vos escus desployez ? 
Je vous viens veoir, donnez-moy mes estraines. 


MESTIER. 
Hé, bona nox. 


Pou D'ACQUEST. 
Dieu gard lez capitaines. 
Comment se portent les joyeulx assistens ? 


MARCHANDISE, 
Voylà comment Fortune nous demaine. 


MESTIER. 
Hé, bona nox. 


Pou D'ACQUEST. 

[Dieu gard les capitaines. ] 
Comment se portent les joyeulx assistens ? 
Que, tous les dyables, vous faictes layde mine. 
Que faictes-vous ? 


MARCHANDISE. 
Et nous passons le Temps. 
Pou D'ACQUEST. 


Ouy dea, ouy dea; vous le passerez tant, 
Par sainct Jaques, vous n’en estes pas prestz. 


MESTIER. 


Tu me sembles ung joyeulx applicquant ; 
Comme est ton nom ? : 


Pou D'ACQUEST. 
= J'ay à nom Pou d'Acquest. 

MARCHANDISE. 
Pou d’Acquest ? 
MESTIER. 
Pou d’Acquest ? 
Pou D'ACQRUEST. 
Voire je le suis; 
Longtemps y a que je vous suys. 
Quoy , ne me congnoissiez-vous point ? 
MARCHANDISE. 
Corbieu , nous sommes bien empoint ; 
Pou d’Acquest, cela me desgoute. 
: Pou D'ACQUEST. 
Vous en estes bien de sainct prins. 
Ilne passe ne grain ne goutte. 
MESTIER. 
Je me suis rompu le costé. 
MARCHANDISE. 
Je commence à me lasser. 
Pou D'ACQUEST. 
Pour le vous dire, somme toute, 
Le Temps est trop fort à passer. 
MESTIER. 
Tel cuide par trop embrasser 
Qui laisse eschaper son fardeau. 
MARCHANDISE. 
Tel cuide souvent menasser 
Qui est frappé de son cousteau. 
MESTIER. 
Nous en sommes très bien et beau; 

Possible n'est passer le Temps. 
Pou D'ACQuEsT. 


J'ay encore ung grant vieil drapeau ; 
Vous le passerez bien dedans. 


MARCHANDISE. 
Voicy ung droict engin nouveau. 
Ayde-nous. 


Pou D'ACQUEST. 
À , j'en suis content. 


MESTIER. 
Or ça, ca, qu’en despit du Temps 
Il n'y passe goutte ne grain. 


Pou D'ACQUEST. 
C’est l’estamine de chagrin ; 
Vous n'aurez pas fait de dix ans. 
MARCHANDISE. 
Soit en chagrin ou aultrement, 
Nous n’en sçaurions venir à bout. 
Pou D'ACQUEST. 


Vous n'avez point d'entendement 
Par ma foy, vous estes trop lourt. 
Si vous voulez v{[e loir le bout, 
De passer le Temps en chagrin, 
Je vous [en] diray le ragout. 


MESTIER. 
Compte nous en ung petit brin. 
Pou D'ACQUEST. 
Si vous voulez sçavoir le train, 

Escouter vous fault mon blason. 
Quant il vient en vostre maison 
Un sergent pour executer, 
Et il vous fait tout emporter 
Qu'il n'y demeure que la place, 
Vous devez-vous pas chagrigner? 
MARCHANDISE. 
Par ce moyen le Temps se passe. 
Pou D'ACQUEST. 
Si vous voulez avoir credit, 
Dictes ainsi que m'orrez dire, 
Et vous l'aurez sans contredire, 
Mais il est requis à l'affaire 
Faire ainsi que me voirrez faire, 
Et vous l'aurez sans contredit, 


MESTIER. 
Faict sera. 


Pou D'ACQUEST. 

Monsieur mon amy, 
Faire vous veulx, sans long quaquet, 
Le plus très grant villain banquet, 
Ou le diable d'enfer m'emporte 
De la plus grant villaine sorte. 
Pour le vous dire brief et court; 
Voyla comme flateurs de court 
Disent aujourd'huy. 


MARCHANDISE. 
C'est oultraige 
De contrefaire son langaige. 
Pou D'AGQUEST. 
Sang bieu, morbieu, je turay tout! 

Je regny bieu, j'en viendray à bout, 
Nul n'y peult mettre contredit. 
MESTIER. 
Tel cuydoit bien avoir credit 
Eu aulcun lieu, a tout gasté. 
Pou D'ACQUEST. 
Pour ce qui s’est par trop hasté 
De monter, il est cheu à val. 
MARCHANDISE. 
Pour peu de chose il vient beaucoup de mal. 
MESTIER. 
De moins que neant on faict maintes reproches. 
MARCHANDISE. 
Par icelluy qui les pechez rabat, 
Une demarche nous mect en gros debat. 
Pou D'ACQUEST. 
Voyre sans plus pour avoir une crosse. 
MESTIER. 
Fort à ferrer a tousjours fer qui loche. 
MARCHANDISE. 
Cheval hargneux une estable a par soy. 
Pou D'ACQUEST. 
Passe partout souventes foys s'acroche 
Et deschire ce qui est autour soy. 
LE Teups. 
Est-il saison que me tienne à requoy, 
Puisque sur tous ay le bruyet, somme toute ? 
Le peuple tien et tiendray en aboy. 
Est-il saison que me tienne à requoy ? 

Si je règne jusques au mois de may, 
D'effusion il cherra mainte goutte. 
Est-il saison que me tienne à requoy, 
Puisque sur tous ay le bruyct, somme toute? 
Les ungs m'ayment, les autres me deboute; 
Si n'y entens, parbieu , ni qui ne quoy; 
Resveiller Mars feray, quoy qui me couste, 
Si je règne jusques au mois de may. 
MARCHANDISE. 
Gens de mestier, m'est advis que je voy 
Le Temps qui court. 
MESTIER. 
C'est mon, sans nulle doubte. 
Pou D'ACQUEST. 
Qu'il est pervers! je croy qu'il ayt les gouttes. 
Maille santé l’est venu visiter. 
MARCHANDISE. 
Il va. 
MESTIER. 
11 vient. 
MARCHANDISE. 
Il oreille. 


MESTIER. 
Il escoute. 
Pou D'ACQUEST. 
Je luy donroys une horrible sacoutte, 
"Se contre luy je puis resister. 
MARCHANDISE, 


Par devers luy nous convient assister, 
- Sans attendre plus tart dessus la brune. 
T, In, 47 

Pou D'AGQUEST. 


Parlez tout doulx, car il tient de la lune, 
Et a la teste massive de grillons; 

TE nous mettera à la roue de fortune; 
C'est pour nous faire avoir les oreillons. 


MESTIER. 
Dieu gart le Temps. 


LE Temps. 

Dieu vous gard, mes mignons. 
Qui vous meult de venir en cest estre ? 
Vous me semblez tous gentilz compaignons. 


MARCHANDISE. 
Dieu gart le Temps. 
LE TEmPs. 
Dieu vous gart, mes mignons. 
MARCHANDISE. 


Par devers vous comparer nous voulons 
Comme voz cerfz. 


LE Temps. 
Itelz vous devez estre. 
Pou D'ACQUEST. 
Dieu gart le Temps. 
Le Temps. 


Dieu vous gart, mes mignons. 
Hée, Pou d'Acquest ! 


Pou D'ACQUEST. 
Dieu vous gart, nostre maistre. 

LE Temps. 
Comment te va? 
. Pou D'ACQUEST. 
Mieulx ne me pourroit estre. 
[Le TEmps.] 
Estes-vous fort de pecune comblé? 
MESTIER,. 
À vostre fait ne nous povons congnoistre. 
Pou D'ACQUEST. 
Et taisez-vous, le grant diable y puist estre! 
Il est luneau, vous le ferez troubler. 
LE Trwps. 
Que disent-1l ? 
Pou D'ACQUEST. 
Se nous aurons du blé. 
LE Temps. 
Ouy, on vous en apporte. 
MARCHANDISE. 
Que le Temps est d’une saulvaige sorte ! 
Par sainct Jaques, je ne le puis congnoistre. 
Pou D'ACQUEST. 
Et taisez-vous , le diable vous emporte. 
MESTIER. 
Que le Temps est d'une maulvaise sorte! 


MARCHANDISE. 
Malice bruyct. 


Pou D'AGQUEST. 
La bonne année est morte. 

MESTIER. 
Pour Je present chaseun veult estre maistre. 
Pou D'ACQUEST. 
Que le Temps est d'une terrible sorte, 
Par saint Jaques , je ne le puis congnoïstre. 
Le Temps. 
Tenez, mignons , voyla qui est pour mettre 
Sur vostre dos; voyez que je vous baille. 
MARCHANDISE. | 


Nous voulez-vous de telz bourdes remettre ? 
Et qu'esse cy ? 
Le Temps. 


Que c'est? ce sont retailles. 
Quoy, vous tremblez ? 
MESTIER. 
Pas ne sommes asseurez. 
Pou D'ACQUEST. 
Cecy, sang bieu, ce n'est chose qui vaille; 
Se ne sont pas banières à cousturiers, 
MARCHANDISE. 
Où prins aubert ? 
MESTIER. 
Où prins tant de deniers ? 
Le peuple l’a il davantaige ? 
MARCHANDISE. 
Que fcrons-nous de tant d’avanturiers ? 
Pou D'ACQUEST. 
Hé , on a faict ung tas de francs archiers 

Pour achever de piller les villages. 


Le Temps. 
Plusieurs par moy receveront leurs gaiges, 
Si je ne suis [alors] mort ou pery. 
MESTIER. 

J'aÿ si grant dueil qu'a peu que je n'enraige, 
Ha! Temps qui court, tant tu nous faitz d'ennuyÿ. 
Le TEwpPs. 

Ha, gross? Me veult-on aujourd’huy 

Supediter? G'y mettray [bien] police; 

Puisque à ce coup me metz à regiber, 

Grorez de vray que j'envoyray briber 

Ceulx quim'onttinslongtempssoubzleur pfe lisse. 
GROSSE DESPENSE. 


C'est moe c'est moy qui suis bonne nourrisse ; 
Je faitz faire banquetz delicieulx. 
À plusieurs je suis assez propice. 
Croyez d'ung cas que je ne suis pas nice, 
Car je gouverne toutes gens somptueux. 
Pou D'ACQUEST. 
Ne vous desplaise , je suis fantasieulx. 
Qui estes-vous ? 
GROSSE DESPENSE. 
Qui je suis? Or y pense. 
Pou D'ACQUEST. 
Ma foy, j'en suis tout melencolieux. 
Mais qui estes-vous ? 
GROSSE DESPENSE. 
Je suis Grosse Despense. 

Pou D'ACQUEST. 
Grosse Despense ? 
MARCHANDISE. 
Grosse Despence ? 


GROSSE DESPENSE. 


Pour vous en dire la briefve consequence , 
De par le Temps suis transmise en ce lieu. 


Pou D'ACQUEST. 
Hola, hola, que personne ne tence. 
Mais aydez-moy à regarder sa pance; 
Je croy que c'est la mère Maulgrébieu. 
MESTIER. 
Grosse Despense, vertu bieu! 
El va plus viste que le pas. 
MARCHANDISE. 


Partir nous convient de ce lieu; 
Grosse Despense, vertu bieu! 


MESTIER. 
Allons-nous en. 


MARCHANDISE, 
Adieu, 
MESTIER. 
. Adieu. 
GROSSE DESPENSE. 
Je vous suyvray pas à pas. 
- Pou D'AQUEST. 
Grosse Despense, vertu bieu! 

Nostre estat n'y fourniroit pas. 
MARCHANDISE. . 
Corbieu, nous ne vous cherchons pas; 
Pourvoyez-vous d'aultre pasture. 
Pou D’AGQUEST. 
Vous avez faict un bon repas; 
Mon Dieu , que vostre pance est dure! 
GROSSE DESPENSE. 
Je ne dy pas ce que mon cueur procure; 
Je vous prometz que vous verrez beau jeu. 
Pou D'ACQUEST. 
Nous direz-vous nostre bonne adventure ? 
Vous amusez tousjours à la pasture; : 
Üng temps viendra que nous sçaurons le neu. 
Le TEmps. 
Qu'est-ce que j'o tempester en ce lieu 
Si longuement ? 
Pou D'ACQUEST. 


Je ne sçay, par ma conscience, 
Se ce n’estoit cette Grosse Despense 
Qui se complaint. 


LE Temps. 


Et la cause pourquoy 
La laissez-vous tomber en decadence ? 


MESTIER. 
Remedier n’y sçauroys, sur ma foy. 
MARCHANDISE. 


Temps qui court, ce n’est pas la loy 
De nous baiïller tout d'une instance 

Pou d’Acquet et Grosse Despense. 
Cela me faict craindre et doubter. 
MESTIER. 
Le fardeau est lourd à porter, 
Sans deffault. 
Le Temps. 
Tant de quaquet! 
Entretencz Grosse Despense; 
Voz dictz n'y font pas un nicquet. 
GROSSE DESPENSE. 


Tenez, voyla vostre pacquet ; 
Prenez.estat de Marhanise. 
Aller vous fault au brunicquet, 

Puisque sur vous ay la main mise. 


MARCHANDISE. 
Nous brasse l'en tel saupicquet ? 
Pou D'ACQUEST: 
Aller vous fault au brunicquet. 
GROSSE DESPENSE. 
1 ne fault point tant de quacquet. 
Vous ne sçauriez trouver remise. 
Pou D'ACQUEST. 
Aller vous fault au brunicquet ; 
Tenez estat de Marchandise. 
GROSSE DESPENSE. 


Or ça, il fault tout d'une mise, 
Gens de mestier, soit gré ou grace, 
Prendre vous fault ceste besasse , - 
Combien que ne soyés mestien. 

MESTIER. 
Que dyable fault-il que j'en face? 
Pou D'AGQUEST. 
Quoy ! reffusez-vous la besasse? 
GROSSE DESPENSE. 
Puisque je ay povoir et audace, 
Je ÿ besongreray par bons moyens. 
Pou D'AGQUEST. 
Mestier, prenez ceste besasse, 
Vous serez lung des mendiens. 
MARCHANDISE. 
Je ne m'en tiens pas trop content. 


MESTIER. 
Pugnis sommes à la rigueur. 
Pou D'ACQUEST. 
On vous fera beaucoup de biens ; 
Vous estes beau frère mineur. 
MARCHANDISE. 
Or ça, de par Nostre Seigneur, 
Or sommes-nous de tous biens separez. 
MESTIER. 
À nostre faict n'y a plus de vigueur. 
Pou D'ACQUEST. 
Le Temps qui court vous a bien reparez. 
MARCHANDISE. 


{L convient donc que soyons separez 
Sans tenir cy si longuement quaquet. 

Au Temps qui court point ne fault diffcrer; 

Grosse Despense m'envoye au brunicquet. 
MESTIER. 

Pour conclure, nous avons Pou d'Acquest, 

Qui dès pieça nous a baïllé chagrin. 

Pas ne convient que face gros excès; 

De mendiens je vois prendre le train. 


Finis. 


LA VIE ET L'HISTOIRE 


DU 


MAULVAIS RICHE 


À traize personnaiges, c’est assavoir 
s 


LEMAULVAISRICHE DIEU LE PÈRE 
LA FEMME du mauivais RAPHAEL 


Riche ABRAHAM 
LE LADRE LUCIFER 
LE PRESCHEUR SATHAN 
TROTEMENU RAHOUART 
TRIPET cuisinier . AGRAPPART (1) 


Icy commence le Sermon 


LE PRESCHEUR. 


egomo quidem.erat dives qui indue- 
Qbatur purpura et histo et epule- 
MPatur quotidie splendide. Scribi- 
ro tur Luce. XXHI. ca. 

Mes chères gens, ceste parolle 

Que nul ne dosbt tenir pour folle, 

Que j'ay cy devant proposée, 

Dessus l’evangile est trouvée, 


{1) Cette Moralité a été imprimée plusieurs fois. Outre 
l'édition de Lyon, que nous reproduisons, on en connoit 
deux autres du seizième siècle; il en a été fait une réim- 
pression à Aix, par Pontier, en 1823, et une autre à Paris, 
par M. Silvestre, en 1835. 

Ainsi que saint Luc le tesmoigne, 
Qui fut present à la besongne, 
Quant Jesuchrist nous enseigna 
Ceste parole, et prescha, 
Et leur dit maint enseignement 
Pour aprendre leur saulvement, 
Et pour le peuple endoctriner 
Pour mieulx à L foy encliner, 
Et pour la grace Dieu acquerre, 
Qui pour nous vint mourir en terre 
Et prendre nostre humanité 
Enla Vierge de grant bonté, 
Qui est de grace tresorière 
Et des saintz cieulx dame et lumière. 
Or luy pryons de cueur entier, 
Que grace nous vueille envoyer; 
Et, pour celle grace impetrer, 
Nous dirons tous, sans arrester, 
Le salut que l'ange apporta 
Quant luy dit Âve Maria. 
Homo quidem erat dives, etc. 
Mes très chères gens, long temps a 
Qu'il fut ung hom à grant puyssance, 
Qui de tresor eut grant finance 
Et se delectoit moult forment 
À estre vestu noblement, 
Comme de pourpre et de soye; 
C'estoit son Soubas et sa joye; 
Et à vivre très largement 
Avoit mis tout son pensement. 
“Mais de povres gens n'avoit cure, 
Aïns leur faisoit honte et laidure, 
Dont il fut griefvement pugnis 
Et en enfer à tousjours mis. 

Quant il vit que damné estoit, 
Adonc forment se repentoit 
De ce que plus n'avoit donné 
Aux pouvres gens, et aulmosné. 
Celuy riche homs que je conte 
N’estoit ne roy, ne duc, ne conte, 
À sa porte souvent venoit 
Ung povre ladre, qui estoit 
Moult aggravé de maladie, 
Et avoit sa melencolie, 
Et À manger moult desiroit 
Du relief qui luy demouroit 
Et des myettes qui cheoyent 
Jus de la table et degoutoyent. 
Mais pour neant s'en dementoit, 
Car nul ne luy en presentoit; 
Si sonnoit-il moult haultement : 
Ses cliquettes abondamment, 
Dont au mauvais riche despleut, 
Et envoya plus tost qu’il peut 
Son varket par grant felonnie, 
Et luy dit: Va, si me deslie 
Mes chiens , sans plus arrester, 
Pour ce meseau le devourer, 
Qui si souvent vient à ma porte. 
Va tost, et point ne le deporte. 

Et le varlet lors respondit, 
Quant son maistre parler ouit: 
Sire , voulentiers le feray, 
Et voz chiens luy hareray. 
Alors le varlet, sans attendre, 
Alla aux chiens courant les prendre, 
Et les hara appertement 
Sur le ladre mouk asprement; 

Mais, par la vertu souveraine, 
Oncques ne peult tant mettre peine 
Qu’au ladre voulsissent mal faire, 
Car pas à Dieu ne vouloit plaire, 
Mais allèrent sans retarder 

Au ladre ses playes lescher, 

Dont au riche forment despleust, 
Et du courroux que il en eust 
Acoucha malade au lit. 

Et le ladre, sans nul respit, 
Mourut à sa porte devant, 

Et puis le riche incontinant 
Trespassa assez tost après, 

Qui fut moult felon et divers 

Et plain de maulvaise nature. 
Oncques de bien faire n’eust cure , 
Dont il fust en enfer dampné, 

Et des dyables emporté, 

Et le ladre , qui eut sa vie 

Usce en si grant maladie, 

Si fut porté en paradis 

En grant soulas et en delis. 

Et tout cela verrez-vous faire, 
Mais qu'il vous plaise de vous taire 
Sans Hire noise ne content, 

Affin que cest esbatement 

Se puist parfaire et accomplir 
Ainsi que nous avons desir. 
Priez pour moy, je vous en prie, 
Dieu vous gart tous de’villennie. 
Commence qui doibt commancer. 


TROTEMENU. 
Hahay, or me fault-il lever. 

Haro ! que je suis endormis, 
Paresseux et effetardis, 
Que pieça ne suis appresté. 
Je croy le soleil est Pré ; 
Qui ha abattu la rosée. . 
J'ay dormy grande matinée; 
Or me faut-il pourpenser 
Comment me pourraÿ excuser 
Envers mon seigneur et mon maistre, 
Que je voy en celle fenestre. 
Mon seigneur, le bon jour ayez. 
Je suis prest et appareillé 
D'aller partout où vous plaira , 
Soit de |à la mer ou deck. ; 
Or me dictes vostre plaisir. 
LE maAULVAIS RICHE. 

Trotemenu, j'ai grant desir 
De vivre planteureusement 
Et d'estre vestu noblement 
De drap de pourpre ou de saye; 
Car j'ay assez or et monnoye 
Pour mon estat entretenir 
Ainsi qu'il me vient à plaisir. 
Or va tost, sans plus retarder, 
Sçavoir que nous pourrons manger , 
Car il est de disner saison. 

TROTEMENU. 
G'y voys sans plus d’aretoyson; 
A faire vo command m’encline. 
Tout droit m'en vois en la cuisine 
Sçavoir si le disner est prest. 
Hau! Tripet, dis moy : est tout prest ? 
Monsieur veult aller disner. 

Or me dis , sans plus sejourner, 
Se jeiray dresser la table. 


TRIPET LE QUEUX. 


Ouy, va tost, sans faire fable; 

Tu es trop mallement songneux. 

Se fusses aussi angoisseux 

De labourer et de gaigner 

Que tu es prest d'aller manger, 

Ce fust merveilles de ton faict. 
TROTEMENU. 

Laisse-moy en paix, s’il te plaist, 

Et me parle d’aultre acointance , 

Car de la pance vient la dance. 

Pour ce m'en voys, sans arrester, 

Mettre la table pour disuer, 

Mais qu'elle soit très bien garnie 

De viande et de vin sur lye. 

C’est ung mestier qui bien me plaist. 

Mon seigneur, sachez qu'il est prest. 

Il ne fault que voz mains laver 

Et vous seoir sans sejourner, 

Car la viande vons attent. 

Tripet le m'a dit en present, 

Vostre queux , qui est moult isnel , 

Qui vous a farcy ung porcel 

Et d’aultres viandes assez. 


LE MAULVAIS RICHE. 


Et le bon jour te soit donnez. 
Comme tu es de franche crine 
Et as le cueur à la cuysine! 
Tu ne feras jà malle fin. 
Dame, venez à ce bassin, 


DU MAULVAIS RICHE. 


Voz mains layer, sans retarder, 
Affin que nous aillons disner, 
Delivrez-vous appertement, 
Car la viande nous attent, 
Ainsi que Trotemenu dit. 


La FEMME pu Rice. 
Monseigneur, sans nul contredit, 
Allons laver quant vous plaira. 

De ce ne vous desdiray jà, 
Ne ne m'en verrez reffuser. 


LE MAULvaISs RICHE. 
C'est bien dt. Or allons disner. 
Trotemenu, ferme la porte, 
Et la viande nous aporte, 
Et va tost sans plus sejourner. 
TROTEMENU. 
Je m'y en voys sans plus songer. 
Tripet, baille çà la viande, 
Puisque mon maistre la demande, 
Et te delivre, je t'en prie. 
TRIPET. 
Trotemenu, à chère lye, 
Viens avant, tost... que tu y metz! 
Porte à monseigneur ce metz, 
Si m'osteras de ceste paine. 
- TROTEMENU. 

Sa dont. Dieu t'envoye bonne estraine. 


Mouseigneur , vecy la viande. 
J'ay tost fait ce que on me commande, 
Puisque la chose si me haitte. 
Mais j'ay ouy une cliquette 
Sonner à la porte devant. 
T. HI : 43 

Je croy c’est ce meseau puant 
Qui vient tous les jours au disner. 
Il ne se veult pas oublier. 

Que voulez-vous que on en face? 


LE MAULVAIS RICHE. 


Je t'en prie, va, si le chasse. 
Il revient ceans trop souvent. 
Hare luy les chiens vistement, 
Ce tu l’oz plus riens demander. 


LE LADRE. 


Et que Dieu soit en ce disner. 
Envoyez-moy aulcune chose, 

Car plus avant aller je n'ose; 
Trestous les jours mon mal empire. 
Helas, comme mon cueur desire, 
D'’estre saoulé des miettes 

Du relief et des choseîtes 

Qui jus de la table degouttent. 

Se sont choses qui bien peu coustent, 
Mais je les desire forment. 

Si vous prie amoureusement 

Que m'en vueillez rassasier. 

Que Dieu vous vueille heberger 
Lassus en son sainct paradis. 


LE MAULvVAIS RICHE. 


Trotemenu, mon bel amy, 
N'as-tu pas ouy ce truant 

Que je t'avoye dit ey devant 

Que de ma porte tu chassasses, 

Et que les chiens tu luy harasses ? 
Vas le moy chasser vistement. 

TROTEMENU. 


Sire, par le Dieu qui ne ment , 
J'en iray faire mon debvoir, 
Etsi vous diray tout de voir, 
Trestous voz ions luy hareray, 
Sçavoir se chasser le pourray. 
Gà, çà, Touret, et toy, Rosette, 
À celluy à ceste cliquette, 
Hare, bare, va là, va là. 
Par Dieu , tuant, or y perra. 
Trop mefaictes avoir riote 
Que tous les jours à ceste porte 
Venez voz cliquettes sonner, 
Qui fait mon seigneur estonner, 
Et luy tournent à desplaisir. 
LE LADRE, 

Helas, mon amy, j'ay desir 
Trop fort de manger du relief, 
Dont mon cueur est à tel meschief, 
Qu'il m'est advis certainement 
Que je mourray cy en present, 
Se je n'en suis rassasié. 
Helas, ce sera grant peché 
À ton maïstre et à toy aussy. 

© TROTEMENU. 
Sus tost, paillard, vuide d'icy, 
Ou tu seras tout devoure 
De mes chiens et si atourné 
Que jamais ne me feras paine. 
Ilare, Touret;-en malle estraine 
Sur cest ort vil mesel puant ; 
Lomme il fait or le meschant, 

Faictes le tost d'icy partir. 
LE LADRE. 
Vray Dieu, il me fauldra mourir... 
En la garde Dieu me commant 
Qui des chiens me face garant, 
Si qu'ilz ne me puissent mal faire. 
Helas, qu'il me vient à contraire 
Que je ne me puis remuer ! 
Très doulx Dieu, vueillez conforter 
Ceste chetive creature 
Qui vit en paine et en dure 
En ceste vie temporelle; 
Dieu me doint l’espirituelle, 
Quant ceste ey si me fauldra . 
Que j'ay desir ce long temps a, 
Car je voy bien certainement 
Que ne vivray pas longuement; 
Je le sens bien à mon poulmon. 
LE MAULVAIS RICHE. 
Trotemenu , j'ay grant tenson 
Et me vient à grant desplaisir 
De ce truant que j'oz gemir. 
Que fait-il ores le piteux ? 
De Dieu aymer n'est pas honteux ? 
Que ne as-tu Les chiens harez 
Et que par eux fust devourez , 
Ainsi que commandé t'avoye ? 
Delivre t'en, se Dieu te voye, 
Se tu me veulx faire plaisir. 
Va-y tost ; tu as bon loysir, 
Puisque nous sommes tous assis. 
TROTEMENU. 


Par le grant Dieu de paradis, 


DU MAULVAIS RICHE. 
Mon seigneur, g’y hay huy esté, 
Et tous voz chiens luy hay haré ; 
Mais oncques mal il ne luy frent 
Ne pour le mordre ne se penent (1). 
Ainçoys l’aloyent couvetant 
Et ses deux Jambes delechant, 
Et lui faisoyent tant grant feste, 
Je ne sçay, moy, que ce peult estre; 
Je croy que Dieu y faict vertu. 

LE MAULVAIS RICHE. 
Par Dieu, tu es bien malostru, 
Que cuides que Dieu s'embesongne, 
D'une si très orde charongne 
Et de si ville creature; 
Se seroit pour luy grant laidure. 
Je croy que tu es rassoté; 
Fais que l'huys si soit bien fermé, 
Que ce meseau n'y puisse entrer 
Va tost, Dieu te puisse cravanter, 
Car riens donner ne luy feray. 

TROTEMENU. 
Mon seigneur, je le chassera 
Se je puis par quelque manitre. 
Or sa, truant, passez arrière, 
Tres ort vilain meseau pourry. 
Que de Dieu soyez vous pugny, 
Tant me faictes avoir de peine. 
LE LADRE. 

Amy, Dieu te doint bonne estraine. 
Pour quoy me dis tant de laidure, 
Se je suis povre creature, 


{1} Variante : Ne pour le mordre ne se mirent. 

De maladie entreprins? 
Dieu, qui est sur tous prefix, 
M'a battu, dont je suis malade 
Par tout le corps et le visaige. 
Aller ne puis r’avant n’arrière , 
Car g'y ay perdu la lumière, 
Et si sçay bien certainement 
Que pas ne vivray longuement. 
Je sens bien la mort qui m’aproche, 
Qui tout homme prent et acroche, 
Laisse-moy ester, je t'en prie. 
Que Dieu te gard de villenie ; 
Je ne puis plus à toy parler. 

TROTEMENU. 
Pour veoir, tu me feras blasmer 
Se ne t'en vas de ceste porte ; 
Tu ne sçais pas la grant riote 
Que mon maistre pour toy demame, 
Car tu ne cessas de sepmaine 
De tes cliquettes cliqueter, 
Qui font mon seigneur estonner. 
Je m'en revoys, adieu te dis. 

LE Lanre. 

Ha , très doulx Dieu de paradis, 
Que ce mal me va angoissant f 
Viay Dien, par ton digne commant, 
Oste moy tost de ceste vie, 
Car de vivre trop il m'emmuye, 
Et m'envoye avec tes amys 
Qui sont à {oy en paradis, 
A celle digne compaignie 
Oùne règne orgueil n’envye. 
Si te requiers de bon guerdon, 


DU MAULVAIS RICHE. 


Doulx Dieu, que me faces pardon 
De mes pechez , et allegance, 
Et me garde de la puyssance 
Des las de l'ennemy d'enfer, 
Qu'ilz ne me puyssent attraper ; 
Je le te requiers bonnement ; 
Et que à mon trespassement 
N'ayent de mon ame puissance. 
Dreu LE PÈRE. 
Abraham, j'ay grant congnoissance 
Et compassion et pitié 
Du povre Lazare, qui est 
À long temps en grief maladie ; 
Pour ce luy veulx donner la vie 
Que j'ay promise à mes amys, 
Pour ce sera posé et mis 
Par mes anges prochainement 
En ton saing, je luy ay comment; 
Mes anges y vueil envoyer. 
ABRAHAM. 
‘Vray Dieu, bien m'y doibs ottroyer, 
Puisque c’est vostre voulenté. 
Louée en soit la Trinité 
Et vostre hault nom glorieux , 
Qui est tant digne et precieux 
Que nul ne le scauroit nombrer; 
On ne vous peult assez louer ; 
Soit faicte vostre voulenté. 
Dieu LE PÈRE. 
Raphael, il me vient à gré 
Du povre ladre visiter ; 
Pour ce te convient devaller 
Là bas à luy incontinent. 


te 


280 La Vie 


Rendre luy.vueil son payement 
Du mal qu'il a tant entluré 

Et si pasciamment porté ; 

Il aura joye sans finer. 


RAPHAEL. 


Vray Dieu, bien m'y doibs encliner 
A faire vo commandement; 
Pour ce m'en voys joyeusement 

Le povre ladre conforter, 

Et vouldroye son ame porter 

Au sain nostre père Abraham: 

Car il a souffert grant ahan 

Tant comme il a esté au monde; 
Pour ce doit estre pur, et monde 
Son ame et bien purifiée. 


LE LADRE. 


Vray Dieu, que ceste maladie 
Forment me destramt et oppresse. 
Longtemps ay souffert grant destresse, 
Dont je loue mon createur, 
Qui de tous maulx rénd le labeur 
À ceulx qui ont la congnoissance 
De son nom et de sa puissance. 
Vray Dieu, je ne puis plusparler. 
En tes mains vueil recommander 
L'ame de moy ; je n'en puis plus. 
SATHAN. 


Haro, que je suis esperdu ! 

Se meseau nous eschappera ; 
Je voy Raphael par dela 

Qui a ja son ame saysie, 
Rahouart, vien ça, jete prie, 


DU MAULVAIS RICHE, 


Allons à luy sans arrester 

Sçavoir se ay ourrons oster. 

Si le merrons à la chauldière 

Où il n'a clarté ne lumière, 

Et nous avançons, je t'en pry. 
RAHOUART. 

Sathan , trop avons fait pour ty. 

Maulgré bieu de ce Raphael ! 

Comme il est songneux et ysnel 

De venir sa proye requerre ! 

] 'ay tel dueil que le cueur me serre 

Qu'il nous est ainsi eschappé ; 

Que Dieuen ayt ores maulgré. 

Non pourtant, nous fault approuver, 

Sçavoir se luy pourrons oster; 

Or va delà et moy deçà. 


SATHAN. 
Sa , Raphael , or y perra, 
Le ladre n’emporterez mye ; 
Il sera en no compagnie , 
En enfer ennuyt hostellez. 


RAPHAEL. 
Certes, ja part vous n’y aurez, 
Car vous y perdrez vosire paine; 
Allez-vous en , en pute estraine, 
De par Dieu je vous le command. 


RAHOUART. 
Bien avons perdu se truant , 
Sathan, par trop longue demeure. 
Maulgré bieu que ne sçavons l'heure ! 
Or nous en allons, je t'en prie, 
Là bas en ceste manaudie 

Où demeure le maulvais riche, 

Qui est tant pervers et tant chiche. 

De cestuy là me puis vanter 

Que il ne nous peult eschapper : 

Or y allons appertement. 
SATHAN. 

Maulgré bieu, je m'en voys huant ; 

Je suis plus songneux que tu n'es. 

Or nous tenons de luy bien prés , 

Si qu'il ne nous puist eschapper. 


LUCIFER. 


Agrappart, va, sans arrester, 
Querre Sathan et Rahouart, 

Qu'ilz viennent tantost celle part, 
Car sçavoir vueil de leur commine. 
Ne cuydes pas que le devine, 

Va tost ; que tu es endormis ! 


AGRAPPART. 


Maulgré bieu et tous ses amys , - 
Que je soys entré en mal an, 

Je m'en voys pour querir Sathan. 
Tous les dyables y ayent part. 

Je croy que vela Rahouart; 

Je m'en voys à luy sans tarder 
Pour luy dire et denoncer 

Qu'il vienne à Lucifer parler, 

Et que Sathan vueille avancer. 
Rahouart, dis-moy dont viens-tn ; 
Mais as-tu point Sathan veu? 

Se tu l'as veu, cy le me dy, 

Et venez tous deux sans detry 
Parler à Lucifer, mon maistre, 


DU MAULVAIS RICHE. 
Je ne sçay pas que ce peult estre, 


Carilest bien fort courrouce. 
Advis m'est qu'il est enragé. 
Venez à luy diligemment: 
RAHOUART. 
Sathan, j'ay veu en present 
Agrappart, qui se part d'icr. 
Allons m'en sans faire-estry, 
Lucifer nous envoye querre : 
Hastons-nous, allons y grant erre. 
Je cuyde que 1l soit troublé 
Du meseau qui est eschappé. 
Ennuyt auras malle journée. 


SATHAN. 
Que maulgré bieu de cest allée ! 
Je croy que nous serons blasmez, 
Très bien battus et frottez, 
Et ne le povons amender, 
Je vous salue, prince d'enfer : 
À nous dire vosire plaisir, 


LuCIFER: 
Sathan, j'ay très grant desplaisir, 
À pou que ne suis forcené, 
Du Ladre qui nous est osté. 
S'a esté par vostre ignorance, 
Et aussi par ls negligence 
De Rahouart, que là je voy; | 
Mais, par la foy qu'à vous je doy, 
Batus en serez et fastés. 


SATHAN. 
Or ça, que Dieu en ait maugrés, 
Nous n’eusmes repos de sepmaine 

Pour ce Ladre, qui tant de peine 
Nous a donné nuyt et le jour; 

Or avons perdu no labour, 

Et encores sommes battus. 


RAHOUART. 
Haro, que je suis esperdus 
Et ay le cueur triste et marry 
De ce que nous avons failly; 
Mais endurer le nous convient. 
Scez-tu de quoy il me souvient ? 
Je le te diray maintenant. 


SATHAN. 

Or le me dis(t} incontinent, 
Et puis nous allons reposer, 
Car je suis travaillé d'aller. 
Dis-moy que c’est, je t'en requier. 

RAHOUART. 
Tu scez bien que nous fusmes hyer 
Pour espier et escouter 
Le riche, qui à son disner 
Se faisoit servir haultement, 
Quant il nous vint ung mandement 
Que Lucifer nous envoya 
Par Agrappart que je voy là, 
Que nous venissions sans tarder 
Par devers luy sans arrester. 
Cela nous deffist nostre fait. 

RAPHAEL. 

Très doulx Dieu, j'ai eu bien tost fait, 
Si comme m'aviez commandé, 
Au povre Ladre où j'ay esté, 
Qui est trespassé de ce monde, 


DU MAULVAIS RICHE, 


Voicy son ame pure et monde, 
Qu’avecques moy ay apportée; 
Dictes-moy où sera posée, 

Car elle souffre grant ahan. 


Dreu. 
Au sain de son père Abraham 
Veulx qu'elle soit posée et mise : 
Car rendre luy vueil le service 
De la peine qu'il a soufertte. 
Or n'aura il jamais souffertte, 
Mais joye et consolation. 
Se je luy donne en gardon. 
Pour ce que cg pascientement 
À porté, et si longuement, 
Sa douleur et sa maladie; 
Pource vueil que luy soit merie 
A cent doubles, c’est bien raison. 
Or la mets sans arrestaison 
Où je t'ay incontinent dit, . 
Où toute joye et delit _ 
Aura, car je le vueil ainsi; 
Aussy il a bien desservy, 
Car souffert a grant maladie. 


RAPHAEL. 
Très doux Dieu, je vous remercie, 
Car on ne vous peult trop louer; 
Or bien sçavez gardonner 
À chascun selon sa deserte; 
Or sera cest ame offerte 
En la joye qui tousjours dure. 
Sainct Abraham, prenez la cure 
De ceste ame que vous presente, 
Qui ausé sa juvente 


285 


286 La Vire 


En ardeur et en maladie; 
Pource luy a Dieu remer(cie 
En joye, soulas et doulcour, 
Sans avoir paine ne tresour. 
Or la prenez, ne vous dis plus. 


ABRAHAM. 


Beau filz , tu soyez bien venus! 
Que benoiste soit la journée 

Que tu vins en ceste contrée! 

Or t'est ta paine en joye doublée, 
Qui ne peult estre racontée 

De ternienne creature 

Ne de bouche ne d'escripture, 
Ainsi comme tu peux veoir. 


LE MAULVAIS RICRE. 
Haro, dame, saichez pour veoir 
Que je me sens en maulvais point. 
Je croy q'un ver au cueur me point, 
Qui tout le corps me faict fremir. 
Je vous prie, sans plus de loisir, 
Que me faictes tantost coucher, 
Car je me sens trop eng(r)oisser. 
Vostre main ung pou me prestez ; 
Tatez, que je suis eschauffez ; 
De douleur voys tout tressuant, 
Je croy ce m'a faict ce truant 
Meseau pourry, qui à ma porte 
Nous a mené si grant riote. 
Huy ne cessa de m'estonner, 
De prescher et de sermonner 
Qu'on lui donnast de no relief. 
De dueil m’a eschauffé le chief, 
Aussi le corps et le visaigé. 

Haro , a pou que je n'enraige; 

Je me sens trop fort agravé, 

Je vous prie que soie porté 

Dessus mon hit; le cueur me fault. 


La Feuue pu RICHE. 


Mon seigneur , vous avez trop chault; 
Et si vous estes eschaufé, 

Aussi yré et courroucé. 

Or vous rasseurez ung poy. 


LE MAULVAIS RICHE. 


Dame, par la nel que vous doy, 
Je ne me puis plus soubstenir; 

À terre je me lairray choir : 
Portez-moy tost, sans plus attendre. 


LA FEMME. 


Monsieur , j'ay le cueur trop tendre, 
Et me vient à grant desplaisir 
Du mal que je vous voy souffrir. 
Trotemenu, viens sans tarder; 
Monsieur fault vous aller coucher. 
Je ne sçay quel mal luy est pris, 
Dont tout le corps a entrepris. 

Je croy, certes, qu'il se mourra; 
Jà de ce mal n’eschappera. 

Ile nous fault aller coucher. 
Delivre-toy , je t'en requier, 
Ainçoys qu'il soit plus agravé; 
Moult est palle et descoulouré. 
Cela luy a faict ce truant 

Qui à celle porte devant 

Ne cessa huy de cliqueter, 
Sçavoir s'on luy vouldroit donner 

Des myetes de nostre table. 

Se n’est pas chose trop coustable ; 
Mais monsieur trop le heoit 
Pource que tousjours revenoit 
Ceans à l'heure de disner ;. 

Ses cliquetes faisoit sonner, 

Dont mon seigneur est courroucé. 
Or fault qu'il soit tantost couché, 
Allons le coucher vistement, 


TROTEMENU. 


Ma dame, à vo commandement. 
Allons y donc sans plus atendre. 
Je voys la couverture estandre; 
Allez , si le faictes venir. 


LA FEMME. 


Lasse, il ne se peult soubstenir. 
Vien t'en m'ayder à le mener, 

À pou qu'il ne peut mais aller. 
Voy comment il est noirey. 

Or sa, monseigneur, je vous pry, 
Plaise de vous resconforter, 

I vous fault ung peu reposer 

Et vous coucher sur vostre lit. 


Le RICHE. 
Par Dieu, dame, j'ay grant despii; 
Trestont le cueur me frit et art. 
Se m'a fait le truant paillart: 
Faictes qu'il soit dehors boutés. 


La FEMME. 


Mon seigneur , or ne vous troublés, 
N'y pensez plus, je vous en prie, 


DU MAULVAIS RICHE. 
Car je cuyde qu'il n’y est mye : 
Allé s’en est, à mon cuyder. 
Non pourtant; g°y voys envoyer. 
Trotemenu , va tost courant 
Sçavoir se le meseau puaut 
S'en est allé de ceste porte : 
Trop nous fait ennuy et riotte, 
Que ainsi vient de jour en jour. 


TROTEMENU. 
G'y voys sans faire nul sejour, 
Sçavoir s'il est plus là dehors, 
Haro, je cuide qu'il soit mors. 
À ma dame le voys noncer. 
Ma dame, sachez, sans cuider, 
Que le meseau est trespassé ; 
Là hors il gist tout enversé ; 
Monseigneur plus n’estourdira. 
Je cuide, quant il le saura, 
Son mal luy sera allegé; 
Or luy soit l'affaire conte, 
Ma dame, ce c'est vo plaisir; 
Assavoir mon, se resjouir 
Se vouldra quant il Forra dire. 


La FEMME. 
Tu as bien dit, je luy vois dire. 
Monseigneur, de çà vous tournez 
Et soyez tout reconfortez : 
Trotemenu vient de la porte , 
Qui des nouvelles vous apporte 
Du povre ladre, qui est mors; 
Le corps gist illecques dehors, 
Plus ne vous fera desplaisir. 


Or pensez de vous resjouir 
Tilt, : 

Car plus ne vous estonnera, 
Ne riens ne vous demandera; 
De ce pencez estre certains. 


LE MAULVAIS RICHE. 


Dame, de mal suis trop attains, 

Je croy que mourir me fauldra. 

Tirez-vous près de moy deçà; 

Je cuyde et croy de certain 

Pas ne vivray Jusqu'à demain : 

La douleur me tient en la teste. 
BLUCIFTER. 


Sathan, va tost et si t'apreste. 
Que tn es paresseux et lentz! 
Nous aurons aujourd'hui ceans 
Le maulvais riche, sans doubter; 
Ilne peult plus avant aller. 

Or va doncques icelle part, 

Et maine avec toy Rahouart, 
Et gardez qu'on ne le vous oste; 
Apportez le en eeste hotte 

Et faictes qu'il soit bien hés 

Par bras, par jambes et par piedz. 
Je vous prie que vous hastez. 


SATHAN. 


Or sa, Dieulx en ayt maulgrez! 
Rahouart, pensons de aller 
Et de nostre affaire haster, 
Prens ion croq et nous en allons : 
J'ay desir que nous ® trouvons 
Avant qu'autre la main y mette; 
De ce me vouldroye entremettre 
Et le hiray estroictement 

Et luy feray assez tourment, 
Car la tres bien desservy. 
Avançons-uous, je te supply, 
Afin qu'il ne puisse eschapper. 


RAHOUART. 


J'ay très grant fain de le trouver, 
Mauigre Tien, jem'en voys devant; 
De ce croq l'iray accrochant, 

Puis sera mis en ceste hotte; 

Et affin qu'on ne le nous oste 

Nous le lierons estroiciement. 

Je luy feray assez tourment. 

Or escoutons icy dehors 

Sçavoir cc l'ame est plus au corps, 
Affin que la puissons happer. 


SATHAN. 


Tu dis vray, il fault escouter 

En quel point ils sont là dedens. 
Jay apporté deux bons liens 
Pour la her en ceste hotte; 

Jay paour qu'on ne la nous oste. 
Or allons sçavoir, je t'en prie, 
Se lame est du corps departie, 
Afin que j'en soyons saisis, 
Maulgré bicu, il est encor vifz! 
Je croy qu'il nous eschappera. 
Bien mal advenu nous sera; 
Battre nous fera ct rouller. 

Ï le nous vault mieulx emporter, 
En ame ct en corps, tout en vye. 


RAHOUART. 
Tu as bien dit, je m'en agrie; 

Mais j'ay doubte que no puissance 
N'ayt pas du corps la congnoissance, 
Aussy du corps n'avons que faire. 
Tu as souvent ouy retraire 

À nostre maistre Lucifer, 

Qui est assez plus noir que fer, 
Que l’ame du riche estoit nostre. 
Or gardons qu'on ne la nous oste; 
Attendons le departement, 

Pas ne peult vivre longuement. 
Va au dhevet, g'yray aux piedz, 
Que nous ne soyons enginez, 

Et pense de bien espier. 


SATHAN. 
De cela ne me fault prier. 
Maulgré bieu, qu'il vit longuement 
Je luy rendray son payement 
De ce qu'il nous fait tant de poyne. 
Nous ne cessames de sepmaine ; 
Mais sachez qu'il l’achatera 
Quant en enfer bouté sera; 
Lè luy feray assez souffrir. 


LE MAULVAIS RICHE. 
C'est faict, dame, il me fault mourir; 
De ce mal jà n’eschapperay 
Et plus avec vous ne seray. 
Ung pou de moy vous approchez 
Et d'icy ne vous eslongnez. 
De ce siècle m'y fault partir. 
Or vient trop tard le repentir 
De ce que ay peu aulmosné 
Du mien et aux povres donné, 
Et par cspecial au Ladre 


DU MAULVAIS RICHE. 


Qui à ma porte fut mallade 

Tant que Eu siecle trespassa ; 
Oncques ung morceau ne gousta; 
Mais commanday qu’il fust batu , 
Et laidangé et mal venu. 

Je croy le dyable me tenait, 

Qui de ce faire m'enhortoit, 

Qui me tenoit en avarice. 

Trop je creu, dont je fuz nice, 

Or me fault tout laisser et perdre, 
Puis que la mort me vient enhardre. 
Je ne puis plus à vous parler, 
Mon cueur ne le peult endurer. 

Je m'en voys, plus ne parleray. 


LA FEMME. 


Lasse, dolente que feray, 

Puis que j'ay mon seigneur perdu ? 
Trop mal il m'en est advenu; 

Car il m'aymoit de bonne amour, 
Et portoit honneur nuyt et jour. 
Combien qu’il fust moult orguilleux; 
Et pou vers povres gens piteux , 
Envers moy ne l'estoit-il mye. 

Or ay perdu sa compaignie. 

C'est fait, l'ame du corps se part. 


SATHAN. 


Advance-toy tost, Rahouart : 
Voy-tu pas qu’il est trespassé ? 
Bien tost nous seroit eschappé. 
Prens-en garde, je t'en requier. 
RAHOUART. 


Sathan, point ne t'en fault doubter, 

Ne vois-tu pas que je la tiens? 
Apporte ça ces deux liens, 

Puis sera en la hotte mis. 

Il à eu trop faictz et delitz 

Au monde où il a vescu; 
Oncques plus avers homs ne feu, 
Ne plus convoiteux, voirement. 
Or Femportons joyeusement 

En enfer, où il sera mis. 

Là sera batu et laudis 

Et aura paine sans cesser. 


SATIAN. 
À Lucifer l'allons porter, 
Qui en aura joye moult grant; 
Or nous en allons en chantant, 
Car il a long temps desiré ; 
Or en fera sa voulenté. 
Je vous salue, Lucier, 
Prince, maistre de tout enfer, 
Nous vous aportons cy le riche, 
Qui au grant peché d'avarice 
Si a regné toute sa vie; 
Or est en vostre seigneurie, 
Faictes-en tout vostre plaisir. 


LuciFrer. 
Sathan, tu scez que mon desir 
N'est qu'à mal faire et penser, 
De ce ne me puis-je lasser; 
Oncques de verité n’euz cure, 
Ainçoys hay toute creature 
En qui verité se demaine. 
Or va tost, sans faire demaine, 
Mettre ceste ame en la chauldière 

Où il n'a clerté ne lumière. 

Pencez de bien la tourmenter; 
De ce ne vous vueillez lasser, 
Je vous le command orendroit. 


AGRAPPART. 
Si fort souffleray que rougir 
Luy feray os et nerfz et chars. 
Mal fut de son avoir eschars 
D'ung peu du relief de sa table 
Quant 1l en refusa au Ladre. 
Au monde grant morceaux mengeoye, 
En esbattemens et en joye; 
Durement est Le deschangé 
Quant de Dieu est si estrangé. 
Avant , avant, tous cy endroit, 

LE MAULVAIS RICHE, 

Helas, j'ay faict maulvais exploit 
Quant j'ay ainsi mon temps usé 
Sans faire nulle charité; 
Oncques de bien faire n’euz cure 
Aux povres gens mais toute injure 
Et toute desolation. 
Or suis venu en la maison 
Où me fault tant souffrir de maulx 
Par la puissance aux infernaulx. 
Père Abraham, je vous requiers 
Que vousme vucillez envoyer 
Le povre Ladre que tenez, 
Qui avec vous est hostellez , 
Eu ce sainct paradis lassus. 
Pour Dieu, qui descende cà jus, 
Son petit doy vueille toucher 
En eaue, pour moy adoulcer 

Ma langue, qui en la flambe art 
Du feu d'enfer dont j'ay ma part. 
Or en prens pitié, je t'en pry! 


ABRAHAM. 


Beau filz, tu l'as-bien desservi ; 
Or te souvienne des grans biens, 
Des grans estats et des maintiens 
Des richesses que tu as euz, 
Quant jadis au siècle tu fus; 

Ton corpsen delit abondoit. 
Lors de Dieu ne te souvenoit 

Ne de ses povres soubstenir, 
N'oncques de tes biens departir, 
Ne leur voulus riens donner. 

Or t'en fault ja paine endurer 
D'enfer, qui jamais ne fauldra , 
Mais de ns en plus te croistra , 
Et le Ladre, qui a sa vie 
Souffert si griefve maladie, 

L'a portée paciemment, 

Et enduré a douicement 

Le mal que Dieu lui envoyoit, 
Saichez qu'il a fait bon exploit: 
Or est en consolation, 

En joye et delectation , 

Caril a moult bien desservÿ, 

Et pas ne l’a mis en oubly 
Celluy qui sçait remunerer 

Et l'en a en joye doubler 

A ceulx qui k veulent servir ; 
C'est celuy qui sçait bien merir, 
C'est celluy qui nulbien n'oublie, 
C'est cil quia la seigneurie 

Dessus tous ceulx qui sont au monde, 
Tant comme il dure à la ronde. 
Tousjours aura joye et soulas, 

Et tu demourras là en bas 

En enfer avec les dyables , 

Qui sont si très epoventables , 

Que c'est merveille de le veoir. 

Assez peulx plaindre et gemir, 

Car prière n'y a mestier. 


LE MAULVAIS RICHE. 
Père Abraham, je te requier, 
Puis que mercy ne puis avoir, 
Ne pour plaindre ne pour douloir, 
Que le Ladre vous transmettez 
Chez mon père, par vos bontez, 
Où cinq frères ay encor vifz , 
Que leur die, par bon advis, 
Qu'ilz vueillent amenderleur vie, 
Affin que ilz ne vienent myé 
Aux tourmens ou je suis entré, 
Où il n'a merey ne pitié, 
Mais pleurs et grans gemissemens, 
Et tant de si divers tourmens 
Qu'il n'est clerc qui le sceust escripre, 
Ne cueur penser, ne bouche dire. 
Père Abraham, quant le sçauront, 
Bien leurs vices adviseront ; 
Or t'en souvienne , je t'en pry. 

ABRAHAM, 

Ta requeste ne te octry : 
11z ont Moyse et les prophètes, 
Qui sont saiges et moult honnestes ; 
Croyent les, ilz feront que saige, 

N'y auront poyne ne dommaige. 
De cela ne leur fault doubter, 
Car par eux pourront conquester 
Le royaume de paradis, 
Où il n'a que joye et delictz, 
Qui toujours dure sans cesser. 
LE MAULVAIS RICHE. 

Père Abraham , à brief parler, 
S'aulcun des mors à eux allast 
Qui Les choses leur affermast 
Qui sont doubteuses et obscures 
Aux terrienues creatures, 
Certes, trop mieulx 1l les croiroïent 
Et aussy moins redoubteroyent 
Que ilz ne font pas sainctz prophètes, 
Combien qu'ilz sont saiges, honnestes 
Et que leurs ditz sont veritables 
Et leurs enseignemens estables. 
Pource te supplie et requier 
Le Ladre y vueillez envoyer, 
Affin qu'ilz amendent leurs vies 
Et que leurs ames pas peries 
Ne soyent, ainsi comme je suis. 

ABRAHAM. 
En tes parolles n’a qu'ennuy, 
Ne tu ne sçay que tu veulx dire. 
1] leur devroit assez souffire 
Des prophètes ouyr parler, 
Car je t'en puis bien affermer 
Que leurs parolles et leurs ditz 
Sont assez de plus grans profitz 
Que des mors qui sont trespassez, 
Et faict trop mieulx encore assez. 

Gemme les mors croyre pourroient, 
Quant les prophètes ue voyent 

Ne vueillent croire ne entendre ? 

Nul homs ne me fera entendre 

Ne ne me pourroye accorder, 

Q'un mort les peust mieulx sérmonner 
Que Moyse, [se] ilz vouloient, 

Et à faire bien entendoyent. 

Croyent les, et ilz feront bien 

En faitz , en ditz et en maintien, 

Car par enlx pourront conquester 

La joye qui ne peult finer. 

Laquelle joye vous ottroyt 

Cil qui tout sçait et par tout voyt, 
Qui vit et règne [et] regnera 

In seculorum secula. 


AMEN. 


Cy fine l'Hystoire du Maulvais Riche. 
lraprimée nouvellement à Lyon, en 
Ja maison de feu Barnabé Chaus- - 
sard, près Nostre Dame 
de Confort. 


FARCE NOUVELLE 


DES 


CINQ SENS DE L'HOMME 


MORALISÉE ET FORT JOYEUSE 
POUR RIRE ET RECREATIVE 


est à sept personnaiges, c'est æssavoir 
Et est à sept per Tes, 


L'HOMME LES PIEDZ 
LA BOUCHE L'OUYE 
LES MAINS ET LE CUL 
LES YEULX 


L'HOMME commence. 
PP e doibs bien Dieu regracier 
; ement , 


Si vueil continuellement 
Avecq eulx tous prendre soulas. 
Mes cinq sens! 
LES CINQ CENS fous ensemble. 
Monsieur ? 
L'HoOuxE. 
Hault et bas 
Faictes subit que tout soit prest : 

Car je vueil faire sans arrest 
Avecq vous ung bancquet joyeux. 
La BOUCHE. 


De frians metz delicieux | 
La table m'en voys preparer. 


LEs MAINS. 
Et, en despit des envieulx, 


Pain, sel et vin vouldroy porter 
Sus la table. 


Les YEULX. 

Sans arrester, 
D'un franc vouloir non vicieulx 
Sur la table vouldray poser 
Trenchouers et hanapz sumptueulx. 


-Les PrEpz. 
Etmoy je seray curieulx 
De mettre ce bon fort passet 
Cy dessoubz, pour mieulx tous les deux 
Pieds de mon maistre mettre à souhet. 


L'Ouye. 
Plus royde que volle ung mousquet, 
Monstrant que point ne suis rebelle, 
J ’aporteray une scabelle 
Pour assoir mon maistre et seigneur. 


L'Houxe. 
Chascun de vous de très bon cueur 
Me sert en paix et union. 
Si vueil estre en collation 
Avecq vous; pas n'en vouldray mains. 
Approchez-vous , les Piedz (et) les Mains; 
Si ferons chère très notable. ! 

Les Picdz, boutez-vous sonbz la table 
Sur ce marchepied à ceste heure. 
L'OEil, vons serez tout au dessure, 
Car vous estes hien mon amy; 

Et les Mains seront devant my, 

Et mon Ouye de costé. 


La Boucue. 
Et moy? 
L'HounmE. 
Sied-toy à (ta) volunté. 
La Boucne. 
Velà la place où je me plante. 
L'HOMME. 
Scès-tu qu'il y a, Bouche? Chante. 
La Boucue. 
Attendons doneq que j'aye mangé. 
LES Marins. 
Chantons ensemble par congé 
Quelques beaux gratieulx mottez. 
La Boucre. 
Je suis d'accord. 
L'OuYE. 
Et moy. 
LEs YEULXx. 


De hait, 
Commençons à faire ranchère. 
Ïlz chantent tous. 
L'homme a tant lyesse chère 
Qu'il employe ses cinq sens 
À faire joyeuse chère : 

Car il est de peu contens. 
Il ne vise pas aux despens 
Ne à amasser grant richesse. 
Fy d’avarice qui ard gens ; 
IL n'est tresor que de lyesse. 

L'Houxe. 
Vive soulas, vive largesse! 
Je hoy d'autant à vous trestous. 

Les YEULx. 

Pleiger vous voys. 


La Boucne. 
Et nous sans cesse. 
Nz boyvent tous, 
Les Mains. 
Vive soulas! 
L'OuYE. 
Vive largesse ! 
Les Piens soubz la table, 


Et moy, que buray-je ? une vesse? 
Qui suis bouté icy dessoubz. 


L'HOMME. 


Vive soulas, vive largesse : 
Je boys d'autant à vous trestous. 


LE GuL commence. 


Je criefve, tant sens grant courroux ; 
Qu'on en puist avoir male feste! 

Je suis icy comme une beste 

Tout seul, et il font là grant chère. 
S'on me devoit houter en bière 

Ou noyer par dedans laid chault, 

Si iray-je faire tel assault 

En eulx qu'on me recognoistra. 
En parle qui parler vouldra; 

Je suis d’eulx tous le plus puissant. 


La BouCcrE. 
L'Homme, vivés en accroissant 
Voz biens et aussi vostre honneur. 
L’OEül sera vostre conducteur 
Et les Mains vostre chamberière. 


L'HOMME. 
Et toy ? 
La BouCcnE. 
Tousjours de très bon cueur 
Seray la vostre despensière. 


L'HOMME. 

Et les Piedz ? 

La BOUCHE. 

Sa charge planière 
Est de pofter et raporter 
Vostre corps, par Ponne manière. 
Puis l'Ouye, qu'on doibt aymer 
Vous servira, ne fault doubter, 
D'ouyr, d’escouter et d'entandre, 
Et les biens et les maulx comprendre 
De tout le monde en general. 


L'HOuME. 


Si me vueil à mont et à val 

Par vostre bon conseil deduire : 

Car c’est le moyen principal 

Pour me faire en soulas conduire, 
Pour mon fact donc en bien reduire 

Je vous prometz de cueur non sombre 
Que nul de vous je ne vueil nuire, 
Se grant fortune ne m'encombre. 
LE Cu. 
Et ne seray-je point du nombre 
Des cinq cens? me boutte-on arrière ? 
L'HOMME. 
Et qui es(t)-tu ? 
La BOUCHE. 
C'est le derrière. 
Comment le congnoïssés-vous point ? 
If n’a ne chausse ne pourpoint, 
Et de plus ort n’en voit-on nul. 
L'HOMME. 
Qui es-tu ? Le dos? 
LE Cur. 
Je suis le Cul. 
Ne vous desplaise, c’est mon nom, 
Qui a partout très grant renom, 
Combien que soye mal vestu. 
Les Mains. 
Et pourquoy te descoeuvre-tu ? 
C'est dommaige qu'on ne t'assomme. 
LE Cu. 
C'estoit pour faire honneur à l'Homme; 
À coup bauldement l'ai-je ouvert. 
L'Houme. 
Laissez ce bassinet couvert. 
Si nous dictes qui vous acache 
Si gentement en ceste place. 
T. Il 20 

Vous ne tenez ne sens ne disme. 
Le Cu. 
Je viens pour estre le sixiesme 
Des sens de nature , nostre maistre ; 
Je y doibz aussi bien ou mieulx estre 
Que les Piedz qui sont là dessoubz. 
La BoucneE. 
Va, si quaquète arrière de nous, 
Vilain coquin et detestable! 
Ung cul se monstre-il À table? 
Qu'on te puist batre de beaulx coups 
D'une vieille plaque de fours, 
Si asprement qu'on te desbiffe. 
LE Cu. 
Et quie] as-tu dit? Hé, grant biffe, 
Gloutte, quelle orde caquettoire ! 
Tu es la plus grande mentoire 
Que jamais huoit après liepvres. 
La Boucne. 
Et je suis tes sanglantes fichvres, 
Brenatier infame et punais ! 


Les YEULXx. 
Ma foy, s’il quaquette huy maïs, 
Nous le banirons par assens. 

LE CuL. 

Je puis bien avec les cinq cens, 
S'on ne t'estrangle, cachineulx ! 
Je y seray, va t'en se tn veulx; 
Je viens pour graces desservir. 

LES Mains. 
Mais de quoy pourras-tu servir ? 

Tu ne sçais aller ne parler. 


La Boucue. 
Il ne sert riens que de grouller ; 
Aussi est-il souvent escoux. 

LE Cu. 

Et de quoy dyable servez-vous, 
Gargatelle? N'y voit-on goutte. 
Vous servés d'estre la plus gloutte 
Que jamais homme ne trouva. 
Tant vous en dys. 

Les Mains. 


Va chier, va, 


Foyreux , morveux, niche et pulent. 


LE CuL. 
Je iray bien quant j'auray talent, 
Voire tout parmy les baibares. 
Les YEULx. 
Tues, entre tous les orfchvres, 
Le plus ort des ors coquibus. 
LE Cu. 
Et qu'as-tu dict, hé, borgnibus? 
Tu es bany du beau regard. 

Venette [Vois ?]en Poyctou se Brebant ard, 


Tu ne peulx point ung poil souffrir. 
Je me laisse battre et ferir 
Joyeusement en compaignie ; 
Si j'avoye du poil par pougnie, 
Si ne me greveroit-il point. 

Les YEULx. 


Je n'en souffre que bien à point, 

Affin que tout puis apparoir. 
J'ay le plus du temps ung miroer 
Pour moy mirer de place en place. 
LE Cuz. 
J'en ay cy ung à brune glace; 
Se vous le voulés vous l’aurés , 
Pour veoir si vous serés parés 
Comme (il) affiert à vostre personne. 
LEs YEULX. 
Que du feu monsieur sainct Anthoïine 
Soit la brune glace allumée. 
LE Cui. 
Se je vous monstre ma fumée, 
Bien y pourra avoir discorde. 
Les YEULX. 
Je croy que la fumée est orde, 
Qui vuyde hors de la cervelle. 
LE CUL. 
Faictes ma requeste nouvelle, 
L'Homme; accorde moy d’estre l'ung 
Des cinq cens. 
L'HOMME. 
S'il plaist à chascuns 
Il me plaist bien, quant est à my. 
Mais à quel jeu, mon bel amy, 
Te sçais-tu le plus occuper ? 


LE Cuz, 


Je me mesle ung peu de tromper ; 
Si corne aussi bien le dessoubz 
Que tous ceulx qui sont avec vous, 

Voir tant que l’alaine me dure. 
Les Mains. 
Fy de ton faict, ce n’est qu'ordure 
Au regard de moy et la Bouche; 
Elle chante bien , et je touche 
Sus l'instrument joyeusement. 
Je ÿ sçay mon ranet plainement 
Au jeux. 
LE Cu. 


C'est bien pour estriver. 
Au fort, se vous voulés jouer 
Des orgues, montrés vostre engin ; 
Je vous soufleray aussy bien 
Que personne qui soit ceans. 
Si viens pour estre lung des sens, 
S'il vous plaist à m'y recepvoir. 
La Boucxe. 
Nous ne t'y voulons point avoir. 
. LE Cu. 
Et je y seray, vueillez ou non. 
Les YEULx. 
Tu es trop ort matin et soir. 
LES Mains. 
Nous ne te voulons point avoir. 
LE Cu. 
Laissés-moy à ce bout assoir. 
La Boucxes. 
Ha, fy, tu nous griefve, ort Pluton 
L'HouuE. 
Nous ne te voulons point avoir. 

Le Cuc. 
Et je y seray, vueillés où non; 
Par droict civil ou droiet canon 
Vous ne me sçauriés debouter. 
Par la char bieu, je iray monter 
Par dessus et tenir estatz 
Droictement en pontificatz , 
Comme l’ung des sens de nature. 


L'Hon“de. 
Or en faictz à ton adventure; 
Je ne m'en mesle plus avant. 
LE Cu. 


Je deusse estre tout devant 

Les sens; mais, pour tenir manière, 
Contens suis d’estre tout derrière, 
Comme le sixiesme du compte. 


La Boucue. 


Par mon serment, voicy grant honte; 
Jamais si hardy cul ne vis. ‘ 

LES YEUEXx. 
Il m'en desplaist, 

Les Mains. 

Sachez que envis 
Luy Me cy faire ses fredaines. 
Descendés ; que fiebvres quartaines 
Vous puissent happer au museau. 
LE Cuz. 

Laissés-moy ainçoys à deux allaines 
Vuyder le vin de mon plateau. 

LEs Mains. 


Par dieu , non feray, gros museau ; 


Sus , tost en bas. 


Le Cu. 
Quelle coquarde! 


Hau, sans debatz. 
Les Marins. 
Sus, tost en bas. 
LE Cu. 
Point ne suis las. 


LEs Mains. 


Ains que plus tarde, 
Sus , tost en bas. 


LE CuL. 
Quelle coquarde! 


LEs Mains. 


Et le feu sainct Anthoine t’arde. 


Veulx-tu faire nouvel usaige ? 


Tu auras [sur] ton gros visage 
De mes poings à tort à travers. 


LE Cuz, 


Quelle loudière, quelz revers! 
Comment elle fiert et tambure! 


Que ne sont ses deux poings de beurre, 
Droict au meilleu d’ung four bien chault ! 


L'HOMME. 
Le cul grouille fort. 


Les Mains. 


Ne m'en chault. 

N'a-il point desservy le batre, 
Quant 1l s’est cy venu esbatre 
Pour estre au nombre des sens mis ? 
LE Cuz. 
Je vous tiens tous mes ennemys, 
Celuy qui m'a les coups offert, 
Et les aultres qui l’ont souffert : 
Je vous deflie dès ceste heure, 
Et, pour moy tenir au dessure, 
Ton chasteau je voys preparer, 
Et si très bien clorre et serrer : 
Que personne n’y entrera. 
L'ROuXE. 
Çà, qui est-ce qui ostera 
Les biens qui sont cy demeurant? 
La Boucne. 
Ce sera moy, en esperant 
D'en manger demain au disner. 
L'HOMME. 
Pour ma personne recreer, 
Puis que prins avons noz repas, 
Que ferons-nous ? 
La Boucues. 
Tout pas à pas 
Irons ensemble promener. 
Les YEULX. 
I nous vault mieulx au flux jouer, 
Au quinoula, on à la prime, 
Ou à l'imperial. 
L'HOMME. 
J’estime 

Je jeu des tables ou des eschetz 
Pius honneste. 
Les Maixs. 
Oyÿez mes pletz : 
Je dis qui veut hastivement 
Perdre ou gaigner or ou argent, 
Qu'il n'est que de prendre en la main 
Le gentil de. 
L'HOMME. 
Par sainct Germain, 
Je sens terrible passion! 
Le cueur me fault. À, samnct Divon! 
Coucher me fault sans [plus] attendre. 
La Boucues. 
Et où vous tient ce mal? 
L'HOMME. 
Au ventre. 
Sur ma foy, je n'en puis durer. 
EESs YEULX. 
H vous convient à chambre aller; 
Je n’y sçay point meilleur remède. 
L'Ouxe. 
Pour les boyaulx ventositer, 
Il vous convient à chambre aller, 
Les Prepz. 
L'Homme, je vous y vueil porter. 
L’Honuxes. 
Ha! je suis mort si Dieu ne m'ayde! 
LEs Mains. 
Il vous convient à chambre aller. 

La BOUCHE. 
Je n’y sçay point meilleur remède. 
Les Prepz. 
Je vous porteray jusques en merde, 
Ainçoys que n'ayez garison. . 
LA BOUCHE. 


Sus tost, Cul, sans division, 
Ouvre-nous l'huys de ce retraiet. 


LEs Mains. 
Despesche-toy. 
LE Cuz. 
Gare le trait! 
Retirez-vous de ma fortresse. 
La Boucxe. 


Plus royde qu'on ne boit ung traict, 
Depesche-toy. 
LE CuL. 


Gare le trait! 


LES YEULX. 
Brodier ! 
L'Ouxe. 


Puant! 
LES PIrEDz. 
Rippeulx! 
Les Mains. 


Contraict! 
LE Cu. 


À vous je ne compte une vesse. 

La BOUCHE. 
Depesche-toy. 
Le Cuz. 
Gare le traict! 
Retirez-vous de ma foriresse. 
L'HOuuE. 
Helas! je seuffre tel destresse 
Que je ne sçais que fais où dys. 
Mon amy, ouvre les tauldys; 
Je te dis que c'est sans gaber. 
Ï me convient à chambre aller, 
Car le coraille me touppie. 
Le Cu. 
À chambre, dea! or dictes pie; 
Vous n'irez pas, se n’est par force. 
LEs Mains. 
Sus, tost à luy ; qu'il ayt la torche. 
LE Cur. 
Ha (dea), qui me griefve, je le griefve 
La Boucue. 
Se de ouvrir tost tu ne te abrége, 
Ton huys ort, caveste meschant, 
Souffrir te ferons de mal tant, 
Que ame ne sçauroït penser. - 
LEs YEULX. 
Sus, à l’assault, 
Les Mains. 


Sans riens doubter, 
Chascun de nous y vaille deulx. 

L'Ouye. 
Rendz-nous la place, malheureux ! 
Les Prenz. 
Frappons sus, à tort ou à droict. 
Les Mains. 
Tuons-le! 
LE Cur. 
Dea , il fait trop froid 
Maintenant saler, et si cuyde 
Que vous aurez, ains que je vuyde. 
Voz lourdz museaux chargez de laigne. 
La BOUCHE. 
Araigne, araigne , araigne , araigne ! 
Infame, vuyde hors, se t'ose, 
LEs Mains. 
Pour toy faire plus grande engaigne, 
ÂAraigne, araigne, araigne, araigne. 
LES YEULXx. 
Villain brodier, laid et estraingne, 
Velä pour toy! 
- LE Cu. 
C’est pou de chose. 
. Les Prenz. 
Âraïigne, araigne , araigne, araigne! 
L'Ouye. 
Infame, vuide hors, se t'ose. 
LE Cu. 
Se vous venés près, je suppose 
Que le jeu tournera [en] merde. 

Recoips celle coullée verde 
Que t'ay donné par amitié. 
La BoucneE. 
Croys de certaine verité 
Que tu seras, à tes chers const[z], 
Prestement aussi bien escoux 
Qu'oncque homme nul secouist gerbe. 
LE Cux, 
Et fault-il que je me rebarbe, 
Par le sang, à toute une playe? 
Les YEULx. 
Ay my, je pisse en ma braye, 
De paour que autre chose escloix. 
LEs Mains. 
Maïlheureux , t'espovente-tu ? 
Les YEULX. 
(Nenny.) Ay my, j'ay pissé en ma braye. 
L'Ouxe. 
Va t'en bouter en une haye 
De bonne alleure. 
LEs YEULX. 
Je y voys, je y voys. 
Ay my, j'ay pissé en ma braye, 
e paour que aultre chose escloix. 
LE Cut. 
Or va, que [le] mal sainet Eloy 
Te puist manger le blanc des yeulx. 


La BOUCHE. 
À l’assault ! 

L'HouxeE. 
Ha! beau sire Dieu, 
Mes cinq sens, las, je n’en puis plus! 
LEs Mains. 


Les Piedz, monstre cy tes vertus; 
Vien t'en donner contre ces portes 
Deux ou trois pilleures bien fortes, 
Pour tost amollir son couraige. 


Les Prenz. 


Tu nous livreras tost passage; 


Ta force n’y vault ung festu. 
ÿ 5 
11 frappe du pied. 


LE Cut. 
Et, ors, meschans piedz, que fais-tu? 
Viens-tu cy bailler tes pillures ? 


L'OuYxE. 


Avant. 
La Boucne. 


Sans craindre ses bastures. 

Les Mains. 

Rendz-toy, ord villain espicier. 
Les Prens. 
Nous ne craignons bastons n'armures. 
LE Cux. 

Affulle ce pot à pisser. 

Les Prens. 


Que mauldit soit l'ort tapissier ; 
Je croy que je suis bien en point. 

Il m'a et sayon et pourpoint. 
Gasté de son episserie. 
Or querés qui plus en guerrie, 
Car j'en ay mon saoul, par mon ame. 
L'Ouye. 

Et pourquoy ? 

Les Preps. 

Il m'a faict infame ; 
Je m'en voys torcher et laver. 

La Boucue. 
Bien povons le siége lever; 
Avoir ne le povons par force. 

LEs Mains. 
C'est dommaige qu'on [ne] l'escorche. 

LE Cu. 

Adviengne qu’advenir pourra, 
Jamais l'homme à Cambray n'ira, 
Quoy que saichés faire ne dire, 
Et deussiez tous crever de ire, 


Se ne suis à ma volenté. 
Du tout en suis bien reparé 


Des Mains qui tant m'ont faict d'injure. 


L'Houne. 


Cul, mon vray amy, je vous jure, 
Se à moy il vous plaist la paix faire, 
Que de la vostre forfaicture 

Vous vouldray du tout satisfaire ; 
Doresnavant vous vueil complaire. 
Monstrés-vous vers moy pitoyable. 

LE CuL. 


Moyennant amende notable 
Je me contente, c'est raison. 


La BOUCRKE. 
Vous aurés reparation 
Des Mains à vostre volunté 
Qui vous ont par derrision 
Faict villeunie et fort frappé. 


. Le Cu. 
Bouche, me dis-tu verité ? 
LA BOUCHE. 


Ouy, le Cul, certainement, 
Sans penser à desloyaulté. 


LE Cu. 
Bouche, me dis-tu verité ? 
La BOUCHE. 
Ouy, le Cul, certainement. 
LE CuL. 


Si feray tout incontinent 
À l’homme partout ouverture. 


L'HOMME. 
Da surplus VOys à l’adventure; 
À Cambray m'en voys par icy. 
LA Boucuer. 


Çà, les Mains, vous criez mercy 
À genoulx et à joinctes mains 
Au Cul, que vous avez ainsi 

Batu et dit motz si-villains, 
Et en faictes pleurs, cris et plains 
En demandant misericorde. 
Ne faictes point ? 


LES Mains. 
Par tous les sainctz, 


LE Cuz. 


Et je le vous accorde, 
Mais par tel si que, sans discorde, 
À tousjours mais tu me feras 
Service, par vraie concorde, 
Comme la Bouche te dira. 


LEs Mains. 
Je feray ce qui lui plaira 
À commander, certainement. 


Ouy. 


La BOUCHE. 


IL vous fault tout premierement, 

Sans vous riens qu'il soit monstrer nice, 
Faire au Cul autant de service 

Qu'il luy fault et est necessaire. 

Et premier, pour son plaisir faire, 
Quant il se mect à descouvert, 

I faut qu'il soit tost recouvert 

Des Mains, qu'il n'ait rume ou toux. 


LE CuL. 
Ï est vray. 
La Boucue. 


Après , devant tous . 
Vous promettez, levant la main, 
T. EH, at 

Que, quant le Cul yra au baing 

Ou aux estuves s'estuver, 

De luy doulcettement laver 

D'une ponge son gros visaige. 
Les MAINS. 

Ce faict mon. 


La Boucne. 
Pour le tiers passaige, 
C'est, se le Cul va au retraict 
Quant il aura trop beu d'ung traict, 
Que les Mains si le nestiront, 
Au tour de l'anneau qui est rond, 
De doulx foing, non d’estram de gerbe. 


Le Cu. 
Je vueil qu'elle me face la barbe 
Toutes les foys qu'il me plaira. 
Qu'en dis-tu ? 
LES Mains. 
Riens. 


LE Cu. 
Tu le feras, 
Et deusse-tu saillir ès nues. 
La BOUCHE. 


tem, les Mains seront tenues, 
Quant le Cul se demangera, 
De le gratter où il vouldra, 
Soit en la joue ou au vertoille. 


LE Cul. 


Et de mon bassinet de toille 
Chausser et deschausser souvent. 

Les Mains. 
Sera-ce à faire longuement 
Ce servaige-cy ? 

La Boucue. 


T1 durera 
Autant que l'Homme vivera. 


LE Cu. 
En estes -vous content ? 


LES Mains. 
Ouy voir. 
LE Cur. 
Or commence à faire devoir 
De m'y gratter et de m'y tondre. 
LEs MAINS. 
Ça, qu'on puist le broudier confondre. 
LE CuL. 


Et qu'esse cy? En grousse-tu ? 

Se tu ne m'eusse mye batu 

Quant je ne te faissoye riens. 
L'HOMME. 

Qui n'eust sceu trouver les moyens, 

Le Cul me tenoit en dangier? 

Et pourtant peult-on bien juger 

Qu'il n'est royz, ducs, comtes, n’empereurs, 

Marquis ne chevaliers d'honneurs, 

Femme ne homme, tant soit-il nul, 

Qu'il ne soyent subjectz au Cul, 

Comme nous avons cy monstré. 
Et à tant fin. Prenez-en gré, 
Car l'avons faict d'entente lye 
Pour resjouir la compäignie. 


- Finis. 


Imprimé nouvellement à Lyon, À la mai- 

septem- 


re. 


DEBAT 


DU 
CORPS ET DE L’AME ‘" 
Cy commence le debat du Corps et de l'Ame. 


ne grant vision est en ce livre escripte ; 

Jadis fut revelée à Dam Philebertl'hermite, 
D) Quifut sitrés preudhomet desi grand merite 
© Qu’oncques par luy nefutfaulce parolledicte 


Il estoit grant au siècle, de grant estraction ; 
Mais, pour fuyr le monde et sa deception, 

A luy fut revelée la dicte vision; 

Tantost devint hermite en grant devocion. 


Par nuyt, quant le corps dort et lame souvent veille , 

-Advint à ce preudhom une très grand merveille : 
Car il vit un corps mort murmurant à son oreille , 
Et l'ame , d’aultre part, qui du corps se merveille 


-L’Ame se plaint du Corps et de ses grans oultraiges.. 
Le Na à respond à Ame : «Tu as fait ces dommaiges, 
« Or allègues raisons et puis après usaiges. » 

Tout ce retient l’hermite, comme prudhoms et saiges. 


(t) Cette pièce a été imprimée plusieurs fois. 

Comment l’'Âme parle au Corps. 
Hé, doulant Corps, dit l'Ame, qu'es-tu jà devenu ? 
Devant hyer tu estois pour saige homme tenu; 
Devant toy s'enclinoient le grant et le menu. 
Or es soubdainement à grant honte venu. 


Le monde te portoit reverence et honneur; 

Les grans et les petits te clamoyent seigneur, 

Ïl n’y avoit si hault qui n’eust de toy grant peur. 
Or as-tu tout perdu, ta gloire et ta Yafeur. 


Où sont tes grans maisons et tes grans edifices 

Tous plains Pl , et tes tours painctes de couleurs 
Où sont tes escuyers mis en divers offices, [riches ? 
Ton sens et ta memoyre? Bien es musard et nices. 


Bien est le [temps] changé et la chance muée; 
En lieu de grant palais et de chambre parée, 
Dedens sept piedz de terre est ta chair enserrée, 
Et je, par tes meffaictz, en enfer suis dampnée. 


Helas! Dieu m'avoit faicte si noble créature, 

De moult noble matière, de moult noble figure, 

Et après, par baptesme, m'avoit faict nette et pure. 
Mais je sus en peché par toy et en ordure. 


Par toy , doulente chair, suis de Dieu reprouvée. 
Je puis bien dire : Hélas! pour quoy fus oncques née? 
Mieulx me vaulsist assez que fusse annichillée, 

Et du ventre ma mère au sepulchre portée. 

Tant que tu as vescu en ceste mortelle vie, 

De toy bien ne me vint ne de ta compaignie. 

À peché m'as atiraict et à faire folie, 

Dont nous serons en peine qui ne nous fauldra mie. 


Nostre peine surmonte le mal et le martyre; 
Mais, quant diré ? Tousjours la peine est tant pire 

Que cueur qui soit humain ne scet penser ne dire. 
Sans confort ne remède toute heure je souspire. 


Où sont tes lictz de plumes, tes nobles couvertures, 
Et tes draps d’escarlate de diverses couleurs , 

Les espices confites de diverses faveurs, 

Et les aces d'argent pour servir les beuveurs ? 


Où sont tes espreviers et tes nobles oyseaux, 

Tes chiens et tes levriers courans en ces bois haultz; 
Où est ta sauvagine ? Ou sont tes gras morceaulx ? 
Ta chair si n’est pas digne de manger aux pourceaux. 


Le faict de ta maison envers toy moult 'approcie. 
Quant tu es la bouté, tu es comme la roche. 

Tu n'as membre sur toy qui n'ait aulcun reproche. 
Os, chair et cuir pourrist; n’y a dent qui ne loche. 


Tu as par grant peché moult de biens amassé 
Par force de barat ton serment as faulcé ; 

Par peine et labeur tu as ton corps lassé; 
Mais en une seulle heure tout s'en est jà passé 


Tu n'eus onques parent ne amy en ta vie 

Qui n'ayt honte de toy et de ta compaignie; 

Ta femme , tes enfans , tes servans, ta maignie, 
Ne donneroient pour toy une pomme pourrie. 


Hz se passent de toy moult bien legierement, 
Car ilz ont maintenant en leur commandement 
Ton or et ton argent, etton grand tenement, 
Et n’as du demourant fors que ton damunement. 


De toute ta richesse , de toute ta chevance, 

Qu'as au monde laissée en moult grant abondance, 

Ne donneroient pour toy, ne pour ta delivrance, 

Dont ung povre homme peult prendre ung jour sa 
[sbstance. 

Or peulx , dolente chair, sentir et esprouver 
Pourquoy on doit le monde fuir et reprouver, 

Car nul ne peult en luy que faulceté trouver, 

Et ce ne ce peult(on) mieux que par la mort prouver. 


Tu n'as besoing d’ouvrier qui riche robe taille, 
Tu es en la livrée de povre garsonnaille; 

Tu ne feras jamais à povre homme la taille, 
Jamais n'auras cheval pour entrer en bataille. 


Tu n’as [pas] maintenant la peine et le tourment 
Que je souffre pour toy et sans allegement; 

Mais tu l'auras après le jour du jngement, 

Quant tu viendras en vie, se l’Éscripture ne ment. 


Regarde bien ta vie, et puis ta mort remire; 

Tu as esté tyrant qui toujours prent et tyre. 

Or tetyre le ver qui te romp et dessire. 

A mon parler metz fin, car plus ne sçay que dire. : 


L'ACTEUR. 
Quant le Corps voit que l'Ame si forment le demaine, 
Les dens estraint moult fort et la teste demaine, 
Lors gemist fort et ploure et met toute sa peine 
Comment respirer puisse et reprendre s’aleine. 


LE Corps. 


Quant eut levé sa teste et sa vigueur reprise, 

Il dist à l’Esperit : J'ay mal mis mon service, 
Prins as plait contremoy; mais, quand bienf je |l’avise, 
El ne finera pas du tout à ta devise. - 


Hi n'est pas de merveille se la chair se meffaict, 
Legierement s'encline, legierement deffaict : 
En ce qui est en elle n'y a riens de parfaict, 
Ce que raison ordonne et ce que raïson faict. 

D'une part l’ennemy, d’aultre la chair rue ; 
Pour ce la pouvre chair ne peult avoir tenue, 
Que ne soit par deliet de legier abbatue, 

Ou par consentement desconfite et perdue. 


Mais, ainsi que tu dis, Dieu t'a faicte et creée 
De sens et de raison noblement adornée. 

Tu es du tout ma dame, à toy suis-je donnée; 
Ta chamberière suis et par toy gouvernée. 


Puis doncques que Dieu t'a donné sur moy puissance, 
Et t'a donné raison et clère congnoissance, 

Tu deusses bien estre de telle pourveance, 

Que peché n’eusse faict par ma grant ignorance. 


Pour ce tout saiges homs doibt savoir et entendre, 

L'Ame doibt-on blasmer qui ne se veult deffendre, 
Que l'on ne doibt la chair ne blasmer ne reprendre; 
Le Corps laisse remplir etles gras morceaux préndre. 


L'esperit du tout doïbt la chair bien gouverner; 
Nefain, ne froit, ne soif, ne luy faict endurer ; 
Les delices du monde la font desmesurer , 
Aultrement sans peché ne peult la chair durer. 


L'Ame donques si à la chair en sa commande, 

À la chair convient faire ce que l’Ame commande; 
Si tiens à grant folie contre moy la demande, 

Se nous faisons folie, ne sçay qu’elle demande. 


Tu as de bien et mal parfaicte congnoissance; 

Se j'ay faict mal ou bien, c’est tout par ta licence, 
Car bien scès que sans toy je n’ay nulle puissance : 
Doncques tu doïbs porter du tout la penitence. 


De toy vient le peché, de toy vient la folie. 
Je ne puis plus parler, ne te desplaise mie, 

Car je sens autour moy si très malle maignie 
Qui me mort et me romp. Or t'en va, je t'en prie. 


L'AME. 


Lors dist l'Ame à la Chair : Encer n'est pas à point 
De laisser la querelle et le plait en tel point : 
Car ta parolle amère, où de doulceur n’a point, 
La coulpe met sur moy et durement me point. 


Chair povre ct doulente, pleine d’iniquité, 
Ta maulvaistié m'a faict perdre ma dignité. 
En tes paroles [n’a] auleune verité; 

Mais tout le remainant est plain de vanité. 


Verité esi que l’Ame doit le Corps adresser; 
Mais la chair ne se veult par l’Ame corriger; 
Se l'Ame le reprent, ne Riet que rechainer; 
Riens le Carps ne veult faire que boyre et manger. 


Quant le Corps doit jeuner, lors a mal en la teste; 
S'il ne boit au matin, c’est une grant tempeste; 
Ung peu de penitence Iuy faict si grant moleste, 
Qu'on ne peult de luy traire joye, ne ris, ne feste. 


Je deusse bien avoir par droit la seigneurie, 
Mais tu me l'as ostée par ta forcernerie. 

Tez delices charnelz, ta doulante folie, 

Au parfond puis d'enfer nous font abergerie. 


Bien sçay que j'ay failly que ne t'ay refrence ; 
Mais par ta flatterie j’ay esté barattée. 

Par les delictz mondains après toy m'as menée ; 
Contre toy en doibt estre la sentence donnée. . 


Tu es tousjours allé le chemin et la voye 
Des delictz corporelz, que je te deffendoye, 

De l’ennemy d'enfer, qui tousjours nous guerroye. 
Pour ce perdu avons de paradis la joye. 


Le nom de baratteur doibt bien le monde avoir, 
Car adont, quant il veult les pecheurs decepvoir, 
Plus leur donne de bien, richesses et avoir; 

Puis leur fait par la mort leur povreté sçavoir. 


Le monde devant hyer t'a monstré beau visaige; 
Richesses te donnoïit, heaulté et grani lignage, 
Et si te promettoit de vivre grant aage; 

Il l'a du tout failly ; perdu en a l'usaige. 


La face t'a esté souventesfoys mirée ; 

Tes mains, tes piedz, tes bras, souvent mis en buée, 
Bien puis dire que suis de trop male eure née, 
Quant par tes grans delices maintenant suis dampnée. 


L'ACTEUR. : 
Quant le Corps voit que l’Ame si forment le reprent, 
A crier et à braire et à plourer se prent, 
Joye n’est plus en luy; Tristesse le comprent ; 
Puis après par parolle simplement se reprent. 


Le Corps respond à l'Âme et dit : 


[Helas] quand me souloye haultement maintenir, 
Mes grans possessions et mes terres tenir, 

Lors oncques de la mort ne me peult souvenir, 
Ne jamais ne euidasse à tel honte venir, 


Je voy la mort venir qui si forment m’attrappe. 
Commandement de roy riens n'y vault, ne de pape; 
N'y vault or ne argent, manteau fourré, ne chappe; 
La mort faict tous et toutes arrester en sa trappe. 


Ame, tu es dampnée; après je le seray. 
Tu souffres maintenant, après je souffriray. 

Mais assés doibs souffrir plus que je ne feray, 
Et par moult de raisons que je te monstreray. 


Quant la sainte Escripture nous dit et nous raccompte 

Que, tant que Dieu plus faict et plus hault l'homme 
[monte , 

Tant plus estroictement lui requerra le compte, 

Et, s'il faut à compter, tant plus sera grant honte. 


Dieu t'a donné raison, sens et entendement, 
Force pour faire tout le sien commandement, 
Voulenté pour fuir le maulyais mouvement; 
Tu en rendras le compte au jour du jugement. 


De tes nobles puissances as follement usé ; 

Ton temps as despendu et si as trop musé; 
Pour ce es devant Dieu durement accusé, 

Et Dieu t'a par raison paradis refusé. 


Mais de ce qu’en peut mais ceste pouvre pouldrière, 
Que la vermine assault par devant et derrière ? 
Dieu ne m'avoit donné puissance ne manière, . 

Où je puisse sans toy aller devant n'arrière. 


La Chair ne peut sans l’AÂme ne venir, ne aller, 
Monter en paradis, n’en enfer devaller ; 

Sans luy ne peult ouyr, ne sentir, ne parler, 
Ne les nudz revestir, ne le povre hosteller. 


Mais, se l'Ame vouloit ouvrer en bonne guise, 
Aymer nostre Seigneur et faire son service, 
Elle menroit du tout la Chair à sa devise. 

Et tu ne l'as pas faict; pour ce je suis mal mise. 


De la sainte Escripture très bien il me souvient, 
Qui dit que au dernier reveler me convient. 
Helas! dure sera la journée qui me vient, 
Quant peine corporelle perpetuelle devient. 

L'AME. 
Adonc c'est Ame mise en grant affliction : 
Hé, pourquoy suis-je faicte de tel condiction, 
Que je vivray tous ditz sans termination, 
Puisque suis obligée à telle damnation. 
Je tiens la beste mue à moult fort bienheurée; 
Car, quant le Corps default, l'Ame est tost finée, 


Pour ce me vaulsist mieux que fusse porcellée, 
Qu du ventre ma mère au sepulchre portée. 


LE Corps. 
Respons moy, dit la Chair, ce que je demande : 
Ceulx qui sont en enfer en si grant penitencé, 
Comme tu vas disant, ont-ils point d’esperance 


De leur allegement ne de leur delivrance ? 


Les nobles, les gentilz , qui sont de hault parage, 

Les riches , qui ont or et argent à oultrage, 

Sans [sur?]les autres dampnez ont-il pas d'avantage, 

Par or ne par argent, par sang ne par lignage? 
L’AME. 

La demande, dist l'Ame, est trop peu raisonnable; 

Tous ceulx qui sont damnez ont paine pardurable, 

Ei selon la sentence de Dieu ferme et estable, 

Que force ne pouvoir ne peult faire muable. 


Se tous les religieux , prescheurs et cordeliers 
Chantoyent tous diz messes et lisoyent psaultiers, 
Et le monde donnast pour Dieu tous ses deniers, 
Ne tireroyent une Ame de cent mille milliers. 


Le diable est toujours en sa forsennerie; 

De tourmenter les Ames luy prent tousjours envie, 
Donne luy, prie luy, ton corps luy sacrifie, 
Jà pour ce n'en auras ung grin de courtoisie. 

Et des peines des riches(ses) te diray la manière: 
Sans grace, sas espoir, leur peine est tout entière , 
Et de tant com ilz furent de tant plus en arrière, 

De tant souffrent-il plus pouvreté et misère. 


L'AGTEUR. 
Lors, quant l’Âme mettoit À parler toute (sa) cure, 
Deux dables sont venuz, en leur laide figure, 
Tant horrible visaige, tant grant contrefaicture 
Qu'en n’en sçauroit trouver en livre n'en paincture. 


Grippes de fer aguës entre leurs mains tenoyent; 
Feu gregoys tout puant par leurs gueules gettoyent; 
Serpens envenimez de leurs corps enyssoient 

À bassins embrasez leurs ÿeulx semblans estoyent. 


Dont chacun de ses deux getta sa trappe torte. 

La povre Ame chargèrent, comme une beste morte. 
Quant la très douloureuse entra d'enfer la porte, 
[Durement se contrainct, ] forment se desconforte. 


L'AME. 
Entre les mains des dyables à haulte voix s’escrie : 
Secourez-moy, Jesus, très doulx fiz de Marie ; 
Ne considerez pas maintenant ma follie ; 
Ayes mercy de moy par ta grant courtoisie. 


Les DIABLeEs. 
Quant ces deux ennemis ont ce mot entendu, 
Crient : Dame musarde, trop avez attendu; 
Tout le temps de ta vie, tu l'as mal despendu, 
Donnée est la sentence et le loyer rendu. 


Doresnavant n’y vault riens plus crier et braire, 
Car plus ne trouverez Jesuchrist debonnaire. 
Maintenant te convient en ung tel lieu retraire 
Où jamais ne verras soleil ne lumière. 

L'ACTEUR. 
À ces dures parolles, le preud'homme s’esveille; 
S'il fut espoventé ne fut pas de merveille. 


A tel vie mener du tout Hi] s'appareile. 
Dont de tous ses pechiez Dieu absoudre le vueille. 


Tantost se joingt à Dieu et tous honneurs desprise, 
Et de ious biens mondains perdit la convoytise. 
Aux mains de [Jhesu christ et à sa commandisse 
Son corps et ame mect pour faire son service. 


Tout le monde, dit-il, est plain de tricherie : 
Car il tient en despit la bonne et saincte vie. 
Vertu est, dist-il, vice, et sagesse folie. 
Doncques est fol prouvé qui au monde se fie. 


L'ACTEUR. 


Cil qui veult estre au monde pour saiges homs tenu, 
Fau qu'il ayt deniers , argent et or moulu. 

Mais de ce luy souviengne que, quand sera venu 
Au dernier de son compte, le gaing sera menu. 


Les vertus du tout traient à la divmité, 
Comme Foy, Ésperance et dame Charité. 
On les tient aujourd'huy pour une vanité. 
Barat et tricherie sont en authorité. 


On ne croit aujourd'huy ès amys Dieu sans gaige ; 
On ne prise une pomme la divine parage. 

Jà ne seras tenu pour vaillant et pour saige, 

Se tu ne scès honneurs ou se n'as grant lignaige. 


Tu seras reputé vaillant et honorable 

Se tu aymes flatteurs et tu tiens bonne table, 
Salomon ne dit onques proverbe si veritable 

Qui s'accordast aux tiens, soit mensong{e] ou fable, 

Langue ne pourroit dire, ne penser cueurs humains, 
Le nombre de tes frères, E tes cousins germains ; 
Mais, quant ne verront plus d’argént entre tes mains. 
Ne te seront amys, he cousins, ne prochains. 


O delices mondains qui navrez la pensée, 
Peu vous devroit priser raison enluminée, 
Car estoupes au feu sont de plus grant durée 
Que la saveur de vous, qui tant est desirée. 


Qui pourrait par deniers achepter en sa vie 
Sans vieillesse jeunesse et sans tache lignie, 
Santé de corps tousjours sans nulle maladie, 
Des delices acquerre devroit avoir envie. 


De telle marchandise ne s’entremet la mort; 
Jà par or que tu ayes n'auras À elle accord;] 
Riens ne te vault jeunesse, remède ne confort ; 
À la fin te convient arriver à son port. 


En ce port trouveras doulente establerie. 
Toutes les branches sont de matière pourrie; 
Jà n'y trouveras homme qui soit joyeulx ne rie. 
Cil qui vient à tel port toute sa Joie oublie. 


Faulceté maintenant est souvent coulourée, 
Innocence est souvent à grant tort condampnée ; 
Mais adoncques chäscun recepvera sa livrée, 
Quant selon son merite sera sentence donnée. 


Pour ce pry à celluy qui si justement livre, 

Qui les biens et les maux a escriptz en son livre, 
Qu'il me doint en ce monde si maintenir et vivre 
Que m’ame à la mort soit de tous maulx delivre. 


AMEN. 


MORALITÉ NOUVELLE 
TRÈSBONNE ET TRÈS EXCELLENTE 


DE CHARITÉ 


Où est demontré les maulx qui viennent aujourd’buy 
au monde par faulte de Charité. 


Et est ladicte moralité à xij, personnaiges 
dont les noms s’ensuyvént ey-aprés 


et premierement 
LE MONDE LE RELIGIEUX 
CHARITÉ LA MORT 


JEUNESSE LE RICHE AVARICIEUX 
VIEILLESSE ET SON VARLET 
TRICHERIE LE BON RICHE VERTUEUX 
LE POUVRE ET LE FOL : 


In nomine Patris et Filii et Spiritus Sancti 
Charitas patiens est, benigna est. 


Àd Corinthios, si. cap. 


& t à celle fin que puissons dire 
É& Chose qui soit bonne et utile, 
#4 La grace Dieu demanderons ; 
5 Mais avoir ne la pourrions 
e qui en est tresorière. 
Nous luy feron.donc prière 
Qu'elle deprie son filz et son père, 
Et pour ce luy presenteron 
La noble salutation 

T. ini, 22 

Que Gabriel luy presenta 
En disant : Ave Maria. 

Charitas patiens est, benigna est. 
Qui parleroit toutes les langues 
Des hommes et aussi des anges, 
Et charité ne auroit en soy, 

Rien ne sçauroit, en verite. 
Et qui sçauroit les propheties 
Et congnoistroit tous les mystères 
Qui oncques mais furent baillez 
Et ditz des anciens pères, 
Et charité ne auroït en soy, 
Riens ne sçauroit, en verité. 
Et qui auroit distribué 
Ses facultez emmy les voyes 
Et toutes depparties aux pouvres, 
Et qui aurait baillé son corps 
Pour ardre dedans ct dehors 
Par martyre, ainsi que propose, 
Et charite n’auroït en s0y, 
Ricus ne feroit, en verité. 
En Dieu est toute charité, 
Comme cela bien demonstré ; 
Ïl est venu souffrir pour nous, 
Et s’a esté par charité. 
De charité done armez-vous. 
H est bien temps de deviser 
Les personnaiges et nommer. 
Je vous les veulx nommer à tous. 
Je voys au Monde commencer. 
Velecy bien riche habandonné. 
C’est ung très beau mirouer ponr nous ; 
Mais encore n'a-il suffisance 
Et bien peu faict recongnoissance 

De celuy qui nous a faictz tous. 
Monstrado : . 

Et de çà si est Tricherie 

Que le Monde a faict et nourrye 

Par son avarice et envie. 

Et voicy ung Avaricieux 

Et son varlet auprès de luy, 

Qui de le servir est joyeuls, 

Et voicy le bon Vertueux. 

Et de cest aultre costé 

Vous veulx monstrer [la] Pouvreté; 

Et voicy la pouvre Vieillesse, 

Qui est plaine de grant foiblesse. 

Jeunesse, qui la doibt nourrir, 

Povez veoir dancer et saïlhir, 

Qui d'icelle ne tient pas compte, 

Sinon en despit et en honte. 
Et voicy ung Religieux 

Qui de bien faire est moult joyeux , 

Qui au Monde viendra prescher 

Afin qu'il vueille delaisser 

Tous les peschez qu'il a commis 

Envers le roy de Paradis. 
Voycy la noble Charité, 

De quoy est la Moralité 

Que present voulons demonstrer. 
Il y a en une ruelle 

La Mort, moult hydeuse et cruelle, 

Qui viendra les gens ajourner 

Pour aller devant Dieu compter. 
Or vous ay-je tout advisé 

Les personnages ei nommé. 

Si vous supplye humblement. 

Que vous nous donnez patience, 

Et vous verrez presentement 
Beau jeu, puisque le Fol commence. 


LE FOL commence en chantant. 


Rigolle-toy, rigole, rigolle-toy, Robin. 
Que vous en semble, mon cousin ? 
Vous semble-il bon, ce notaté? 
Vrayement, vous avez bistoqué ; 

Je les prens sus ma conscience. 

Hé dea, il n’y a point d'offense 
Quant on se treuve de loysir. 

Or paix, or me laissez choysir 

Celle qui vient de faire ung pet. 
Levez la main; vous l’avez faict; 
N'en rougissez jà ; a-vous honte? 

Si estyés fille d'ung compte, 

Si aurions tost faict le fact; 

Par le corps bieu, en effaict, 

Vous qui estes tant gracieuse, 

Je gaige que vous estes foureuse : 
Or, par sainct Jacques, je vouldroye 
Que ton nez fut dedans sa roye. 
Quant une femme mariée 

À esté baysée ou hochée 

D'ung autre que de son mary, 

El doibt, pour chascune journée 
Qu'el se faict donner la fessée, 

Ung deunier à saint Caultin. 

Je parles aussi bien latin 

Comme ung prebstre qui dit la messe, 
Or parlez à moy, Trousse-fesse : 

Se dedans ung lict, nu à nu, 

Fusson couchez, fesse sur fesse, 

Ung de nous deux seroit foutu. . 

Le Fol chante. 
Il estoit bien malostru, 
Sus goguelu, 
De cuyder qu'elle fust pucelle; 
El c'est faict tant bistoquer, 
Tant janculer 
Dessus l’herbette nouvelle, 
Tourleurette, tourlourette, 
Lyron fa. 


CHARITÉ commence. 
Monde, vueilles à moy entendre : 
Venue suis de Dieu pour t’aprendre 
À gouverner bien sagement 
Les biens dont tu as largement 
Par la grace de Dieu le père. 

Car tu sçays bien, c'est chose clère, 
Que Dieu nous dist en l'Escripture, 
En l'Evangille nette et pure : 

Dilige proximum tuum, 

Dist Dieu , sicuf te ipsum. 
Doncques est-il nécessité 

Que les biens dont tu as planté 
Soyent departis bien saigement 
Avecques bon gouvernement. 

Pour ce faictz l'en bien ton debvoir, 
Qui n'y ayt riens à reprouver 
Quant tu t'en viendras devant Dieu ; 
Car il n’y aura pas de jeu, 

Ou soit à gaing, ou soit à perte; 
Payé seras de ta deserte. 

Si me ditz ce que tu vouldras. 


LE MONDE commence. 
Dame, vrayment j'ay de bons draps, 

Et des moutons et de la layne, 

Et des bledz forment et de avoyne. 
Mais encor ne suis pas content 

Que je n’ay plus d’or et d'argent. 
Je feisse une très grant chière, 

Se je veisse ma gibissyère 

Qu'elle en fust une foys emplye. 
Mais d’une chose je vous prie, 

Que me dissiez presentement 

Qui vous estes et de quel gent, 

Car point ne vous congnoys, sans doubte. 


; TS ARITÉ. 
Ha, Monde, Monäe, je me doubte 
Qui ne te soit bien reproché 
Que tu ne tiens compte de moy. 
Moult à toy je me suis offerte, 
Et t'avoys bien la porte ouverte 
De paradis, la halte gloire; 
Mais tu as bien aultre memoyre; 
De moy tu ne tiens guères compte. 


Le Monpe. 
À peu que ne me faictes honte; 
Dame, dictes moy vostre nom, 
Et se j'ay excusation, 
Je vous prie que je y soys ouy. 

CHARITÉ. 

Monde, saiches bien, mon amy, 
Que l'on m'appelle Charité, 
Celle qui pour l'amour de toy 
Fist à Die humanité prendre 
Et en la croix mourir et pendre 
Pour toy rachepter des tourmens 

D’enfer, où alloyent toutes gens 
Et là tu estoys obligé 

Par Je faulx et maulvais peché 
Que fist Adam, le premier homme 
Quant il mordit dedans la pomme. 
Encontre ie commandement 

De Dieu le père omnipotent. 

Si te supply, mon doulx amy 
Que, se tu as vers Dieu failly, 
Retourne vers luy humblement 
Et garde son commandement. 

Se tu l'aymes de cueur parfaict, 

Il te pardonnera ton meffaict ; 

Se tu l'aymes, tu m'aymeras 

Et voulentiers à moy seras; 

Car saiche bien, en verité, 

Qu'il ayme bien fort Charité, 

Et je suis Charité, s'amye. 

Si te requiers et te supplye 

Que des biens dont je t'ay parlé 
Que en faces ma voulenté, . 
De bien faire n’ays point de honte; 
Je te feray rendre bon compte 
Quant tu viendras au jugement. 


LE MONDE. 


Je vous mercye entierement ; 
Vous me faictes belle promesse. 
Je vueil que soyés la maistresse 
De moy et de trestous mes biens. 
Je voys appeller lious] mes gens, 
Si en feray departement. 

Pausa. 


Ouez, ouez, tonte ma gent, 

Riches, pouvres, jeunes et vieulx. 
Venez tous, vous ne povez mieulx. 
Venez trestous à Charité, 

À qui je suis habandonné, 

Moy et mes biens, entierement. 
Par elle le departement 

De tous mes biens si sera faict. 


VIEILLESSE commence. 


Ou es-tu allé, Jehannet? 

Hélas ! où [donc] es-tu, Jeunesse? 

Laisses-tu ta mère Vieillesse 

Sy emprès toy mourir de fain ? 

Je n'ay mengé ennuyt de pain 

Ne de chair, ne de nul potaige. 

Le Monde à present a couraige 

Que ses biens soient par Charité 

Mis où ila necessité,  . 

Etje n’ay maille ne denier. 

Je ne puis jamais riens gaigner, 

Et pour tant jete prie, mon filz, 

Pense comme je t'ay nourryz 

Quant tu estoys petit enfant, 

Et que je te hensssoys tant 

Que je ne m'en pov{o]ye souler 

Bonnement de toy regarder. 

J'estoye en peine nuyt et jour, 

Et mettoys mon cueur en doulour, 

Pour toy nourrir en paix et ayse; 

Pour ce je te prie qu’il te plaise 

Que de ce tu ayes souvenance. 
JEUNESSE commence. 

Vous avez bien malle attenance; 

Que voulez-vous que je vous face ? 

Le grant diable d'enfer le sache. : 

Vous estes tant arriottée, 

Et si parfaicte radottée, 

Que se n’est-que peine de vous. 

Je prie à Dieu que malle toux 

Vous puisse ennuyt estrangler. 
"VIEILLESSE. 

Hélas! je t'avoys tant chier, 

Et t'aymoys de si bon cueur, 

Que une parolle de rigueur 

Je ne t'eusse, à voir, jectée. 

Mais aujourd'huy ne te scauroye 

Si humblement parolle dire, 

Que tu ne soys à me mauldire 

Comme se fusse escumengie. 

Je doibs bien estre au cueur marrie 

D'avoir nourry tel nourriture. 

Je ne sçavois pas l'adventure, 

Ne que me debvoit advenir. 


JEUNESSE. 
Ennuyt te puisse veoir mourir! 
Que vous faict l’en, diable le saiche! 
Paister vous faulsist de fouasse 
Et de rost et de vin claret: 
Car vous nous faictes ung beau faict; 
Nous en sommes bien advancez. 
Pleust or à Dieu que vous fussiez 
À fouyr avec les mulotz, 


ViFILLESSE. 


Hé, Dieu dé paradis, -quelz mot 
D'un enfant de dire à sa mère. 
Je m'esbahys que Dieu le père 

Ne prent de toy quelque vengeance; 

Car tu as toute ma chevance 

Et out, tant que je peulx finer, 

Pour tant que ne puis més aller, 

Ne moy gouverner ne cheminer, 

Me vouldroys-tu laisser mourir 

De faim, de soif et de froydure ? 

Tu es bien de faulse nature. 

Je ne demande seulement, 

Sinon itel gouvernement 

Que tu donnes à tes servans. 
JEUNESSE. 

Il a passé plus de troys ans 

Que de vous n’euz denier ne maille; 

Et si me coustez en fouaille 

Plus de quarante soulz l'année, 

Et si mangez belle escullée ; 

Je le vous dis aval la main, 

Et si despensez plus de pain 

Que tous les gens de nostre hostel. 


VIEILLESSE. 
Helas, mon filz, es-tu ytel? 
Me reproches-tu ma despence ? 
Et je prens sus ma conscience 
Que tu m'as cousté plus de francs 
Que je n’ay à toy petis blancs. 
Ne me vueilles pas reprocher 
Ne mon boire ne mon menger, 
Car il n'y a rien de par toy; 
Dicu sçait bien que tu m'as cousté. 
Et, quant je seroye d’Allemaigne 
Venue ou du royaulme d'Espaigne, 
Si seroys-tu. tenu à moy : 

En la vertu de Charité. 

L’evangilie en faict mention : 

Dilige proximum tuum. 

Tu n'aymes ne Dieu ne moy; 

Tu n'aymes fors ta voulenté, 

Qui est à ne me faire bien. 
JEUNESSE. 

Par ma foy, vous ne gaignez rien 

À me venir aguillonner. 

ViBILLESSE. 

Et que ne faictz-tu ton debvoir 

Ainsi comme tu le doibs faire ? 

Ftbseez-bien qu'il est necessaire, 

Qu'il me convient ma vie avoir. 

Vrayment, pas ne sers ung denieï 

Tu t'en vas boyre et galler 

S'en de quoy tu deusses gouverner 

Toy et toute ta famille. 

Tu t'en vas jouer à la ville 

Avecques d'autres larronneaulx , 

Qui apprennent beaucoup de maulx, 

Et aymes mieulx à les suyr 

Que tu ne faictz à les fuyr. 

Et pour ce, mon fiz, je me doubte 

Que ne tresbuchez lourdement 

Par vostre faulx gouvernement ; 

Gardez-vous en doresnavent. 
JEUNESSE. 

Il semble que je suis enfant, 

Et que je ne sçay que je fais. 

Ne vous souciez de mes fais 

Non plus que je faictz de vous, 

Car je n’en feray rien pour vous 

Plus que je feroye pour mon chat. 
Oseray-je aller à l’esbat 

Pour ceste vieille redotée ? 

Qu'en très mal an soit-elle entrée, 
Car elle vit trop longuement ! 


VIEILLESSE. 
Ha, tu mourras meschantement, 
Garson ! M'as-tu encore mauldicte ? 
Par ma foy, tu n’en es pas quitte; 
Tu es ung faulx traistre garson. 
Ung beau lopin de mon baston 
Tu auras, se je peulx attaindre. 


JEUNESSE. 
Je vous batrez jusques au jaindre, 
Vieille, si vous en dementez. 
Et, par Dieu, si vous me batez, 
Je vous jourayÿ d'ung aultre jeu ; 
Se ne craignisse aultre que Dieu, 
Je vous ostasse le quaquet. 


VIEILLESSE. 
Hé, faulx garson, que t'ay-je fait ? 
Pour quel cause me maulditz-tu ? 
Je ne t'ai heurté ne batu, 
Ne dit aulcune villennie. 
Je te blasme de ta follie, 
Mais c'est pour ton prouffit garder, 
Et tu m'en deüsses mieulx aymer. 
Il pert bien que tu ue scez rien; 
Tu faictz mal à qui te faict bien, 
Qui est chose dyabolique. 
Pourtant, je te prie, or t'aplique 
A bien faire doresnavant, 

Ne vueilles point estre gourmant, 
Joueur de dez ne Rasarleur : 

Ne regnye point nostre saulveur; 
Fay-moy raison comme tu doibz, . 
Et tu auras des biens assez. 

Si tu n’en as, si en demande, 
Ainsi que raison le commande, 

Et bien te viendra et lyesse. 


JEUNESSE. 
Par ma foy, ma mère Vieillesse, 
Ma femme ne laisseroys mye, 
Et non feray-je ma mesgnye, 
Mourir de fain pour vous repaistre. 
Je ne suis pas du tout le maistre; 
Vous savez bien comme il en va. 


VIEILLESSE. 
Tu dis vray ; je scay bien cela. ‘ 
Ta femme est de toy la maïstresse ; 
Maïs je vous ay baillé la gresse 
De quoy vous estes gros'et gras ; 
Vous estes vestus de mes draps, 
Et je meurs de froit et de fain. 


JEUNESSE. 

Tenez ceste croste de pain , 
Et mengez, se. voulez menger. 
C’est quant que faicies-que hongner ; 
Vous estes toute radoptée. 

VIBILLESSE. 
Tu scez bien , s'elle n’estoit trempée 
Que je ne la mengeroys mye; 
À grant peine mangez la mye, 
Et tu me bailles ceste croste. 

JEUNESSE. 


El amollist quant on la toste, 
Mengez-la et puis la tostez, 


VIEILLESSE. 


Quant tu iournoys en mes costez, 
Pas ne cuydoye celle adventure. 
Hélas, tant mainte creature 

Est advenue comme je suy! 
Hélas, je meurs à grant ennuy, 
Je ne me sçauroys soustenir 

À me gouverner, ne chevir, 

Ne gaigner ung morceau de pain, 
Et deussé-je mourir de fain. 

J'ay bien perdu trestout mon temps. 
J'avoye tant amassé de biens 

À mes enfans et à mes hers 

Qui me laissent menger aux vers; 
Vermine, puces et poux 

M'ont assailly de tous costez. 
Hélas, oùes-tu, Charité ? 
Jeunesse, en deffaulte de toy, 

Me laisse mourir en destresse. 


CHARITÉ. 
Monde, allons conforter Vieillesse ; 
El m'appelle piteusement. 


Le MONDE. 


Vous dictes VTaY: certainement; 

Alon y, Charité m'amye, 

Car, certes, el est esbahye 

Quant el ne se peult gouverner. 
Pausa. 

CHARITÉ. 


Vieillesse, Dieu vous doint bon soir, 
Et vous doint bonne patience! 


ViEILLESSE. 


Dame, le Dieu de sapience 

Vous gard et-vostre compaignye! 

Or me dictes, je vous supplye, 

Qui vous estes et de qu gent, 

Car je n'y voy pas clerement. 

Mais, pour Dieu, qu’il ne vous desplaise. 

CHARITÉ. 

Vous n’estes pas trop à vostre aise, 

Vieillesse, ma très doulce amye; 

Mais, pour Dieu, ne vous ennuyez mye. 

Je suis vertu de Charité, 

Qui vous ay icy amené 

Le Monde pour vous conforter. 
Le Monpe. 

Je suis venu vous apporter 

Du pain blanc et du beurre frays; 

Car bien sçay que n’y voyez mais. 

Grant besom avez de confort. 
VIFILLESSE. 

J'avoye bien desiré la mort; 

Dieu me le veuille pardonner 

Et vous vueille remercier, 

Car vous m'avez bien confortée. 

Jeunesse, mon filz, que j'avoye 

Si ayse et si souef nourry, 

À mon grant besoing m'a failly 

Car il me laisse cy jeuner 

Et moult grant besoing endurer. 
Eu cest cornet cy m'a boutée, 

Où n'a que vent, aussi fumée. 
C'est sa femme qui le conforte, 
Qui voudroit que je feusse morte. 
De moy ilz sont tant ennuyez, 

Et dient que je n'ay que procez, 
Et que je suis toute pue , 

Très orde et très mal advenante. 
De me diffamer point ne cessent; 
Ilz ne me chaussent ne me vestent. 
Voicy trestoute ma vesture ; 

Mais :ilz ont de belles fourrures, . 
Qu'ils ont achepté de mes biens, 
Et je suis celle qui n'a riens, 

Sinon povreté et douleur. 


CHARITÉ. 


Or merciez le Créateur, 

Vieillesse , ma très doulce amye. 
Vous avez la verge baillye 

A voz enfans dont ilz vous batent, 
Pourtant, s’ilz vous touchent ou frappent, 
C'est du mesme vostre baston. 
Vostre filz, qui est fauix garson, 
Vous l'avez ainsi chastié. 
Pourtant il est bien employé 
Qu'il vous face assez de rudesse , 
Car, en sa petite jeunesse, 

Le laissiez faire en sa guise. 

Il n'ayme ne Dieu ne l’église ; 

IL n'ayme fors esbatement, 

Aller aux tayvernez souvent 
Avecques gens de mal affaire, 

Qui à Dieu ne veullent complaire, 
Et ce qu'il sçait lui ont apris; 
C'est : Cum sancto sanctus erts. 
S'il eust ensuyvy gens de bien, 
De tout ce mal il n'en fust rien; 
Et à ce l'avez soustenu, 
Et ne l'avez contretenu 
Ne chastie de son malfaict. 
Plustost il enst eu de bon laict, 
Quant il n’eust point ouy Îles messes, 
Que une verge sur les fesses. 
Moult en est d’ainsi advenus 
Qui sont pouvres enfans perdus 
Par deffaulte de chastiment. 
VIEILLESSE. 
Vous dictes vray, certainement, 
Je l'apperçoy bien maintenant: 
Il n’ayme pas bien son enfant 
Qui ne le chastie de bonne heure. 
LE MONDE. 
Vrayement, on luy deust courre seure, 
Au traïstre garson Jeunesse, 
Qui sa povre mère Vieillesse 
Laisse mourir à tel vitay. 
11 prent Jeunesse. 
Vous serez en la mer gettay, 
Faulx garson, traistre, larronnastre, 
Et qui vous batist comme plastre, 
L'on vous fist bien vostre debvoir, 
JEUNESSE. 
Voire dea ! or allez chier. 
Pour quel cause me batez-vous? 
Me batrez-vous, vilain ordoux ? 
7. I. Li] 

Pour quel canse me veux-tu batre ? 


LE MOoxnpe. 
Pour ce qu'il a troys jours ou quatre 
Que ta mére, qui t'a porté, 
Qui tout est plaine de bonté, 
Ne meugea ung morceau de pain, 
Et est presque morte de fain, 
Et si as ses bledz et ses biens 
Et tous ses heritaiges tiens ; 
Ses rentes, ses possessions, 
Tu as eu en toutes saisons ; 
Tues gros et gras, riche et plain 
De ses biens, et el meurt de fain. 
Or regarde quel consciance. 
S’el n'avoit en el sapiance, 
Ce seroit assez pour mourir. 
Et si te deust bien soubvenir 
De la peine qu’el a souffcrte 
Pour te garder de toute perte. 
Or regardez, Charité dame, 
Se c'est pour luy grande diffame 
Et qui lui convient reprocher. 


CHARITÉ. 
Je te promeiz, mon amy cher, 
Se tn as failly vers ta mere, 
Si crie mercy à Dieu le père 
Et à elle semblablement, 
Ette gouverne sagement. 
Croy le conseil de gens de bien, 
Et tu ne fourvoiras en rien ; 
Tu es jeune, tu es bouillant; 
Soys de bien faire desirant. 
Tu mourras, il est tout certain, 

Et ne sçays enuuyt ou demain. 
Tu ne sçais l'heure de ta mort. 
Certainement n'y a si fort, 
Se de la mort estoit frappé , 
Qui ne fust à terre gecte. 
Or y pense, je te supplye. 
JEUNESSE. 
Ne vous en souciez, m'amye, 
Car je sçay bien que j'ay affaire; 
De cela vous avez beau taire, 
Ne vous en debatez jà tant. 


LE MoNDE. 


Hé dieux, que tu es bon enfant ! 
Que vendras-tu à honne fin ? 
Il ne vist que de larrecin 
Qu'il emble à sa pouvre mère. 
CHARITÉ. 
Jeunesse, je prie Dieu le père 
Qu'il te doint grace de bien faire. 
JEUNESSE. 
11 vous vaulsist aussi bien taire, 
Car pour vous je n'en feray rien; 
Je garderay ce qui est mien 
Et en feray à mon plaisir, 
LE Monpe. 
Je voy bien que c’est ton desir 
Que Vieillesse meure de fain. 
JEUNESSE. 


Vous mentez comme ung faulx villain 
Parmy le fons de vostre gorge; 
Fais veu à Dieu et à saint George 

Se Lu ne t'en repentiras, 
Et bref l'heure tu mauldiras, 
Ou j'en mourray dedans la paine. 


LE Monpe. 

Je feray ta fiehvre quartaine, 
Faulx traistre, garson orgueilleux. 
Ha! tant tu feras de grans deulx 
Souffrir à la pouvre Vieillesse ! 
El peult bien gesir en sa cresche, 
Et attendre son reconfort, 
Tu lny avanceras sa mort 
Par ton orgueil , ingratitude, 
Et si te prometz que je cuyde 
Que tu viendras à malle fin. 

JEUNESSE frappe. 
Voylà pour toy, vilain crabin, 
Et encor n'estes-vous pas quitte; 
Je payeray vostre debite, 
Parbieu , ains que vous m'eschappez. 


TRICHERIE commence. 
Eh, par diable, c'est assez; 
Jeunesse, tueras-tu le Monde? 


JEUNESSE. 
Par cel(uy) en qui tout bien habonde, 
Je luy donray peine à souffrir; 
T] m'a dit plus de vilennie 
Que l’un n’en diroit à ung chien, 
Et si n’ay pas maille du sien; 
Mais j'en auray, je vous prometz. 
Que parle à vous en secretz. 
Tricherie, ma dame et maistresse, 
Se très ort villain grosse fesse 

M'a si très fort injurié 
Que je vouldroye qu'il fust noyé; 
Car il m'a dit, c’est chose clère, 
Que je fais Vieillesse, ma mère, 
Mourir de fain, aussi de froit. 
Or esse ce que chascun soyt ? 
Je luy fais trestout son plaisir, 
Et, tant qu'elle se veult gesir, 
Je la laisse dedans son lict, 
Et si plus est qui ne luy chiet 
De tous les biens de la maison, 
Pas ung morceau de venayson 
Je n'auroye d'où el n’est sa part. 


TRICHERIE. 


Voylà bien ung meschant quoquart 
Qui vous dit tant de desplaisir; 
On l’en fera bien repentir, 
Jeunesse, si vous me croyez, 

Et de ce ne vous esmayez, 

Car, puisque vous fiez en moy 

Et que c'est vostre volunté 

Que je soys de vostre famille, 
Oncques ne trouvastes de fille 
Comme je suis pour vous servir. 


JEUNESSE. 


Par ma foy, j'avoye grant desir 
Que vous feussiez de ma partie; 
Et, par bieu, vous estes m'amye 
Et serez tant que je vivray. 


TRICHERIE. 


Or vrayment je vous bayseray, 
Jeunesse, et yous m'acollerez. 

JEUNESSE. 


Jamais de moy ne partirez, 

Certes , tant que je soyes en vie. 
Jeunesse aceole Tricberie. 

Hé, Tricherie , Tricherie, 

Riens ne crains plus en plaiderie, 

Puisque nous sommes assortez ; 

Nous beurons dessus les costez 

Au Monde avant qu'il soit ung an. 


Le Monvpe. 


Du mal monseigneur saint Jehan 
Puisse estre se garson saisy ! 

Et, se le sergent fust icy, 

Bouter le feisse (de)dans la gaulle. 
11 m'a escorché ceste espaule; 

Je pense qu'elle soit desnouée. 


TRICHERIE. 


Jeunesse, le Monde gorgée ; 
Je luy voys donner ung maintien. 


JEUNESSE. 


Helas, c'est tout ce qui me tien 
Et aussi que mon cœur desire. 
Se hors du pays m'en debvoys fuire, 
Si en auray-je vengement. 
Pauss. 


TRICHERIE, 


Tu as baillé adjournement, 
Monde, à l'encontre de Jeunesse; 
Tu dis que sa mère Vieillesse 

Il faict mourir de fai et froit. 

LE MonNpe. 


Et n’esse ce que chascun soit ? 
Le faict se montre, regardez. 


TRICHERIE. 


Par ma foy, vous l'amenderez 
Et vous coustera de l'argent. 


Le Moxnpe. 
C'est la coustume de present 
Qui est batu l’amendera. 
Hélas, tant le diable fera 
Grant feste au jour du jugement, 
Et cuyde que bien largement 
1! en’ aura d’yteulx garsons. 


TRICHERIE. 


Je croy que assez en trouverons 
D'iteulx paillars truandeaulx , 

Mais ilz feroyent beaucoup de maulx, 
Vrayment qui ne s'en guetteroit, 

Et qui ne se subtilleroit 

À ce guetter de leur malice. 
Pourtant, Monde, est-il propice 
Que je demeure avecques toy. 

Je te prometz en verité, 

Je te serviray loyaument. 


Le Monpe. 


Hau, Tricherie, certainement, 

Je n'ay cure de voz promesses. 

À ung sourt ne fault point deux messes. 
Je vous dirai en brief langaige 

Charité, qui est bonne et saige, 

Me conseillera qu'est affaire. 

TRICHERIE. 
Or par le sang que Dieu fist faire, 
El te mettra à povreté. 
Or, vrayment, j'ay pitié de toy. 
Charité est de telle nature 
Que des biens du monde n’a cure; 
Elte fera tout departir 
Et en la fin de fain mourir, 
Tout ainsi comme faict Vieillesse. 
Qui n'a rien n’a point dé lyesse, 
Et aussi n'est à rien prisé 
Plus q'ung pot de terre brisé. 
Qui est riche est honnouré ; 
L'en dit qu'il a bien labouré, 
Et qu'il est très homme de bien. 
L'’en se moque de qui n’a rien, 
Et l'en dit : c'est ung fol meschant; 
Et pource je t'en dis autant 
Pourl'amour de toy, sur ma vie. 


Le Monpe. 
Vrayment, dame, je vous mercye, 
Car vous me dites verité. 
Mais j’ayme trestant Charité 
Que oncques chose n’ayme tant. 
TRICHERIE. 
Par mon ame, tu es meschant; 
Car si tu queroys à menger, 
Elle ne te donroït pas ung denier 
Ne tous tes voisins aussi bien. 
Le MoNDe. 


Vrayement, vous ne mentez de rien. 
De cela ay bien congnoissance ; 

Mais Charité a tel puissance 
Qu'elfle] peult ouvrir paradis 
Et y mettre tous ses amys, 

Par quoy je la doibs bien aymer, 
Et je ne la pourroye garder 
S'avecques moy demouriez. 


TRICHERIE. 
Par ma foy, vous ne pourriez; 
Car de son hostel je n'ay cure. 
Mais tu as la teste trop dure. 
Je t'enseigne la voye bien ample. 
Regarde-moi ses avocats, 
Qui sont fourrez comme prelatz, 
Marchands de draps et taverniers, 
Et gens de quelconques mestiers, 
Marchands de vaches et de bœufz; 
Ez jureront Dieu pour deux œufz , 
Le pouvre peuple en decepvant. 
I n'est point marchand qui ne ment, 
Et, pour te dire la verite, 
Ilz n'ont denier que de par moy. 
Voicy Jeunesse qui t'assault, 
Qui est fort, orgueilleux et bault. 
Tu n'as garde d’avoir honneur 
$e je ne suis de ton conseil. 
Il te donnera grant ennuy. 

Le Moïne. 
Vrayment , je suis tout esbahy, 
Car (tres)tout cecy que m'as compté 
Est presque toute verité. 
J'ay advisé tout clerement 
Que me conseillez loyaument ; 
Vous serez de ma portion, 

Et puis en la fin compteron. 

Or vous en allez, Charité, 

Car vous ne serez plus à moy. 
Allez-vous en, ma doulce amye, 
Car o moy sera Tricherie 

Tout le demourant de mon temps. 
Par elle amasseray des biens, ‘ 
Plus que de par vous la moytié. 


CHARITÉ. 
Ha, Monde, j'ay de toy pitié. 
Les bons biens espirituelz 
Tu laisses pour les temporelz ; 
Mais saiches bien certainement, 
Se tu ne les as loyaument 
Et de bonne acquisition, 
Eternelle dampnation 
Te feront donner en la fin. 
Monde, ne soys jà trop enclin 
D'avoir des biens oultre mesure; 
Car ce sera grande adventure 
Si tu n'en sçays bien compte rendre; 
Et tu doibs sçavoir et entendre 
Qui t'en convendra rendre compte, 
Ou soit à droit, ou soit à honte, 
Dont se seroit pour toy follie 
De les avoir par tricherie ; 
Car ce seroit grant larrecin 
D'avoir les biens à son voysin 
Par tricherie ne par cautelle, 
Mais honnorable vie et belle 
Maine, et selon ton estat, 
Et se Jeunesse te desbat, 
Ou face quelque extorcion, 

Adjourne lay devant Raison, 
Ou devant nostre seur Justice, 
Qui ggnicion -bien propice 

En fera, si tu la veulx croire, 


JEUNESSE. 
Vrayment, je veulx aller en guerre, 
Car du Monde prendray vengeance, 
Je lui donray ung coup de lance 
Qui sera si estroict assis 
Que mieulx il s'aymast mort que vif; 
Je vous en faictz bonne promesse. 


CHARITÉ. 
Entendez, mon beau filz Jeunesse, 
Ne soyez pas si à loysir 
Que vous faciez tout le plaisir 
De ce que vostre cueur desire. 
Mais croyez la sainte Escripture, 
Et y mettez bien vostre cure 
À faire ce qu'el vous commande. 
Car saichez que Dieu ne commande 
À nul que toute volunté 
En la vertu de Charité, 
En gardant ses commandemens 
Comme bons et vrays chrestiens. 
Et, se vous le faictes ainsi, 
Je vous prometz et [vous] affy 
Que vous viendrez à bonne fin. 
Ne vivez point de larrecin, 
Mais vivez de loyalle vie, 
Et ne croyez pas Tricherie , 
Car elle est moult fort decevable 
Et serviteure du diable, 
Et fille de grant Avarice, 

Qui fit dampner le maulvais riche; 
Et si fist Cayn et Judas; 

Et pour tant ne la croyez pas. 
Soyez saige et vertueulx, 

Eten la ê serez joyeulx. 
Tousjours soyez à Dieu fiable. 


TRICHERIE. 


Or vous taysez, de par le dyable, 

Et allez prescher aux hubans : 

Et ès bestes qui sont aux champs. 

Vous n'estes qu'une enchanteresse ; 
Maulgré vous seray la maistresse 

De Jeunesse , aussi du Monde. 

Car vrayement il n'y a homme au monde 
Qui les sceust si bien apoinctier 

Comme moy, car c'est mon mestier. 

Il n'est discord que je n'apoincte, 

Et de toute part suis acoincte ;' 

Aussi je vous appointeray ; 

S'il est mestier je plaideray 

Et demerray bien le procès, 

Et si seray des deux costez. 

Nous troys irons à la taverne ; 

C'est le lieu où je me gouverne, 

G'y suis plus aise qu'au moustier 

Pour ces plaidereaulx appoincter. 

Ne vous souciez plus de rien, 

Vous deux vous appoincteray bien. 
Faisons grand chère tous ensemble. 
Mais, vrayment , tout le cueur me tremble 
De celle dame Charité ; 

El a dit de moy villennye, 

Et pour tant, vous deux, je vous prye, 

Boutez la hors d’iey entour, 

Et qu'el se garde du retour, 

Voyse s’en, par diable, bien loing, 
Ou qu'on luy tortera le groing 

Si bien que la merde y viendra. 


JEUNESSE. 


Pendu soit-il qui s’en faindra, 
Car je suis content qu'el s’en voyse. 
EL nous a esmeu plus de noyse 
Avecques ma mêre Vieillesse ; 
Voyse ce, car d'elle n’ay cure. 


LE MONDE. 


Vrayement, je crains bien l'adventure 
Dela mettre hors de ceans, ° 
Car el m'enseignoit tant de biens 
Que oncques ne vis si belle chose ; 
El est plus doulce que une rose. 
Bonnement ne la dy chastier. 
Mais puis que je suis du mestier 
Et de la court de Tricherie, 
Je m’accorde qu'ele soit charie. 
Jeunesse, allez la chasser. 

Pausa. 


JEUNESSE. 


Or pensez de vous recourser, 

Et tirez pignolles avant. 

Allez vous en bien tost courant 
En la terre des Sarrazins ; 

Vous y bevrez de très bons vins. 
Allez y, que plus ne vous voyÿe; 
Car Tricherie vous y envoye, 

Et si faict le Monde , sans doubte. 

CHARITÉ. 
Hz, Jeunesse, tun'y voys go[ultte: 
Le Monde-et toy estes soulliez 
De Tricherie et aveugliez. 
Mais saichez bien, ung temps viendra 
Que Tricherie vous trichera ; 
Tricherie fut son mestier 
Son maistre triche(rie) le premier. 
Quant el veult tirer en son parc, 
EI met deux flechez en son arc. 
Sa langue est de telle manière, 
Comme est d'ung coutel à tripière , 
Car il trenche des deux costez. 
Pour tant ceulx sont bien abusez 
Qui s’abusent de Tricherie. 
Ha, Monde, je ne cuydoye mye 
Que tu me voulsisses laisser. 
JEUNESSE. 
Allez vous en ailleurs prescher, 
Car icy perdez vostre paine; 
Se n'est pas ce qui nous amaine 
Que d'ouyr vostre preschement. 
Allez vous en bien vistement 
Avec les hermites des boys. 
CHARITÉ. 
Adieu, Monde, adieu, je m'en voys; 
Adieu tous , amont et aval; 
Adieu France, en especial ; 
Adieu la pouvre Normendie ; 
Je suis doncques de toy chassie : 
Tricheric.en est la maistresse. 
Hélas! Monde, où est la promesse 
Que tu as faicte à Dieu le père 

Dedens l'Esglise nostre mère 

Que tu receupz l’huille et le cresme 
Dessus les sainets fons de baptesme ? 
Où sont les dix commandemens 
Que Dieu t'a donnez à garder ? 
Ceulx ne sont pas bons chrestiens 
Quant 1lz n’en font bien leur debvoir. 
Ha, Tricherie faulse et mauvaise, 
Tu as esmeu une graët foyse 

Au Monde, qui kry ser chière. 
Ha, Moude, te vas par empire 
Quanttu ne pensez à ta fin. | 
Tu n’entens pas bien ton latin, 

Qui tant est douix , bon et propice, 
An desrain de la saincte espistre : 
Opera enim illorum 

Heu cecy a deux beaux motz, 
Oùil a : sequantur illos, 

Et tu t'en vas à Tricherie, 

Qui de trestout mal est remplye. 
Tout premier el est mocqueresse, 
Et avecques ce menteresse ; 

En el n’a point de feaulté, 

Certes, non a il de beaulté; 

El parjure Dieu et Marie 

Pour approuver sa menterie. 

Son regard si est decepvant, 

Car el mort les gens en riant. 

Par elle c'est meue mainte meslée. 
Que mauldñt{e] soit la dampnée ! 
Et si a faict mourir maint homme; . 
Pour dire vray, trestout en somme , 
El a faict faire par iceulx 

Cinq cens mille pechez mortculx, 

Pource la doibt l'en bien fuyr 

Qui tant de maulx fait advenir. 

Le Monde en est si fort esprins, 

Qui n'y a mais père ne filz 

Qu'ilz n’essoyent à tricher lung l'autre. 

Helas ! Tricherie les espeaulire 

Et escorche de toutes pars, 

Et le dyable, par ses faux ars, 

Les tient en sa subjection; 

Devant nos yeulx nous le voyons. 

Il n’y a frère ne cousin 

Qui ne se boute en plaiderie 

Par le conseil de Tricherie, 

Et mettre leur cueur et couraige 

A s'entrepourchasser dommaige 

Et s’entrehayent jusques à la mort. 

Ha, Tricherie, tu fais grant tort 

Au filz de Dieu le créateur, 

Qui tant avoit eu de douleur 

Pour le monde tirer d'enfer, 

Et de rechief luy veulx bouter. 

Tu fais à Dieu grant desraison. 

Je veulx aller à la maison 

De ce riche avaricieulx. 

Si ne sera pas fort joyeulx, 

Comme je croy, de ma venue ; 

Mais pourtant je suis tenue 

De le conseiller à bien faire. 
Pausa, — Elle s’en va, 

Sire, le doulx Dieu debonnaire 

Vous vueille garder corps et ame. 


LE RICHE AVARICIEULX commence. 
Hé, Dieu gard celle belle dame, 

Que demandez-vous, belle amye? 


CHARITÉ, 
S'il vous plaist que je soy logée 
O vous, sire, pour l'amour de Dieu. 
L'AVARICIEULX. 
Par mon serment, il n’y a lieu 
Ceans où lon vous sceust loger. 


CHARITÉ. 
Je ne vueil boire ne manger, 
Ne aussi rien avoir du vostre; 
Monseigneur saint Pierre l’apostre 
M'envoye o vous pour demourer. 


L'AVARICIEULX. 
Or pensez de vous en aller, 
Car je n'ay que faire de vous. 
Or, voire dea, qui estes-vous 
Qui voulez demourer o moy ? 


CHARITÉ. 
Je suis vertu de Charité, 
Qui viens, pour vostre saulvement, 
Vous donner bon enseignement, 
Fors qu'il ne vous vueïlle desplaire. 


L'AVARICIEULX. 
M'amye, je n'ay de vous que faire; 
Allez vous en sans plus attendre, 
Rien ne me sçauriez apprendre; 
Je sçay plus que vous ne sçavez. 
CHARITÉ. 
Sire, pour Dieu, or n'entendez ; 


Je vous diray deux motz de Dieu 
T. lil 4 

Qui moult vous pourront tenir lieu 

Pour la vostre salvation. 

En l’evangille nous lisons 

Et nous dist amsi : Beait qui audiunt ver- 
bum Dei et custodiunt illud. 

Ceste evangille icy 

Dicte de Dieu pour celle cause, 

Et qui bien gardast celle clause, 

Pas ne fust le monde entaché, 

Comme il est, de mortel peché. 

Pourtant, mon amy, je vous prie, 

Que vous soyez de bonne vie 

Et vous gardez de damnement; 

Mais aymez Dieu parfaictement, 

Et pour l'amour de luy donnez 

De telz biens comme vous avez 

À ceulx qui ont necessité, 

En la vertu de Charité. 

Ne vivez pas comme les bestes 

Gardez et honnorez les festes ; 

Ne jurez pas Dieu ne les sainctz, 

Car moult vous en vauldriez main: 

Ne soyez pas fornicateur, 

Et craignez Dieu le createur; 

Fuyez a faulce laiderie, 

Et vous gardez a Tricherie, 

Car el est faulce et dangereuse. 


L'AVARICIEULX. 


Par ma foy, elle est gracieuse, 
N'en dictes point de desplaisir, 
Vous seriez trop à loysir 
Devant moy de la diffamer, 
Car je vous faictz bien assavoir 

Que je l’ayme parfaictement; 
Et si prens dessus mon serment 
Que vaillant deux oeufz je n'ay mye 
Que tout ne soit de Tricherie, 
Pour tant je la doibz bien aymer. 


CHARITÉ, 


Amy, je te faictz assavoir 

ue ce que tu as de par luy 
Nfe] est point loyaulment gaigné, 
Et en auras grant compte à rendre. 


L'AYARICIEULX. 


J'ay plus de cent francs à despendre 
De par elle (par) chascune année, 
Et, par mon serment, je n’avoye 
Pas ung blanc se n’eust esté elle, 
Et si vous prometz que c'est celle 
Par qui jay le plus de ma gaigne; 
En especial au dymenche, 

Et à toutes les haultes festes 
J’achettes et y vens des bestes, 

Et y fais de très bons marchez 

En la taverne, quant g'y suis, 

Et là est dame Tricherie, 
Dessoubz ma robbe bien mussie; 
Mais toutes gens ne la voyent pas. 
Et pourtant je vous dy le cas; 

Ne Ê vueillez point diffamer. 


CHARITÉ. 


Amy, je te faictz assavoir 
Que tu pèches mortellement 
Quant tu vas mettre empeschement 

Au dymenche et haultes festes, 
Et sont tous ceulx plus folx que bestes 
Qui les empeschent nullement; 
C’est de Dieu le commandement 
Que l'en doit les festes garder. 


L'AVARICIEULX. 


Dame, je te fais assavoir 

Que c’est le jour de la sepmaine 

Où j'ay voulentiers plus de peine 

Que au dymenche en marchandise; 

Car il y a grant gourmandise, 

Et là je fais bien à ma guyse. 

CHARITÉ. 

Que dis(-tu)? Vas-tu point à l'eglise ? 
L'AVARICIEULX. 

vu dea! j'y ay bien affaire 

À chose qui m'est necessaire : 

C'est pour parler à mes marchans ; 

J y parle plus ayse qu'aux champs , 

C'est la cause qui plus m'y maine. 


CHARITÉ. 


Helas, tu ÿ pers bien ta peine. 
Or me dy, où est ta creance ? 


L'AVARICIEULX. 


En ung grant pot plain de chevance, 
#1 

Que j’ay enfouy dedans terre. 

Mais j'ay si grant peur de la guerre, 

Que je ne le sçay où mussier, 

Et aussi d'ong larron furtier 

Qui est de ces pays environ. 

Non, pourtant je say bien son nom, 
Mais je ne le nommeray mye, 
Car il est des gens Tricherie ; 
Nous sommes tous deux d'ung tinel ; 
Il a faict maint cas criminel 
Par quey je le crains plus, sans doubte. 

CHARITÉ. 

Hé, riche fol, tu n'y voys go[ultte. 
Soys vers Jesus du cueur enclin; 
Rens à chascun ce qui est sien. 


L'AYARICIEULX. 
Par ma foy, je n'en feray rien. 
Je seroys plus sot q'ung homme yvre. 
Voulez-vous que je me delivre 
De mon tresor et de mes biens ? 


CHARITÉ. 
Or me dy, comme sont-il tien[s], 
Et comme tu les as acquis ? 
L'AVARICIEULX. 
À marchander à mes voysins 
Quant quelque chose avoyent à vendre, 
Tel marché comme vouloys prendre. 
Je l’avoye trestout à mon taulx, 
Car ilz avoyent besoing d'argent ; 
Et ce qui valloit des francs cent, 
Je l'avoye pour une dizaine ; 
A ce ne perdoye pas ma peine. 
CHARITÉ. 
Vrayement, tu ne fusses pas digne 


D'estre parmy les gens de bien. 
Helas, bien voys que tu n'as rien 

Que tout ne soit de larrecin : 
Car tu as ton pouvre voysin 
Deceu et frauldé par ta vie 
Et par ta faulce Tricherie. 
Or me respons en verité : 
Eusses-tu bien voulu qu’à toy 
Eust faict comme tn as à lui? 


L'AVARICIEULX. 
Et, par Nostre Dame , nenny; 
J'en seroye bien courfrous |sé. 


CHARITÉ, 
Donc esse pour toy grant peché 
De l'avoir ainsi abusé. 
Mais, certes, tu tes abusé 
Mille fois plus que tu n'as luy; 
Car ceulx qui ont rien de l’autruy 
Par manière de larrecin, 
liz seront dampnez en la fin 
S'ilz n'en font satisfaction. 
Or retiens bien eeste leçon, 
Mon amy, je le te requers. 


L'AVARICIEULX. 


Et vous ne faictes que hongnier. 
N’ont-il pas le sens de nature? 

Il n'a rien qui ne s’adventure. 

Chascun doibt gaigner quant il peult; 
L'on ne gaigne pas quant l’on veult. 

1] ne m'en chault d'où l'argent vienne; 
Mais, une foys que je le tienne, 

Il n'a garde A m'eschapper. 

Je suys tant ayse à le compter 

Que je n’ay point d'aultre plaisance. 

Il n'est plaisir que de chevance. 

Je voys se pouvre malheureux : 

Mais 1l est toujours tant honteux ! 

11 meurt de froidure et de fain. 

Demy le temps n'a pas de pain; 

Il n'a rien, par sa soterie. 
CHARITÉ. 

Helas, c’est par ta tricherie, 

À mon advis, certainement. 

Il à ung povre vestement , 

Je ne sçay qui lui a baiïllé; 

Mais, vrayement, 1l est bien taillé 

Pour mourir de froit cest yver. 

Pausa, 
Pouvre meschant, or me dy voir : 
Qui t'a donné ces grans robilles ? 


LE POuvRE MESCHANT commence. 


Pas ne les ay pour des quoquilles ; 
Ilz m'ont cousté de bon argent. 
Dame, saichez certainement, 

Tlz m'ont cousté deux escus d'or 
De ce marchant, et plus encor. 
Car o luy servy deux journées, 
Et si luy ay fait des corvées 

À mon advis plus de quarante, 
De quoy je n'eus onc, je m'en vante, 
Pas la value d’ung peut blanc; 
Si en a-il eu plus Eng franc, 
Vrayement , s'il me faisoit raison. 


CHARITÉ. 


Helas ! et pour quelle achoison 
Veulx-tu sa peine retenir? 

Le vouldriez-tu faire mourir 
De fai, et sa pouvre famille ? 
N'as-tu pas ouy l'Evangille : 
Dilige proximum tüum. 

Tu es bien ung parfaict larron, 
Qui sa peine veulx retenir, 

Et devant toy le voyr mourir 
De fain, et sa povre mesgnye. 


L'AVARICIEULX. 
Et, dame, par saincte Marie, 
Il a menty maulvaisement. 
Si m'a servy aulcunement, 
Je l'ay bien payé de sa peme. 
Je luy ay presté de l'avoyne, 
Du bon seigle et du fourment, 
Et si ay-je de bon argent, 
Et doncques n'est-il pas tenu, 
Pour tant que luy ay bien acreu, 
De me donner deux ou trois jours ? 


CHARITÉ. 


Nenny; tu l'entens au rebours. 
C'est droicte puante usure. 

Tu es faulx et maulvaïs parjure ; 
Car sainte Eglise te deffent 

Que tu ne prestes nullement 

Pour en avoir quelque loyer. 
Sinon, Dieu te sera droicturier. 

Et tu as eu de ce povre homme 
Bien près d’autant comme la somme 
Se montoit quant tu lui prestas. 


L'AVARICIEULX. 
Par bieu , tu t'en repentiras, 

Villain : en as-tu faict complaincte ? 
Se de Charité es accointe, 
Par ma foy, pas ne le seray, 
Et se jamais 11 vient taillé, 
Par mon serment, tu la payeras. 


CHARITÉ. 
Ha, faulx riche, tu le feras 
Mourir, par ta grant avarice. 
Tu yras o le maulvais riche 
En enfer, se tu te maintiens. 
Tu n'as plus de foy que les chiens ; 
Tu ne crains ne Dieu ne sa mère, 
Et je te dis, c’est chose clère, 
Que, se tu prens de luy vengeance 
Par ta force, par ta chevance, 
Plus que raison ne peult porter, 
À tous les diables en enfer, 
T'abandonnes entièrement. 


L'AVARICIEULX. 
Je vous jure, par mon serment, 


Que je luy feray desplaisir. 
CHARITÉ. 

Jà, se Dieu plaist, n'auras loysir 

De luy faire oultre raison. 

Plus ne veulx estre en ta maison, 

Car tu es de maulvaise vie. 


Tu ne veulx simon Tricherie 
Et trestoute deception. 


TRICHERIE. 


Vuidez tost , il en est saison. 
Que venez-vous faire ceans ? 

CHARITÉ. 
Je y avoys apporté des biens 
Du benoist Dieu et de sa grace; 
Mais je n’y ay peu trouver place 
Où je les puisse avoir logez; 
Car il y a tant de pechez 
Par tous les lieuix de la maison, 
Qu'ä grant peine trouveroit-on 
Lieu ou place où je puisse mettre : 
Une seulle petite lettre 
De la digne sainte Evangille, 
Tricherie, tu es tant subtille 
De l’engin du dyable d'enfer, 
Qu'à peine te peult eschapper, 
Qui oncques est en tes lyens. 


TRICHERIE. 
J'en aÿ d'advocatz et sergens, 
Et de gens de trestous mestiers, 
Plus de cinq cens mille milliers. 
Je faictz ses sergens recorder 
Faulcement , pour plus en avoir 
Qui n'en chiet de leur juste pris. 
Les advocatz font encore pis, 
Car ilz prennent de tous costez; 
C'est ce de quoy sont tant rentez. 
Il ne leur chault qui perde ou gaigne 
Mais que force d'argent leur viengne. 
J’ay encor plus de ces marchans 
Qui se parjurent pour deux blancs 
À leur marchandise gaigner; 
Si feroient il pour ung denier, 
Et si ay sur eulx tel pover 
Que je les feroys parjurer 

Plus de cent fois en une place 
Pour vendre ung bœuf ou une vache. 
Aussi fais-je à ces taverniers 

Qui ont les vins en leurs seliers, 
Où ilz mettent belle fontaine ; 

O moy ne perdent pas leur peine, 
Car le vin dure longuement : 

Et en assemblent plus d'argent. 
J'ay partout grande seigneurie, 
Ge n'est pas la charbonnerie 

Qui trestout ne tienne de moy; 
Encor, si je puis, en auroy. 

Si en ay-je de tous mestiers, 

Se ne sont les loyaulx mouniers ; 
En eux je u’ay pas grant regret, 
Car ils emplent jen leur godet. 
Bien doibs mener une grant joye : 
Je suis de trestous honnorée ; 
Aussi seray-je la maistresse. 
Charité, je vous fais promesse, 
Se de briefz ne vous en allez, 

En mesprison vous trouverez. 
Allez-vous en appertement. 


CHARITÉ. 


Je ne te crains rien nullement, 

Ne toy, ne toutes tes menasses. 

Mais j'ai grant paour que tu ne faces 
Le Monde, par ta grant trahyson, 
S'en aller à perdition. 

Hé, je prie Dieu le droïcturier 

Qui ls plaise le radressier , 

Car il est bien fort desvoyé; 

Tu l'as faulsement conseillé, 

Et il est bien fol de te croyre; 

Il en aura ou mort ou guerre; 
Car je scay bien certainement 
Que Dieu en prendra vengement, 
Et detoy, Avaricieux, 

Une fois seras douloureux 

Que tu n'as mis raison en toy, 
Et que tu n'as faict loyaulté 
Partout où tu la debvois faire. 
Tu desires tont le contraire 

De tout ce qui est prouffitable. 

Tu renonces Dieu pour le dyable, 
Car tu ne veulx point Charité, 
Et non fais-tu de loyaulté ; 

Tu ne veulx sinon tricherie 

Et te vivre de pillerie, 

De larfre Jcins et de forfaictz, 

Qui sont contraires à la paix 

De Dieu et de sa saincte gloire. 


LE POVvVRE. 


Charité, je vous di encoire 
Qu'il m'a faict tant de ruderies 
En l’assiete de ses tailles 

Que toutes les m'a faict payer, 
Et si n’en eusse osé grousser, 
Pour cause que je lui debvois, 
Pour avoir de luy pacience. 


CHARITÉ. 
Hé Dieux, hé Dieux, quel pacience ! 
Quel amour c’est à son prochain 
A ung homme qui meurt de faim 
Aller gourmander sur ses biens! 

L’'AVARICIEULX. 
Allez vous en hors de ceans, 
Malle grace puissez (vous) avoir! 
Plus ne vous vueil ouyr parler; 
Allez vous en appertement. 


CHARITÉ. 
Tu ten yras à dampnement, 
Se tu ne changes ton vouloir. 
Meshuy ne t'en veulx plus parler; 
Dieu te doint grace de bien faire. 
Allon en ung aultre repaire, 
Povreté, mon très douix amy; 
Cest avaricieux icy 
Se gouverne trop mallement. 
Nous deulx yron presentement 
Chieulx le bon riche vertueulx. 
Je sçay bien qu'il sera joyeulx 
Grandement de nostre venue. 


LE POYRE. 
C’est le meilleur dessoubz la nue 
Pour reconforter pouvre gent. 
11 me faict gaigner de l'argent 
Et me donne encor de ses biens, 
Et si vous ditz que povres gens 
Y arrivent de tous costez, 
Et s’en vont tous reconfortez 
Des biens qui sont à la maison. 
Et tousjours est en oraison. 
Oncques ne vy plus belle chose. 


CHARITÉ. 
Le sainct esprit en luy repose 
Qui se tient en son sainct service. 

Son cueur n’est point en avarice 
Comme sont ceulx de ses tyrans 
Qui de piller sont desirans , 

Et rapinent de toutes pars. 

Au feu d’enfer ils seront ars, 

S'ilz ne s'advisent de bonne heure. 


LE Povre. 
Dame, voicy où il demeure , 
S'i vous plaisoit à luy pérler. 
CHARITÉ. 
O luy je me vueil reposer, 
Et demeurer doresnavant ; 
Puisqu'il est à Dieu son servant, 
Jamais ne partiray d'o luy. 
Pausa. Elle entre. 
Dieu vous doint bon jour, mon amy, 
Honneur, sancté et bonne vie. 


LE RICHE VERTUEUX commence. 
Ha, Charité, ma doulce amye, 
Vous soyez la très bien venue, 
Je vous cuydoye avoir perdue 
Par celle faulse Tricherie. 

CHARITÉ. 

Je suis du Monde très marrie ; 
Car à elle c'est habandonmé. 

. Le Ricue. 
Helas! il est hien affolé 
De soy fier en Tnicherie ; 
[ne Kay fault que plaiderie 
Et que toute deception. 
cel qui souffrit passion 
Vueille son couraige changer. 

CHARITÉ. 

Or entendez , mon amy chier, 
Voicy se pouvre malheureux : 
Le faulx riche avaricieulx 
L'a pillé par sa tricherie, 
Tant qu'il ne peult avoir sa vie, 
Et si travaille nuyt et jour, 
Tant que c'est pitié et doulour. 
Ne luy ne toute sa famille 
N'ont pas vaillant une quoquille. 
Le faux riche, par sa cautelle, 
Luy a vendu ceste quotelle, 
Bien la value de deux eseus. 

LE 80N Ricue. 
Felas ! se ne sont que pertus, 
Et ne vault point, à mon advis, 
Deux blancs de monnoye de Paris, 
Vrayement, il a faict grant peché, 
Car il a son voysin trompé 
Et l’a deceu bien lourdement. 

CHARITÉ, 

Mon amy, certes, il convient 
Que par vous soit reconforté. 
Vous voyez sa necessité ; 
Il est honteux à demander, 
Et si ne veult point truander 
Ne demander, s’il n’a besoing. 
Il n'est [ne] de près ne de loing 
Que ne voye comment il luy est. 

LE BON RICHE. 
Charité, je voy bien que c’est. 
Mon bon frère, despouille toy, 

Et, pour l'amour de Charité, 

Te donne ceste robe linge. 

Tu es pelu comme ung cinge, 
Tant es descheut en povreté. 

Tien ceste robbe , afflube toy, 
Pour l'amour de Dieu, nostre père. 


Le POUvRE. 
Je vous remercye, mon doulx frère, 
Vous me donnez ung beau present; 
Celuy qui fist le firmament, 
Mon frère, vous le vueille rendre ; 
Et, vrayement, j'ay honte de prendre 
Ainsi largement de vos biens. 


LE BON RICHE. 
Mon amy, ilz ne sont pas miens, 
Ilz sont à Dieu le ereateur; 
Je n'en suis que le serviteur, 
Pour loyaulment en disposer. 
Dieu m'en doint faire mon debvoir, 
Si bien que j'en rende bon compte, 
Que (je) ne pnisse 2 avoir honte 
Quant je viendray devant mon maistre. 
Mon amy, il vous fault repaistre 
Et menger du pain de ceans. 

Le Pouvre. 

Ha, sire, j'ay tant de voz biens, 
Qu'il n’est homme qui le sceust dire. 
Je prie au doulx Dieu, nostre sire, 
Qui vous vueille remercier. 

LE BON RICHE. 
Ne vueillés pas muitiplier 
Ne faire louenge en la ville 

Que t'ay donné ceste robille. 

Louenge ne veulx ne honneur, 

Sinon de Dieu, le createur, 

Par qui j’ay les biens de sa grace. 
LE Pouvre. 

Sire, Dieu vueille que je face 

Tout ce qui vous est prouffitable. 

LE BON RICHE. 

Mon frère, seyez-vous à table; 

Faictes la benediction ; 

Si prendrez la reffection, 

Aünsi qu'il vous est necessaire, 
LE POUVYRE. 


Puisque il vous plaist, je le voys faire. 
Benedicite, 
LE BON RICHE. 
Dominus, 


LE POuUvRE. 


Nos el ea que sumus sumpturt 
Bencdicat dextera Christi. 


Le Bon RICHE. 
Amen. 
Beuvez, mangez tout à loysir, 
Et, se vous Dlaisoit revenir 
Demain gaigner vostre journée , 
En verité, je vous payercye 
Demain au soir bien loyaulment, 

LE POUYRE. 


Et je le veux, par mon serment, 
Car j'ay bien besoing de gaigner. 


THE FH 

Et encor, s'il estoit mestier, 

Je commenceroye dès present. 
LE BON RICHE. 


Je le vueil bien certainement. 

J'ay icy des gerbes à battre, 

De vingt et trois à vingt et quatre. 

Battez-les ceste relevée, 

Et je suis d'acord que je paye 

Ge qui l'enchiet bien loyaulment. 
LE Pouvre. 


Battues vous seront loyaulment. 
Mais premier veulx mercy rendre 
De ces biens que je viens de prendre. 
Je mercye Dieu , le createur, 

Êt vous de ceans, monseigneur. 
Dieu, qui nonsfist par sa bonté, 
Nous doint faire sa voulenté, 

Et nous vueille, ès mors et ès vifz, 
En Ja fin donner paradis. 


TRICHERTE. 


Mon maistre, j'ay pour vous veillé, 
Depuis que n'ay à vous parlé, 

Et, certes, si feray encorc. 

Je vous diray une memoire 

Qui vous sera bonne et utile. 

Vous estes de toute la ville 

Le plus grant maistre et le plus riche ; 
T1 ne faut point que l'en vous trische. 
Ne payés plus de ces tailles , 

Car se ne sont que mengealles. 
Faictes payer ses pouvres gens , 

Car saichez bien que tous voz biens 

Hz seroient present tous perdus. 

Se ces pouvres gens sont bien nudz, 
Vous ne vendrés que mieulx voz draps, 
Et à ces taincturiers de draps 

Vous faictes bien servir et craindre, 

Et qu'ilz soient battus jusques au jaindre, 
Ou de baston ou de procës, 

Tant que les facez si lassez 

Qui ne vous osent regarder. 

Si justice s’i veult mesler, 

Nous y feron bien vostre paix, 

Et si vous payeron bien voz journées 
Tous ceulx qui s'y opposeront. 


L'AVARICIEULX. 


Je ne les crains pas d'ung estront 
Depuis que vous estes o moy; 

Mais j'ay grant despit, par ma foy, 
De se meschant là malheureux. 


TRICHERIE. 


Present vous en feray joyeulx ; 
Ne vous en souciez jà plus. 

Je sçay bieu encore ung pertus 
Par ou je Le feray passer. 
Ennuyt nous donra à sonpper 
En la taverne de bon vin, 

Et si vendra dès le matin 

Vous servir, s’il en est besoing. 
Je le feray rire et chanter, 
Maulgré qui en vouldra parler. 
Et saichez qu'il vous servira 
Tout ainsi comme il vous plaira ; 
De cela je vous fais promesse. 

L’AVARICIEULX. 
Ha, Tricherie, je suis tant ayse 
Quant me dictes telles nouvelles. 
Toutes mes causes et querelles 
Vous m'apoinctez si noblement 
Que je ne sçauroys nullement, 
Certes, que je ne vous aymasse. 
Je assemble tousjours et amasse 
De l'argent autant com(me) de paille. 
Il n’est le denier ne la maille, 
Se une foys le puis happer, 
Que jamais me peult eschapper ; 
De cela je suis tout certain. 


TRICHERIE. 
Je voys à ce basteur d’estrain 
Jouer ung tour de mon mester. 
Je Iuy aprendray à plaider, 
Et le feray homme de court. 
Il n’y aura bossu ne sourt 
Que je ne mette en plaiderie. 

Pausa. — Elle s’en va. 


LE POUvRE. 
Or ça, je n'ay metz q'une ayrie 
De tout ce que j'avois à batre ; 
Je n'en voys plus icy que quatre. 
J'ay faict Ds bonne relevée. 


TRICHERIE. 
Comme tu cours la queue levée! 
Repose-0y, pouvre meschant. 
Cuides-tu ainsi en courant 
Gaigner l'argent à ce marchant ? 
Pas ne porteras les ahans 

Que tu auras à le servir. 
Repose-toy tout à loysir, 

Et ne te vueilles pas grever. 
Il semble que tu doïbz avoir 
Bien quinze solz de ta journée. 


LE Pouvre. 


Hé, par mon serment, je vouldroye 
La faire bien et loyaulment. 


TRICHERIE. 
Dea, je ne dis pas aulirement. 
Mais tu n'as pas si grant salaire, 
Fors qui ne te vueille deplaire, 
Que tu en doibs ton corps grever. 
LE POUVRE. 
Par mon serment, vous dictes voir. 
Je suis tous les jours de l’année 
À besongner, battre et houer, 
Et n'ay d'ung pouvre onzaïn au soir. 
Et, vrayement, je suis si lassé 
Que j'en ay le corps tout cassé, 
Et ne me peux plus soustenir. 


TRICHERIE. 
Maidieux , 1l t'en doit souvenir, 
Et besoigner trestout en paix, 
Et faire bonnes reposées. 
Espargne ton corps et te garde, 
Et, metz qu[e] on ne te regarde, 
Ne te chaille du demourant. 
Et tu es ung povre meschant 
D'y faire si grant loyaulté, 
Car il ne donneroit en toy 
Ung estronc, se tu estois mort. 

LE PouvreE. 

Par sainct Jehan, je suis d’acort 

De me reposer une pose. 
TRICHERIE. 

Je te diray une aultre chose. 

Se tu fusses gentil marchant 

Et que tu en seusses le tour, 

Tu gaignasses plus en ung jour 

Que tu ne fais tout aval l'an. 
LE POouYRrE. 

Je vous en croy, par sainct Jehan, 

Mais je n’ay de quoy marchander ; 

Il ne m'en fault point dementer ; 

Je n’ay denier, je vous afñe. 
TRICHERIE. 

Et congnoys-tu point Tricherie ? 

T'en vouldroys-tu point acointer ? 
LE POuUvRE. 

Se ne seroit pas bon mestier, 

Qui vouldroit avoir paradis. 
TRICHERIE. 

Ha , que tu es ung povre advis! 

Et ces marchans qui vont par terre, 

Qui veullent tant de biens acquerre ; 

Ont-il point:0 eulx Tricherie ? 
LE POUvRE. 

Par mon serment , ma doulce amye, 

de croy bien qu’el n’en est pas loing. 
TRICHERIE. 

Or dont, quant tu en as besoing, 

Pourquoy ne crois-tu mon conseil ? 
Au monde n’eust point ton pareil, 
De richesse ne de tous biens. 


LE Pouvere. 
Seroieni-ilz bien acquis et miens, 
Et feussent-ilz de Tricherie ? 

TRICHERIE. 
Ha, mon amy, Dieu te benye, 
Tant tu es plain de grant folleur. 
Se l’homme ne vit par Tricherie, 
I ne viendra jà à Fonneur. 


LE POUYRE. 


Par la mère nostre Seigneur, 
Je m'en vueil doncques acointer; 
Mais de cest an ne fus si fier ; 
Je m'en yray avecques vous. 


CHARITÉ. 
Povre meschant, où alez-vous ? 
Vous en allez à Tricherie ? 
LE POuvRrE. 


Ouy, vrayement, ma doulce amye, 
Je feray ou luy une pose, 
Car el m'a promis une chose 
De quoy je suis bien resjouy. 
CHARITÉ. 

Retourne à moy, mon douix amy, 
Je te conseilleray trop mieulx. 

LE POUYRE. 


Non feray, dame, se m' dieux ; 
Premier verray qu'el me fera. 

CHARITÉ. 


Croys certain qu'el te mocquera { 
Mocqué en a(s) de plus espers. 
Tu cuides gaigner, mais tu pers. 
Retourne à moy, tu feras bien. 


LE POUVRE. 


Par ma foy, je n'en feray rien, 

Car je veulx aprendre à plaider. 

Doresnavant m'en vueil ayder 

De ces mengeurs et quotz de ville. 

Ilz m'ont bien graté o l'estrille , 

Mais je les pense restriller. 

Tricherie m'a aprins à plaider, 

De quoy je suis bien asseuray. 
CHARITÉ. 


Or, mon amy, je te diray : 

Par deffaulte de patience, 

Tu vas perdre ta conscience; 

Tu t'en vas au dyable servir. 

Je voy bien que c'est ton desir. 
Tu t'en vas perdre ame et corps, 
Et tu vivras comme les porcs; 
Tous les jours seras yvre et plain, 
Et jamais n'auras le corps sain ; 
Le tien et l’autruy despendras, 
Et après tu en jusneras; 

Tes enfans en mourront de fain, 
Et ta femme aura peu de pain; 
Es tavernes et ès procès 
Despendras le tien à excès 

Par le conseil de Tricherie. 

Et, très doulce vierge Marie, 

Tout le monde va au rebours. 
Tant il en aura de doulours, 
J'en ay le cueur tout esbahy. 
Mais c’est raison qu'il soit pugny 
Ainsi qu'il aura desservy. 
Plus [je] ne combatray o luy. 
Mon amy Riche vertueux , 
Allon à cest religieux 
Luy demonstrer la playderie 
Qui est au monde et Tricherie; 
Faison-luy supplication 
Qu'il face predication 
Pour le pouvre peuple advertir. 
LE Bon RICHE. 


S'il le povoit bien convertir, 
Il feroit à Dieu beau service, 
Et acompliroit son office. 
TL est saige , il est grant clergie, 
IL est docteur en theologie. 
Allons à luy ignellement. 

CHARITÉ, en parlant au Prescheur. 
Celuy qui fit le firmament, 
Mon maistre, vous benye et gart. 

LE RELIGIEUX commence. 


Etbien viengez-vous ceste part, 
Charité, ma très doulce amye. 
LE BON RICHE. 
Nostre maistre, il est forbennye 
Du monde tout entierement. 
Le RELIGIEUX. 
Voyre dieux; vray Dieu, et comment? 

Vous me faictes tout esbahy. 
CHARITÉ. 


Certainement 1l est ainsi. 
Avarice et Tricherie 

En ont gaigné la seigneurie. 
Playderie, Cautelle et Debatz 
Sont, present, tous les troys estatz. 
Il n'y a ne povre ne riche 
Qui ne soït si plain d’avarice ; 
J'en ay grant pitié d'en parler. 
Si pensez de vous aprester 

De faire predication 

En demonstrant la passion 

Du filz de Dieu le createur. 


LE RELIGIEUX. 
ço) Charité de noble valeur ! 
e ne vous doy pas escondire, 
Pour l'amour de Dieu nostre sire. 
Je voys donc au monde prescher, 
Ne jamais ne vouldray cesser 
Tant qu'il soit hors de ses pechez. 
LE 80N RICHE. 
Ilz sont en Iuy si fort fichez, 
Qu'à peine s'en departiront. 
LE RELIGIEUX, parlant au peuple. 
Beati qui audiunt verbum Det et custo- 
diunt illud. 
Benoistz soyent tous ceulx qui orront 
Et qui de bon cueur entendront 
Les parolles que je veulx dire 
En l'honneur de Dieu notre sire. 
Devot peuple, vueillez ouyr 

Les parolles, et retenir, 
Que je vous D cy devant dictes 
Qui sont en l'Evangille escriptes. 
Faire je vous veulx mention 
De la Penoiste passion 
De nosire saulveur Jesu Christ 
Et des grans peines qu'il souffrist 
Pour la povre humaine lignie. 
Mais la doulce Vierge Marie 
Premièrement nous salueron 
D'icelle salutation, 
De quoi l'ange la salua 
En disant : Ave Maria 

Beat qui audiunt verbum Dei, etc. 
Le filz de Dieu, par sa bonté, 
Eut en luy si grant charité, 
Qu'il souffrist mort et passion 
Pour humaine redemption. 
Or faictes paix, mes bons amys; 
À m'escouter soyez tentis. 
Je vueil parler d’une partie 
Des peines du filz de Marie, 
Qu'il souffrist pour nous rachapter 
Des horribles peines d'énfer. 
Le benoist filz de Dieu, sans doubte, 
Avoïit o luy une grant routte 
De disciples qui le suivoyent 
Et moult de Fien y aprenoient, 
11 faisoit moult de beaulx miracles ; 
Mais les faulx juifs demoniacles 
Eurent si grande envye sus luy, 
Qui n’y eut onc guères celuy 
Qui ne fust trestout hors du sens. 
Il leur enseignoit tant de biens 

Et les reprenoit de leurs vices, 

De leurs cautelles et malices; 

Ïlz en estotent tous assotez. 

Helas, tant il en est assez 

De telz gens comme estoyent les juifs, 
Et je croy qu'ilz font encor pis. 
Dieu nous vueille tous amender. 
Les faulx juifz s'allèrent penser 
Comme ilz se pourroyent contenir 
De Jesu Christ faire mourir. 

Et lors fut le traistre Judas 

Qui commit ung très maulvais cas; 
Aux faulx juifz son maistre vendit 
Et bien tost après se pendit. 

Et si feront certainement 

Tous ceulx qui leurs voysins trayront; 
Avec Judas damnez seront, 

Dont Dieu nous vueille tous garder. 
Quant Judas son maistre eust livre, 
Les faulx juifz fort l'ont lyé 

Et battu si piteusement, 

Qu'ilz ne le povoyent bonnement 
Regarder, tant estoit deffaict. 

Son povre corps estoit couvert 

De sang et de playes mortelles. 
Helas, c'estoyent dures nouvelles 
Pour la mère qui le porta; . 

Benoist soit qui la conforta. 

Les faulx jui oncques ne cessèrent ; 
Une couronne luy posèrent 

Dessus sa precieuse teste. 

Helas, c'estoit plieuse feste. 

Si asprement si luy fichèrent 

Que Fes espines lui percèrent 

La teste jusques à la cervelle. 
Helas, c'estoit dure nouvelle, 

Car il n’avoit pas desservy 

Que on le tourmentast ainsi. 
Certes, Monde, ce fust par toy. 
Helas , peuple , remembre-toy 

De la peine et de la douleur 

Que souffrit nostre createur. 
Encor fut-il bien aultrement; 

Je le vous diray en present. 
Quant les juifz l’eurent tant battu, 
Dessus la croix l’ont estendu; 

En la croix les deux piedz cousirent ; 
Adoncques en hault le sourdirent. 
Or estoit-il en hault pendu, 

En la croix ainsi estendu. 

O luy n'ont pas grant amytié, 
Vrayment, ceulx qui n’en ont pitié. 
Sa doulce mère regardoit 

La grant douleur qu'il enduroit, 
Qui avoit le cueur si estraint 
Quasi qu'il ne valoit estaint. 
Piteusement la regarda 

Son doulx filz, qui la conforta. 
Adoncques pria Dieu son père, 
Devant sa Pricuse mère, 

Que le pechié fust pardonné 

À ceulx qui l'ont crucefié, 

Et que nullement ne sçavoyent 
Ces meschans gens qu{e] ilz faisoyent. 
Ila, Monde, Monde, entens cecy; 
Tu ne pardonneras ainsi 

Une haine; quant tu l’auras, 
Dedans ton cueur la garderas 

L'espace de six ou sept ans; 

Et Dieu, qui souffrit tant d'ahans 
Qui n’avoit oncques desservy, 
IL pardonna sa mort; ainsi 

Ne vueille nully demander 
Pardon, si ne veult pardonner, 
Après Dieu, qui là Pult estoit 
Dessus la croix où il pendoit. 

A l'heure de nonne si fut 

Que son precicux corps mourut; 
Et l’ame du corps s'en partit, 
Et les portes d'enfer rompit, 

Et les prophètes de jadys 

À mys hors, et tous ses amyt. 
Ainsi fut humaine lignie 
Delivrée par le filz Marie; 

Par sa benoiste passion 

Nous mist hors & dampnacion. 
Helas , bien le debvons aymer, 
Qui pour nous voulut endurer 

Si grande douleur et martyre, 
Qu'il n’est homme qui le sceust dire. 
Encore firent les felons juifz 
Par un homme nommé Longis 
Son costé percer o la lance, 
Dont il sortit grant habondance 
De sang, pour noz peschez laver. 
Helas, comme oses-tu jurer, 
Homme, cest sang cy espandu 
Qui tant de biens nous a valu 
Et en la fin nous peult valoir, 
Se bien faison nostre debvoir ? 
Or regardez, mes bons amys, 


Comme le roy de paradis 

Nous aymoit bien parfaitement, 
Qui tant de peine et de tourment 
Pour nous voulut endurer. 
Vrayement , bien le debvons aymer 
Et garder ses commandemens 

A l'honneur de la Trinité, 

Ayez tous en vous Charité; 

Aymez Dieu tout premièrement, 
Et vous entr'aymez loyaulment ; 
Gardez-vous de peché d'envie, 
D'avarice et de tricherie; 

De tous les sept pechez mortelz, 
Pour l'amour de Dieu, vous gardez. 
Icy endroit je me recorde 

Des œuvres de misericorde. 

Je vous recommand pouvres gens, 
Que vous leur donniez de vos biens, 
À tous ceulx qui le pourront faire, 
Ainsi comme il est necessaire. 
Gardez-les, chacun endroit soy, 
Gardez-les bien et loyaument, 
Trestous ainsi qu'il appartient. 

Au sacrement de mariage 

Je vous prie que chaseun soit saige. 
Le saint sacrement de l'autel, 

Qui tant est précieux et bel, 

Et tous les autres sacremens, 
Gardez-les, comme vrays chrestiens. 
Or retenez, mes bons amys, 

Les paroles que je vous dis 

Au commencement du sermon : 

Beati qui audiunt verbum Dei, etc. 


Benoist soit-il qui bien fera, 
Et qüi son voysin aymera. 

Si prions le doulx roy Jesus, 
Quant de noz jours n'y aura plus, 
Que avecques luy nous en allon 
In secula seculorum. 
Mes bons amys, Dieu depriez 
Pour les ames des trespassez , 
Et, s’il vous plaist, aussi pour nous, 
Et nous prirons Dieu pour vous; 
En lafin, pour avoir pardon, 
De noz pechez remission, 
Devotement chascun dira 
Pater noster et Ave Marta. 
LE Pouvere. 
Helas, Monde, que ferons-nous ? 
LE Monpe. 
Pouvre meschant, et qu'avez-vous ? 
Le POouvRE. 
N’a-vous pas ouy le prescheur ? 
LE MONDE. 
Par m'ame, ce n'est q'ung hongneur. 
L'AVARICIEULX. 
Par mon serment, vous dictes vray. 
Pourtant je ne l’ay point ouy ; 
Car, certes, je me suis endormy 
Trestout au long du preschement. 


JEUNESSE. 


Et moy aussi, par mon serment, 
Je n'y ay oncques esveillé. 


LE Pouvre. 
Je suis trestont esmerveillé, 

Vrayement, de ce qu'il nous a dit. 
Car, certes, il est en escript 

Au livre de la passion; 
L’evangille en faict mention; 

Je le sçay bien certainement, 


TRICHERIE. 


Et comment vous et-il, comment? 
Povre meschant, boyron nous plus ? 


Le Pouvre. 
Que feray-ge, mon doulx Jesus ? 
Helas, donner-moy patience, 
Car je voy que ma conscience 
Est plus orde que la charongne 
Qui est jectée en une fosse. 


TRICHERIE. 
Par mon serment, tu meurs de soif: 
Âllons-nous en veoir nostre hostesse: 
Tu luy souldras ung peu la fesse ; 
Adonc le cueur luy reviendra. 
JEUNESSE. 
Pendu soit-il qui t'en fauldra; 
Allons y donc trestous ensemble. 
LE POUVRE. 
Par ma foy, tout le cueur me tremble 
De ceste predication, 
Et, vrayement, j'ay intention 
De laisser ceste ordeuse vie; 
Plus ne veulx vostre compaignie; 
Allez-vous en, car je vous quitte. 
JEUNESSE. 


Le regnart deviendra hermite ; 
T, LL, 26 

Et par bieu, o nous vous viendrez. 


LE Pouvre. 


Par ma foy, vous vous combatez, 

Car je n'y entreray jamais. 
TRICHERIE. 

Ne vous chault, laissez lay en paix; 

Nous Paurons par aultre manière. 

Je sçay sur luy une matière, 

Par ma foy, qui lui coustera, 

Et, par bieu, que l'on en boira 

De potz de vin plus de quarante, 

Et, par mon serment, je me vente 

Que ce sera à ses despens. 


JEUNESSE. 
Par mon serment, je me repens 
Que je ne fus homme de guerre, 
Car je luy eusse faict acroire 
Qu'il eust pissé contre le vent; 
Et si eusse eu de son argent 
Avant qu’il me fust eschappé. 
TRICHERIE. 
Parbieu, il sera attrappé ; 
Ne vous chaille, laissez-moy faire. 
JEUNESSE. 
Par ma foy, que dire, que taire? 
A la guerre voulsisse aïler, 
Et se j'eusse me quoy monter, 
G'iroye avant qu'il fust trois jours. 
TRICHERIE. 


Vrayement, vous estes de bon jour 
Pour manier bien une lance, 

Et si eussez de la chevance 
Autant que vous en vouldriez, 
Car, certes, vous pilleriez 

Et mangeriez bien la poulle. 


JEUNESSE. 


Je soys pendu par soubz la goulle 
Si je n’avoye un bon cheval. 


TRICHERIE. 


Vrayement , il ne seroit pas mal 
Empoigner le premier trouvé, 

Et puis vous en venez à moy; 

Et, s'il y a quelque poursuytte, 

Je octroye que [oyel arse et cuytte 
Si je ne fais bien vostre paix. 


JEUNESSE. 


Je ne me dormiray jamais, 
Vrayement, tant que je soys monté. 
Je m'en iray par cest costé, 
Droict icy tout à l'adventure. 
Pausa. 
LE POUVRE. 


Helas, moy, pouvre creature, 

Que feray-je, povre meschant! 

La mort viendra, je ne sçay quant, 
Et me prendra soubdainement, 

Et me suis tant ordeusement 
Gouverné en ce monde icy, 

Ha, Monde, je ditz de toy fy. 
C'est par toy que je suis soutllé. 
Ha, Monde, tu m'as aveiglé, 

Trop longuement je t'ay obay, 

LE Monpe. 

Comment m'as-tu si fort obay, 
Pouvreté, et que t'ay-je faict ? 

LE POuUvRE. 
Tu m'as mis en ung mauvais plaict 
Encontre Dieu mon createur : 
Car je t'ay aymé d’une amour 
Du cueur si parfaictement 
Que ne povois certainement 
Dormir ne de nuyt ne de jour. 
Que mauldit soit l'heure et Je jour 
Que eu jamais à toy congnoissance ; 
Tu m'as porté très malle chance. 
J'estoye ainsi comme les porcs, 
Qui guettent quant le glan cherra. 


LE Monpe. 
Et pren le temps comme il viendra, 
Et ne te marrys jà si fort; 
Il m'est advis que tu as tort. 
Pourtant que [tu] m'as tant aymé, 
Aussi en as-tu assemblé 
Or et argent et grant honneur. 
Ceulx qui mettent en moy leurs cueurs, 
Ilz ont voulentiers plus de biens 
Que n'ont les povres mendiens 
Qui ne tiennent compte de moy. 
Aussi je te dis, par ma foy, 
Que n'en suis point fort affollé, 
Et si n’ont que malheureté : 
Je n’ayme point fort jeur venue. 


LE Pouvre. 
Helas , et se la mort nous tue, 

Tant comme nous sommes chargez 
De ces mauldietz morte{]ls pechez, 
Que nous vauldra l'or et l'argent ? 


LE MONDE. 
Je n'en sçay rien, par mon serment, 
Vaille ce que pourra valloir. 


I ne fault point cela penser ; 
La mort ne viendra metz em pose. 


Le Pouvere. 


J'ay bien à penser aultre chose. 

Je prie la benoiste Marie 

Qu'elle vueille son filz deprier 

Qu'il luy plaise me pardonner 

Tous mes pechez entièrement, 

Se que puisse avoir saulvement ; 

Car prendre veulx ung aultre usaige. 


JEUNESSE monte à cheval. 


À ceste foys auray bon gaige, 

Puis que Je suis ainsi monté. 

Tel ne se guette point de moy 

Qui me donra bien à soupper. 

Au Monde donneray tant peine, 
Puis que ouvrier suis de chevaucher 
Trestous les jours de la sepmaine, 
Qui ne saura où se musser. 

Je le pense bien attraper 

Avant qu'il soit le matin jour. 

Mon cheval luy feray froter, 

Et fusse ung prince ou ung seigneur; 
Je regnye Dieu le createur 

Se mon cheval n’a point de fain, 

Et n'en fust-il point de meilleur, 

Car il aura son saoul de grain. 
Je battray tant ce faulx villain 
Qui a dit Vieillesse ma mère; 
Je le feray mourir de fain, 
Qui requerra la mort amère. 
J’ay en pensay ennuyt de boire 
De son vin tant pleine ma À pance , 
Et, si me fait maulvaise chère, 
Ung coup aura de ceste lance. 
Je luy donray dessus la pance 
Ung si grant coup de ce baston, 
Que le mettray, comme je pense, 
A terre du premier horion. 
Est-y là, le villain garson, 
De me venir tant coppier? 
Bien luy monstreray sa leçon ; 
Ne se faigne d’estudier. 

Il fault s'avancer 

De fort chevaucher 

Plus fort que le pas. 

Je m'en voys piller 

Le Monde, qui fier 

Si n’en sera pas. 

Je le mettray bas. 

Le traistre garson 

Ne s’en doubte pas ; 

Couché en blancs draps 

Il ne sera pas 

En ceste façon. 

Plus fort chevauchon , 

Et nous avançon 

De trouver logis ; 

Dedans la maison 

À ce faulx garson 

M'ennuye que ne suy. 
Le Foz. 


Mais où s’en va cest estourdy ? 

H pense le Monde destruyre. 

Si chiet à terre, je pleuvy 

Qu'il nous fera trestous bien rire. 
Mais ail point de gibecière ? 
Nenny, ne bourse, ne boursette. 
Pleusist à Dieu qui fust en bière, 
Et puis luy hette ou luy deshette. 
Hau , entendez, Marionnette : 
Voulez-vous point en guerre venir ? 
Je vous feisse vostre chosette 

En y-allant tout alloisir. 

Vertu bieu, qu'esse là venir? 
Garde n’avez d'en eschapper ; 

L'en vous gardera de courir, 

Et fussez-vous vestu de fer. 

Se estiez encore plus fort, 

Si passerez vous à ceste foys 

Par dessoubz sa main, (je) m'en fais fort; 
Plus ne mengerez nulz pouletz.. 


La MORT commence. 


Chascun deust bien grant pour avoir 
Quant presentement suis par voye. 
Tous les mal allans je devoye; 

Les plus hault montez je metz bas, 
En la fin leur faictz dire : helas. 
J'ay obay à mon createur 

Pour estre venue jusques icy: 

Je ne luy puis riens à nul feur 

Que n'obeysse tousjours à luy. 

Mais après luy n’a creature 

Ycy bas que ne mette à fin. 

Se meschant là se desmesure ; 

Bien est hors de son bon chemin; 
Ne se faigne bien de se armer ; 

Il n'est armeure contre moy, 

Si non deument se gouverner 

En amytié et loyaulté. 

On en peut allongier sa vie; 

Mais encor convient-il mourir. 

Bien est fol qui ayme follie, 

Car il conviendra tous mourir. 
Oncques riens ne gousta de vie 

Qui ne faille gouter de mort, 

Soit au matin ou à complye. 
Depuis que metz sus eulx mon sort, 
Trestous s'en vont en pourriture. 
Congnoissez un peu ma nature : 

Tu voys ennuyt mourir ton père, 
Et demain se mourra ta mère, 

Et, certes, tu n'y penses pas, 

Si te fauldra(-il) passer le pas. 

Je les prens quant font bonne chère ; 
Mais ma venue leur est bien chère, 
Et puis devienent tant marris; 

Si leur fault de la bouche ung ris, 
Je m'oblige que l'on me tonde. 
Ainsi passe la joye du monde. 
Ceulx qui ses grans tresors amassent , 
Se leurs ames bien ilz aymassent, 
Ez pensassent à ma venue; 

Mais laïssent l'ame toute nue, 

Des biens mondains vestent leurs corps, 
Qui seront à pourrir dehors 

Comme très puante charongne. 

De tant parler ce n’est que hongne. 
orps corruptible , 
Corps très nuysible; 
Sac très puant, 
Humaine creature, 
Pourrie en ordure. 
Advisez vous se vous voulez, 
Car tous par ma main passerez. 
Tel est icy qui me regarde, 
Qui de moy pas fort ne se garde, 
Qui de brief aura de mon dart. 
Se garde de moy qui vouldra. 
Le Fox. 
Et par mon ame, je. voy là 
Celle noire Mort enfumée. 
Jamais en paix ne se tiendra. 
Le dyable d'a bien admenée; 
Il semble que je l'ay mandée; 
Je croy que Jeunesse el tura : 
Jeunesse est en malle année; 
C'est le dyable comme elle va. 


La MorrT. 


Je m'en voys Jeunesse assaillir, 

Qui veult ainsi piller le Monde; 

IL est temps que je le confonde; 
D'autant qu'il est plus hault monté, 
Plus tost à mort je le meitray; 

Il ne se guette pas de moy; 

Il ne fust pas si hault monté. 

Avec la pointe de mon dart 

Le perceray de part en part, 

Et par icy je m'en iray, 

Tout droict à luy et le turay, 
Et plusieurs aultres, je m’en vant, 
Sans attendre ne tant ne quant. 
Pause. 
Ung peu à moy or entendez, 
Jeunesse, et bien escoutez : 
Devant Dieu, le roy souverain, 
Vous adjourne, soyez certain. 
Avec la pointe de mon dart 
Vous perseray de part en part, 
Car vous faictes oultre mesure. 
JEUNESSE. 
Helas, ung peu de moy endure. 
Je te donray ce que vouldras; 
Se tu veulx, mes biens tu auras, 
Et me donne terme de vivre, 
Au moins que (je) puisse avoir mon livre. 
Haa, Mort, je ne pensoye mye 
Que de moy fusses approchie. 
Je te donray mon grant cheval 
Et la bride, et le petral, 
Et la selle, et les estriers, 
Et m'alongne ung peu mes jours , 
Que bon compte rendre je puisse. 
La Morr. 
De mourir, enfant, si t’avise, 
Car trestous tes biens je ne prise 
Pas la value d’une coquille. 
N'as-tu pas eu terme de vivre 
L'espace de plus de vingt ans? 
Et si n’aymas onc povres gens. 
Plus tu n'auras terme de vivre. 
Avance-toy, et te delivre 

De venir tost rendre ton compte. 


JEUNESSE. 
Helas, (Üey mourray à grant honte. 
Je l'ay tousjours bien desservy. 
Present aussi seray pugny, 
Car j'ay faict ma mère Viellesse 
Mourir de fain et de povresse. 
Le Monde me conseilloit bien ; 
Mais en luy je ne donnez rien. 
Venu je suis à malle fin, 
Car à mal faire (ÿ”}estois enclin; 
Et à mon ayde j'appelasse 
Charité, mais en toute place 
Je la hayoye comme venin. 
Je n'oseroye à nulle fin 
La requerir [ci], car pour elle 
Ne donnay one ung seul denier. 
Hau, Tricherie, viens à mon ayde; 
Je suis À mon trespassement. 


TRICHERIE. 
Je ne sçauroye, par mon serment, 
Contre la Mort quel pièce pouser. 
EI vous gardera bien de tosser. 
Puis que vous estes attrapé, 
Devant le dyable porteray 
Tous voz beaulx faictz, n'en doutez mye. 
Par moy sçaura bien vostre vie ; 
Pas ung mot je n’en laisseray; 
Vostre vie bien Iuy compteray, 
Je vous le prometz et afhe. 


JEUNESSE. 
Helas, Tricherie, Tricherie, 

Me lairras-tu ainsi mourir ? 
Haa, Tricherie, Tricherie, 
À ceste heure tu m'as failly, 
Quant de la mort suis assailly. 
Je ne sçauroys plus mot parler. 
LE Fo. 
Qu'esse là? Veut-il trespasser ? 
I fact une maulvaise chière. 
Il ne luy fauldra que souper; 
Meshuy vous ne le verrez rire. 
Pensoit-il le Monde destruyre 
Et baitre ainsi la povre gent ? 
Je voys fouiller sa gibbecière. 
Je auray tout ce qu'il a d'argent. 
La Morr. 
Je-voy jouer de mon mestier 
Envers cest avaricieux. 
Il ne gaignera rien de plaider; 
Pas n'y acompteray deux œuf. 
Il a tant esté orgueilleux 
Que povres gens ne prisoit grain. 
Je lui feroy souffrir grant deulz 
Devant que soit venu demain. 
Il passera par soubz ma main; 
Bien le garderay d'arrester. 
Plus il ne luy fauldra de pain; 
Si grant fain ne sçaura avoir. 
Pensez tost de vous avancer, 
Maistre Huron, plus que le pas; 
De venir devant Dieu compter 
Vous adjourne, n’en doubiez pas. 
L'AVARICIEULX. 


Helas, Mort, helas, non feras. 

Je te prie, par mon serment, 
Que tout quant que j'auray d'argent 
Voluntiers te le donneray. 


La Morr. 
Je te diray : avance-toy, 
Car presentement tu mourras ; 
Encore ce coup te donneray, 
Car le Monde plus ne trahyras. 


L’AVARICIEULX. 


À ce coup je suis au trespas ; 
Plus ne sçauroys tenir du cueur. 


Le Fo. 


Vertu bieu, as-tu mal au cueur ? 
Rien ne te peult donner confort; 
C'est une beste qui tout mort. 
Chair bieu, comme pally est jà ! 
Il est venu qui aulnera; 

Le meschant tantost se mourra; 
Ïl porte meschant vidimus. 

C’est bien chié, chia, chia ; 

Il est venu qui aulnera. 
Tousjours reviens à ma lesçon : 
Il vault mieulx que nous nous musson. 
Je m'en vueil fuyr vistement ; 

Je voys chevaucher ung baston 
En deffaulte d’une jument. 


L’AVARICIEULX. 
Helas, je ne sçauroye comment 
Ozer parler à Charité, 
Car je ne l’aymoye nullement 
Tandis que j'estoye enfant. 
Helas, où es-tu, Charité ? 

Charité, viens moy conforter; 
Car il me convient trespasser ; 
Je ne me puis metz soustenir. 


CHARITÉ. 


Ho, Riche, t'en vas-tu mourir ? 
Metz en ton cueur contricion 

Et demande confession. 

Confesse trestous tes pechez, 

Qui sont dedans ton cueur fichez; 
Crye mercy au Dieu souverain. 


L'AVARICIEULX. 


Je me confesseray demain, 

Quant j'auray fait mon testament. 
Mais je suis en adjournement 
Pour aller compter devant Dieu. 
De cela je n'ay pas grant jeu, 
Car je ne sçauroye que compter. 
Plaise vous à m'y conforter, 

Ou je suis ung homme perdu. 


CHARITÉ. 


Se tu debvoys estre pendu 
Devant le dyable en enfer, 

Je ne sçauroye pour toy monstrer 
Une seulle petite aulmosne 

Que ne te sceu mettre en la cosne 
Que tu voulsisse riens donner 
Pour la grace de Dieu avoir. 
Dieu t'a donné beaucoup de hiens, 
Mais pour lui tu n’en donnes rien ; 
À messe, à predication, 

N'estoys en bonne intention ; 

Tu ne pensoys qu’à rapiner 

Et les povres gens decepvoir ; 

Tu ne pensoys fors à ta pance, 

A Tricherie et decepvance. 

En mou livre n'a rien de toy. 

Pour tant, amy, confesse-toy, 

Et crye mercy à Dieu le père 

Et à sa glorieuse mère, 

À tous les sainctz du paradis, 

Tandis que tu as ton advis; 

Il te fera misericorde. 
L'AVARICIEULX. 

Vrayement, dame, je vous accorde 

Que, se je vis encore demain, 

Je manderay le chappelain 

Etferay trestous mes dovers. 

Mais prenez garde à mes avers. 

Et où est-tu, hau, Renouart ? 

RENOUART SERVITEUR commence. 

Que vous fault-il? Dyable y ayt part; 

Vous ne cessez point de crier. 

Or pensez de Dieu mercier, 

Car (il) ne vous fault plus demourer. 
L'AVARICIEULX. 

Baille-moy tost ma gibescière ; 

Tu l'as emblée, meschant garson. 
LE SERVITEUR. 

Se vous fussez dedens la bière, 

Je chantasse mainte chanson. 

Mon maistre, pour l'amour de Dieu, 

Donnez-moy vostre grant morel, 

Car plus ne seray en cest lieu. 

J'ay faict faire vostre tombel, 

Pour vous mettre en sepulture 
Honnorablement , s'il vous plaist; 
Donnez-moy [donc], sans forfaiture, 
Tout le meuble qui vostre est, 

Et je le metray si à point 

Que sera grande melodie, 


L'AVARICIEULX. 


Pense de moy, je te supplye, 

Qui ne demeure maitterie 

Que tu ne faces touser ; 

Helas, je n'y sçauroys aller. 

J'ay bien mille ruches de sel, 

Qui soit vendu au renouvel, 

Qui te vauldra beaucoup d'argent. 
Ne preste pas à pouvre gent, 
S’ilz ne font obligations 

Ou aultres bonnes escriptures. 

De trestous ces villains hurons, 
Obligez en bonnes cedulles, 
J'avoye de disme et de blé; 

Que tout me soit mis en guernier; 
Ne soit vendu ne transporté 
Jusques à ce qu'il soit bien chier. 
J'ay bien du voy de trente sommes 
Qui soit vendu du renouvel, 

Et, quant tu le mettras ès poques, 
Mesle le viel o le nouvel. 

J'ay tant de vaches en louage; 
Pense de toutes les retraire, 

Et à ceux qui les ont en garde 

Ne leur paye rien; laisse-moy faire : 
Car je guariray, st Dieu plaist, 

Et puis eulx et moy conteron. 

Je te supplye, sans plus d'arrest, 
Fais tout comme nous devison. 


LE SERVITEUR. 

Vous avez bonne oppinion. 

Mais ton argent, dy où il est. 

L'AYARICIEULX fine. 

Par ma foy, je ne suis pas prest; 
Je ne puis metz à rien penser. 
Plaise vous [de]me conforter, 
Charité, je vous en supplye, 

Car certes mon [corps | affoyblie ; 
Je ne puis metz guères parler. 


CHARITÉ. 
Bien voy que tu doibs trespasser. 
Amy, pense à Dieu de lassus; 
Es biens mondains ne pense plus, 
Mais pense de ta conscience, 
Et ayez en toy bonne pacience, 
Et te souvienne de Jesus. 

Pausa, 

Helas, il ne parlera plus; 
IE mourra sans confession. 
Dieu luy face remission 
Ainsi comment il Iuy plaira. 


LE MONDE. 
Je ne sçay que Dieu me fera; 
Mais je suis trestout esbahy ; 
Tout entour me voy assailly 
De la mort si cruellement, 
Je croy quel veult de sa püissance 
Sus moy prendre aulcune vengeance. 
J'en suis trestout esmerveillé. 
THE 97 

La guerre m’avoit tant pillé 
Que je ne sçavoye plus confort, 
Et, présent, je suis de la Mort 
Assailly de trestouz coustez. 


CHARITÉ. 


Celuy qui sus tous a postez, 
Monde, te vueille conforter. 


Le Monpe. 
Dame, bien puissez-vous avoir. 
Desconforté suis durement : 
Car la Mort si cruellement 
Est si près tout entour de moy, 
Que, par mon ame, je ne sçay 
Que je doibs plus faire ne dire. 

CHARITÉ. 

Monde, tu appaiseras l’yre 
De Dieu le père createur, 
Fors que tu donnes t'amour 
Et qu'à luy vueilles retourner, 
Car il congnoist bien ton vouloir. 
Tu ne l'as ne craint ne aymeé, 
Ne son commandement garde. 
Et, pour tant que tu as failly, 
C'est raison que tu soys pugny ; 
Si seras-tu certainement. 


Le Monve. 
Helas, vray Dieu, je me repent 
De t'avoir ainsi offencé, 
Et si sçay bien que j'ay faulcé 
Ton commandement plusieurs foys ; 
C’est par moy que je n'ay la paix. 
De mes pechés je me recorde; 

Donne moy ta miseriéorde , 
S'il te plaist, mon doulx createur. 

La Morr. 
Je ne feray plus de sejour 
De cest Don homme vertueux ; 
Je feray son cueur douloureux , 
Car plus je ne le lairray vivre. 

Pausa. 
Mon amy, apporte ton livre; 
Si vien compter devant Le roy, 
Celuy qui t'a faict et formé, 
Car plus n'auras terme de vivre. 
. É chiet, et [elle] dit : 

Or en est le monde delivre; 
Je l'ay percé de part en part 
Avec la pointe de mon dart. 
Il n'a garde de relever; 
Avant qu'il soit demain au soir, 
I] aura l'ame hors du corps; 
Et d’aultres, qui sont moult plus fors, 
Qui point ne se guettent de moy, 
Aussi mourir je les feray 
Avant qu'il soit le matin jour. 


LE VERTUEUX. 
He, Nostre Dame, quel douleur 
M'estil prins au cueur tout present. 
Je suis mort tout certainement ; 
Je ne me peulx mes soutenir, 
A ceste foys m'y fault mourir. 
Helas, or me fault-il aller 
Devant mon maistre pour compter. 
Helas, mon Dieu, mon vray amy, 
De bon cueur je vous erye mercy. 

Où es-tu, dame Charité ? 
Je te prye, reconforte moy, 
Car mon grant besoing est venu. 


CHARITÉ. 
Amy, je t'ay bien entendu ; 
Tu es assailly de la mort. 
Amy, sois vertueulx et fort 
Encontre l'ennemy d'enfer, 
Et pense de te confesser 
Et reçoys les sainctz sacrements , 
Que recepvent les chrestiens 
Quant ilz sont au point de la mort. 


LE BON VERTUEUX. 
Ha, Charité, je suis d’acort. 
Tout premier me vueil confesser, 
Et après le vueil recepvoir, 
Tout ainsi comme il appartient; 
Et que ce soit hastivement, 
Devant que le mal plus me prengne. 
Aussi vous prie qu'il vous souviengne, 
Quant g'iray devant Dieu compter, 
Qu'il vous plaise me conforter, 
Que le vray Dieu ne me refuse 
Quant g'iray compter devant luy. 


CHARITÉ. 
Saiches bien de vray, mon amy, 
Que tous les biens que tu as faictz 
Devant Dieu seront presentez. 
Jà n'y aurés empeschement ; 
Croyez en Dieu bien fermement. 
Je voys, pour vous, le deprier 
Qui Iuy plaise à recepvoir 

Vostre ame quant el partira 

De vostre corps, quant il mourra. 
Vray Dieu, qui le monde formas 
Et qui d'enfer le racheptas 

Par ta benoiste passiou, 

Vueilies ouyr mon oraison : 

Cest homme, qui est adjourné 
Pour aller compter devant toy, 

Il a esté ferme en tous temps 

De garder tes commandemens ; 
Pas ung il n'en a trespassé; 

Onc en sa vie n’en fut Jassé 

Des œuvres de misericorde. 

À trestout ton plaisir s'acorde 

Et n’a point voulu aultrement 
Offencer ton commandement, 

Et n’a point esté en sa vie 

Un jour hors de ta compaignie. 
Si te deprie, doulx roy de gloire, 
Que luy faces misericorde 

Quant l'ame du corps partira, 
Qui puisse aller in gloria 

Avecque les anges lassns. 

Querir vous vueil ung confesseur, 
Qui vostre benoist createur 

Vous apportera en present. 

Et le benoist saint sacrement 

Du bon cueur le recepvez, 

Et humblement vous confessez 
De vos pechez entierement. 


LE BON VERTUEUX. 


Si feray-je certainement ; 
Jà ung peché ne laisseray; 

Trestous je les confesseray, 
Ainsi comme [je] les ay faitz, 
Et n’y retourneray jamais; 
Chartté, je le vous affie. 


CHARITÉ, en parlant au Religieux. 


Sire , le doulx filz de Marie 
Tousjours vous tienne en son service. 
Une chose qui est propice 

Vous suis venu admonnester. 

C’est que vous venez confesser 

Le noble homme vertueulx : 

Car Jesus Christ, le roy des cieulx , 
L'a faict adjourner par la Mort, 

Qui au cueur l’a frappé si fort 

Qu'il est malade durement. 

Et si vous supply humblement 

Que son saulveur luy apportez 

Et en onxion le mettez 

Ainsi comme ung vray chrestien. 


LE RELIGIEUX. 


Ha, Charité, vous faictes bien ; 
Je ne vous doibs pas escondire, 
Car qui confession desire 
Et de bon vray.cueur se repent 
Il est en voye de saulvement 
Et qu'il ayt bonne intention 
De faire satisfaction. 

| Pausa. 


Pourtant je voys à luy parler. 


Dieu vous doint bonjour, mon amy; 
Voulez-vous estre confessé ? 

LE BON VERTUEUX. 


Ouy, monseigneur; en la loy 
De Jesuchrist je vueil mourir, 


LE RELIGIEUX. 


Or dictes trestout à loysir 
Segretement tous vos peschez, 
Et gardez que vous n’en laissez 
Nulz du monde en vostre pensée, 
Car vostre ame seroit dampnée 
Et de rechief pecheriez. 


LE BON VERTUEUX. 


Je les’ ay trestous confessez; 
Mais à Dieu je requier pardon, 
Et je vous prie que me donnez 
Present vostre absolution. 


LE RELIGIEUX. 


Vous l’aurez, c'esttrès bien raison. 
Dictes vosire confiteor. 


LE BON VERTUEUX. 
Confiteor Deo omnipotenti, etc. 


LE RELIGIEUX. 


Amen. Misereatur tui omnipotens Deus 
et dimittat tibt omnia peccata tua et per- 
ducat te ad vitam æternam. Amen. 

Oremus. Indulgentiam , absolutionem et 
remissionem peccatorum tuorum tribuat 
tibi pater omnipotens, pius et misericors 
Dominus. In nomine Pairis et Fil et Spi- 
ritus Sancti. Amen. 

Læ& For. 

Or allontrestous, s'il vous plaist, 

Remercier le roy des cieux, 

En lui priant qu'il nous doint paix , 

Chantant Te Deum laudamus. 


Cy fine la bonne Charité. Imprimé nou- 
vellement en Ja maison de feu Bar- 
mabé Chaussard, près Nos- 
tre Dame de Con- 
fort. 


LE CHEVALIER 
QUI DONNA SA FEMME AU DYABLE 


À dix personnaiges, c’est assavoir 


DIEU LE PÈRE SA FEMME 
NOSTRE DAME AMAURY escuyer 
GABRIEL ANTHENOR escuyer 
RAPHAEL LE PIPEUR 


LE CHEVALIER ET LE DYABLE (1) 


LE CHEVALIER commence. 


ame, vous povez bien sçavoir 
Que Fortune m'a biens donné 
f Et qu'el m'a tresor amené 
#45 Pour maintenir ma seigneurie 
En estat de chevalérie. : 
1l n'y à, en tout ce pays, 
Plus riche homme que je suis. 
Je vis sans soucy ; : 
De vilains dis fy; 
De gens suis Ci À 
Tant que j'en vouldray 
De biens suis garny. 


(1) Le Mystère du Chevalier qui donne sa femme an 
diable a été imprimé deux fois au seizième siècle, sans. 
parler de l'édition que nous reproduisons. Ïl en a été fait 
une réimpression par les soins de Caron. | 

Je puis mettre au ny 
. Geux que je vouldray. 
La DAxE. 


Mon doulx amy, je vous diray, 
Se des biens avez largement, 
Merciez Dieu devotement, 
Car sachez veritablement 
Que sa grace les vous envoye. 
Qui bien s’i employe, 
Des cieulx la montjoye 
I! peut acquerir. 


LE CHEVALIER. 


Et puis beste me maintenir (1) 
Pour mon estat faire valoir. 
Nul ne m'ose desdire ; 
Chascun me dit : « Sire, 
Dieu vous doint bon jour. » 
J'ay ce que vueil dire; 
Je puis rire et bruyre, 
Pour le faire court. 
De mes biens seray plantureux 
En donnant à œux de ma court. 
De me servir seront joyeulx ; 
Doubter me feray, brief et court. 


La DAME. 
Dissimuler, faire le sourt, 
Vault mieulx que pompe trop regner : 
Car on voit, par le temps qui court, 
Presumptueux bien bas mener. 
Moyennement se fault gouverner 
Sans vouloir à hault monter tendre; 


{1) Variante : Je puis, belle , me maintenir. 

Fortune vient souvent miner 
Ceulx qui vuellent trop entreprendre. 


LE CHEVALIER. 


T1 n'est nul qui me sceut reprendre 
De mes faiz; si feray mon vueil. 


La DAME. 


Qui veult follement tout despendre 
Doit mourir en paine et en dueil. 


LE CHEVALIER. 
Dame, je vous deffens sur l'oil 
Que (ne) m'en parlez plus. 

La Dane. 
Mon amy, 

Puis qu'il vous plaist, dont je le vueil, 
Car bien voy qu'en estes marry. 

LE CHEVALIER. 
Venez avant tost, Amaury, 
Et vous, Anthenor; je vous donne 
De mon avoir et abandonne 
Une très grosse quantité, 
Car je congnois, en verité, 
Que me servez honnestement, 
Sans me frauder aucunement. 
Et pour tant ceste ey aurés 
D'or tout plain, et le parürés 
Ensemble comme il vous plaira. 

AMAURY. 

Chascun de nous vous servira, 
Monseigneur, à tous voz affaires, 
Pas ne debyons estre contraires 
À vostre vouloir, sans doubtance, 

Veu cest argent cy, qu'en presente 
Nous avez donné. Grant mercy. 


. ANTHENOR. 


Monseigneur, n'ayez nul soucy. 
Nous vous servirons en tel cas; 
Ung tel maistre ne devons pas 
Desdire à faire son talent. 
Certes, j'auroys le cueur dolent 
Se rien aviez qui ne fust bon. 
Je vous mercie de ce don, 

Qu'à present nous avez donné. 


LE CHEVALIER. 


A tous vueil estre habandonneé, 
Sans reffuser riens à nully. 
Affin que je soye renommé, 

A tous vueil estre habandonné. 
Chascun si sera guerdonné 

Qui me servira sans ennuy, 
Sans reffuser riens à nully. 


La DAME. 


Helas, au cueur navré je suis 

Quant mon doulx espoux et mary 

Dissipe ses biens sans raison. 

Quant se trouvera dessaisi 

De ses biens en toute saison, 

© vierge de très grant renom! 

Par ta sainte conception 

Me vueille preserver de blasme. 

En toy est mon affection, 

En toy est ma protection ; 

Mère de Dieu, sans nul diffame, 
O haulte dame! 

Guarde sa pouvre ame, 
Que mal ne l’entame 
Dont puisse perir; 

Ta doulceur reclame 
Que mon cueur enflame 
Tant qu'en fin la flamme 
Ne puisse sentir. 


AMAURY. 
Anthenor, il nous fault partir 
Nostre avoir, quant nous aurons temps. 
Selon ce que voys et entens, 
Nostre maistre nous fera riches ; 
Ne ressemble pas ces gens chiches 
Qui n'osent pas leur saoul menger. 


ANTHENOR. 
Nous sommes hors de tout danger 
Quant avons argent à puissance. 
La chair bicu, bien prendray [l’usance] 
De le flater soir et matin; 
Tant feray que auleun grant butin 
Me donra; (à) present je m'en doubie. 


AMAURY. 
Velà vostre part; somme toute, 
Faictes-en ce que vous vouldrez. 
ANTHENOR. 


Par devers nobis vous viendrez; 
Je prendray cecy et tant moins. 


AMAURY. 


Quant nous deux aurons les sacz plains, 
Il fauldra de luy congé prendre. 
Mais avant il nous fault contendre 

A le servir de belles bourdes 

Pour tousjours attraper du caire. 
ANTHENOR. 

Je sçay tout ce qu'il y fault faire : 

Baver, flater et bien mentir 

Font souvent [les] flateurs venir 

En grant bruyt et court de seigneurs. 


LE CHEVALIER. 


J'ay regnom sus tous les greigneurs 
Pour mes largesses et honneurs 
Que fais à tous ceulx de ma terre. 
Certes, tous mes predecesseurs 
Ne furent oncques possesseurs 
De tant de biens sans avoir guerre. 
Si tost que aulcun me vient querre, 
Ung don je luy octroye bonne ere, 
Et pour tant de tous suis prisé. 
Grans possessions puis acquerre ; 
Mon plaisir par tout je vueil querre 
Pour estre mieulx auctorisé. 

Quant j'ay [ad jvisé 

Et tout devisé, 

Un tel advis ay 

Que mieulx m'en sera. 

Homme desprisé, 

De tous refusé, 

S'il est accusé, 

Nul ne l'aydera. 


Maïs moy, j'ay grant port, 
Avoir et rapport, 

Par quoy me tiens fort 
Encontre tous cas : 

Car, se j'avoye tort, 

Par mon dur effort 

Je vaincray la mort 

Noyses et debatz. 

J'ay ce que ‘desire; 

Puis chanter et bruyre. 

Chascun me dit : « Sire (4), 

Dieu vous doint bon jour. » 

Nul n'ose desdire 

Ce que je vueil(le) dire; 

Saillir puis et bruyre 

Quant vient à mon tour. 

Mais que vault finance ? 

Qui n'a sa plaisance, 

Ou qui ne s’avance 

D'estre plantureux , 

Par juste eloquence, 

Chascun, sans doubtance, 

Dit, par sa sentence, 

Qu'il est maleureux. 
Comment va, franc cuer gracieux ? 
M'amye, quelle chière faictes-vous ? 
Vous voyez que je suis sur tous 
Honnore par ma grant largesse. 

Je suis l’apuy de gentillesse ; 
Chascun m'obeyt sans faveur, 

La DAME. 
Pensés à la fin, monseigneur, 
Et sachez que joye dissolue 
Devant Dieu n’est point de value (2). 
Prodigue(s) estes; trop bien le voy, 
Dont j'ay grant doubte , par ma foy, 


41) Ancienne édition : Maistre, 
2) Texte : valeur, 

Qu'en la fin n'en soyez marry. 
Et que pensez-vous, mon amy, 
D'ainsi fe vostre dissiper ? 

Vos jours voulez anticiper 

Pour mourir miserablement. 

Se des biens avez largement, 
Donnez aulmosnes pour Dieu, 
Et certes, en temps et en lieu, 
Vous vauldra, soyez-en certamm. 
Flateurs vous soutenez à plain, 
Et leurs impartissez voz biens 
Tellement que n'avez plus riens. 
Vous avez fait joustes, tournoys, 
Et tout ne vous vault ung tournoys. 
Que sont devenus vos chevaulx, 
Sur quoy faisiez les grans saulx ? 
Vostre avoir fort se diminue. 
Que vault tel pompe entretenue 
Qui vient à tel confusion ? 

Ou nom de la conception 

De la trés glorieuse dame, 

Que l'Eglise aujourd'hy reclame, 
Vueillez sur ce point ey [vliser 
Et de ce mal vous adviser, 

Qui ainsi vous maine à declin. 


LE CHEVALIER. 


Me tenez-vous tant pour badin 

Que je n’ay point de sens en moy ? 

Je n’en feray riens, par ma foy, 

Pour chose que m'ailliez preschant ; 
Et, se plus me venez preschant, 

Puis qu'il me plaist, saichez sans faille 
Qu'entre nous deux aura bataille. 


SA FEMME AU DYABLE. 
Taisez-vous, ne m'en parlez plus. 


La DAME. 
Puisque à cella estes conclus , 
Plus ne pense à vous en parler; 
Maïs je me doubte, au pis aller, 
Que pis ne nous soit à tous deux. 


LE CHEVALIER. 
Or vous en taisez, jele veulx, 
Que n'ayez sus vostre visaige. 
Je suis assez prudent et saige 
Pour me gouverner par honneur. 


La DAME. 
Dieu vueille ainsi, mon seigneur; 
Aultrement marrie j'en seroye. 


LE CHEVALIER. 
Saichez que mon voulloir s'employe 
À tout plaisir mondain avoir, 
Et n'espargneray or ne monnoye 
Pour acomplir tout mon desir. 
Ung seigneur, tant qu'il a loysir, 
Si se doit donner de bon temps. 

La DAME. 

Auleunes foys, par grans despens 
Excessifz et trop oultrageux, 
Plusieurs en viennent souffreteux , 
Qui puis si se vont repentant 
De ce qu'ilz ont despendu tant 
Que plus n'ont de quoy bien faire. 


LE CHEVALIER. 
Ne cesserez-vous huy de brayre? 


Je m'en voys et vous laisseray ; 
TUE, 28 

Mon courroux en peu passeraÿ 
Avec mes gens. Qu'est cecy, dea, 
À tant parler? Hau, Amaury! 


AHAURY. 
Monseigneur. 


LE CREVALIER. 


J'ay le cueur marry 
Et troublé mou amerement. 
AMAURY. 
De quoy, sire ? | 
LE CHEVALIER. 
Certainement 
Ma femme [est une] caquetoire ; 
Si me veult par son consistoire 
Me faire devenir hermite. 
Elle m'a dit que je l’ay destruite 
De donner en ce point le mien. 
AMAURY. 
Ha, monseigneur, ne croyez rien 
De chose que femme vous die. 
ÂAvoir en pourrez maladie 
Se le mettiés en vostre cueur. 
Vous estes ung homme d'honneur, 
Prudent, large et abandonné; 
Se rieus du vostre avez donné, 
N'est nul qui vous en sceut reprendre. 
ANTHENOR. 
Par le sang, vous povez despendre 
Tout vostre vaillant, vueille ou non. 
Mais femmes si on[t] tel renom 
Que pour riens ne se veullent taire. 

Pensez de bonne chère faire 
Tant qu’estes en bonne santé, 
Quant mort serez, en verité 
Chascun vous mettra en oubly. 
LE CHEVALIER. 
Par la mort bieu, il est ainsy. 
Il n'est tel que d'estre joyeux. 
. Quant je seray usé et vieux, 
Je me tiendray lors à l’hostel. 
AMAURY. 
Par le sacrement de l'autel, 
Vous avez très bien proposé. 
LE CHEVALIER. 
Chascun de vous soit disposé 
De venir; on se peult esbatre 
Jusques à troys heures [ou] quatre, 
Pour passer ma melencolie. 
ANTHENOR. 
Quant vous plaira, ne doubtez mye, 
Amaury et moy nous irons. 
AMAURY. 


Vostre voulenté nous ferons; 
Sire, bien y sommes tenus, 
Quant par vous tous deux soustenus 
Nous avons esté jusques cy. 
LE CHEVALIER. 

Cecy vous donne. 

Tous DEUX. 

Grant merey. 

Pensons tous d’aller à l’esbat. 
(Amaury.) 
S'aulcun galant vers nous s'abat, 
Pourveu qu'il soit de lieu de bien, 
Nous trouverons quelque moyen 
De jouer à quelque bon jeu. 
ANTHENOR. 


Vous dictes bien, par la mort bicu: 
Encores ay-je cinquante escus. 


LE DYABLE. 
Se je puis venir au dessus 
De ce Chevalier, par mon art, 
Je le tireray de ma part, 
En despit de sa faulee femme, 
Qui ainsi chascun jour reclame 
Celle Marie, qui tant nous fait 
[De despit] et noz gens retraict 
Par sa très orde baverie. 
Par mon barat et tricherie 
Les aura tous deux, se je puis. 
On sçait bien que cautellu suis 
Assez pour trouver la manière 
De le faire en quelque manière 
Cheoïr en voye de desesperance. 
Or, avant, il fault que m'avance 
D’aller faire mon entreprise. 


La Dame. 
Aller je m'en vueil à l'eglise 
Pour ma prière humblement faire 
Devers la Vierge debonnaire 
Qui porta le doux createur, 
Affin qu'elle garde d’erreur 

Mon mary [et] que par sa grace 
Veuille que son saint plaisir face. 
Cy endroit m'agenoulleray 
Et ma requeste luy feray. 
O doulx confort, dame d’auctorité, 
Noble sejour où la divinité 
Se reposa pour les humains guerir ; 
Tresor joyeux de grande dignité, 
Lys odorant par ta virginité, 
Jesus portas, qui tout peult remerir. 
Très humblement à toy viens recourir 
Et à genoulx icy te requerir 
Que ta grace sus mon mary oppaire. 
Par toy gardé soit, dame, de mourir 
Vilainement, si que ne puist perir 
Sa povre ame par aulcun vitupère. 
Doulce Vierge, tresor très Hlantareux ; 
Advocate des pouvres langoureux 
Qui sont entez par leur fragilité, 
Vers toy je viens, cueur très amoureux , 
Fay que sente ton confort savoureux , 
Car tu congnoys ma grand necessité. 
Las! mon mary, par prodigalité, 
À consummé et fort debilité 
Son domaine et sa possession. 
Par toy, Vierge, soit stabilité 
En bonnes meurs, et de mal acquité 
Pour le saint nom de ta conception. 
Tu as tant fait vers Dieu pour les humains, 
Que de peril tu as engardé maintz 
Et delivrez d'enfer. Doulce Marie, 
Si te suplie, oy mes pleurs et mes plains; 
Garde mon ame qu'elle ne soit perle. 
Ô doulx ruisseau, fontaine très serie, 

Oy-moy, dame, si te vient à plaisir; 
Pour mon mary humblement te supplie, 
Car je voy bien que son sens fort varie; 
Le bon chemin n’a pas voulu saisir. 

Oy mon vray desir, 

Confort gracieux, 

Par toy puist choisir 

Le règne des cieulx. 

Ouvre tes doux yeulx, 

Estens luy ta grace, 

Et que en tous lieux 

Ton sainct plaisir face. 


LE PIPEUR. 
J'ay trop esté en une place; 
11 convient aller gaingner. 
Despendu ay jà maint denier 
Depuis que n'aquestay un blanc. . 
Si trouver me puis sus le banc 
Et quelque gavion de ludie, 
Croyez que je ne fauldéay mie 
À abatre pain largement. 
De piper ne crains nullement 
Homme qui soit au monde vif, 
Mais pas ne fault estre hastif 
Du premier quant on trouve proye. 
J'ay ycy cent solz en monnoye, 
Et encore deux ou troys escus; 
Mais que soye avec les plus drus, 
J'en aîtraperay, quoy qu'il couste. 


- AMAURY. 


Sire, je vois venir sans doubte 
Ung gallant vers nous , se me semble. 

LE CHEVALIER, 
Laissez venir; mais qu'il s’assemble 
Avec(ques) nous, enquerir fauldra 
Qu'il est, | 
ANTHENOR. 
T1 vient devers çà, 
Mon seigneur; desjà fort approche. 
LE CHEVALIER. 
Or avant donc{ques] sans reproche; 
Enquerir fault de son estat. 
LE PIPEURr. 
J'aperçoy là ung grant debat. 
Il me convient vers eulx tirer. 
S'ilz se veulent aventurer 
Aux dez ou cartes, somme toute, 
Mais que fussions dessus le coute, 
Mon faict seroit bien. 
AMAURY. 
Hau, gallant. 
Ne vueillez estre refusant, 
Si vous plaist, de dire où allez. 
LE PIPEuRr. 
(Passer temps) 
Pour esbatre, se vous voulez, 
Avecques vous pässer le temps, 
Car vostre faict bien j'entens 
Que vous estes de lieu d'honneur. 
ANTHENOR. 
Venez parler à mon seigneur. 
Peult estre que, quant vous orra, 
Que voulenters il s’esbatra 
Aux dez; ainsi je le suppose. 

AMAURY: 


Certes, il ne quiert aultre chose, 
Ne vous aussi, à dire vray. 
LE PIPEUR. 
Voulentiers parler je l'orray. 
ee Pause. 
Sire, Dieu vous doint bonne vie. 
LE CHEVALIER. 
Et vous, gallant, Dieu vous benie. 
Que querez-vous en ce lieu cy ? 
LE PIPEUR. 
Que sçay-je ? Pour passer souc 
M'en voys quelque lieu pour m'esbatre 
Joyeusement, sans point debatre, 
Heure et demye ou deux , sans plus. 
LE CHEVALIER. 
À quel jeu? 
LE PIPEUR. 
À bons dez pellus 
Ou à quelque jeu que vouldrez. 
LE CHEVALIER. 
Par la charbieu , à nous l'aurez. 
Sus, Amaury et Anthenor. 
J'ay cy apporté mon tresor; 
Jouons ung peu pour temps passer. 
AMAURY. 
Monseigneur, vous povez penser 
Que de ce ne vous desdirons ; 
Mais aussi[ ce] que gaignerons 
Nostre sera. 

LE CHEVALIER. 
‘N'en faictes doubte. ” 
S'aviez gaigné ma terre toute, 
Si vouldroys-je que vous l’eussiez. 
LE PiPpEuUR. 
Voicy des dez. Sus, choisissez. 
Quel jeu jouerons-nons ? 
ANTHENOR. 
À la chance. 
AMAURY. 
Avant, sus, [icy] qu’on s'avance. 
Prenez place cy, mon seigneur ; 
Nous vous debvons porter honneur. 
Gettez le dé. 
LE CHEVALIER. 
[Moy] j'en ay dix. 
AMAURY. 
Et moy sept. 
‘ANTHENOR. 


Je n'en ay que six. 


LE PipEur. 
J'en ay douze; le dé est mien, 
Veez-là pour bon. 
LE CHEVALIER. 
Sus, je le tiens; 
En voylä pour cinquante escus. 
Le Pipeur. 


À tout; oncques mais je ne fus 
En lieu où eust si belle couche: 

Je l'ay gaygné; homme n’y touche; 
Je precis cecy sur la buffe. 


LE CHEVALIER, 


Que nul homme [si] ne se truffe; 


Il est sien. 
LE Prpeur. 


Sus, qu'on mette en jeu. 
4 J 


AMAURY. 

Velà pour moy. 

LE CHEVALIER. 

Je reny bieu, 
Velà pour celluy qui l'aura. 
LE PIPEUR. 

Hazart! hay, il m'eschappera. 
Gentil demonstre tout hazart. 
J'en ay dix : rencontre [hazart] 
Je le pers. ‘ 

LE CHEVALIER. 

Je vueil donc jouer; 
Je puisse bieu desavouer 
Se je ne gaigne à ceste foys. 
Rien ne vient. J’en ay six et troys; 
En despit de Dieu se puist estre. 
AMAURY. 

Je voys monstrer ung tour de maistre; 
Hazart! j'ay gagné ceste main. 

LE CHEVALIER. 
Or suis-je bien filz de putain. 
Je regnye bieu ; j'ay tout perdu. 
Maintenant j'enrage de dueil. 

LE PIPEUR. 
Sans (ce) courroucer. 
ANTHENOR. 
Sus, je le vueil. 
Couchez ; velà pour Anthenor. 
LE CHEVALIER. 
Je jouray cent escus encor, 
Et puis trestout sera failly. 
AMAURY. 
Je jouray premier, L le dy. 
Velà dix; c’est très bonne chance. 
LE CHEVALIER. 
Mes cent escus sont en balance. 
Maulgré Dieu qu'oncques m'y boutay. 
Je le pers; il m'a ja cousté 
En ce lieu bien deux cens-eseus. 
LE PIPEUR.: 
Sire, ne vous (en) courroucez plus ; 
Vostre courroux n'y vault'pas maille. 
Hé, garde bien que je ne faille. 
Hazart, j'ay douze; tout est mien. 
ANTHENOR. 
Par la chair bieu, je n’y fais rien; 
Bon gré en ayt-on de la feste. 
LE CHEVALIER. 
Qui aura argent si m'en preste, 
Jusques à tant que soys à l'hostel. 
AMAURY. 
Quant à moy, j'ay ung serment tel 

Que jamais riens ne presteray 
À jeu de dez. Je vous diray : 
Querir vous en fault aultre part. 
ANTHENOR. 
Mort bieu , je seroye bien coquart 
S’argent à mon seigneur prestoye. 
Je regnie bieu, se j'en avoye : 
Mille foys plus que n’ay vaillant, 
Si n'auroyt-il pas maintenant 
Ung denier pour jouer à moy. 
LE CHEVALIER. 
Or avant donc; à ce que voy, 
Sans croix ne pille me lairrez, 
LE PIPEUR. 
Querez-en ailleurs où vouldrez, 
Car de cestuy vous n'aurez point. 
LE CHEVALIER. 
Departir me fault en ce point 
Sans avoir de nul reconfort. 


LE PIPEUR. 
La char bieu, je m'en voys, au fort, 
Puisque j'ay ma bourse fournye. 
ANTHENOR. 


porve mon seigneur sa tollyes 
S'il a tout perdu, c’est par luy. 


Il ne me verra aujourd'huy, 
Ne de cest an, se bon me semble. 


AMAURY. 


Puis que fourniz sommes ensemble, 
Et qu'il est dessaisi d’escuz, 

Alons m'en ;iln'y en a nulz 
Endroit luy ; ce n’est q'ung coquart; 
Il se repent; il est trop tart. 

Maïs il ne m'en chault, par ma foy. 


ANTHENOR. 
Ne s’attende jamais à moy, 
Puis que le sien est despendu. 
Quant à moy, j'ay bien entendu 
À mon faict, je suis bien garny. 
LE PIPEUR. 
De bonne heure j'arrivay cy; 
IE ÿ a cy plus pour le gueux. 
Le chevalier est bien piteux 
Qui a perdu le sien ainsi. 
Mais au fort, puis que suis saisi 
De ma part, je m'en vois galler. 


LE DYyABLE. 

Au devant me convient aller 
De ce chevalier que je voys. 
A sa chière bien j'aperçoys 
Qu'il est très fort navré au cueur. 
Si monstre signe de seigneur, 
Si je puis, annuyt tant feray 
Que luy et sa femme j'auray, 
Ou peu je priseray mon faict. 

LE CHEVALIER. 
Ha, fortune , que tu. m'as faict! 
Suis-je par toy ainsi deffaict ! 

Ho, quel forfaict ! 

Quel desplaisir, voicy de rage! 
Las que sera-ce de mon faict ? 
J'ay tout perdu, il en est faict, 

Par mon forfaict. 
Harau ; peu s’en fault que n'enrage. 
Quel horreur, quel cruel dommage, 
Quel dueil, quel criminel orage , 
Quel dur oultrage 
J'ay cy commis! Ay très mal faict; 
J'ay diffamé tout mon lignage, 
J'ay dissipé mon heritage 
Par fol couraige. 
À peu que ne me pens de fait. 
O dueil passif et oultrageux ! 
O ennemy fier et courageux ! 
O quels lours jeux 
J'ay perpetré pa ma follie ! 
Abisme de mal envieux, 
Me sourdra de ire en tous lieux. 
Mes dolens yeulx 
Seront plains de melancolie. 
C'est dommaige qu'on ne me Îye 
Au gibet pour finir ma vie. 
Quel villennie 
Je fais à tous chevalereux. 
J'ay perdu toute seigneurie; 
Chascun de moy faict moquerie 
Et me harie, 
Et tout par mes faiz vicieux. 
Ha, Mort, viens tost à moy bonne erre, 
Prens ton dard et:sus moy le serre 
Sans terine querre. 
Mort, Mort, acours, je te requiers. 
Que ne me engloutist la terre 
Pour les maulx qu'ay voulu enquerre ! 
Mort, Moït, deserre 
Ta fureur; plus vivre ne quérre. 

Je n'ay plus rien de quoy payer; 
On ne se veult en moy fier : 
Car desirer 
Ay voulu, sans riens enquerre. 
On me souloit auctoriser 
Pour mon estat, et hault priser; 
Mais dissiper 
Me veult chascun et mener guerre. 
La Dane. 
Le cueur me deult fort et me serre 


Pour mon seigneur, que venir voy 


Tout seul. Il a, en bonne foy, 
Quelque chose qui n'est pas bonne. 
Piecà ne le vis sans personne 
Venir, comme il fait maintenant. 
Monseigneur le très bien venant, 
Comment vous va? quel[le] chière ? 
Quant j'aperçoy vostre manière, 
Vous me semblez tout esbahy. 
Éstes-vous troublé ? 


LE CHEVALIER. 
Helas, ouy, 
Et cause y a, ma doulce amye. 
La Dane. 
Helas, pour Dieu, ne vueillez mye 
Vous troubler si amerement, 
Que al vous en soit nullement; 
Prendre fault tout en patience. 
LE CHEVALIER. 


Jay ma substance 
Perdue , sans doubtance. 
Pour ce, quant j'y pence, 

Navré suis au cueur. 


Plus n'ay de finance, 
N'argent à puissance 
Pour avoir plaisance, 
Et m'est deshonneur. 
La Dane. 
Helas, mon seigneur, 
Nostre createur, 
Si soyez tout seur, 
Assez a pour nous; 
Se par vo foleur 
Àvez par malheur 
Perdu vo labeur, 
Las! appaisez-vous. 
Le CHEVALIER. 
J'estoye bien venu 
Et entretenu, 
En joye soustenu; 
Maintenant n'ay rien. 
Je me voy tout nu, 
De mal prevenu; 
Grant n’a ne menu 
Qui me die : « Tien. » 
LA DAuE. 
Apaisez-vous, sire. 
LE CHEVALIER. 
Mon mal trop empire. 
La DAME. 
Que vous vault vôstre yre ? 
LE CHEVALIER. 
Bien mourir vouldroye. 

La DAME. 
Jesus vous soit mire. 
LE CHEVALIER. 
Las! plus ne puis vivre. 
La Dane. 
Trop donner peult nuyre. 
LE CHEVALIER. 
Très mal y pensoye. 
La Dame. 
Faict avez oultrage. 
Le CHEVALIER. 
C'est mon grant dommage. 
LA DAME. 
Fol ne croit langaige 
Tant qu'il ayt receu (4). 
Le CHEVALIER. 
Pas n'ay esté saige; 
Du mien, par usage, 
Ay faict vasselage, 
Dont me sens deceu. 
La Dane. 
Se Dieu pri : VOUS serez pourveu ; 
Ayez en la Vierge fiance. 
LE CHEVALIER. 


Par ma foy, je pers patience, 
Quant [ie] me voy tout desnué. 
Encore ceulx que tenu ay 

En bruyt, pose en estat, 


(1) Variente : Tant qu'il soit deceu. . 
T, IKE 29 

Si me dient eschec et mat 
Pour ce que n'ay riens plus vaillant. 


LA Dauex. 
Quant Fortune va assaillant 
Aulcun estant en dignité, 
Chaseun luy tourne le costé, 
Mesmes ceulx qui deussent ayder 
À souffreteux et regarder 
Dont les biens leur sont peu venir. 


LE CHEVALIER, 
Je ne me veulx plus cy tenir. 
Ung peu m'en voys esbatre aux champs 
Pour faire là mes piteux chantz 
Et mes regretz plains d'amertume. 
J'ay le cueur plus gros q'ung enclume 
De desplaisir que je reçoy. 

La DAME. 

Je requier au souverain roy 
Et à la glorieuse dame 
Qu'ilz vous gardent de tout diffame. 
Passez vostre mal doulcement, 
Mon seigneur; se Dieu plaist, briefvement 
Serez uns en convalescence. 


LE DYABLE. : 
Maintenant est temps que m'avance 
De conduyre mon entreprise. 
Le Chevalier chascun desprise 
Pour ce que tout est despendu. 
Mais que [mes] motz ayt entendu, 
Il sera mien, point je n'en doubte; 
Et si auray la faulse gloutte 
Sa femme , qui sert'à Marie. 

LE CHEVALIER. 


Or doy-je bien bayr ma vie, 
Quant ainsi chascun me harie 
Par mocquerie. 
De mes servans suis dechassé ; 
Fortune trop me contrarie; 
Noblesse est bien à moy perie: 
Mon sens varie. 
Las! qu'ay-je faict le temps passé? 
J'avoye grant avoir amassé ; 
J'estoye en honneur enlyessé, 
Etn'ay cessé 
De dissiper tout par follie. 
Mon estat est bien abaisse. 
De mes servans suis delaissé, 
Qui amassé 
Ont tous mes biens par tricherie. 
Jay donné mes biens follement 
Et despendu prodiguement 
Et largement 
Sans avoir à la fin regard, 
Dont je mourray honteusement. 
Il me desplaist très grandement. 
À grant tourment 
Fineray devant qu'il soit tard. 
Chascun si m'appelle musart, 
Et dit l'en : « Veez là un coquart, 
Chassez à part; 
C'est dommage qu'il vit, vrayement. » 
À, Mort, mort sur moy de ton dart; 
Aultre chose n’ay esgard, 
Quant se depart 
Ainsy de moy esbatement. 

LE DyABLE. 
Qu'as-tu , Chevalier? Hardiment 
Declaire-moy tout seurement 
Le faict qui tant te touche au cueur. 
LE CHEVALIER. 
Qui es-tu ? Viens soubdainement ; 
Esbahy me fais grandement 
Quant tu me portes tel honneur. 
LE DYABLE. 
Ne te chaille, et soys seur 
Que te puis oster la douleur 
Qui te tient si amerement. 
LE CHEVALIER. 
A peine pourroit ton labeur, 
Ou tu es trop puissant seigneur, 
Me faire appaiser bonnement. 
LE DyYABLE. 
J’ay en moy le gouvernement 
Du monde; sache vrayement 
Que puis ung povre homme enrichir. 
LE CHEVALIER. 
S’ainsi estoit certainement, 
Tantost seroys hors de tourment; 
D’aultre chose je n'ay desir. 
LE DYABLE. 
Dy moy, pui que tu as loysir, 
Se tu veulx faire mon plaisir; 
Puis après riche te feray. 
LE CHEVALIER. 
Mais que je sache, sans faillir, 

Qui tu es, seur te peulx tenir 
Qu'à ton vouloir obeiray. 
LE DyaBLe. 
Mon nom jamais ne Ge] diray; 
Mais à ton faict remediray. 
Se tu veulx faire à mon dict. 
LE CHEVALIER. 
La mort bien, je te serviray 
Et ton vouloir acompliray 
Se tu fais ce que tu m'as dit, 
LE DYABLeE. 
Ho, n'en parle plus: il suffist, 
Bien sçay que chascun si te fault, 
Pour ce que n’as plus de quibus. 
LE CHEVALIER. 
Il est vray. 
LE DYyABLE. 
Venons au surplus. 
Par moy tu seras remis sus ; 
Mais aussi mon vouloir feras. 
LE CHEVALIER. 
De ce ne feray nul reffus; 
Je te le prometz et conclus, 
Et me dis ce que tu vouldras. 
| LE DyapLe. 
De ton sang lettre me feras 
Et de ta main tu l'escripras, 
Puis après tu seras pourveu, 
LE CHEYALIER. 
Ainsi que ditter la vouldras 

Je te l'escripray ; c’est le cas, 
Puis que à honneur seray pourveu. 

LE DyABLE. 
Saches que ton faict ay cogne : 
Ta propre femme t'a deceu; 
Pour tant la doys abandonner. 

LE CHEVALIER. 

Certes, nul mal ge n'y ay veu; 
De ton dit je suis tout esmeu. 

LE DYABLE. 
Viens ça, me la veulx-tu donner ? 

Le CHEVALIER. 

Se tu me vouloye guerdonner 
Et en grant estat m'ordonner, 
Peult-estre je m'adviseroye. 

LE DYABLeE. 
Se tu me la veulx ey livrer 
Dedens ung temps, tost delivrer 
Te feray assez de monnoye. 


LE CHEVALIER, 
Par la mort bieu, je te l'ottroye; 
Mais qu'en estat posé je soye, 
Dedans sept ans je l'amenray. 

* LE DYyABLE. 
Fais m'en lettre, que je la voye, 
Et tantost te mettray en voye 
Que ton vouloir accompliray. 

LE CHEVALIER, 
Très voulentiers je l’escripray 
Et de ma main La signeray, 

Ainsi que tu la ditteras. 


LE DYABLE. 
Or escripz: je te nommeray 
Et les pointz te deviseray 
Ainsi comme tu la feras. 
Or premierement tu mettras 
Que la Trinité regnyeras 
Et la foy de toute l'Eglise, 
LE CHEVALIER. 
Adea, ainsi ne m’aura[s] pas. 
Je m'adviseray sur ce cas; 
La cause requiert qu'on y vise. 
‘LE DYABLE, 
Se veulx estre mis en franchise, 
IL te convient ce point passer. 
LE CHEVALIER. 
C'est ung cas de grant entreprise, 


Et pour tant y m'y fault penser. 


LE DYABLE. 

Veulx -tu ton estat abaisser 
Et vivre en tel menidicité ? 
Accorde mon dit sans faulser, 
Mis seras en grant dignité. 

LE CHEVALIER. 
De regnier la Trinité, 
C'est ung dur point et detestable ; 
Mais d'estre mis en liberté, 
Gela m'est au cueur aggreable. 


LE DvyagLe. 
Or le faitz tost, de par le dyable, 

Se tu veux, ou [bien] je m'en voix. 
LE CHEVALIER. 
Or avant, pour estre vaillable 
Et en honneur, je le feray. 
Le DYyABLE. 
Après aussi je te diray : 
La Vierge Marie regnieras. 
| LE CHEVALIER. 
Par ma foy, tant que je vivray, 
Je n’en feray rien, c’est le cas. 
LE Dyrasre. 
ROMAOT meschant, ne peux-tu pas 
Aussi bien regnier la mère 
Comme le fils ? 
LE CHEVALIER. 
Passe ce pas, 
La chose si m'est trop amère. 
LE DyABLE, 
Tu ne peulx en nulle manière 
Avoir riens se tu ne le fais, 
LE CHEVALIER. 
Laissons en paix ceste matière; 
Pour mort je ne le feroys jamais. 
LE DYyABLE. 


Or avant donc; tu me prometz 
Que ta femme si ameneras. 
Escriptz ta lettre et la parfaictz, 
Et puis aprés la signeras. 

LE CHEVALIER. 


Tantost achevée tu l'auras. 
Veulx-tu plus rien? Vela cy faicte. 


LE DYABLE. 

Il fault donc que je m'entremette 
De te fournir de grant avoir. 
Premierement, tu dois sçavoir 
Que, pour parvenir à tes pointz, 
Tu auras tes desirs conjointz 
À faire ce que m'as promis. 
Et, afin que tu soys remis 
Eu honneur, près d'icy iras 
En ung lieu que tu trouveras, 
Lequel au doy te monstreray, 
Et là dedans sache de vray, 
Ung très grant trésor, c'est la somme, 
Y est pour te faire riche homme 
Et plus que (tu) ne fus oncques jour. 
Voy-tu, regarde cy autour : 
Voici le lieu que je te dis. 
Or ne soys pas si estourdis, 
Que ne vienne ey à ton terme. 

LE CREVALIER. 
Puisque la lettre te eonferme, 
N'ayez doubte que ne vienne cy. 
Tantost seray. hors de soucy, 
Puisqu'auray argent et pecune. 

Sang bieu, en voicy, sans faulte auleune, 


Je suis bien; priser me feray. 
Cest avoir cy Jemporteray 
Pour acheter habitz nouveaux 
Et avoir mulles et chevaulx 

Et estat comme il appartient. 
Il ne me chault ja dont il vient, 
Puisque j'en ay. | 
Le DYABLe. 
J'ay tant brassé 
Que le chevalier enlassé. 
Se est du tout à ma cordelle. 
J'auray aussi sa damoyselle ; 
Ve la ey obligée dedans; 
Quant ce viendra l'heure et le temps, 
Pas ne fauldray à venir cy. 
LE CHEVALIER. 
M'amye, ne soyez en.soucy, 
J'ay eu de l'argent largement. 
.La Dane. 
Loué soit Dieu certainement ; 
Mon amy, j'en ay très grant joye. 
Sachez que Dieu les siens pourvoye; 
Jamais ne les laissé perir. 
LE CHEVALIER. 
Je ne en pense point enquerir, 
Se Dieu ou dyable le m'envoye; 
Puisque j'ay argent et monnoye, 
Ne me chault dont il.soit venu. . 
La Dane. 
De quoy vous est-il souvenu 
De dire ces motz? Taisez-vous. 
Au cueur deussiez avoir courroux 
D’ainsi proferer telles parolles. 


LE CHEVALIER. 
Pour Dieu, delaissez ces frivolles; 

Je n’ay pour en nulle manière 
D'avoir jamais necessite. 

La Dans. 
Vous avez mon cueur incité. 
À quoy pensez-vous, mon doulx sire, 
Quand vous ouy proferer ou dire 
Parolles si très detestables ? 


Le CHEVALIER. 
Taïsez-vous, de par tous les dyables, 
Qu'il n’ayt hutin entre nous deux. 

S'il fault que j'entre en mon courroux, 
Le dyable vous chantera messe. 


La DAME, 

Hé, Nostre-Dame, quel destresse 
Est en mon cueur de ce faict cy! 
Mais au fort, puisqu'il est ainsi, 
I! me fault tout laisser aller. 

“LE CHEVALIER. 
Plus ne veulx que rire et galler, 
Puisque (je) suis pourveu de finance. 
Gest bien raison que je m'avance 
D'aller à l’esbat soir et main ; 
Car j'ay or et argent à plain, 
En despit des faux envieux. 

. AMAURY. 
Anthenor, je suis bien joyeux : 
Mon seigneur si est remplumé. 

Il a en quelque lieu plumé, 
Ou faict finance de diquailie. 

.  ANTHENOR. 
Allons vers luy, vaille que vaille, 

Pour sçavoir s'il nous reprendra. 

Peult-estre que encores nous donra 

Quelque chose pour le servir. 
AMAURY. 

Jamais ne fault compte tenir 

De gens, quant tout est despendu ; 

Long-temps a que l'ay entendu, 

Ung mot qu'on dit à l'adventure : 

L'amour si vault quant argent dure; 

Mais, quant finance est faillye, 

À peine trouve on nul amye. 

Allons-nous en veoir qu'il dira. 


ANTHENOR. 
Encores tout joyeux sera 
De nous prendre à belle faveur. 
Voyez-le (jà). 
. AMAURY. 
Dieu gard Monseigneur. 
Comme se porte la santé? 


LE CHEVALIER. 

Très bien. J'ay argent à planté. 

Amaury, je suis remis sus, 
ANTHENOR. 


On tiendra de vous compte plus 
Qu'on ne faisoit, n'en ayez doubte. 
Vous sçavez que chascun deboutte 
Les gens quant ilz n’ont de quibus. 


AMAURY. 


Maintenant estes au dessus 
De voz besongnes, bien le voy. 
Si vous avez mestier de moy, 

Ne m'espargnez en riens qui soit. 
ANTHBENOR, 
Quant est de moy, s’il vous plaisoit 
Quelque chose me commander, 
Sachez, Monseigneur, sans tarder, 
Que de bon cuenr l'acompliroye 
Et vostre serviteur seroye, 
Et me tiens tel tant qu’auray vie. 
LE CHEVALIER. 
Je vous retiens de ma mesgnye, 
Et, se riens vous avez mespris 
Contre moy, sans estre mespris, 
Vous le pardonne entierement. 
AMAURY. 
Je vous mercye très humblement, 
Monseigneur, quant est de ma part. 
ANTHENOR. 
Pour ce joyeulx advenement 
Je vous mercye très humblement. 
LE CHEVALIER. 
N'espargnez argent nullement; 
J'en ay assez où nul n’a part. 
ANAURY. 
Je vous mercye très humblement , 
Monseigneur, quant est de ma part. 
LE DYABLE. 
11 me convient avoir regard 
Au terme que ce chevalier 
C'est voulu à moy obliger 
Et me livrer icy sa femme. 
Je l’auray en corps et en ame, 

L'enssent juré Dieu et les saints, 
Car il m'a escript de ses mains 
La lettre sellée de son signe. 
Tantost fauldra que m'enchemine 
Pour l'aller attendre au lieu dit. 
Ïl est mien , sans nul contredit, 
Jamais il n’en peult eschapper. 
Marie ne me pourra tromper 

Que ne l'aye, maulgré son visage. 


LA DAME. 


Je suis moult troublée en couraige 
Que ne puis nullement sçavoir 

Où mon seigneur prent cest avoir 
Qu'il a maintenant à bandon. 

À grant et à petit faict don. 

Ne sçay dont vient ceste finance, 
Mais, certes, quant au cas je pense, 
Je suis bien marrie en mon cueur. 
À toy, mère du createur, 

Pour ma douleur 
Reframdre, viens à mon secours. 
Garde moy de tout deshonneur 

Et mon seigneur 
Conferme en grace tous les jours. 
Humblement à toy me recours; 

Fais que les tours 
Dont je doubte qu'il se melface, 
Au nom de ta Conception, 

Sans fiction, 

Soit tousjours en bien par ta grace. 
Garde le de tentation, 

De lesion 

Que son ame ne soit damnée. 

À toy, doulce vierge honnourée, 
Sur tous louée, 
. Je viens eu ma necessité. 
Tu congnoys du tout ma pensée, 
Dame prisée; 
Deffens moy en adversité. 
- Le CHEVALIER. 
Je me sens au cueur molesté 
Quant pense au cas que j'ay commis. 
Au dyable je me suis submis 
Etobligé, moy et ma femme. 
O haro! suis-je bien infame 
De l'avoir en ce point Iyée 
Et envers Le dyable obligée? 
De luy rendre quel dur meffaict ! 
Ha, traistre meschant, qu'as-tu faict? 
C'est pour neant; il fault qu'il se face. 
Je luy doy mener en la place 
Où luy fis obligation. 
Or vient la confirmation 
De mon jour, qu'il fault que je livre 
Ma femme, se je veulx plus vivre. 
Et pour tant je luy meneray. 
Mais premierement luy diray 
Qu'elle et moy passer temps yrons. 
Puis après, quant au lieu serons, 
Du demourant je m'en rapporte 
À celluy qui ma lettre porte. 
Si la veult prendre, si la prenne. 
Affin que mon faict s'entretienne 
Desclairer luy fault mon vouloir. 


. -La DAME. 
Ne sçay que vous povez avoir, 

Monseigneur, vous estes pensif, 
Dites-moy, pour Dieu, le motif 
Qui vous tient ainsi en pensée. 
Le CHEVALIER. 
La verité tost declairée 
Vous sera, quant le demandez. 
Venir vous fault, plus n’attendez, 
Avec[ques] moy ung peu esbatre, 
D'icy à trois jours ou à quatre, 
En ce boys qui est près d'y, 
Point ne seray hors de soucy, 
Tant que vous [y] soyez menée. 


LA DauE. 


Avez-vous voulenté fermée 

A ce propous, mon bon seigneur ? 

Mais que ce soit sans deshonneur 

Ne sans villennie de mon corps, 

Je suis de tous voz bons accordz 
Contente; mais je suis en doubte 
Pourquoy vostre vouloir se boute 

De me mener en ce boys l, 

Car ilne vous advint pieçà 

D'en parler. (Je) ne sçay dont ce vient. 


LE CHEVALIER. 
N'en parlés plus ; il le convient ; 
Avancez-vous ; 1l le fault faire. 
La DAME. 


Puis que le cas est necessaire, 
Allons y donc quant vous vouldrez ; 
Voz gens avec nous menerez; 
Compaignie est bonne en tel cas. 

LE CHEVALIER. 
Non feray, car je ne veulx pas 
Qu'il y ait nul que vous et moy. 
La DAME. 
Cela me fait au cueur esmay 
Quant y voulez aller seullet, 
Sans avoir paige ne varlet 
Que vous et moy; que veult ce dire ? 
LE CHEVALIER. 
N’en parlez plus. 


La Dane, 

Nenny, beau sire ; 
Puis qu'il vous plaist, je le veulx bien, 
Pourveu qu'on ne me face rien 
Avec vous. 


LE CHEVALIER. 
Estes-vous en doubte ? 
La DAME. 
Nenny. Mais je crains, somme toute, 
Aulcun que pourrons rencontrer. 
LE CHEVALIER. 
Ne vous en vueillez point doubter ; 
Homme ne vous fera nul mal. 
Devaller vous fault par ce val 
Affin que nul[si}ne vous voye. 
La DAME. 


Or allons, que Dieu nous convoye 
Et la doulce Vierge Marie, 
À laquelle requiers et prie , 
Au nom de sa conception, 
T. Il 30 

Que de cruelle affiction 
Nous vucille garder et deffendre. 


LE DYABLE. 


me convient aller attendre 

Le chevalier qui doibt venir 

Et sa femme, pour parvenir 

Au point où j'ay pieçà tendn. 

Puisque du tout il s’est rendu 

A moy, et puis sa femme aussi, 

Par ceste lettre que j'ay cy, 

Qu'ilz ne soyent tous miens par sentence 
Rien n'y vault le contredire. 


La DAME, 
Je vous requiers qu'en ceste eglise 
Voyse ung petit pour Dieu prier, 
La Vicrge où je me veulx fier, 
Et puis après viendray à vous. 
Mon cueur sera hors de courroux 
Et de pensée, mais que humblement 
J'ave presente devotement 
Ma petition à Marie. 
Mon doulx seigneur, je vons en pric 
Que vous m'ottroyez ma requeste. 


LE CHEVALIER. 
Vous me faistes mal en la teste 
De tant quaqueter ; allez doncques 
Etgiudez, pour choses quelconques, 
Oue vons venez incontinent 
Qu'anrez fait. 
La Dane. 
Croyez seurement 
Si feray-je ; n'ayez soucy, 


SA FEMME AU DYABLE. 46; 


Je reviendray en ce lieu cy 
Tout maintenant sans arrester, 
Devant toy me viens presenter, 
Vierge, que chaseun doibt prier 

Et honnorer: 

Vucille entendre ma prière ; 
Plourer, gemir et lamenter 
Je doishien, et me dementer, 

Sans deporter ; 

Assez y a cause et matière : 
Mon mary, vierge tresorière , 
M'ameine en ce Éoys là derrière, 

Mais la manière 
Ne me veult jamais declairer. 

Si te prie, estens ta lumière; 
En toy est ma fiance entière. 

Soys ma bannière, . 
Viens moy, s'il te plaist, conforter. 
Par ta saincte Conception, 

Soye garantie, vierge digne, 
Eu toy est ma protection. 

Sans fiction , 
Humblement vers toy je m'entline ; 
Helas, dame, je suis indigne, 
Que ta doulce grace benigne 

Sur moy consigne 
Pour avoir supportation. 

Mais tu es la vraye medecine 
Qui des cucurs oste la racine 

Très maligne 
Qui fait estre en perdition. 
Garde mon mary, doulce dame , 
De pensée villane et de blasme 

De corps ct d'ame, 

Tant qu'à te servir il s'accorde. 
Oste le de la voye infame. 
Et moy, qui suis sa povre femme 
Qui te reclame, 
Fais nous vivre en paix et concorde. 
Le fauix Sathan point ne le morde. 
Se sa vie a esté orde, 
Si le recorde 
Bien pour eviter la flamme 
D'enfer. Oste le de la chorde 
De peché remply de discorde; 
Son faict recorde, 
Devant Dicu, qu'il n'ayt diffame. 


NosTtTRe DAME. 


Mon filz, grace je te (preclame 
Pour ume qui est bien m'amye, 
Laquelle n'a desservy mye 
Qu'elle soit du tont reffusée ; 
Car elle a tousjours sa pensée 

A te servir et moy aussi. 

Or est-elle en grant soucy 

Pour ce que le faulx Sathanas 
Tient son mary fort en ses las, 
Et tant que luy a fait promettre 
Et de son sang faire une lettre 
Que sa femme luy livrerait. 

Si te prie, filz, par bon droit, 
Que la femme soit garantie, 

Et pour le chevalier te prie 

Que du dyable delivré soit, 
Car Sathan [très] fort le deçoit 
Par ses abus dyabolicques 

Et par ses fallaces oblicques, 

Dont son ame est en grant danger. 

Mon filz , ne te vueilles venger 

De luy, je t'en prie humblement. 
Dieu. 

Mère, vous sçavez plainement 

Qu'à voz justes petitions 

Ne fais point contradictions. 

Vostre vouloir s'accorde au mieu, 

Et pour tant, mère, je veux bien 

Que la femme soit delivrée, 

Car à tort elle est obligée. 

Mais au regard de son mary, 

Mère, saichez qu'il est ainsi 

Qu'il m'a regnyé, et l'eglise, 

Par quoy il pert toute franchise, 

Et de son sang lettre en a faict, 

Dont il a grandement meffaict. 

Or est ainsi que ne doy pas, 

Veu le merveilleux (fact et cas, 

Luy pardonner legierement. 


NosTRE Dane. 
O juge, voy planierement 
Que ce qu'il a fait et commis, 
Comme hors [de sens] et desmis 
De raison il a perpetré; 
Par quoy luy Lie estre impetré 
Remission en ce cas cy. 
Et de rechef, mon filz, aussi 
Tu scès, quant il te regnia, 
Que raïson en lui fourvoya 
Et n'eut pas à la fin regard. 
Item et mesme, d'aultre part, 
Oncques ne voulut regnyer 

Mon nom. Pour tant je te requier 
Qu'il soit de ce peril dehors 

Et que luy soys mysericors, 

Entendu Yor e abusion 

Et la grant persuasion 

Que le dyab e son adversaire 

Luy a faict par cas soubdain faire 
Mon filz, n'en prens pas par sentence 
De son meffaict telle vengence, 
Comme le cas bien le desire. 


Dieu. 


À vous ne veulx point contredire, 
Doulce mère, c'est bien raison, 
Jaçoit ce que sa desraison 

À peine se peult pardonner. 
Confort vous luy yrez donner 

Et delivrer la damoyselle 

Qui vous sert en vostre chappelle 
En faisant sa petition. 

A luy yrez en fiction 

De sa femme, et puis vous menra 
Au lieu où mener vous vouldra, 
Cuydant que ce soit sa partie; 
Elle demourra endormie 

Jusques à tant que vous viendrez. 
Au faulx Sathan vous osterez 

La lettre qu'il tient en sa main, 
Et le chevalier tout à plain 
Delivrerez, aussi la de; 
Car vostre pitié me reclame 
A luy faire grace et pardon. 
Anges, tous allez à Pandon 
La convoyer benignement. 

NoOsTRE DAME. 
Je te mercye humblement, 
Mon doulx fils courtoys et begnin. 
Anges, mettons-nous à chemin 
Pour aller vers ce chevalier. 


GABRIEL. 
Pour l'honneur du roy droicturier, 
Royne de très haulte excellence, 
Le ferons par grant diligence. 
Chantons , Raphaël, en allant. 


RAPHAEL. 
En louant le roy tout puissant 
D'ung mot [très] bel et gracieux, 
Et la royne aussi des haulx cieulx , 
Gabriel, je vous ayderay. 
LE CHEVALIER. 
Je croy que meshuy cy seray 
En attendant ceste bourgoise. 
Sang bieu, s'il fault que g'y voise, 
Bien sçay qu'il y aura hutin. 
Je la voy; elle est en chemin. 
Sà, dame, sk, venez avant. 
NOsTRE DAME. 

Sus, mon amy, allez devant. 
Long-temps m'avez éy attendue: 
Mais j'ay pour vous grace rendue 
À Dieu, qu'il vous vueille conduyre. 

LE DYaBLe. 
Tantost je me pourray deduyre 
Du chevalier et de sa femme; 
En enfer porteray son ame, 

En despit qu'(elle) a Marie servy. 
Mais, haro! je suis trahy : 
Le chevalier n’amaine mye 
Sa femme avec luy; c'est Marie. : 
Bien sçay qu’elle me fera meschef ; 
Mais, au fort, je viendray à chef 
Du chevalier, car il est men 
Par ceste lettre que je tien. 
Haro, ne sçay que faire doye. 

LE CHEVALIER. 
Tout le cueur durement m'effroye 
Quant aproche de ce lieu cy. 

NoOsTRE DAME. 
Sire, ne soyez en sOuCY , 
Allez hardiment, n'ayez peur: 
Car la mère du Createur 
Vous aydera, soyez certain. 

LE CHEVALIER. 
Je ne m'ose monstrer à plain; 
Je voy bien que je suis perdu. 

LE DYyaBLe. 

Je t'ay longuement attendu. 
Faulx traistre, tu m'as bien trahy ; 
Que m’as-tu amené icy ? 

LE CHEVALIER. 
Ma femme. 

Le DYABLE. 

Tu mens faulsement. 

LE CHEVALIER. 
Regarde, vela cy vrayement. 

Le DYaBLe. 


Haro! voicy grant mocquerie ; 
Tu amaines celle Marie’ 
Qui tant nous faict grief et ennuy. 


NosrRre Dane. 
Ha, faulx Sathan, venue je suis 
Pour celle que livrée d'avoit. 
Tu scez bien que tu n'as nul droit 
Sur elle, qui est ma servante. 
Va-t'en en la prison puante 
À tousjours, sans jamais partir. 


LE DyaBLeE. 
D'icy ne me vueil departir 
Tant que le chevalier j'auray : 
Car par raison je monstreray 
Qu'il est mien; en voycy la lettre 
De ses mains; jamais ne peult estre 
Il en a escript [le] libelle. 


LE CHEVALIER. 
O digne pucelle! 
En ayde t’apelle; 
J'ay (tant) esté rebelle, 
Ne soye debouté. 
Fille maternelle, 
Soys pour ma querelle 
Contre la cautelle , 


Royne de bonté. 


O vierge haultaine! 

Oste-moy de peine; 
Mon cas te remame; 
J'ay très mal véscu; 

Saincte souveraine, 
Soyez-moi prochaine; 
0 Soutce fontaie, 
Soyez mon escu. 


NOSTRE DAME. 
Faulx Sathan, tu seras vaincu, 
Car par malice tu l'as faict. 
Baille-moy la lettre; de faict 
Le chevalier nul mal n’aura; 
De tes mains delivré sera, 
Et sa femme pareillement; 
Mon filz l’a dit par jugement, 
Qui congnoit assez tes abus. 
GABRIEL. 

Sathan, ne fais plus de refus, 
Baïlle tost la lettre à Marie ; 
Ta cautelle sera perie; 
Tu as perdu le dhevaker, 
Lequel tu as fait obliger. 
De son sang par abusion. 

LE DYyaABLE. 
Je n'entens pas bien ung faict tel 
De m'oster ce qu'il m'appartient. 

NosTRE DAuME. 

Or n’en parle plus, c'est pour neant. 
Laisse ta lettre sans espace, 
Car mon filz si luy a ft grace; 
Pour tant la lettre avoir nous fault. 


LE DYABLE. 


Haro! de dueil le cueur me fault. 
J'ay perdu ma possession, 
Et tout par ton abusion. 

Marie, tu destruis enfer. 

Haro! que dira Lucifer 

Quant | saura ceste nouvelle ? 
Bien sçay que pas ne l’auray belle; 
Batu seray et tourmenté. 

Je m'en yoys d'ung aultre costé 
Faire tant qu'auray aultre proÿe ; 
Je ne puis arrester en voye; 
Maintenant il s’en fault fouyr. 


NOSTRE DAME. 
. Vueille-toy, amy, resjouyr, 
Et t'en va vers ta bonne femme, 
Laquelle à genoux me reclame 
En ma chapelle devotement. 
Vis doresnavant saintement, 
Et de très bonne intention 
Ayme ma Conception, 

Et en fais grant solennité, 

Il a pleu à la Trinité 

De t'avoir preservé de mal. 
Encore le Bulk infernal 

Si te tenoit fort en ses las. 

Mon amy, jamais ne soys las 
De Dieu servir devotement. 


LE CHEVALIER. 
Mercier vous doy humblement, 
Gloricuse Vierge Marie, 
Car vous me monstrez dignement 
Signe de très grant courtoysie. 
Par vous mon ame est appaisée, 
Qui estoit subjecte à misére. 
Qui bien vous sert il ne fault mye, 
Car en la fin luy estes mère, 

O royne de haulte excellence, 
O dame de grant dignité, 
O mère de très grant puissance, 
O refuge en captivité, 
Par vous je me sens acquitté 
Du dyable, à qui lyé j'estoye ; 
Signe me monstre d’equité | 
Quant par vous suis en bonne voye. 
Comme pourray-je grace rendre, 
Comme vous pourray-je servir, 
Quant çà jus vous venez descendre 
Pour hors du peché m'asservir ? 
Qui vostre amour peult desservir ? 
Bien est eureux , certainement, 
Qui vous veult servir justement. 
Tu m'as delivré de tourment. 
M'en voys querir ma bonne femme; 
Par elle je suis hors de blasme, 
Par elle suis mis à delivre; 
Se Dieu plaist, tant que pourray vivre, 
Luy porteray signe d'hosneur 
Et T'aymeray de très bon cueur, 
Car à elle je suis tenu. 
Esveillez-vous, je suis venu, 
M'amye, pour vous crier mercy. 
La Dame. 

Helas! Monseigneur, qu'est cecy ? 
Qu'avez-vous ? 

LE CHEVALIER. 

J'ay très fort mespris. 

Contre vous j'avoye entreprins 
De vous donner au Sathanas, 
Et m'estoye ainsi pour ce cas 

Obligé; en voicy la letire. 

Mais vous avez fait entremettre 
Par vostre humble petition, 

Au nom de la Conception, 

La digne Vicrge glorieuse, 

Qui de son oreille piteuse 

À vostre prière entendue, 

Et des saincts cieulx descendue, 
Et venue au lieu avec moy, 

Voire cuydant en bonne foy 

Que ce fust vous, ma doulce amye; 
Et pourtant vous requiers et prie 
Que me pardonnez ce meffaict; 
Car je ay contre vous meffait, 

Car bien voy que vous estes bonne. 


La DAME. 


Mon chier Seigneur, qui s'abandonne 
À Dieu servir ne peult perir. 
Levez-vous. De parfait desir 

Vous le pardonne doulcement ; 

Et pourtant, mon loyal mary, 
Vivons desormais chastement, 

Sans desirer aulcunement 

Habitz curieux ne mondains. 

Vous povez veoir les cas soubdains 
Qui peuvent venir de jour en jour 

À ceulx qui ont mis leur amour 

Et leur cueur en mondanite; 

Car ce n'est fors que vanité. 

Ainsi nous devons sans cesser 

Pour la saincte foy exaulcer 

De la Conception très digne. 

Pour tant tous de cueur vous supplye 

Que chascun selon son povoir 
De la servir face devoir, 

Affin que , au pas de la mort, 
La Vierge nous face confort. 


AMEN. 


Cy fine le mystère du Chevalier qui donna 
sa femme au Dyable. Imprimé à Lyon, 

à la maison de feu Barnabé Chaus- 
sard, près Nostre-dame-de- 
Confort, M. D. xlüij. 

Le XVI: jour de 
juillet. 


FIN DU TOME TROISIÈME. 

